
CUVÂNT ÎNAINTE 


Lucrarea propusă de tânărul universitar Adrian Sămărescu se 
înscrie, prin conținut şi formă, pe linia preocupărilor Centrului 
Judeţean pentru Conservarea şi Promovarea Culturii Tradiţionale 
Argeş. Abordând valori perene ale culturii carpatice prin metode și 
tehnici modeme de cercetare, demontează legitățile aşa-zisului con- 
flict dintre generaţii, conflict care se reduce - cel puţin în plan ştiin- 
țific — la o altă viziune a fenomenelor, la un alt punct de vedere. 

Perspectiva interdisciplinară, problematica diversă, îmbinarea do- 
cumentării teoretice cu munca de teren constituie plusuri ale acestei 
cărți. Termenii de specialitate şi o oarecare preţiozitate a limbajului nu 
îngreunează actul lecturii, lucrarea adresându-se deopotrivă atât 
cunoscătorilor în domeniu, cât şi celor mai puţin familiarizați cu mani- 
festările culturii populare. 

Dinamica structurilor mentalitare poate fi socotită un bilanț al 
celor şase ani de activitate în învățământul superior şi al celor cinci ani 
de cercetare în cadrul Centrului. Preocupările lui Adrian Sămărescu în 
slujba patrimoniului tradițional sunt întărite şi de alte date: coordo- 
nator al Cercului de folclor „Gheorghe Vrabie“ — Facultatea de Litere; 
vicepreşedinte al Asociaţiei folcloriştilor argeşeni „C. Rădulescu- 
Codin“. 

În cadrul Centrului, i s-a încredințat conducerea sectorului cerce- 
tare, postură în care a iniţiat mai multe proiecte vizând radiografierea 
participantă a unor zone cu potenţial etno-folcloric, punerea bazelor 
une: arhive sistematice. A întocmit „Ghidul pentru realizarea etno- 
monografiei“, instrument de lucru indispensabil pentru cei ce vor să 
elaboreze cartea de identitate a unei localităţi. 

Această carte reprezintă o primă confirmare (scrisă) a autorului 
pentru încrederea ce i-a fost acordată. Suntem convinşi că, mai 
devreme sau mai târziu, va veni şi consacrarea. 


Prof. Costin Alexandrescu, 
Director C.J.C.P.C.T. Argeş 


PREFAŢĂ 


Volumul Dinamica structurilor mentalitare, ce aparține unui tânăr 
autor, doctorand în ştiinţe etnologice — Adrian Sămărescu -—, reuneşte 
un număr de opt materiale: „Constelaţia Lupului“ (Complexul mito- 
folcloric lycamorf), „Istoricitate şi poeticitate în legendă“, „Forme ale 
mentalului popular la Eminescu (Alchimia eminesciană)“, „Legendă/ 
legendar/legendarizare““, „Apa şi focul în obiceiurile agrare“, „Păstori- 
tul — de la mit la povestirea memorialistică“, „Comportamente rituale 
sub incidența codului penal: Focul de Măoagă“ şi „Mitologicale“, 
lucrări cu tematică distinctă şi cu forme de expresie ce acoperă o arie 
cuprinzătoare a creației — şi creativității — tradiționale româneşti. 

Ceea ce conferă unitate acestei diversităţi este perspectiva teoretică 
în care se situează autorul, grila de lectură pe care domnia-sa o aplică 
acestor categorii considerate ca „text“ folcloric, şi în care identificăm 
o sinteză particulară, cu elemente de originalitate şi cu rezultate ce se 
anunță de pe acum notabile: o analiză ce ține seama, pe de o parte, 
de constituirea paradig-melor tradiţionale în sistemul lor de ansamblu, 
ca elaborări in absentia, şi, pe de altă parte, de mecanismele vii ale 
producerii de noi structuri prin însuşi faptul actualizării unei creaţii în 
contextul şi în coordonatele oralităţii folclorice. 

Reuşind să surprindă acest mecanism extrem de complex al trecerii 
de la competența oferită de deținerea modelelor formante tradiționale 
la actul performării, al interpretării, ce conferă creatorului popular 
sentimentul libertăţii, autorul pune în evidență un câmp de manifestare 
a unor interrelaţii nu numai între forme coexistente în timp şi în spațiu 
— cum demonstrează, de pildă, constelația figurativă a Lupului —, dar 
şi între forme genetic succesive, cum sunt cele aparținând categoriei 
legendarului, în care autorul aduce observaţii şi contribuții remar- 
cabile. 


Conf. univ. dr. Adriana Rujan, 
preşedinta Asociaţiei folcloriştilor argeşeni 
„C. Rădulescu-Codin“ 


Plinătăţii mele, Nicoleta 


ARGUMENT 


Am reunit sub genericul Dinamica structurilor mentalitare mai 
multe studii şi articole de antropologie culturală — parte edite, parte 
inedite. Pentru produsele culturii populare, dar şi pentru câteva forme 
savante din câmpul literaturii, am propus grile de lectură diferite / 
complementare (mitologică, etnologică, semiotică), pentru a oferi o 
imagine globală — a se citi rotundă — a fenomenului. 

Deşi heterogene, părțile componente ale lucrării comunică între 
ele, fiind concepute ca structuri dublu deschise: deschidere pe orizon- 
tală — la nivelul interrelaţionării cu alte sisteme guvemate de legi 
mentalitare similare şi deschidere pe verticală — prin raportare la 
aspectul procesual, discursul propus e tributar vârstei mentale a 
autorului, deci predispus unor noi achiziții cognitive. 

CONSTELAȚŢIA LUPULUI 
(Complexul mito-folcloric lycamorf) 


1. Introducere 


Pentru că omul preistoric a fost mai întâi vânător şi abia după 
aceea agricultor, e normal ca regnul animal să ocupe o poziție 
privilegiată comparativ cu vegetalul şi mineralul. Solidaritatea mistică 
ce se va stabili între vânător şi vânat se va afla — după Mircea Eliade — 
la baza credinţei în metamorfoza om-animal. Mai mult, animalul este 
vehicul între cele trei mari regnuri pe care şi le dispută concepția 
noastră despre lume — infernal, uman și divin (CLEB, 6); cu alte 
cuvinte, făptura zoomorfă va pendula catabasic şi anabasic între rădă- 
cina şi vârful coroanei arborelui cosmic, iar pe orizontală, la nivelul 
microcosmosului, între leagăn şi mormânt. 

Din cele mai vechi timpuri animalul a fost „înzestrat“ cu o infinitate 
de atribute mitice, omul asociindu-i propriile sale concepte moral- 
filosofice. Această tendință de asociere era satisfăcută fie prin imaginarea 
unor ființe fantastice (balaur, cerber, inorog), fie prin exacerbarea pute- 
rilor unor animale reale, pe care omul le ridica la rang de simbol 
(OISG, 138). În plan religios, credinţa în reîncamarea sufletului într-un 
animal face trimitere directă la totem. Chiar în sânul creştinismului, 
zoosimbolul ocupă o poziţie bine definită dacă ţinem seama fie şi 
numai de faptul că evangheliştii au ca „emblemă“ câte un animal, iar 
Duhul Sfânt este simbolizat printr-un porumbel. Animalul, considerat 
strămoş al clanului, devine modelul paradigmatic şi primul simbol 
arhetipal în existenţa culturală a colectivităţii (EVSC, 107). 

În lumina psihanalizei, animalul — ca arhetip — reprezintă straturi- 
le profunde ale inconştientului şi ale instinctului (fiara ce sălăşluieşte 
în noi = libidoul), el fiind considerat materializarea propriilor com- 
plexe psihice şi simbolice ale omului (CGDS, 103). Dintr-un alt unghi 
de vedere, animalele ne oferă atât „mulajul“ lor fizic, cât şi compor- 
tamentul specific, ansamblu pe care configurația noastră psihică îl va 
prelua alegoric. În plus, pădurea din care ies la lumină aceste animale 
reprezintă ea însăşi inconştientul. 


Toate aceste considerente îndreptățesc operarea unor taxonomii în 
cadrul bestiarului fabulos. A opta pentru Iycamorfism înseamnă a 
pătrunde în labirintul mitologiei printr-o poartă întredeschisă, adevă- 
rată gură a lupului. (Vom fi intrat noi în gura lupului, dar şi el a intrat 
în gura noastră.) 

Fără pretenţia de a trata exhaustiv complexul semiotic al lupului, 
ne vom axa demersul în jurul atributelor sale referenţiale şi mitolo- 
pice. Lupul malefic apare ca reflex imediat al faptelor sale în natură 
(valorizarea realului), pentru că animalul real aduce o mulțime de 
pagube, pentru că este prădalnic şi nedorit, lupul invocat în credințe, 
descântece, practici magice ori apolropaice şi în povestiri „trăite“ 
capătă valori negative (COMB, 186). Lupul benefic (valorizarea 
fantasticului) se manifestă în planul conotaţiei, referentul trecând pe 
planul doi. Acesta este lupul moştenit de tradiția folclorică, lupul 
totemic, protector, frate şi călăuză, stăpân al cetelor de tineri inițiați 
ori războinici, divinitate tutelară ce veghează asupra marilor praguri, 
a marilor treceri ce jalonează existența umană: naşterea, iniţierea şi 
căsătoria, moartea (COMB, 187). 

Materialul este structurat în şase capitole (primul reprezintă o 
scurtă introducere, ultimul fiind consacrat concluziilor). Originalitatea 
lucrării nu stă propriu-zis în informaţie, ci în modul în care se face 
secționarea şi regruparea datelor furnizate de mitologie, etnologie şi 
folclor, dar şi într-o altfel de valorificare a vectorului simbolic. 

Capitolul II al lucrării se ocupă tocmai de „constelaţiile simbolice“ 
(Gilbert Durand) dezvoltate de lupul referenţial sau de cel totemic. 
Pentru că pândirea simbolică şi cea ştiinţifică se află într-o relaţie 
aparent antinomică, cea dintâi procedând nu prin reducerea multipli- 
cității la unitate, ci prin proiectarea explozivă a unității spre multi- 
plicitate (CGDS, 21), vom urmări locul ocupat de Constelaţia 
Lupului în marea palaxie a semioticii, simbolul constituind paşaportul 
ce face posibilă libera circulație prin toate straturile realului (Mircea 
Eliade). 

Vom pomi de la „dicționarele“ care plasează lupul real pe coor- 
donate în general negative (impuritatea lupului, lăcomia şi ferocitatea 
lui etc.), spre atributele sale totemice. Prin intermediul zoosimbolului 
vom vedea lupul ipostaziat în strămoș mitic, iniţiator, psihopomp şi 

întemeietor, podar, păzitor al vadului sau al punţii, dar şi în chip de 
„„sperietoare“, de mâncător al aştrilor ce măsoară scurgerea ineluctabi- 
lă a timpului (lupul cronofag), mitologia lupului fiind solidară cu naș- 
terea, schimbarea şi moartea timpului, dar şi cu vârstele şi moartea 
omului (GHIV, 85). Vom lua aşadar diacronic urmele lupului — arhetip 
agresiv — pentru a ajunge prin mit, această „căutare a timpului pierdut“ 
(cf. Levi-Strauss), la lumină, în poiana de dincolo de tenebre. 

Cel mai feroce dintre animalele faunei noastre — lupul — a impresi- 
onat profund gândirea şi imaginaţia populară; de aceea îl găsim pre- 
zent în mai toate genurile şi categoriile literaturii şi culturii orale: 
apare în datinile de naştere şi cele de înmormântare, în baladă, basm, 
legendă, snoavă, generează nenumărate proverbe şi vorbe de duh, 
ocupă un loc de frunte în sistemul magiei populare, este frecvent invo- 
cat în descântece și blesteme, beneficiază de un corpus amplu de 
credințe şi eresuri; prezintă figura mitologică de care se leagă cel mai 
mare număr de „zile ținute“, de sărbători, practici rituale şi magice. 
(COMM, 144) Calea urmată de noi fiind cea inductivă, vom încerca să 
reliefăm particularităţile acestui camivor universal prin raportare la 
coordonatele spaţiale autohtone: vom vorbi astfel de lupul carpato- 
danubian. 

Demersul nostru se va sprijini pe patru categorii de argumente 
(COMM, 148): 

1) lingvistice (frigianul daos= lup a dat daoi=dac); 

2)  etnologice (numeroase triburi din perimetrul indo-european 
adoră lupul); 

3) istorice şi arheologice (descoperirea a numeroase urme ce 
atestă un cult al lupului pe teritoriul României de astăzi); 

4) folclorice (credința populară despre transformarea oamenilor 
în lupi). 

Vor fi trecute în revistă principalele descoperiri arheologice refe- 
ritoare la fenomenul lycamorf; vom poposi, preț de câteva rânduri, şi 
asupra tatuajului totemic la strămoşii noştri. 

Vom fi apoi martorii naşterii poporului român sub însemnul lupu- 
lui: lupul dacic, lupul roman şi lupul genghishaniz (cf. ELIZ, 29), con- 
text în care ne vom ocupa şi de stindardul dacic („vasiliscul“ de lup), 
dar şi de rolul măştii sau al mascoidei animaliere în cadrul confreriilor 

războinice. Semnificaţia profund religioasă a lupului în societatea stră- 
veche a dacilor nu poate fi pusă la îndoială dacă se are în vedere că 
marele preot era asociat la domnie cu regele dac. Se ştie că preoții daci 
ai lui Zalmoxe făceau parte din tagma capnobanților şi că oficiau în 
peşteri mascaţi sau semimascați (VUMP, 209). Masca va juca un rol 
important şi în medicina populară (lupul profilactic). 

O bună parte a acestui capitol va fi dedicată credințelor şi 
superstițiilor dezvoltate de lupul fantastic sau de cel real. E relevantă 
ponderea actelor apotropaice şi a practicilor tabu din zilele „ţinute“ de 
teama lupului: după „calendarul babelor“, din totalul celor 50 de zile, 
35 erau consacrate acestui animal. Aici vom integra şi culegerea 
noastră de teren cuprinzând superstiții ale locuitorilor din zona Văii 
Argeşului. O discuţie amplă va comporta şi fenomenul licantropiei, 
atât datorită răspândirii sale teritoriale („werwolf“ la nordici, „loup- 
garou“ la francezi), cât şi subzistenței sale până în zilele noastre. lon 
Ghinoiu, pe baza valenţelor mitico-simbolice, corelate cu prestigiul 
lupului în lumea geto-dacă, consideră că suprapunerea unor sărbători 
populare de mare vechime peste momente precise ale ciclului de 
reproducție a lupului indică un început de an, probabil Anul Nou 
dacic, în perioada octombrie — noiembrie (GHIV, 86). 

Un fenomen demn de semnalat este cel al „altoirii“ elementelor 
creştine pe fondul păgân autohton. Astfel, Sfântul Petru (uneori Sfân- 
tul Andrei) devine patronul lupilor. Dacă ţinem seama că aria misiona- 
ră a Sfântului Apostol Andrei a cuprins şi Dobrogea, „contaminarea“ 
ni se pare cu atât mai interesantă. Apariția unui patron al lupilor este 
un element de mare vechime, datând din vremea antropomorfizării 
puterilor şi stihiilor naturii. Străvechea divinitate autohtonă, stăpână 
a lupilor — şi o dată cu ei, probabil, a puterilor hivernale şi chtoniene 
— a fost asimilată, în urma presiunilor exercitate de dogma creştină, 
în imaginea unui sfânt canonic (COMM, 151). Mantia sacrului acope- 
ră profanul şi pe tărâmul epicului: Sfânta Miercuri, Sfânta Vineri şi 
Sfânta Duminică — „ipostaze ale străvechii Zeiţe — Mamă a naturii“ 
(EVSD, 76) — au şi ele câte o căţeluşă „cu dinţii de fier şi măsele 
de oţel“. Pe baze antinomice vom situa şi diada lup-drac; deşi creat de 
drac, lupul se va întoarce ca un bumerang asupra celui ce l-a făcut 
„spre paguba omului“. 

Lupul în folclorul ceremonial este titlul capitolului 1V. Lupul va 
guvema cele mai importante momente din viața omului: îl vom vedea 


în preajma leagănului, mai întâi ca inserţie nefastă, prevestind naşterea 
unui pricolici; apoi în riturile de (re)denominaţie a copilului bolnav; ca 
iniţiator în colindele româneşti „de flăcău“ (şi aici avem de-a face cu o 
„contaminare“ a lupului cu leul), osmoza lup-om durând şi dincolo de 
pragul ultim al existenţei terestre, căci lupul îl va conduce pe „dalbul 
de pribeag“ pe celălalt tărâm. 

După Arnold van Gennep ritul de denominaţie al copilului este 
unul de agregare la lumea în care tocmai a păşit (v. GENR, cap. V), 
iar locul pe care-l ocupă lupul şi pandantul său slav, vâlcu, în onomas- 
tica și toponomastica românească nu poate fi desconsiderat. În eseul 
„Gura lupului“, George Coşbuc arată că prezența masivă a numelui 
Lupu sau derivarele sale Lupaşcu, Lupan, Lupei, Lupuşor, Pascu, 
Păşcan etc. în onomastica tradițională românească se explică prin 
schimbarea numelui adevărat! (calendaristic) al copilului cu cel al 
animalului care e spaima duhurilor rele, ale întunericului, care umblă 
prin lume ca nori întunecoşi cu forme fantastice de stafii şi zmei şi 
câle arărări de spaimă (G. Coşbuc, „Gura lupului“, în Elementele lite- 
raturii poporale, p. 245, apud EVSD). 

Capitolul V e dedicat prezenţei lupului în folclorul non-ceremonial. 
În contextul legendelor, basmelor, poveştilor, proverbelor şi zicători- 
lor, snoavelor şi anecdotelor, putem vorbi de lupul-cameleon, cu atât 
mai mult cu cât „lupul îşi schimbă părul, dar năravul ba“. De la lupul 
„păcălit“ din poveştile despre animale, vom ajunge la lupul „ajutor 
năzdrăvan“ şi, în sfârşit, la lupul „moralist“ (paremiologic), stăruind 
uneori asupra unor fapte ce ar putea părea nesemnificative. 

Ultimul capitol al expunerii urmăreşte extragerea numen-ului din 
fenomen-ul lycamorf, oferind în acelaşi timp deschidere spre noi ori- 
zonturi interpretative, prin lărgirea sferei de cuprindere (cantitativ), 
dar şi prin adâncirea temelor de ja tratate (calitativ). 

Fireşte că barierele metodologice puse între capitole nu sunt rigide, 
tematica abordată putând lesne să interfereze şi chiar să transmigreze 
dintr-o parte în alta. Rolul măştii, de exemplu, se învederează atât în 
capitolul consacrat lupului „carpato-danubian“, cât şi în cel al prezen- 
ței animalului în folclorul ceremonial, în cadrul jocurilor sezoniere; de 

asemenea, semnele prevestitoare ale naşterii unui pricolici pot fi inte- 
grate atât la superstiții, cât şi la datini legate de naştere etc. 

Rolul chtonian şi infemal al lupului se va accentua prin raportare la 
teratologie, căci tocmai animalele cu malformații (cum ar fi şi „pădi- 
nețul şchiop“) sunt mesagerii extramundanului, ai cavernelor cu lumi- 
nă neagră. Şi, deşi lupul marțian îl învinge aproape întotdeauna pe cel 
apolinic, vom vedea că lupul este simbol al luminii tocmai pentru că 
are puterea să disceamă în întuneric. El este un Argus al crepuscului, 
un slujitor în templul pădurii vesperale. 

Lupul ca fenomen tabu se conturează în omniprezenta teamă de a-i 
rosti numele adevărat; putem vorbi în acest caz de edulcorarea spaimei 
prin intermediul eufemismului sau, pur şi simplu, prin substituirea 
termenului „sperietoare“ cu un altul ceva mai „domestic“: dânsul, pă- 
durarul, hoțul, fratele Mihai, dihanie, jiganie, gadină, gavăt, spurc, 
spurcalul, spurcăciune (la români); cumătru, fiară (la albanezi), fiară, 
împierritul (la sârbi), fiară, păgânul (la ruteni), vierme, câinele livezii, 
privighetoarea pădurii, vărgatul, bolnavul de la pândă (la unguri); 
câine de codru, picior sur (la suedezi), bărrânul cel slab (la norve- 
gieni), câine sălbatic (la irlandezi), câine negru, câine de noapte (la 
bretoni) etc. (v. CANF, 264). 

Dată fiind şi interferența valorilor mitologice ale lupului şi ale 
câinelui vom proba aserțiunea potrivit căreia lupul este un a/ter ego 
mitic al omului (COMB, 187). Şi, pentru a pune în practică proverbul 
„Vorbeşti de lup şi lupul la uşă“, vom lăsa consideraţiile introductive 
deoparte şi vom purcede la tratarea sistematică a fenomenului Iyca- 
morf. 

II. Câmpul semantic al lupului 


Sondăm în acest capitol puterea imaginaţiei lui „homo simbolicus“ 
printr-un excurs în mitologie pentru a oferi o viziune globală asupra 
fascicolului de semnificaţii dezvoltat de elementul lycamorf. Culianu 
vorbea de continua identificare a urmelor sacrale în lume (fapt ce 
sanctifică existența umană), identificare ce se produce prin limbajul 
simbolurilor, a cărui funcţie este de a cosmiciza omul şi de a antro- 
pomor-fiza lumea (CUME). 

Rolul dominant îl va juca în cazul nostru zoosimbolul, despre care 
Evseev afirmă că a sfar la baza formării unui bogal sistem de sensuri 
melaforice în orice limbă, unde aproape fiecare animal a devenir un 
epiter ce caracterizează viriuţile şi defectele umane: leul este sinonim 
al forței şi curajului, măgarul semnifică hărnicia şi truda oamenilor 
ş.a.m.d. (EVSC, 106). 

Spuneam în introducere că vom porni de la acele dicţionare care 
plasează lupul real pe coordonate în general negative, dar şi pozitive. 
Aceste clasificări au fost adunate într-un „bestiar fabulos“ de Jean- 
Paul Clebert. Astfel, după Simon — „Grand Dictionnaire de la Bible“, 
1717 — lupul este animal impur; Ambroise Pare, în „Livre des ani- 
maux et de l'excellence de l'homme“, repertoriază calităţile esenţiale 
ale animalelor: perfidia şarpelui, viclenia vulpii, blândeţea porumbe- 
lului, prevederea fumicii, fidelitatea câinelui, lăcomia lupului, tot Pare 
vorbind şi de antipatiile dintre animale: lupul este opus câinelui; 
Chesnel în „Dictionnaire des superstitions“ stabileşte relaţii de con- 
cordanță între animale şi lunile anului; el plasează pe aceeaşi axă 
lupul, cucuveaua şi luna octombrie. O. Wirth, în „Le symbolisme 
astrologique“, 1937, stabileşte corespondențe între planete şi animale: 
în dreptul lui Marte plasează taurul, calul, lupul, mistrețul, câinele, 
struțul, paia, vulturul, şarpele, scorpionul. La populaţiile altaice, 
căpetenia militară trebuia să întrunească atributele a zece animale: 
curajul Leului, agresivitatea Mistreţului, istețimea Vulpii, vigoarea în 
luptă a Lupului etc. (v. EVSC, 109). O xilografie germană din 1482 
tratează corespondenţa dintre animale şi vârstele vieții, fiecărui animal 
atribuindu-i-se un tip uman: 10 ani — căprior (un copil cu o sfârlează), 
20 de ani — vițel (un țăran cu un şoim pe mână), 30 de ani — taur (un 
bărbat înarmat), 40 de ani — leu (un bărbat cu îmbrăcăminte bogată), 

50 de ani — vulpe (un bărbat matur cu o pungă plină de bani), 60 de 
ani — lup (un bărbat cu păr alb plimbându-se), 70 de ani — câine (un 
bătrân cu baston şi cu un şirag, de mătănii), 80 de ani — pisică (un moş- 
neag, cocârjat, în baston), 90 de ani — măgar (un moşneag decrepit, de 
care un copil îşi bate joc), 100 de ani — gâscă (un cadavru în sicriu). 

Unii cercetători au pus la originea zoosimbolului diferite parti- 
cularități ale animalelor care l-ar fi impresionat pe omul primitiv: 
caracteristici fizice şi comportamentale, însuşiri legate de modul de 
viață, de particularitățile de reproducere sau de mediul în care viețuiesc, 
longevitatea — reală sau numai presupusă — , capacitatea unor animale 
de a-şi reînnoi anumite părți ale corpului sau dispariția lor în perioada 
hibemării şi revenirea lor o dată cu primăvara etc. (EVSC, 107-110). 0 
atenţie deosebită s-a acordat mediului în care trăiesc aceste animale. La 
punctul 2 al capitolului IV, din aceeaşi lucrare, Evseev, ocupându-se 
de metaforă în domeniul simbolurilor zoomorfe, opinează că ea 
interacționează cu metonimia: Apurfenența la cele trei stihii principale 
ale biosferei — pământ, apă, aer — determină dezvoltarea unui sim- 
bolism al elementelor şi figurareu simbolurilor zoomorfe într-un cod 
mito-poetic ce redă schema tripartită a universului arhaic (EVSC, 
114). La cele trei elemente deja menționate, Bachelard adaugă focul, 
această tetradă alcătuind „hormonii imaginaţiei“. 

Revenind la constituţia temară a universului (regiunea chtoniană, 
pământul şi cerul) să spunem că aceleiaşi divizări i se supune şi Arbo- 
rele cosmic (rădăcină, tulpină şi coroană), fiecare nivel fiind populat de 
diferiți reprezentanţi ai faunei. În ceea ce ne priveşte, vom urmări direct 
doar poziționarea lupului, indirect referindu-ne şi la alți reprezentanți 
zoomorfi în cadrul constelaţiilor simbolice dezvoltate de acesta. 

Până atunci însă să aruncăm o privire asupra imaginarului durandian. 
În „Structurile antropologice ale imaginarului“, simbolul e tratat ca 
„produs al imperativelor bio-psihice şi al somaţiilor mediului“ (DURS, 
49), opinie la care aderă de altfel şi Ivan Evseev cu mențiunea că dacă 
suportul material pentru un simbol ni-l dă natura, devenirea sa 
semiotică este întotdeauna un fapt de cultură (EVSC, 103). Ocupându- 
se de regimul diurn al imaginii, Gilbert Durand consacră aproape 30 de 
pagini simbolurilor teriomorfe. El combate ideea potrivit căreia 
zoolatria şi imaginaţia teriomorfă s-ar deduce din ritualuri în care 
oamenii joacă rolul animalelor, vorbind chiar de „animalizarea gândirii 

oamenilor“ (op.cir., 84). Tot în acest capitol, Durand recenzează şi 
tratatele psihanalizei referitoare la subiectul luat în discuţie. Astfel, după 
Jung, simbolul animal ar fi chipul libido-ului sexual (vom vedea că 
lupoaica simbolizează desfrâul);, după Adler, în visele sau reveriile 
copilăriei, animalul care devorează se metamorfozează în cel care face 
dreptate, gura sadică şi devastatoare constituind „a doua epifanie a 
animalității“ (apud DURS, 102). Durand concluzionează că primele 
două teme negative inspirate de simbolismul animal sunt teroarea în 
fața schimbării şi în fala morii devoratoare (DURS, 108). 

Şi în capitolul ce tratează simbolurile nictomorfe găsim referiri 
importante la subiectul nostru, prin valorificarea negativă a culorii 
negre: bezna noctumă înglobează bezna pădurii, templu al lupului. 
Pentru Bachelard, întunericul e rezonanţă, la fel cum tărâmul silvestru 
e purtător al ecoului acelor voci „cavermoase, neputincioase să rosteas- 
că vocale dulci“. Dispariţia lunii de pe cer ca înghiţire a ei de către 
monstru constituie un izomorfism pe baza căruia Durand notează că 
„numeroase divinităţi lunare sunt chtoniene şi funerare“ (DURS, 125). 

În cadrul simbolurilor diairetice se preia un studiu al lui Dumezil 
consacrat panteonului german. Acesta a stăruit îndelung asupra consti- 
tuirii societăților de bărbați ale căror arme sunt o sublimare şi o segre- 
gare compensatoare a puterii teriomorfe a ghearelor şi a colților, fie la 
„bărbații urşi“ sau „bărbaţii lupi“ ai culturii nordice, fie la „bărbaţii 
pantere “ din Africa Centrală (Dumszil, „Les Dieux des Germains“, p. 
88, apud DURS, 201). Pe aceste coordonate ne vom afla şi când vom 
vorbi de iniţierile eroice şi şamanice (vezi lupul inițiator). 

Să mai spunem că sub vălul alegoriei animaliere se ascund şi anu- 
mite operaţii ale alchimiei tradiționale. Interferenţa chinomorfismului 
cu lycamorfismul apare şi la alchimişti şi filosofi, unde câinele devo- 
rat de lup reprezintă purificarea aurului prin antimoniu, penultima 
etapă a operei: Căci ce sunt aici câinele şi lupul, dacă nu cele două 
aspecte ale simbolului respectiv care-și află în această imagine 
ezoterică dezlegarea şi cel mai adânc înțeles: câine și lup deopotrivă, 
înțeleptul — sau sfântul — se purifică devorându-se, adică sacrificân- 
du-se în el însuşi pentru a ajunge în sfârşit la etapa ultimă a cuceririi 
sale spirituale (CGDS, 333). 

Simbolismul dezvoltat de lup este mult mai complex decât ar putea 
părea la prima vedere: grecii îl asociau lui Marte, socotindu-l distrugător, 

dar făceau din el şi un atribut al lui Apollo, acordându-i un rol solar. 
Noi vom vorbi de o clasificare binară organizată în jurul lupului alb şi al 
Iupului negru, celelalte atribute ale elementului Iycamorf constituin- 
du-se în sateliți ai totemului respectiv: strămoş mitic, paznic şi protector, 
fecund şi fertilizator, chtonian (infemal), inițiator, crono- şi fotofag etc. 

Până la exemplificarea fiecărui atribut în parte să mai facem câteva 
trimiteri pe marginea fenomenului: poetul Macrobius, de pildă, vor- 
beşte în „Saturnalii““ despre o statuie a lui Serapis la Alexandria. Timpul 
era conceput sub forma unui monstru cu trei capete: unul de leu, 
încadrat de unul de câine şi unul de lup (leul = prezentul, câinele = 
viitorul, lupul = trecutul); de altfel, fiinţele policefale joacă un rol 
important în mitologiile tuturor popoarelor: Hecate, zeița răspântiilor, 
are trei capete; lanus are două capete pentru a privi înainte (viitorul) şi 
înapoi (trecutul); Indra are trei capete, deoarece cârmuieşte cele trei 
lumi şi, ceea ce ne interesează în mod direct, Cerberul are — cel mai 
adesea — trei capete. 

Altă dată, vom întâlni dublete zoomorfe, aşa cum se întâmplă şi în 
cazul templelor şintoiste care sunt păzite de animale fantastice, aşezate 
totdeauna de o parte şi de alta a intrării. Unul dintre aceste animale 
ține gura deschisă, celălalt închisă; ele ar simboliza începutul şi sfâr- 
şitul, alfa şi omega (v. CGDS, 103). 

Regimul antitetic alb/negru se profilează dacă se are în vedere că 
lupul iese din pădure întocmai cum lumina se naşte din umbră. Apollo 
era fiu al tenebrelor. Pădurea sacră în mijlocul căreia se afla templul 
său atenian se numea „lukaion“, adică „tărâm al lupului“. Aici îşi 
transmitea Aristotel învăţăturile, deci cuvântul „liceu“ ar desemna 
instituția şcolară frecventată de „lupi tineri“ (CLEB, 176). 

Să luăm acum „urmele“ semiotice ale Lupului Alb”. Pentru că vede 
în întuneric, e simbol al luminii, al soarelui şi al focului, aşadar solari- 
tatea e convergentă cu sensul pe care i-l dau nordicii lui Belenos, 
respectiv grecii lui Apollo Lykaios. Asfinţitul e numit în unele tradiții 
„entre chien et loup“; lumina maculată de crepuscul va fi înghițită de 
pântecele nopţii pentru a fi lepădată apoi într-un nou răsărit, aşa cum, 
în „Rig-Veda“, lupul mănâncă prepelița (simbol al luminii), botul 





” Materialul referitor la Lupul Alb a fost publicat iniţial în revista „Argeş“, 
serie nouă, nr. 1/octombrie 2001. 

camivorului simbolizând noaptea, peştera, infernul, faza de pralaya 
cosmică; eliberarea din gura lupului înseamnă aurora, lumina iniţiatică 
ce urmează coborârii în Infem, Ka/pa (cf. CGDS). 

Ca strămoş mitic lupul se inserează atât în Extremul Orient, unde 
lupul albastru ceresc este creatorul dinastiilor chineze şi mongole, dar 
şi mai aproape de noi, la turci, al căror strămoş — Genghis-Han -— era 
un lup albastru (trăsnetul uranian) care s-a unit cu căprioara albă sau 
arămie (pământul), ceea ce înseamnă că la originea acestui popor stă 
hierogamia cer-pământ (CGDS, 250). În Asia Centrală apare mitul 
însoțirii dintre un lup supranatural şi o prințesă, astfel luând naştere un 
popor sau o dinastie. Şi romanii se socotesc fii ai lupoaicei, Romulus 
şi Remus fiind fiii lui Marte (al cărui atribut este lupul), noi înşine 
născându-ne sub însemnul lupului. 

Numele sau genealogiile fabuloase ale diverselor popoare indo- 
europene şi asiatice fac trimitere la lycamorfism. Une/e eponime, cum 
ar fi Luviens, Hirpini, Dahae, Hyrkanoi etc. voiau să spună că aceste 
popoare descindeau dintr-un lup sau erau capabile să se comporte 
asemenea unor lupi (ELIN, 114). În aceeași sferă se înscriu și lupul 
genitor şi lupul întemeietor: lupoaica Leto i-a adus pe lume pe geme- 
nii Apollo şi Artemis; un oracol grec îi prezisese lui Athamas (rege al 
Beoţiei) că va pune temelia noii sale capitale acolo unde va fi hrănit de 
lupi; Miletus — eroul cretan ce a întemeiat Miletul din Asia Mică, fiul 
lui Apollo şi al lui Acacallis (fiica lui Minos), a fost abandonat şi apoi 
hrănit de o lupoaică; lupoaica Marmolyke e doica lui Acheron. După 
tradiţia din Iran, marele rege Cyrus a fost alăptat de o lupoaică (lupul 
adoptiv) şi exemplele pot continua. 

Un alt atribut important al lupului alb e acela de paznic. În China, 
lupul ceresc — identificat cu steaua Sirius — este paznicul Palatului 
ceresc (Ursa Mare). Chinocefalii (numeroşi în iconografia egipteană) 
au misiunea de a-i nimici pe duşmanii luminii şi de a păzi porţile locu- 
rilor sacre. În „Avesta“ podul mitic din Cinavat, unde zeii puri şi cei 
impuri îşi dispută sufletele, drepţii sunt conduşi în paradis de câinii 
care păzesc podul, la fel cum în „Rig-Veda“, câinii lui Yama, având 
blana împestriţată şi patru ochi, păzesc drumurile spre unul dintre 
sălaşurile de dincolo de mormânt ale vechilor hinduşi. Nu întotdeauna 
„paznicii“ îşi fac datoria: pentru iakuţi, de pildă, Dumnezeu i-a dat 
câinelui în pază chipurile lui, dar acesta l-a lăsat pe diavol să le 

spurce; la început gol, câinele primeşte blana de la diavol ca recom- 
pensă pentru trădare. Tot „paznic“ este şi Garm, câinele înfricoşător al 
germanicilor care păzeşte intrarea Niflheimului — împărăția morților, 
tărâm al ghețurilor şi al beznei —, dar şi Cerberul, pe care îl vom plasa 
însă sub patronajul lupului negru. 

Luând în discuţie sărbătoarea Lupercaliilor — ce se celebra anual la 
15 ianuarie — vom contura o nouă fațetă a reprezentantului lycamorf: 
lupul fecund (fertilizator). Sărbătoarea sus-amintită debuta cu ieşirea 
celor doi copii — complet goi — din grotă, urma fuga prin oraş a 
acestora, înarmaţi cu curele din piele de țap, cu scopul de a le lovi pe 
femeile din urbe şi a le face fecunde. A. Audin, în „Les Cultes 
solaires““, consideră că lupercii (aceşti lupi-țapi) sunt avataruri ale lui 
Romulus şi Remus (apud CLEB). În Anatolia există şi astăzi femei 
sterpe care invocă lupul pentru a avea copii. În Kamciatka, la 
sărbătoarea anuală din octombrie, se întocmeşte din fân o imagine a 
lupului care se păstrează un an, pentru ca lupul să se însoare cu fetele 
din sat; de la samoiezi a fost culeasă o legendă care prezintă o femeie 
care trăieşte într-o peşteră cu un lup (Jean Paul Roux, „Faune et Flore 
sacres dans la socictes Altaiques“, Paris, 1966, pp. 328-329, apud 
CGDS, p. 251). Şi la români există credința că un păr din coada unui 
lup poate să aducă iubirea oricărei femei (v. PAPM, 316), lupul fiind 
în acest caz un soi de daimon sexual. 

Am lăsat la sfârşit cel mai important atribut al lupului alb — acela 
de inițiator, el comportând mai multe subdiviziuni şi un simbolism 
complex. Lupul-tată este cel despre care Salomon Reinach spune că 
este totodată tatăl oamenilor şi mormântul lor, ii aduce la viaţă şi îi 
absoarbe când și-au trăit traiul (apud CLEB, 176); principiul feminin 
primeşte o accepţiune asemănătoare în viziunea Marijei Gimbutas: 
mama vieții este şi mama morții, mormântul fiind chiar pântecele ei. 

Reprezentările funerare sunt legate de spațiul ritual şi mitologic al 
inițierii, opinează Mihai Coman (COMM, 146). Populaţiile arhaice 
vedeau trecerea acestor praguri ce despart „lumile“ — cea de aici şi cea 
de dincolo — ca pe un salt ontologic fundamental. În momentele de 
cumpănă ale acestei treceri, interveneau o seamă de animale (probabil 
totemice) care transferau puterea lor asupra neofitului, îi comunicau 
tainele lumii; îl protejau de fortele răului, ii dădeau nume şi îi garantau 
izbânda în marile probe (COMM, 146). Lupul psihopomp din mitologia 

romană e alb, la egipteni însă, Anubis — marea călăuză ce conduce 
sufletele în Duat — e numit Impu, fiind venerat ca zeu al infernului. 

Rolul lupului în cadrul iniţierilor eroice şi şamanice a fost 
evidenţiat de Mircea Eliade în capitolul al V-lea al tratatului „Naşterei 
mistice“. Comportamentul asemănător animalului de pradă — lup, urs, 
leopard — este semn că novicele a încetat să fie om, că el întrupează o 
forţă religioasă superioară şi că a devenit într-un fel zeu (ELIN, 92). 
Se poate vorbi de o empatie „în carne şi oase“ (n.n) pentru că indi- 
vidul nu se opreşte doar la adaptarea comportamentală specific 
camasieră, ci ajunge la identificarea cu fiara, fiind cuprins de starea 
bersekr, aşa cum se întâmplă cu însoțitorii lui Odin care „erau sălba- 
tici precum câinii sau lupii“. 

În „Volsunga Saga“ aflăm informaţii despre încercările tipice 
inițierii în bersekr. Regele Sigpeir pune stăpânire prin perfidie pe cei 
nouă cumnați ai săi, pe care îi înlănţuieşte ca să fie devoraţi de o 
lupoaică. Scapă unul singur — Sigmund -— printr-un şiretlic al surorii 
sale, Signy. Din relaţia incestuoasă a celor doi se naşte Sinfjotli. De 
acum urmează iniţierea acestuia; tatăl şi fiul îmbracă două piei de lup 
găsite la o colibă, dar nu mai pot ieşi din ele. Cei doi se despart, 
urmând mai multe probe ale curajului. Sinfjotii le trece cu bine, după 
care cei doi aruncă pieile în foc, episod ce încheie iniţierea tânărului. 
Eliade accentuează temele inițiatice care se desprind de aici: proba 
curajului, rezistența la suferința fizică, urmate de transformarea magi- 
că în lup (ELIN, 111). 

Această /lupomorfoză — înțeleasă ca îmbrăcare rituală a unei piei de 
lup — constituia un moment esenţial în inițierea pentru Mănnerbiinde. 
Îmbrăcând pielea lupului, postulantul îşi asimila comportamentul 
animalului: cu alte cuvinte devenea un războinic ca o fiară sălbatică, 
irezistibil şi invulnerabil; „Lup“ era porecla membrilor confreriilor 
militare indo-europene (ELIN, 112). Şi societăţile africane ale Leopar- 
zilor încearcă imitarea camivorului, ca „magie a marii vânători“ (acest 
fenomen apare — după Eliade — ca formă de Iycantropie rituală). Ca să 
întărească cele afirmate, istoricul religiilor exemplifică cu Genghis- 
Han, care dezvoltase la maximum metoda de atac a haitelor de lupi; de 
altfel, la majoritatea invadatorilor asiatici (mongoli, tătari, turci) spiri- 
tul războinic este întruchipat mai ales în lup şi cal, forţa şi ardoarea 
dovedite în luptă făcând din lup o alegorie războinică (Ares, spirit al 

violenței dezlănțuite, are drept cmblemă lupul). Să mai adăugăm aici 
că anumite triburi nord-americane executau, înainte de plecarea la 
război, dansuri ale lupului. 

Pentru că am vorbit de îmbrăcarea pieii animalului — ca travestire 
rituală — putem aminti aici şi masca animalieră, care nu e altceva decât 
o metamorfoză parțială (ad extra), la nivelul „adopţiunii““ comporta- 
mentului zoomorf ea presupunând aceeaşi transformare ca şi în cazul 
travestirii „totale“ (ad intra). La populaţiile primitive, masca repre- 
zintă duhul strămoşului, animalul totemic al tribului (v. EVSD, 259); 
după Bastide, masca e succedaneul extazului... suntem posedaţi de zei, 
dar jucăm rolurile strămoşilor („Le Château interieur de I' homme 
noir“, p. 256, apud DURS, 503); formulat lapidar, masca e o „imitație 
imputrescibilă a strămoşului“ (c/. Griaule, „Masques dogons“, p. 789, 
apud DURS, 505). Toate aceste interpretări trimit — prin intermediul 
totemului — la atributul de strămoş mitic al entității lycamorfe. 
Cinstirea rituală a strămoşului trebuie văzută tocmai ca o luptă împo- 
triva putrefacţiei, un exorcism al morții şi al descompunerii temporale. 

Vom mai vorbi despre masca animalieră şi în capitolele următoare, 
atât în legătură cu dacii (mascoida de lup ca stindard dacic), cât şi în 
contextul folclorului ceremonial. Itinerarul diacronic al măştii e unul 
sinuos: dacă masca a fost cândva, „în avangarda apărării împotriva 
morții“, cu timpul ea s-a laicizat, devenind un sprijin al emoţiei este- 
tice pure; în civilizația modemă ea e un symbol al dedublării şi mime- 
tismului, al fățămiciei. 

Este momentul să ne despărțim de lupul alb şi să facem cunoştinţă 
cu fratele său mitologic — Lupul Negru. El va juca rolul de „sperie- 
toare“, fie că se va ipostazia în lup chtonian, lup devorator (sarcofag, 
cronofag, fotofag), fie în varianta antropomorfizată a oamenilor-lupi 
(vârcolaci, pricolici, werwol/sau loup-garou), fie, pur şi simplu, închi- 
puit ca spirit al pădurii, pentru că groaza de lup e universală. Lupul e 
până în secolul al XX-lea un simbol copilăresc de panică, de amenin- 
țare, de pedeapsă (DURS, 103). Deşi am mai vorbit despre ea în 
legătură cu atributul de genitor, lupoaica Manmnolyke e pentru greci un 
demon feminin cu care erau amenințați copiii: îi muşca pe cei neascul- 
tători şi-i lăsa şchiopi. 

Dacă lupul alb dezvoltă un simbolism solar, lupul negru se află de 
cealaltă parte a baricadei, fiind o întrupare a întunericului. În „Rig- 


26 


Veda“, adoratorii îi cer zeului Puşhan (soarele) să alunge lupul cel rău 
(bezna) din calea lor, iar în „Vendidat-zend'“, sufletele bune se tem să 
nu întâlnească lupul în drumul lor ceresc (COMB, 146), Aceleiaşi 
familii mitologice îi aparţine şi câinele; pentru Islam el este imaginea a 
ceea ce are mai josnic creaţiunea. Ţinând cont şi de legătura dintre lup 
Şi drac (relaţie ambivalentă — de asociere şi de învrăjbire: „Lupul e al 
dracului şi dracul nu are călcâi“), aspectul terifiant al lycamorfului e 
deja conturat. Rămâne să vedem ce forme îmbracă lupul negru. 

Lupul chtonian se plasează la rădăcina arborelui cosmic. Omul din 
subteranele destoievskiene va ajunge să vadă lumina, patrupedul 
din „subteranele“ lui Muther Erde nu o va vedea niciodată. Chevalier 
şi Gheerbrant găsesc că aspectul chtonian sau infemal al lupului e 
dominant în folclorul european (v. CGDS, 250). La greci, Hades, 
stăpânul infemului, îmbracă o haină de lup, după cum tot cu o piele de 
lup e înveşmântat demonul Tamese sau zeul chtonian al galilor; la 
vechii etrusci, zeul morţii — Aita — are urechi de lup. Călăuza mexi- 
cană a sufletelor în iad — Xolotl — este un câine, iar în panteonul 
egiptean, Anubis e numit Impou („Cel care are forma unui câine 
sălbatic“, de culoare neagră), fiind venerat ca zeu al Infemului. După 
Diodor din Sicilia, Osiris e înviat sub forma unui lup pentru a-şi ajuta 
soţia-soră, Isis şi fiul să-l învingă pe fratele său cel rău. 

Dar modelul paradigmatic al lupului chtonian e constituit de 
Cerber, paznicul tărâmului lui Hades, el însuşi — după cum am văzut — 
posedând atribute lycamorfe. În Divina sa Comedie, Dante aşază 
Cerberul în al treilea brâu al Infemului. Înfăţişarea terifiantă, cu șerpi 
încolăcindu-i gâturile, „cerbicia“ presupun invulnerabilitatea sa. Doar 
cel ce răpune un astfel de animal poate fi considerat erou şi, în cazul 
nostru, două puteri antagonice au reuşit să înlănțuiască Cerberul: 
Heracle (prin forță) şi Orfeu (prin muzica sa). Prin extrapolare, lupul- 
cerber simbolizează infernul interior al fiecărei ființe umane; neo- 
platonicienii vedeau în Cerber pe însuşi geniul demonului interior, 
spiritul răului (CGDS, 294). Policefalia înseamnă o ridicare la putere a 
atributelor sale malefice, o panoramare a umbrelor ce „luminează“ 
infemul. Cerberul e un vameș fățamnic, te primeşte cu brațele deschise, 
dar nu te mai lasă să pleci niciodată. 

Cu implicaţii profunde în mitologie, lupul devorator ne apare ca al 
doilea atribut al lupului negru. Simbolismul devoratorului ține şi de 

cel al gurii de fiară, imagine iniţiatică şi arhetipală legată de fe- 
nomenul ulternanței zi-noapte, moarte-viaţă (CGDS, 251). Lupul 
sarcofay, („„mâncător de came“) e cel ce străjuieşte intrarea în împără- 
ţia morților. Vase funerare etrusce înfăţişează lupi ieşind dintr-un 
mundus (ori cavemă comunicând cu lumea de dincolo) şi încercând să 
înhaţe un om încă viu. În lumea celtică e carnasier funebru, iar la gali 
apare aşezat pe labele din spate şi devorând un mort (CLEB, 177). 0 
poveste precească a lui Phlegon vorbeşte despre un om devorat de un 
lup: după ce trupul dispare în interiorul animalului, capul omului 
începe să profetizeze, gura lupului fiind astfel, în acelaşi timp, poartă a 
lumii infernale şi oracol al morţilor (A. Audin, „Les cultes solaires“, 
«pud CLEB, 176). Şi ladul este un sarcofag, motiv pentru care vom 
intepra aici şi informaţiile privind iconografia medievală, potrivit 
cărora reprezentările gurii iadului se realizau adesea prin intermediul 
simbolisticii botului de animal. 

Motivul astrofagiei reuneşte doi lupi gemeni: lupul cronofag, şi 
lupul fotofag; despre cel din urmă am amintit deja când am trasat 
contururile lupului negru. Tratând semnificaţia mitică a furării astrelor, 
Oişteanu echivalează dispariţia acestora cu o regresiune în haos: 
Sourele, luna, stelele etc. sunt răpite sau devorate «de demoni: ele sunt 
fie ascunse în infern sau reprezentări simbolice ale acestuia (peşteră, 
beci), fie în pântecele întunecos al demonului (fie el lup, vârcolac sau 
balaur) (OISM, 40). 

În tradiția nordică, uriaşul lup Fenrir joacă un rol important în 
eshatologie, simbolizând moartea cosmică. În „Edda“, doi lupi, Skâell 
şi Hati, odraslele unei uriaşe, împreună cu lupul Fenrir hăituiesc 
soarele şi luna. La sfârşitul lumii, Fenrir va devora soarele, iar un alt 
lup — Managamr - va face acelaşi lucru cu luna. (cf DURS, 104). 
„Leparea“ rituală — analizată de Durand pe baza lucrărilor întocmite 
de Dumezil şi Eliade — apare aici ca piedică în faţa demonicului 
Fenrir, dar va apărea şi în contextul credințelor şi superstiţiilor româ- 
neşti (legarea gurii lupului). După ce a sfărâmat de două ori lanțuri 
trainice, putemicul lup Fenrir nu a mai putut rupe „pecetea“ zeilor 
aseni, deşi legătura „arăta netedă şi moale la pipăit de parcă ar fi fost 
făcută din fir de mătase“, numai că spiriduşii cei negri o confec- 
ționaseră „din zgomotul paşilor mâţei, din rădăcinile muntelui, din 
răsuflarea peştilor, din scuipat de păsărele“ (MLVG, 28). Pentru că 

monstrului trebuia să-i vină cineva de hac, a apărut Tyr ciungul. După 
Dumezil, mâna sfârtecată e asociată dialectic cu legarea: pentru că a 
legat cruzimea lupului Fenrir, îşi vâră Tyr drept garanție braţul în 
gura lupului (DURS 206). 

Eclipsele sunt puse de multe tradiţii tot pe seama ferocității zoo- 
morfe. Bezna urmată de lumină, înghiţirea astrului şi „scuiparea“ lui 
sunt momente de cumpănă în viața colectivităţii; în Asia septen- 
trională, iacuţii explică fazele lunii prin lăcomia unui urs sau a unui 
lup devorator. La hinduși, lupul este un animal de rău augur, duşman 
şi devorator al luminii; în „Rig-Veda“ el mănâncă prepelița, simbol al 
luminii etc. Dar astrele nu sunt doar ipostaze ale luminii, ele măsoară 
şi scurgerea timpului. Astfel, de la foamea stelară a animalelor se 
ajunge - via Cronos — la „muşcătura timpului“ (cronofagie), iar 
prin Nyx, la „muşcătura nopții“ (fotofagie). Comentând poveştile lui 
Perault, Durand remarca o convergență lipsită de orice echivoc între 
mușcătura caninilor şi spaima de timpul distructiv (DURS, 105). 

Lycantropia se constituie în al treilea atribut al lupului negru. 
Credinţa în omul-lup e atestată încă din Antichitate, fiind unul dintre 
aspectele pe care le îmbracă spiritele pădurii (v. CGDS, 251). Meta- 
morfoza om-lup trebuie văzută nu ca antropomorfizare a lupului, ci ca 
„lupificare“ a omului, regresul în animalitate fiind interpretat adesea 
ca pedeapsă: metamorfozele biblice ale lui Nabucodonosor (Daniel, 
IV, 30), legenda lui Lykaon, cel transformat în lup de către Zeus 
pentru că i-a sacrificat acestuia un copil (v. KERD, 369). În folclorul 
european se vorbeşte de /oup-garou -— la francezi, de werwolf — la 
germani, de vârcolac sau pricolici — la români etc. În India există o 
tradiție — relatată de Mahabharata - potrivit căreia Bhima („Îngrozi- 
torul“), unul dintre eroii eposului, este o ființă umană cu trup de lup; 
la slavi întâlnim oameni-mutanți Vo/kodlak, prefăcându-se în lupi. 
Ucrainenii au şi ei un lup, Viscun; în legătură cu acesta are loc un 
ritual de travestire a unui grup de oameni în piei de lup sau practica se 
reduce la purtarea solemnă a unui lup împăiat (KERD, 328). 

În Evul Mediu, vrăjitorii, pentru a merge la sabat, optau pentru 
preschimbarea în lupi, iar vrăjitoarele purtau jartiere din blană de lup 
(CGDS, 250; CLEB, 177); când nu se metamorfozau în lupi, foloseau 
animalul ca mijloc magic de locomoţie, încălecându-l invers (Şi aici 

lupul priveşte înapoi, spre trecut — vezi comentariile pe marginea 
reprezentării timpului ca monstru tricefal). 

Luând în discuţie rolul lupului în cadrul initierilor războinice, am 
tratat imitarea camivorului ca formă de lycantropie rituală. Eliade aso- 
ciază Iycantropia şi cu „orgiile“ dionisiace în cursul cărora bacantele 
se străduiau să desființeze condiția umană şi să împărtășească tumul- 
tul şi exaltarea unei vieți animale dezlănţuite (...); ele se comportau ca 
nişte animale sălbatice (ELIN, 113). În capitolul următor vom vorbi şi 
despre re-umanizarea lycantropului. 

Dincolo de această grupare a atributelor lycamorfe, se cuvin a mai 
fi făcute câteva observaţii. Există dezvoltări ale simbolului pe care nu 
le-am putut cuprinde în clasificarea noastră din considerente metodo- 
logice, ceea ce nu înseamnă că le acordăm doar o importanţă relativă. 
Alcătuirea unei taxonomii duale se putea face şi pe baza opoziţiei 
mascul/femelă, unde lupul simbolizează sălbăticia, iar lupoaica des- 
frâul. Ca încarnare a dorinței sexuale, lupoaica constituie un obstacol 
în drumul pelerinului musulman care merge spre Mecca şi, mai mult 
încă, pe drumul Damascului, unde capătă dimensiunile fiarei din 
Apocalipsă (lupul — piatră de încercare). Prostituatele romane erau 
numite „lupoaice“, iar cuvântul „lupanar“ face parte din aceeaşi fami- 
lie simbolico-lexicală. 

În ecosistemul european, lupul reprezintă vânătorul prin excelență: 
feroce, abil, inteligent; lupul figura ca emblemă a cetelor de tineri 
iniţiaţi, ei înşişi vânători de excepție. Mai târziu, imaginea lycamorfă 
va fi preluată de heraldică şi de arta blazonului. Caracterul polar al 
lupului reiese din aceea că el a fost atribuit Nordului. Şi beletristica îi 
acordă un interes aparte — să amintim aici numai că la poeţii romantici 
(Vieny, Byron) găsim o valorificare pozitivă a solitudinii sălbatice a 
lupului, care este privit ca simbol al stoicismului, propriu omului cure 
suferă şi moare fără a scoate un strigăt (EVSC, 110). 

Urletul lupului a căpătat diverse valorizări simbolice: după Langton, 
cuvântul „lup“ (iyym) provine dintr-o rădăcină care înseamnă „a urla“ 
(cf. DURS, 103). Această voce cavemoasă e imitată de războinici, 
„pregătind extazul frenetic al membrilor grupului“ (ELIN, 112). La noi, 
urletul lupilor e „rugăciunea“ lor; stridentul se estompează în muzi- 
calitate. Psihanalitic vorbind, muzica e o imitare a mugetului strămo- 
şului totemic şi să nu uităm că eroii muzicieni (Orfeu, Dionysos, Osiris) 

mor de cele mai multe ori sfâşiați de dinţii fiarelor. Urletul lupului e 
scrâşnetul cărnii, „această fiară ce sălășluieşte în noi“. 

Zeităţile ce iau înfăţişare lycamorfă nu se opresc la cele enumerate 
până aici, după cum nici persoanele legendare care au legătură cu lupul 
nu se constituie într-o castă mitologică ermetică. De pildă Hecate, zeița 
lunii negre şi a întunericului, demon feminin şi coşmar apare sub forma 
a tot felul de animale: iapă, cățea, lupoaică; ea va fi confundată mai 
târziu în panteonul grec cu Artemis, „zeiţa cu câini“. Vrăjitoarea Circe e 
stăpâna cântecelor, a lupilor şi a leilor (DURS, 128). 

Interferenţa valorilor mitologice ale lupului şi ale câinelui ne penmite 
să trasăm parabola unui simbolism exponențial: la greci, câinele este un 
atribut al zeilor naturii (după Frazer, câinele este spiritul grâului); 
Dominicanii — „câinii Domnului“ — sunt discipolii Sfântului Dominic, a 
cărui emblemă este câinele ce scuipă foc (CGDS, 331). În mitul lui 
Acteon, câinii îşi vor mânca stăpânul: prefăcut de zeița Artemis în cerb, 
pentru cutezanța de a fi pătruns în peștera sacră în care se scălda 
(hybris), Acteon va fi „vânat“ tocmai de câinii pe care-i crescuse pentru 
expediţii cinegetice; ei întrupează forța incontrolabilă, lipsa discer- 
nământului, reculul mitologic al păcatului de a vedea mai mult. 

Aducând la lumină urmele riturilor de pubertate în Grecia antică, 
Eliade discută celebra disciplină spartană a lui Licurg, care comporta 
călirea trupului şi krypreia, arta ascunderii (v. ELIN, 144). Adolescen- 
tul era rupt de comunitate şi trimis în munți (rit de separare). Acolo, 
timp de un an, trebuia să trăiască numai din ce putea să fure, fără să fie 
însă văzut de cineva (rit de prag); altfel spus, tânărul ducea o existență 
de lup. Numai după acest stagiu era reprimit în mediul domestic 
anterior (rit de agregare). 

Vom încheia consideraţiile noastre despre câmpul semantic al 
lupului cu observaţia lui Bachelard care, alcătuind un bestiar alchi- 
mist, arată cum o chimie a ostilității, mișunând de lupi şi de lei devo- 
ratori, există paralel cu blânda chimie a afinității şi a Nunții Chymice 
(apud DURS, 102). 

Am aşezat aşadar pe tabla de şah a mitologiei piesele lupului alb şi 
pe cele ale lupului negru. Albul mizează pe apolinic şi marțian 
(ca simbol al militantului iniţiat), negrul răspunde cu Fenrir şi cu 
Cerberul. Mutările au loc într-un labirint cu zeci de intrări şi ieşiri, dar 
în care nimeni nu se poate lăuda că a ajuns până la capăt: e un joc 
etem al luminii cu întunericul, e remiza veşnică dintre viață şi moarte. 

III. Lupul carpato-danubian 


1. Mărturii arheologice şi etnografice 





Vasile Pârvan se întreba în fundamentala sa lucrare „Getica — O 
protoistorie a Daciei“ dacă există şi la strămoşii noştri un animal 
sacru, aşa cum este mistrețul la celți. Vom aduce informaţii în acest 
capitol care să probeze că lupul constituie pentru noi o dominantă 
mitică. În patru substraturi mitice se reia şi verifică imaginea sacră a 
lupului: substratul aborigen local (cel al lupului neolitic), substratul 
indo-european (cel al lupului dac și daco-celtic), neoindo-european 
(cel al lupului latin îngemănat cu cel dac într-o sinteză daco-romană) 
şi iudeo-creştin primitiv, care preia şi răstălmăceşte aspectele zoomi- 
fologice ale lupului din celelalte trei substraturi mitice anterioare 
într-o viziune de bestiar apocaliptic (VUMR, 500). 

Ancorarea sinergică a lupului în spiritualitatea geto-dacilor e întări- 
tă de cercetările arheologice care au scos la lumină importante vestigii 
Ilycamorfe. Cel care le inventariază este lon Horaţiu Crişan (CRIS, 
215-252). Din capitolul dedicat artei, vom extrage descoperirile privi- 
toare la arta figurativă şi la coroplastică. 

e Pocalele de la Agighio! (jud. Tulcea), descoperite într-un mor- 
mânt princiar getic cu tumul datând de la jumătatea sec. IV î.Hr.; au 
forma unor trunchiuri de con unite la vârf. Primul conţine o friză 
alcătuită dintr-un vultur cu com ce ţine în cioc un peşte, iar în gheare 
un iepure, urmat de trei animale: un ţap şi doi cerbi. Ceea ce ne intere- 
sează pe noi este fundul vasului, omamentat cu un animal fantastic — 
având aripi şi înfăţişare (ipotetică) de lup — ce ţine în gură un animal 
cu copita despărțită; 

e Cana dacică de la Budureasa (com. Fântânele, jud. Prahova), 
fragmentară, lucrată cu mâna, datând din secolul IV-III î.Hr., pe 
peretele căreia este redat prin incizii, înainte de ardere, un stindard în 
formă de balaur cu cap de lup; 

e Falera ovală de la Surcea (jud. Covasna) înfăţişează un călăreț, 
deasupra căruia se găseşte un vultur cu aripile deschise, iar la picioa- 
rele calului se află un animal (mistreţ, lup sau câine); 

e Statuetele animaliere de la Cârlomăneşti (jud. Buzău) — aşezare 
datând din sec. II-l î.Hr. Printre numeroasele statuete de ceramică, sin- 
gura păstrată întreagă este cea a unui lup; 

e Fibula de argint de la Cândeşti (Dumbrăveni, jud. Vrancea) 
datează din sec. | d.Hr. este o podoabă vestimentară cu care se prin- 
dea îmbrăcămintea (un soi de agrafă, ac de siguranță), în formă de lup; 

e Balaurul dacic de pe Columna lui Traian are înfăţişare de lup. 
(Ceva mai încolo vom trata pe larg, stindardul dacic şi simbolismul 
lui.) 

Autorul conchide în finalul capitolului: Lupul este animalul cel mai 
des întâlnit în arta geto-dacică, fie ct este vorba de coroplastică, de 
compoziții în iconografie ori chiar stindarde (CRIS, p. 413). Lupul 
deţine un loc important în fauna pictată pe ceramica de Cucuteni, redat 
singular sau în poziţie expectativă de atac, urmărind un alt animal 
sau sfâşiindu-şi prada, pictura îndeplinind în acest caz un rost ritual 
sau ceremonial (VUMR, 499). Complexul lupului e prezent în civili- 
zaţia neolitică de Vinta — statuete de câini-lupi şi figurine rudimentare 
reprezentând dansatori cu mască de lup (v. ELIZ, 23) —, dar şi în 
neoliticul târziu din România (cultura Gumelnița 11), descoperirile 
arheologice evidențiind figurine zoomorfe de lut cu înfăţişare de lup 
sau vulpe (VUMP, 122). 

Motivul omamental al lupului a traversat istoria, căci el apare şi 
în arhitectura unor biserici: pridvorul Bisericii Colțea din București 
(în stil brâncovenesc); decorul tâmplei de lemn de la Biserica Albă — 
Bucureşti; iconografia unor mănăstiri cu pereţii pridvorului pictaţi cu 
o gură imensă de balaur („Gura Iadului“): Horezu, Voroneţ, Vatra 
Moldoviței, Suceviţa, Gura Humorului, unde apare imaginea pictată a 
lupului, alături de alte animale feroce (urs, mistreț, leu etc.), înghițind 
unele părţi din corpul omenesc. În arta populară românească, imaginea 
lupului apare în ceramică, în țesutul scoarțelor (cunoscutul motiv 
omamental a! „dintelui de lup“), dar şi în sculptura decorativă în lemn, 
unde există numeroase jilțuri şi strane incizate cu capete de lup, 
adesea terminate în vegetal (SIMI, 57). 

2. Lupul — etnonim dacic 





Căutând semnificaţiile numelor etnice, Eliade tratează pe larg, „în- 
frăţirea“ lupo-dacă, legătură înțeleasă ca identificare mitică şi rituală 
cu lupul. După Strabon, dacii se denumeau mai întâi daoi, iar daos 
însemna în limba frigiană (de factură tracică) „lup“: dacii se numeau 
ei înșiși lupi sau cei care sunt asemeni lupilor (ELIZ, 13). Istoricul 
religiilor găseşte că proveniența etnonimului de la numele unui animal 
are întotdeauna o semnificaţie religioasă. Eliade nu aderă la opinia lui 
Pârvan în ceea ce priveşte originea scitică a numelui dacilor, contraar- 
gumentând că rădăcina dhau- („a sugruma“) se găseşte în numele 
frigian al lupului dâos, dar nu exclude posibilitatea ca numele să fie de 
origine cimeriană. 

În sprijinul afirmației că etnonimul dac se plasează pe acelaşi 
palier cu elementul lycamorf, se avansează câteva ipoteze: 

a) numele etnic al străbunilor noştri ar proveni de la numele 
unui zeu sau de la un strămoş mitic lycamorf sau care s-a mani- 
festat în forma de lup. În acest sens, Vulcănescu omologa premitul 
totemului de lup cu mitul zeilor războiului la traci: Kandaon, 
Daunus eic., adică cu strămoși mitici deveniți mai apoi zei de 
factură lycamorfă (VUMR, 92); 

b)dacii şi-ar fi luat numele de la un grup de fugari, imigranți 
sau un soi de haiduci care dădeau târcoale ca lupii în jurul satelor 
Şi trăiau din pradă (în legile hitite se spunea despre un proscris că 
„devenise lup“); 

c)numele de „dac“ s-ar trage din epitetul ritual al unei con- 
frerii. Iniţierea membrilor ei presupunea îmbrăcarea pieilor de lup 
şi asimilarea magică a comportamentului fiarei (v. ELIZ, 16). Mai 
mult decât atât, această iniţiere era o experiență magico-religioasă 
care modifica radical felul de a fi al tânărului (...) care trebuia 
Să-şi transmute umanitatea printr-un acces de furie agresivă şi 
ferifiantă, fiind asimilat carnasierelor turbate (ELIN, 181), altfel 
spus, era posedat de „furor heroicus“. 

3. Dimensiuni religioase 





Dincolo de interpretările etnonimului dacic, complexul religios al 
lupului este neîndoielnic. Problema care se iveşte însă este dacă mani- 
festările lycamorfe sunt în legătură cu grupurile iniţiatice războinice 
sau reprezintă ceremonii sezoniere în timpul cărora tinerii se „traves- 
tesc““ în animal. Despre această din urmă categorie, Eliade afirmă că 
subzistă încă în Balcani, în România, mai ales în timpul celor 12 zile 
din ajunul Crăciunului până la Bobotează: la origine aceste ceremonii 
erau în legătură cu întoarcerea periodică a morţilor şi comportau tot 
felul de măşti zoomorfe: cal, capră, urs, lup etc. Tratând dialectic 
problema, Eliade decide că sursa primară a tuturor acestor creaţii se 
află în universul religios al vânătorului primitiv, un univers dominat 
de solidaritatea mistică dintre vânător şi vânat (ELIZ, 24). Această 
solidaritate e explicabilă fie prin mitul descendenţei unui popor nomad 
dintr-un camasier, fie prin credinţa într-un Animal primordial care 
ucidea oameni pentru a-i reînvia inițiați, adică transformați în cama- 
sieri. Doar că, la un moment dat, Animalul este ucis, episod care e 
actualizat ritual în timpul ceremoniilor de iniţiere. 

Mistica solidaritate cu lupul se realizează numai prin coborârea „in 
illo tempore“, deci „prin recuperarea rituală a Timpului originar“, 
atunci când strămoşul mitic Ilycamorf a săvârşit fapte şi acțiuni 
decisive. Aceste acţiuni au devenit mai târziu modele paradigmatice 
de imitat. (Se poate vorbi de un mimetism lycamorf.) 

Când am discutat câmpul semantic al lupului am pomenit şi de 
„lupul-vrăjitor“, mai precis, de transformarea în lup a vrăjitorilor, 
atunci când mergeau la sabat. Putem integra aici şi capacitatea dacilor 
de a se transforma ritual în lup, mai ales că Herodot spunea despre 
neuri (populaţie care a trăit pe teritoriile carpato-danubiano-pontice 
înainte de invazia lui Darius) că au reputația de a fi vrăjitori (...), 
fiecare dintre neuri se schimbă în lup pentru puţine zile şi pe urmă îşi 
recapătă forma umană (apud VUMR, 123). Această credință s-a 
menținut în superstiţiile Iycantropice (,„vârcolac“, „pricolici“, „loup- 
garou“, „werwolf'* etc.), pe care marele istorc al religiilor le explică 
printr-un „proces de folclorizare“, adică prin proiectarea în lumea ima- 
ginară a unor rituri concrete, fie şamanice, fie de inițiere războinică 

(ELIZ, 26). Alţi cercetători ai mitologiilor arhaice aşază la originea 
credinței în omul-lup amintirea deformată şi reinterpretată a unor 
ceremonii reale şi, îndeosebi, a apariției grupurilor de tineri inițiați, 
purtând măşti animaliere, comportându-se ca animalele totemice cu 
care s-au identificat şi pretinzând că sunt chiar acele animale 
(COMM, 148). Vom mai vorbi în acest capitol despre fenomenul 
Iycantropiei, în cadrul credințelor şi superstiţiilor dezvoltate în jurul 
lupului-totemic. 


4. Lupul — emblemă 


Acum să urmărim o altă valorizare a totemismwlui Iycamorf — 
stindardul dacic (lupul ca emblemă a strămoşului confreriei războinice 
dace). Există menţiuni ale unor scriitori antici referitoare la acest 
stindard, cât şi la reprezentările lui plastice pe Columna lui Traian. 

Vulcănescu include stindardul dacic în categoria mascoidelor de 
luptă, având înfăţişarea unui monstru mitic — balaur zburător cu cap 
de lup (v. VUMP, 126, 208). Pârvan descrie „balaurul dacic“ ca sim- 
bol religios de apărare, evidențiind sincronismul lup-şarpe. El găseşte 
originile ideologice şi stilistice ale steagului „draco“ în lumea asyro- 
babiloniană (dragonul cu cap de lup), asociindu-l demonilor văzdu- 
hului şi nicidecum regiunii chtoniene (cf PARG, 350). 

Stindardul dacic se pretează mai multor interpretări simbolice: pe 
de o parte, el a fost asemănat cu zmeul din mitologia slavo-română, 
dar şi cu monstrul biruit — balaurul purtat în suliță (Sfântul Gheorghe — 
biruitorul balaurului). După noi, aspectul „gorgonic“ al acestui stin- 
dard e cel mai relevant. Şi, pentru a întări cele afirmate, vom prezenta 
pe scurt mitul uciderii Meduzei de către Perseu, punctând corespon- 
dențele ce ne interesează. 

Perseu este trimis de către Polydectâs, cel care voia să o ia de soție 
pe Danae (mama eroului), să aducă capul gorgonei Meduza -— singura 
muritoare dintre cele trei surori apocaliptice. Aspectul gorgonelor e în 
concordanță cu cel a! stindardului dacic: ele aveau trupul acoperit cu 
solzi strălucitori şi tari ca oţelul (simbolism ofidian). Singura sabie 
care putea străpunge acest înveliş era spada încovoiată a lui Hermes 
(sabia dacică era curbată). În loc de păr, capul gorgonelor era acoperit 

cu şerpi veninoşi care mişunau şuierând (după Kembach, stindardul 
dacic era un soi de instrument de producere a urletului cu ajutorul 
vântului - KERD, 328). Ochii înfiorători ai gorgonelor transformau în 
stană de piatră pe oricine cuteza să le caute vederea (Oişteanu vorbeşte 
de obsesia privirii malefice — v. OISG, 139). Ca să-i intimideze pe 
adversari, dacii porneau la atac având în frunte stindardul-gorgonă. 

Pentru a răpune capul Meduzei, Perseu primeşte câteva daruri 
divine, printre care şi coiful lui Hades, având menirea de a-l face invi- 
zibil; ori, se ştie că Hades este înfățișat adesea purtând blană de lup. În 
sfârşit, o dată decapitată, Meduza eliberează Pegasul care îşi ia zborul, 
iar din rana provocată se scurg picături de sânge ce se prefac în şerpi. 
Avem aşadar capul înfiorător al Meduzei (lupul), sângele prelins 
(şarpele) şi Pegasul (calul), atributele-forte ale confreriei războinice 
dace. Autorul „Geticii“ opinează că balaurul dacic e, ca şi balaurul de 
la Delphi, un biruit: ca şi Gorgo şi toţi ceilalți monştri biruiţi al căror 
cap, numai capul (exaci ca în cazul dacic), e luat ca trofeu și ca 
simbol de spaimă pentru vrăjmaşi, balaurul dacic e un „apotropaion 
(PARG, 350). Să mai adăugăm aici că luptătorii din jurul stegarului 
purtau măşti de lup sau de urs, mormăind fioroşi ca nişte camasieri. 

Vasiliscul de lup apare şi pe monumentul triumfal de la Adamclisi 
din Dobrogea: deşi înfrânt, lupul dacic are gura deschisă, deci romani- 
tatea se instalează pe aceste teritorii numai după ce trece prin „gura“ 
lupului dacic — veritabil arc de triumf înălțat de băştinaşi în fața civi- 
lizaţiei. De altfel, Mircea Eliade plasează la temelia naşterii poporului 
român fuziunea zeului-lup dac şi a lupoaicei mitice a lui Romulus şi 
Remus, ei înşişi copiii zeului-lup Marte. 

Imaginile lycamorfe din antichitatea dacică s-au reduplicat în peri- 
oada daco-romană. Romanii au adus cu ei cultul imperial al lupului, 
care ținea de genealogia întemeietorului Romei şi al statului roman. 
Sărbătoarea lupercaliilor — care se celebra la poalele Palatinului în 
amintirea Lupoaicei care i-a alăptat pe gemenii fondatori — a fost 
prelungită şi pe teritoriul noii provincii cucerite, Dacia, unde a pătruns 
colegiul preoților Luperci. 

Câteva cuvinte şi despre tatuajul totemic. Deşi opiniile privitoare la 
rolul jucat de acesta în cadrul populațiilor arhaice nu sunt întotdeauna 
convergente, deşi nu avem date concrete care să ateste practicarea 

tatuajului lycamorf la strămoşii noştri, prezența lupului ca centru 
gravitațional al spiritualității daco-gete ne îndreptățeşte să credem în 
existenţa lui. 

Tatuajul îngăduie omului să se identifice cu anumite animale; 
această identificare are întotdeauna un dublu sens: ea vizează însuşirea 
virtuților şi puterilor animalului, dar tinde, în acelaşi timp, să-l imu- 
Avem aşadar un /aruaj substitutiv şi un tatuaj apotropaic, altfel spus, 
imaginea lupului alb dă putere, dar serveşte şi ca scut în fața lupului 
negru. Alteori, tatuajul e interpretat ca semn de vasalitate — consacrare 
către ființa reprezentată simbolic prin tatuaj — (CGDS, III, 337), ca 
emblemă gentilico-tribală, ca deghizare magică sau ca împodobire din 
orgoliu sexual (VUMR), ca semn de noblețe (CRIS,). Van Gennep 
include tatuajul ca secvenţă a riturilor de iniţiere, explicându-l prin 
scoaterea individului din rândul oamenilor comuni printr-un rit de 
separare, care îl agregă automat la un grup determinat (v. GENR, 73). 


5. Demonolopie populară 





Pe tărâmul demonologiei populare, Iycantropia constituie un feno- 
men de prim rang; ea pare a fi în zoomitologie ceea ce e în psihiatrie 
dubla personalitate (VUMR, 500). Numai că transformarea omului în 
lup apare, de cele mai multe ori, ca rezultat al unui blestem (pierderea 
statutului uman şi regresul în animalic drept pedeapsă). Astfel, prico- 
licii sunt fiinţe omeneşti blestemate sau ursite să se schimbe în lupi, cu 
care umblă în haită până se împlineşte blestemul şi redevin oameni. 
Omul sortit să fie pricolici se dă de trei ori peste cap, se preface în 
lup-câine sau altă fiară şi pleacă așa turbat să sfâşie pe cei din calea 
lui — chiar şi pe ai săi (MBTF, 238). Cruzimea şi abilitatea pricoli- 
ciului nu pot fi explicate decât printr-un amestec al puterii demonice, 
căci omul-lup devine conducătorul haitei. Coman defineşte pricoliciul 
ca sinteză a calităților negative ale lupului, o ridicare la putere a 
atributelor sale malefice (...). Pricoliciul preia numai funcţiile 
biologice ale lupului (atacă, distruge, sângerează, poartă bolile), fără 
a-și asuma însă nici unul din atributele sale mitologice: nu e funerar, 
nu e călăuză, nu oferă putere, nu inițiază (COMM, 150). 

Legea talionului nu a fost abropată în acest caz: violența 
agresorului e contracarată prin violență; dacă sătenii reuşesc să loveas- 
că sau să sângereze acest animal, atunci el se preface din nou în om 
(MBTF, 241); lovitura primită în ipostaza zoomorfă va fi stigmatul 
purtat de cel re-umanizat („tatuaj demonic“). Există numeroase rexre 
referitoare la „înfierarea“ lupului, ca semn de recunoaştere a prico- 
liciului. 

Omul-lup îmbracă şi alte forme: tricolici, vârcolac. Aceste fiinţe nu 
au fost întotdeauna conturate precis, fapt pentru care atributele lor 
interferează adesea cu cele ale altor reprezentanți ai demonologiei 
româneşti. Vârcolacii sunt legaţi de valența astrofagă, ei constituind 
cauzele eclipselor: sunt oameni sălbatici cu aripi şi cu dinţi de fier, 
născuți cu căiță pe cap; sunt sufletele oamenilor răi, blestemate de 
Dumnezeu, care se prefac în câini; pot să ia înfăţişare de balauri, zmei, 
şerpi, câini, pisici, lupi, iepuri etc. (MBTF, 227-228). Ca şi pricolicii, 
se pot preface în orice animal, mai puţin în porumbel, miel, arici, cerb, 
rândunică, considerate sfinte (OLIM, 445). 

Tricolicii se transformă în lup sau în câine (PAMF, 131). Prima 
menţiune despre aceşti demoni ai nopţii o avem la Dimitrie Cantemir, 
în „Descriptio Moldaviae“: Tricolicii este același lucru ca la francezi 
„loup-garou “; ei cred că oamenii se pot schimba în lupi şi în alte 
fiare de pradă şi că îşi însuşesc într-atâl firea acestora, încâl se reped 
să sfăşie atât oamenii, cât şi dobitoacele (apud EVSD, 387). 

Pe unmele lui Vulcănescu, subliniem aici rolul măştii de lup în 
unele rituri ale lycantropiei (c£ VUMP, 126). Prin transformarea mas- 
catului în pseudo-lup se credea că acesta se opune cu puterea simbo- 
lică a măştii celui ce-i putea face rău (mascarea ca exorcizare a lupului 
din om). 

Legendele privitoare la originea lupului fac din acesta o creaţie a 
diavolului (în folclorul religios, lupul vine în atingere cu diavolul). 
Tratând „Facerea lumei“, Voronca plasează naşterea lupului sub în- 
semnul luptei dintre Dumnezeu şi Lucifer. Creat de diavol din „dihănii 
de plop, ca să-l mănânce pe Dumnezeu“, lupul nu va putea „umbla“ 
decât după ce va fi blagoslovit de Dumnezeu; numai că atunci el se 
repede asupra dracului şi-l apucă de călcâi. De atunci „lupul e al 
dracului şi dracul nu are călcâi“ (VORD, 19-20). Altă dată, acțiunea 

lupului e rezultatul pariului cosmic dintre creatorul lui şi Dumnezeu, 
lupul fiind atribuit aceluia „după care s-ar lua să-l mănânce“ 
(BRIL, 448). 

Pe baze antinomice este pusă şi crearea animalelor „bune“ şi a 
celor „rele“: Când Dumnezeu a făcut calul, boul, oaia, căprioara, 
păsările cele cântătoare, albinele şi furnicile cele harnice, peştii şi 
toate insectele ce se găsesc pe pămiint, în aer şi în apă, dracul a 
născocit toate sălbăticiunile din pădure, care ţin calea omului şi mă- 
nâncă pe celelalte animale (OLIM, 113). S-ar putea deduce că lupul 
este o unealtă diavolească, numai că, deşi creat de drac, lupul devine 
duşman al său. Sfinţirea apelor la Bobotează pune cel mai bine în 
relief această relaţie: apele adânci şi stătute sunt purificate, dracii fiind 
izgoniți din culcuşul lor: peste noapre nu le mai dă meşii să se 
pitească acolo, aşa că ei sunt goniți de lupi, care îi mănâncă mai 
abitir decât pe purcei (P APM, 94). Prin urmare, lupul nu face parte 
din familia figurilor demonice, subordonate dracului, el având efectul 
unui bumerang. 


6. Calendarul lupului” 


Un alt fenomen important în domeniul credințelor şi superstiţiilor 
românilor îl constituie plasarea lupului sub patronajul unui sfânt 
canonic, fie că e vorba de Sân-Petru-de iamă (16 ianuarie) după unii, 
după alţii Sân-Trifon (1 februarie), supranumit „cel nebun“ (v. MARS, 
|, 232, 239-245), fie de Sfântul Andrei. Originea acestui patron 
(păstor) al lupilor trebuie căutată în vremea antropomorfizării puterilor 
şi stihiilor naturii, când se presupune că a existat o divinitate autoh- 
tonă mai mare peste lupi. Cu timpul, această divinitate a fost asimilată 
de creştinism în imaginea unui sfânt. Căpetenii alc lupilor există şi la 
alte popoare: Omul Pădurii (Lieşi) — la ucraineni, Sfântul Gheorghe — 
la bieloruşi, Sfântul Toader sau Sfântul Sava -— la sârbi etc. 

Înainte de a trece la sărbătorile tradiționale consacrate lupului, să 
punctăm cele mai importante momente din viața acestui camivor 
(v. GHIV). Împerecherea începe în a doua jumătate a lunii noiembrie 
şi se sfârşeşte la începutul lui februarie, gestația durând 62-63 de zile. 





” Material publicat în „Caiete folclorice Argeş“, nr. [V/2000, pp. 104-114. 

Comportamentul de reproducere a lupilor împarte anul în două părți: 
iarna — de la constituirea haitei şi formarea perechilor până la naşterea 
puilor şi vara — corespunzătoare creşterii puilor până la introducerea 
lor în haită. Avem de-a face aşadar cu un lup „paradoxal“, care se 
înmulțește şi dă viaţă în anotimpul morții şi al frigului, care este fertil 
atunci când întreaga natură este sterilă (COMB, 186); el e arhitectul 
viaductului dintre viață şi moarte, al punţii dintre in-creat, creat, 
re-creat. 

Luându-l drept reper pentru măsurarea timpului la români (lupul — 
orologiu biologic), Ghinoiu observă concentrarea zilelor lupului în pe- 
rioada de toamnă şi de iamă a anului: Sânpetru (29 iunie), Circovii 
Marinei (15-17 iulie), Martirul Lupu (22 august), Teclele (24 septem- 
brie), Berbecarii (26-28 septembrie), Osie (17 octombrie), Lucinul 
(18 octombrie), Sâmedru (26 octombrie), Ziua Lupului (13 noiem- 
brie), Filipii de Toamnă (14-20 noiembrie), Filipul cel $Şchiop sau 
Ovidenia (21 noiembrie), Sfântul Andrei (30 noiembrie), Sânpetru de 
lamă (16 ianuarie), Tănase de Ciumă (18 ianuarie), Filipii de lamă 
(25-31 ianuarie), Stretenie (2 februarie), Martinii de lamă (1-3 februa- 
rie), la care se adaugă „joile rele“ sau „Joi Verzi“ în satele pastorale 
(v. GHIV, 79). Această prezenţă activă a lupului — real sau mitic —a 
fost observată şi de Candrea, care, studiind „calendarul babelor“, arată 
că, din totalul celor 50 de zile de sărbătoare consacrate reprezen- 
tanților zoomorfi, 35 erau consacrate lupului, 18 având chiar dată fixă 
(CANI, 130). 

Pe măsură ce vom întoarce filele acestui calendar vom descoperi 
specificul sărbătorilor lupului: interdicțiile şi actele apotropaice, zilele 
marcate de teama față de acest animal fiind celebrate prin tabu şi 
prescripții de natură magică. (Nu vom prezenta aceste „zile“ cronolo- 
Bic, ci după amploarea practicilor ce decurg din celebrarea lor.) 

Sânpetru este patronul lupilor, stăpânul lor; dar lui i s-au încre- 
dințat şi cheile de la poarta raiului. Este, prin urmare, o divinitate 
sincretică în mitologia românească, rezultată din contopirea cultului 
Sfântului Petru cu o divinitate a naturii de tip autohton. Unii cerce- 
tători văd în acest mitologem şi o influenţă a alano-oseţilor, popor din 
Caucaz, care în migraţia sa spre Peninsula Iberică a poposit şi pe 
teritoriul Daciei (zeul Tutyr, venerat ca păstor al haitelor de lupi). 

Deşi ziua de celebrare a Sfântului Apostol Petru este 29 iunie 
(Sânpetru de Vară), există în calendarul poporului şi Sânpetru de Iarnă 
(16 ianuarie), numit şi „lanţul Sfântului Petru“ sau „Sânpetru lupilor“. 
În această zi, patronul lor îi „dezleagă“, „îi împarte în hotare“ şi le dă 
voie să mănânce din turmele oamenilor. Marchează miezul iernii pas- 
torale, situându-se între Sâmedru (Sfântul Dumitru — 26 octombrie) şi 
Sângeorz (Sfântul Gheorghe — 23 aprilie). 

Sfântul Petru de Vară sau „Soborul lupilor“ face explicită fuziunea 
dintre creştinism şi străvechea divinitate a naturii, dacă ținem seama 
că această zi se celebrează în perioada secerișului. Mai multe legende 
spun că Sfântul Petru a fost cioban, lupii fiind câinii lui; el le încleş- 
tează sau le leagă gura, căci fără porunca Sfântului Petru lupii nu 
îndrăznesc să facă vreo stricăciune în lume, chiar de-ar muri de foame. 
Se spune că lupii se adună la „urlătoare“, în răspântii, ceea ce înseam- 
nă că se roagă şi cer de mâncare stăpânului lor. Sfântul Petru vine în 
mijlocul haitei pe un cal alb şi începe să rupă codri dintr-o pâine care 
nu se mai isprăveşte şi aruncă la fiecare lup sau le împarte prescură ori 
nişte boabe de năut sau nişte semințe, care „le taie foamea“, aşa încât 
pot răbda mai multe zile (MBTF, 383); unora le dă câte o turtă, pe 
care dacă ar mânca-o vreun om s-ar preface imediat în lup (FOCD, 
307). 

Lupii mănâncă nu numai vitele, ci şi oamenii care le sunt rânduiţi: 
dacă ţi-e scris să te mănânce lupul, te mănâncă, iar dacă nu, poți 
trece prin mijlocul lor fără să te atingă (MBTF, 383). Această cre- 
dință se susține prin povestea vânătorului care auzind lupii urlând s-a 
suit într-un măr să vadă de aproape ce se întâmplă. Vine Sfântul Petru 
călare, iar lupii se gudură pe lângă el. Stăpânul începe să le împartă 
hrană, iar lupului şchiop care ajunge mai târziu i-l rânduieşte pe 
curiosul din copac. Unele variante ale poveştii amână deznodământul 
(tehnica retardării), lupul înfometat fiind ucis de cei care aud strigătul 
disperat al vânătorului. Numai că, o dată coborât din copac, vânătorul 
se împiedică de botul aceluiaşi lup, îşi scrânteşte piciorul şi va muri 
exact peste un an. 

Filipii se ţin pentru că sunt „răi de lupi şi păgubitori de dobitoace“. 
Filipii de Iarnă (25-31 ianuarie) reprezintă divinități protectoare cu 
număr variabil (de la 3 la 7), fiind celebraţi în special de crescătorii 

de oi; marchează sfârşitul perioadei de împerechere a lupilor, care 
începe cu 80 de zile în urmă, la Filipii de Toamnă. Se mai numesc 
Chilichi, Cilipi, Pilipi, în funcţie de aria geografică. 

Filipii de Toamnă (14-21 noiembrie) sunt divinități lycamorfe care 
se manifestă în cete (haite) de 3-7-8 filipi, conduse de Filipul cel Mare 
sau Şchiop. Sfântul Apostol Filip (14 noiembrie) marchează începutul 
postului de Crăciun, cognomenul fiind de origine grecească (Philipos 
era unul dintre cele mai frecvente nume de persoană din Grecia 
Antică). Filipii erau ţinuţi cu sfinţenie de femeile căsătorite şi văduve 
(mai riguros decât duminica) până spre sfârşitul secolului al XIX-lea. 
Când îşi măritau fetele, mamele le dădeau, alături de zestre, şi câte un 
Filip, dacă aveau mai multe fete, mama putea să rămână fără Filip 
(v. FOCD, 127). 

Moștenirea acestor zile numai pe linie maternă, coroborată cu 
celebrarea lor în sezonul împerecherii lupilor e interpretată ca o srră- 
veche și tulburătoare solidaritate față de principiul general al fertili- 
fății (GHIV, 81). În perioada de înmulţire a lupilor, cea mai severă 
interdicţie era cea a scoaterii cărbunilor din casă. In plan simbolic, 
prin contactul cu soarele, cărbunele realizează transmutaţia alchimică 
de la negru la roşu, iar cenuşa e legată de principiul yang (CGDS, |, 
283). Or, în nopţile de Filipi, lupoaicele caută tăciuni aprinşi pentru a-i 
mânca. Ghinoiu vede în asta reprezentări spirituale de un rar arha- 
ism: focul, simbolizat de cărbunii aruncați o dată cu cenuşa şi gunoiul 
din casă, este principiul masculin fără de care lupoaicele rămân 
sterile (GHIV, 82). 

Pe lângă practicile tabu (cuvântul „lup“ era înlocuit cu „gădineţ“; 
nu se prelucrau lâna şi pieile de la animale; nu se torcea; nu se dădea 
nimic din casă; femeile nu se pieptănau etc.), existau şi altele cu 
caracter apotropaic: legarea magică a gurii lupului (prin încleştarea 
dinţilor de la pieptenii de scărmănat lâna sau prin legarea foarfecelor), 
lipirea simbolică a ochilor lupului (prin astuparea cu lut a uşii sobei). 

Sărbătoarea Filipilor a luat naştere prin contopirea totemismului 
ancestral cu elementele religiei creştine (cf EVSD, 139); numai că 
această legătură nu se manifestă ca monadă (cazul Sfântului Petru), 
ci ca diadă, Filipii înfăţişându-se când sub forma unor „sfinți“ 
stăpâni peste lupi, când cu trăsături lycantropice — Filipul sau 
Gădineţul Şchiop. 


Filipul cel Schiop (21 noiembrie) se mai numeşte Filipul cel mare, 
Gădineţul Şchiop sau Ovidenia. În creştinism, această zi marchează 
Intrarea în Biscrică a Sfintei Fecioare Maria. Să vedem mai întâi ce 
presupune „şchiopătarea“. În mai toate mitologiile, stăpânii focului şi 
meşterii fierari şchiopătează sau le lipseşte un picior, deci aparțin 
imparului. Această categorie de personaje cu dizabilități mitice are în 
comun faptul că posedă o cunoaştere superioară; prețul plătit pentru o 
astfel de cunoaştere constă tocmai în pierderea integrităţii fizice. 
Călcâiul lui Ahile presupune tot un fel de şchiopătare, vulnerabilitatea 
lui datorându-se faptului că este înclinat spre violenţă şi furie (CGDS, 
III, 315). Şi lacov şchiopătează după lupta lui cu Dumnezeu (Facere, 
XXXII, 25-32). Restrângând simbolismul la „Gădineţul Şchiop“, aces- 
ta trimite la caracterul hivernal şi chtonian: în general sunt şchioape 
tuie la vremea schimbării crugului de an, prevestind întunericul care 
se aşterne peste lume (COMB, 185). Legătura lupului cu întunericul 
reiese şi dintr-o credință din Maramureş, conform căreia „lupii se 
ascund în bârlog în ziua aceea pentru că-şi văd umbra şi se tem“. 

În calendarul babelor apare o altă divinitate şchioapă, de data 
aceasta cabalină — Sântoaderul cel Şchiop, cu care Filipul relaționează, 
primul patronând vara, iar celălalt iama. Acest „conflict“ nu este per- 
manent, cei doi reprezentanți zoomorfi — lupul şi calul — interpretând 
funcţii psihopompe în folclorul românesc, după cum vom vedea în 
capitolul următor. 

Pe lângă practicile deja menționate, în ziua Gădineţului Şchiop 
apar ca specifice unele acte rituale cu caracter apotropaic: ungerea 
coarnelor vitelor, a porţilor şi a uşilor cu usturoi (în unele medii 
pastorale ziua Gădineţului Şchiop e celebrată la Sfântul Andrei), spă- 
larea cămăşilor pentru a opări gura gavătului (GORC, 127). În ziua 
de Ovidenie să iei lut, piatră, cremene şi să ungi gura cuptorului şi să 
zici: „eu nu ung cu lut, da'ung, încremenesc, împietresc gurile duşma- 
nilor şi al jigăniilor “. Şi nu te vorbesc atunci, nici nu se apropie de 
vite sau păsări: uli, lup, vulpe — nimic (VORD, 214). Există credința 
că acum, gâtul țeapăn al lupului devine mobil şi „lupul îşi vede coa- 
da“, devenind extrem de periculos. 

Am parcurs până acum două zile ale lupului şi am văzut că ele se 
manifestă în dublete:; Sânpetru — de iarnă şi de vară, Filipii — de iarnă 
şi de toamnă. O altă filă importantă din calendarul lupului este cea 
de 30 noiembrie — ziua Sfântului Andrei (Indri, Indreluşa sau Cap de 
Iarnă). Sfântul Andrei a fost unul dintre cei 12 Apostoli ai lui lisus, 
aria sa misionară incluzând şi o parte din teritoriile patriei noastre. 
Deşi este celebrat la sfârşitul lunii noiembrie, numele său se află la 
'originea termenului popular ce desemnează următoarea lună a anului, 
'decembrie (Indrea sau Undrea). Ca atribute mitologice, e mai mare 
peste turme, vite şi fiare, e stăpânul lupilor. În popor, acest sfânt 
primeşte adesea apelativul de „moş“ (Moş Andrei), reprezentând o 
divinitate ajunsă la vârsta senectuții şi a morții. Într-o lectură 
“mitologică, această „moarte“ presupune reluarea ciclului, deci o nouă 
naştere. Suita de sărbători de la sfârşitul lunii noiembrie şi începutul 
lunii decembrie (Filipii de Toamnă, Ovidenia, Sântandrei, Moş 
Nicolae) formează un scenariu ritual de înnoire anuală a timpului, 
probabil Anul Nou dacic (GHIO, 5). 

Noaptea Sfântului Andrei e noaptea în care umblă strigoii. Şi, 
pentru că ziua de celebrare se află, calendaristic vorbind, la cumpăna 
dintre anotimpuri (sfârşitul toamnei şi începutul iernii), se crede că 
hotarele dintre lumi devin penetrabile, se consideră că hotarele satu- 
lui tradițional sunt călcate de strămoşi mitici, sub forma unor demoni 
(strigoi) sau a unor animale totemice (EVSD, 427). Este vremea când 
se deschid mormintele şi se întorc spiritele morților. Practica „păzirii 
usturoiului“ din Ajunul Andreiului se întemeiază atât pe priveghere, 
cât şi pe un bogat ansamblu de gesturi apotropaice: se spun poveşti 
pentru îndepărtarea haitelor de lupi, se prepară băuturi şi alimente 
rituale (Femeile fac covaşe şi zic că cine nu va mânca, il mănâncă 
lupul în iarna aceea“ — FOCD, 116), se ung ferestrele şi uşile cu ustu- 
roi (usturoiul e pentru lupi şi strigoi ceea ce e tămâia pentru diavol), se 
încleştează pieptenii cu care se scarmănă fuioare, ca să se încleşteze 
gura lupilor. 

Celebrarea acestei zile abundă şi în rituri negative (cum definea 
van Gennep practicile tabu): nu se dă gunoiul afară din casă; femeile 
nu împung cu acul, nici nu se piaptănă ca să nu se îndesească pădurile 
şi să nu se înmulțească lupii în desişurile lor; nu se mătură, nu se 

înjugă, nu se dă de pomană şi nu se împrumută. Menţionăm aici şi 
credința conform căreia în noaptea de Sfântul Andrei animalele vor- 
besc; curioşii se ascund ca să le audă, numai că animalele le prorocesc 
moartea. 

În mediile pastorale de pe Valea Argeșului e atestată o credință 
care ne îndreptățeşte să vorbim despre lupul-oracol, În noaptea de 
Sfântul Andrei (sau în noaptea Anului Nou), baciul se urcă într-un 
copac roditor şi suflă într-un ulcior nou. Sunetul astfel produs îi atrage 
pe lupi; numărul urletelor „îi spune“ baciului câte oi trebuie plătite 
tribut în viitorul an pastoral foamei neostoite a lupului. O altă poveste 
se referă la tratamentul punitiv aplicat celor ce încalcă „prescripțiile“ 
din ziua Sfântului Andrei: deşi i se spusese să nu lucrgze în acea zi, o 
femeie face întocmai pe dos. Pedeapsa vine imediat, un lup mâncân- 
du-i nasul. Cei ce o întâlnesc pe ulițele satului au dovada palpabilă că 
nici un păcat nu rămâne nepedepsit (culese de la Bădoi Nicolae, 84 de 
ani, din comuna Valea Danului, jud. Argeş, în ianuarie 1999). 

Pe lângă cele trei mari sărbători consacrate — într-un fel sau altul — 
lupului, există şi altele marcate de teama față de acest animal. Martinii 
constituie o sărbătoare populară cu substrat mitic, dedicată cultului 
ursului şi lupului, fiind tot de natură duală: Martinii de larnă (1-3 
februarie) şi Martinii de Toamnă (12-14 noiembrie). Aceştia din urmă 
se serbează cu 40 de zile înainte de Crăciun, ca lupii să nu atace şi să 
strice turmele: Păcurarii români din Banat nu scot defel oile în câmp, 
la pășune. În ziua primă a Martinilor fac mai multe ceremonii asupra 
oilor, spre a le feri de lupi (MARS, |, 185). În „Calindariul“ pe 1883, 
Simion Mansiuca pune serbarea bănățenilor sub semnul lupului, 
considerând că ceremonia e de origine romană, iar numele ei este legat 
de zeul Marte — patronul lupilor în mitologia italică: nu e exclus ca 
originea să fie indo-europeană, „ Mara'/" Mora“ semnificând moar- 
tea naturii, dar şi divinitatea vegetației care moare şi învie în fiecare 
an (apud EVSD, 255). Trif şi Stretenia sunt incluse în Martinii de 
lamă (1, respectiv 2 februarie). 

Tărbacul câinilor (goana câinilor) este o practică magică de alun- 
sare simbolică a lupilor în prima zi după Lăsatul Secului de Paşte: 
prinderea câinilor şi chinuirea lor de către ceata de bărbaţi semnifică 
alungarea iernii, patronată de lup şi întoarcerea verii, patronată de cal. 

In zilele Circovilor (15-17 iulie) nu se face nici o treabă, „că mănâncă 
lupii porcii“ (GORC, 200). Martirul Lupu (22 august) e serbat la noi 
cu nelucrare, pentru ca lupul să nu prăpădească turmele (CANF, 210). 
Teclele (24 septembrie) şi Berbecarii (26-28 septembrie) sunt ținute 
de săteni ca lupii să nu le mănânce berbecii (PAMS, 57). Lucinul 
(18 octombrie) e o sărbătoare pastorală a bănăţenilor, dedicată unei 
divinităţi protectoare a lupilor. Deoarece celebrarea ei coincide cu 
„perioada constituirii haitelor în vederea reproducerii, predomină prac- 
ticile tabu. Legatul fiarelor _din_pădure e o practică apotropaică din 
Maramureș, pentru a feri vitele de lup. În seara de Crăciun, masa pe 
care este pusă o pâine rituală numită „Stolnic“ se înconjoară cu un lanț 
de fier, după 8 zile, în ziua de Anul Nou, pâinea este tăiată felii şi 
mâncată de copii şi animale, iar lanţul cu care a fost legată masa se 
aşază în fața grajdului pentru a trece vitele peste el (v. GHIO, 107). 


7. Lupul în etnoiatrie 


Apărarea împotriva lupului se făcea pe două planuri: a) planul 
concret — modul de construire a adăposturilor pentru animale, sistemul 
de păstorit practicat, tehnicile arhaice de vânătoare şi de prindere a 
lupilor; b) planul simbolic — interdicții legate de muncă în unele zile 
dedicate lupilor. 

Dar magia de apărare împotriva lupilor nu se rezumă doar la 
practicile îndeplinite în „zilele lupului“. La ridicarea stânei, se bate un 
par în mijlocul strungii şi se spune: Bat parul în strungă/Să fie bătut/Și 
fiarele din pădure/Să fie acolo stătut./Cum se usucă parul de soare/ 
Aşa să se usuce Jiarele de foame. Apoi se leagă o sfoară de par, 
zicându-se: Cum leg frânghia/Să rămână legată,/Aşa să rămână 
fiarele sălbatice/Din pădure, cu gurile legate (COMM, 155). Pentru 
ca O vacă pierdută de cireadă să nu fie mâncată de lupi, se pun pe vatră 
trei cărbuni aprinşi, apoi se acoperă cu o oală: Așa cum stau cărbunii 
acoperiţi sub oală, așa să stea gura lupilor închisă (GORC, 247). 
Ori se ia securea cu ochii închişi şi se pune pe coş, căci atunci și lupul 
va trece cu ochii închişi când se va întâlni cu vitele şi nu le va vedea 
ca să le mănânce (GORC, 256). Fie şi numai din exemplele de până 
acum, se poate observa ponderea principiului magiei prin analogie. 

Simbolistica şi magia capetelor de animale sacre e importantă la 
noi; astfel, capul bourului apare figurat în stema Moldovei, căpățânile 
de cal, taur, berbec, străjuiesc gospodăriile ţărăneşti; capul de cerb şi 
coamele sale se constituie într-o „antenă“ de receptare a sacrului, 
capul de lup e preluat de stindardul dacic etc. După Evseev, ele au 
funcţie apotropaică şi de stimulare a forţelor vitale (EVSD, 96). Ţine- 
rea la distanţă a lupului se face cu ajutorul vasiliscului cabalin: Ca să 
nu mănânce lupii dobitoacele se pune în par cap de cal (GORC, 34). 
Altă dată, încercarea de a evita pagubele produse de camivor se face 
nu prin alungarea lupului, ci prin „apropierea“ lui de casa omului: în 
noaptea de ajun gospodarul invită la masă o stihie pentru a o îmbuna 
(v. COMM, 155). ie 

Efectul produs asupra unui om de întâlnirea cu un lup e variat 
interpretat în planul credințelor. „Cel ce a văzul lupul sau acel ce a 
fost văzut de către lup răguşeşte rău de tot“ (CIAS, 334). Această 
credinţă exista şi la romani — fiind confirmată de Vergilius — , dar şi la 
francezi, norvegieni. Expresia „a vedea lupul“ e adesea sinonimă cu „a 
răguşi“. Cealaltă valorizare ţine de ordinul beneficului, întâlnirea cu 
lupul fiind de bun augur: „De-ţi iese un lup în cale, atunci merge bine“ 
(GORC, 14). 

În medicina populară lupul — sau anumite părți din el — apare ca 
agent al vindecării, cu rol apotropaic sau de stimulare magică a sănă- 
tății şi curajului oamenilor: ficatul de lup te scapă de oftică (CIAS, 
335); celui muşcat sau speriat de lup, leacul îi va [î afumarea cu păr de 
lup (CANF, 293); un moţ din părul unui lup, ori craniul lui sunt 
socotite ca prezervative sau dătătoare de curaj (PAPM, 316). Vedem 
că părul lupului este frecvent utilizat în practicile magice, el constitu- 
ind însă partea caducă a zoomorfului („Lupul îşi schimbă părul, dar 
năravul ba“). Cu toate acestea, „se crede că lupul are trei peri de drac 
pe cap, de aceea e fioros“ (GORC, 127). Aromânii cred că un fir de 
păr din coada lupului are puterea, dacă-l porți cu tine, să-ți atragă 
iubirea oricărei femei asupra căreia îţi vei arunca privirea (PAPM, 
316). Şi în descântece lupul este invocat, numai că aici el e un 
„instrument“ cu valorizări pozitive sau negative, în funcţie de scopul 
urmărit de descântător. 

Rolul măştii în etnoiatrie nu poate fi trecut cu vederea. După 
Vulcănescu, măştile reprezintă demoni ai bolilor, iar „mascarea“ — ca 
transfigurare cultuală prin intermediul măştilor — are rol preventiv şi 
terapeutic (VUMP, 242). Masca-costum de lup este utilizată în practi- 
cile medicinei magice pozitive ca să întărească rezistența fizică la 
boală, dar ea se întrebuințează şi în cadrul descântecelor cu păr smuls 
din mască pentru „tratarea“ copiilor bolnavi de epilepsie. 

În urma celor expuse în acest capitol, lupul carpato-danubian îşi 
dezvăluie parţial identitatea; lycamorful se legitimează ca animal sa- 
cru al daco-geților şi chiar ca genitor al poporului român. Atributele 
Sacrale se contopesc cu cele profane, aspect pus clar în evidență de 
şalendarul lupului, unde celebrarea animalului totemic denotă şi astăzi 
practici păgâne, deşi sărbătorile au fost plasate sub patronajul unor 
sfinți canonici. O incursiune în folclorul ceremonial ne va aduce ele- 
mente noi menite să probeze legătura mentalitară dintre uman şi 
lupesc. 


1V. Lupul în folclorul ceremonial 


Lupul nu putea să lipsească tocmai din poezia obiceiurilor existen- 
ţiale. Şi, pentru că oricine trece prin diferite posturi ale existenței vede 
într-o zi sacrul acolo unde înainte văzuse profanul (GENR, 14), apare 
ca firească inserarea lycamorfului în sfera umanului, deşi lupul real 
are O acţiune predominant malefică. Ghinoiu afirma că /upul jalonează 
între leagăn şi mormânt întreaga existență a oamenilor (...), frăția cu 
lupul începe încă din segmentul pre-existenţial, când copiii care plâng 
în pântecele mamei înainte de a se naşte se transformă în pricolici 
(fiară sălbatică, mai ales lup) şi continuă după moarte, în post-exis- 
tență, în lumea miticului, aşa cum reiese din cântecul zorilor cântat la 
casa mortului (GHIV, 84-85). 

Am arătat și în altă parte că frăția cu /upul alb denotă un pronunțat 
caracter inițiatic; omul nu se lasă în voia zoomorfului decât dacă aces- 
ta din urmă îl protejază sau îl inițiază. 

Putem vorbi de o evoluţie cromatică (de la negru spre alb) a feno- 
menului lycamorf în cadrul folclorului existenţial: dacă prima inserţie 

a lupului în universul existenței umane e una malefică — negru 
(semnele ce „demască“ naşterea pricoliciului, a omului-lup), în timpul 
vieţii lupul se manifestă dual, pozitiv şi negativ — a/b și negru (lupul 
în descântece şi blesteme), îndeplinind în bocetele „dalbului de pri- 
beag“ rolul de călăuză a sufletului — a/b. 

Imediat după naştere, pot fi „citite“* semne prevestitoare care 
permit identificarea celor hărăziţi să fie pricolici: dacă chiția pruncului 
este roşie (dovadă că asupra lui planează umbra malefică a lupului), 
moaşa O apucă repede, iese cu ea afară şi invocă lupul, cu scopul de a 
anula acţiunea nefastă a puterilor răului şi de a apăra pruncul de in- 
truziunea demonicului (COMM, 144). „Discursul“ moaşei are aşadar 
funcţie apotropaică: Auziți, lume, că s-a născut un lup„pe pământ! Nu 
e lup să mănânce lumea, şi e lup să muncească şi să aibă trişte de ea! 
(PAMM, 119). 

Tot în ansamblul datinilor legate de naştere, lupul apare, de data 
aceasta, cu rol benefic: pentru copiii bolnavi sau ameninţaţi cu 
moartea se practica un „nou botez“, schimbându-li-se numele. Vechiul 
nume se inciza pe o cărămidă care apoi se arunca într-o apă curgă- 
toare, astfel că noul botezat lua viața de la capăt, călătorind de acum 
incognito pentru reprezentanţii maleficului; prin re-denominaţie se 
credea că dracul îl va pierde pe cel ce şi-a schimbat identitatea şi că în 
veci nu va mai da peste el (CANF, 410). Exista preferința ca noul 
nume să fie cel al unui animal sălbatic: Lupu, Ursu etc. 

Despre vechimea numelui Lupu şi a pandantului său slav Vâ/cu 
vorbeşte Candrea în „Folklorul medical român comparat“: numele 
Lupu îl întâlnim pentru prima oară într-un hrisov al lui Vlad 
Călugărul din anul 1490, iar numele Vâlcu apare mai întâi într-un 
hrisov al lui Mircea-Vodă, din anul 1389 (CANF, 411). Arhaicitatea 
acestor antroponime vine să confirme credința că plasarea sub protec- 
toratul lupului are funcţie augurală. 

„Botezul cercurilor“ (n.n) este un soi de „vânzare pe fereastră“. 
Ritualul este îndeplinit de trei feciori, numiţi „strigători“;, aceştia sunt 
încinşi cu brâie roşii (culoare ce anulează deochiul) şi poartă la pălărie 
o unghie de lup, cu care trasează trei cercuri în jurul casei, unul în 
interiorul celuilalt. Copilul este scos afară şi dat feciorilor care-i dau 
un nume şi apoi îl consacră, jucându-l în braţe, în interiorul cercurilor. 

„Liniile magice pe care gheara de lup le descrie funcționează ca o 
barieră în calea puterilor răului, dar şi ca o instanță purificatoare (v. 
“COMM, 145). Aceste linii constituie stadiul liminal dintre nonexis- 
„tență şi existență, astfel că lupul apare aici ca iniţiator ce veghează 
asupra intrării pruncului în viață. 

** Ghinoiu pomeneşte de „alăptarea rituală“ (GHIV, 86), practicată în 
“eatele de pe Platforma Luncanilor (jud. Hunedoara), mamele dădeau 
“Qopiilor primul lapte de la sân printr-o „gură de lup“, un fel de pâlnie 
“onfecţionată dintr-o falcă şi piele de lup. Această alăptare reiterează 
“hrănirea gemenilor Romulus şi Remus de către Lupoaică, dar face tri- 
„Mitere şi la alte mitologii, unde copiii născuţi din iubirile tăinuite ale 
„Mnor zei erau îngrijiţi de forțele naturii şi hrăniți cu lapte de lup 
“Sau capră. Astfel de instrumente-tunel confecţionate din diverse părți 
„ale lupului mai sunt atestate şi în alte zone, dar primesc alte întrebu- 
'inţări; în Bucovina, spre a avea mai multă miere de la albine, este 
“bine a le lăsa să iasă afară în ziua de Buna-Vestire printr-un gătlan 
de lup, şi apoi ele devin foarte rele, ucid pe albinele vecinilor şi le 
fură mierea (GORC, 6). 

Acestea ar fi practicile de la naştere sau din imediata ei apropiere 
în care lupul îşi face simțită prezența. Următoarea etapă din ciclul 
existenței umane este copilăria. Glosând credințele despre animale la 
români — după un chestionar întocmit de N.W. Thomas —, Gorovei se 
opreşte şi asupra jocurilor de copii în care se imită comportamentul 
zoomorf: „de-a mama gaia“, „de-a iepuraşul“, „de-a lupul şi oile“ 
(GORC, 288). Spre deosebire de imitarea lycamorfului specifică 
confreriilor războinice, în cadrul folclorului ludic şi infantil, nu se 
preia decât rolul de „sperietoare“ (Fugifi, vine lupul!), având drept 
consecinţe fuga şi ascunderea. 

Pentru că între naştere şi moarte omul face diferite popasuri 
existenţiale, se apelează adesea la elementul lupin. Folclorul românesc 
a dezvoltat un bogat repertoriu de descântece şi practici magice în care 
se acționează împreună cu lupul; acesta devine o întrupare a unor 
forțe stihiale sau chiar demonice, rugate să acționeze în direcția şi în 
scopul dorite de descântătoare (COMM, 156). Într-un descântec „de 
apucate“ sau „de strâns“ (dureri sau cârcei la stomacul copiilor, dureri 
de rinichi şi dureri de piept şi de spate), pe lângă textul propriu-zis 

apar şi o serie de instrumente rituale: fus, fir de mătură, cuțit de găsit, 
seceră etc. Celui bolnav i se promite mâncarea lupului/Și puterea 
ursului/Să mănânci cât lupu/Și să porți ca ursu./Și rămase (cutare)/ 
Curat, luminat, /Cum maica lui l-a lăsat (TTMF, 109). 

Altă dată este valorizat atributul de animal prădător: în Slobozia, 
femeile caută lup turbat, îl descântă şi îi iau urletul şi de acest urlet 
se servesc ca să ia sporul (mana) altuia. Aceasta se face, mai ales, 
în noaptea de Sfântul Gheorghe (GORC, 285). Într-un descântec „de 
gâlci“, cele nouă gâlci sunt trimise la păscut unde apare un /up călare 
pe-o troacă / Luă gălcile/Mi le mostăfălci/Şi le mâncă şi plecă... 
(TTMF, 199). 

În aceste exemple, dar şi în altele, descântecele interacționează cu 
medicina populară, fapt pentru care rolul măştii animaliere e impor- 
tant. În Bucovina şi în Moldova, masca de lup e asociată cu cea de urs 
într-un descântec de „desfăcut“: M-am sculat /m-am gătit /m-am 
împodobit,/ la (cutare) am pornit,/când pe cale, pe cărare/m-am 
întâlnit cu vrăjmaşii mei,/cu duşmanii mei,/cu pizmaşii mei./De pă- 
mânt m-a trântit/şi tare m-a feştelit./ Din urmă m-a luat/și în surpătură 
de râpă m-a dat,/in co ji de rac,/in piei de drac,/in spate mi-a pus/piele 
de urs,/in mâini mi-a pus/mănuşi de urs/în cap piele de lup/în 
picioare papuci de urs.../Apoi am văzut că-s legat/ şi fermecat 
(VUMP, 242). 

Pe baza dublei relaţii dintre lup şi drac (de asociere şi de învrăj 
bire) e pusă şi o altă practică magică ce dezvoltă „efectul de bume- 
rang“: răul e imprecat să se transfonme în lup şi să se întoarcă astfel 
împotriva celui care l-a trimis: Făpturile, darurile/Să se facă lup 
turbat,/Să se ducă din vad în vad/Pe capul cui o făcut şi i-o dat/Şi 
cutare să rămâie cural, luminat. Ca agent al vindecării, lupul este 
chemat să înghită răul (Şi aici lupul interferează ca ursul): Nouă lupi, 
nouă urşi,/Ce mâncaţi?/ Aş mânca putregai de fag/Și-i putregăcios/ 
Și-aş mânca coajă de stejar/Și-i tare/ Nu mâncaţi coajă de stejar/Și 
putregai de fag,/Veniţi şi mâncaţi cel pierit/Din sfărcul nasului,/Din 
obraz,/Din gât... (COMM,1!56). 

Am ajuns astfel la punctul terminus al existenței umane terestre. Două 
sunt temele fundamentale raportate la moarte: 1) moartea ca o călătorie 
a „dalbului de pribeag“ pe tărâmurile de dincolo (tema bocetelor şi a 

cântecelor funerare româneşti); 2) moartea ca o „nuntă cerească 
(tema „Mioriţei'“). Nu ne vom ocupa aici decât de prima temă, în cea 
de-a doua lupul putând fi luat în discuţie doar ca presupus adversar al 
„oiței năzdrăvane“. 

În poezia ceremonialurilor de trecere, moartea e cea care-i conferă 
lupului o funcție strict pozitivă. „Cântecul mare“ îl relevă ca psiho- 
pomp, călăuzind sufletul repausatului spre rai. Ca orice rit de trecere, 
moartea presupune trei stadii (după van Gennep): 

]. preliminar (separarea de lumea celor vii); 
II. liminar (de prag); 
III. postliminar (agregarea la lumea morţilor). 

Perioda de prag, — când, practic, sufletul omului se află suspendat 
între două lumi — cuprinde, pe lângă „alegerea drumului“ (dreapta, nu 
stânga) şi „întâlnirea cu adjuvanţii“, cu animalele ajutătoare: lupul, 
vidra, calul etc. (Vom vedea că și eroul din basm se întâlnește cu 
tovarăşii năzdrăvani.) Și-ţi va mai ieși/Lupul înainte/ Ca să te spăi- 
mânte/Să nu te spăimânţi/Frate bun să-l prinzi/Că lupul mai 
ştie/Seama codrilor/Și-a potecilor./Și el te va scoate/La drumul de 
plai/La fecior de crai,/Să te ducă-n rai,/C-acolo-i de trai;/În dealul 
cu jocul,/C-acolo ţi-e locul,/În câmp cu bujorul/C-acolo ţi-e dorul. 
(apud PRFL, 212) 

În capitolul dedicat semioticii lupului spuneam că, spre deosebire 
de alte mitologii, în mitologia românească lupul funerar e alb şi 
plasam funcţia psihopompă în sfera „iniţierii“. Lupul e cel ce ştie, 
„maestrul“, cel ce posedă o cunoaştere iniţiatică, pe care o împărtă- 
şeşte discipolilor săi incorporali. Poteca apare aici în simetrie cu vadul 
(apele Styxului), patronat — în cântecul funerar românesc — de vidră. 

Într-un bocet din Mehedinţi, rolul de animal-călăuză revine calului: 
(...) în bătătura ta/A tăbărât/un cal mohorăt,/negru şi urât/cu coama 
cănită,/cu cinga cernită./Să iei seama bine,/el cân' o pleca/pe cine-o 
lua./Pe tine te ia/şi te va duce/La câmpu cu joc,/c-acolo mai sunt/lo- 
curi arătătoare,/Țlori sămănătoare,/lori de busuioc./cu dor şi cu foc 
(apud VUMR, 192). 

Relaţia cabalino-lupină este una deosebit de interesantă în planul 
credințelor şi datinilor poporului român. Pe de o parte, goana continuă 
urmărit-urmăritor (succesiunea anotimpurilor: vara — patronată de cal, 

iama — patronată de lup), ca şi folosirea capetelor de cal în oma- 
mentica țărănească împotriva furiei lupului (funcţie apotropaică). Pe 
de altă parte, „înfrățirea“ celor două entități zoomorfe: roluri psiho- 
pompe; ambele dezvoltă un simbolism solar, dar şi chtonian; sunt 
daimoni ai fertilității şi fecundității; cultul lor datează din epoci 
arhaice; şi lupul şi calul capătă, uneori, însuşiri demonice (strigoii şi 
vârcolacii); apar în jocurile rituale sub forma măştilor şi mascoidelor 
etc. 

Pentru că am pomenit de măşti şi mascoide, să ne ocupăm în cele 
ce urmează şi de poezia obiceiurilor calendaristice în care apare lupul 
— în chip real sau numai presupus. Riturile calendaristice, jocurile 
tradiționale cu măşti implică întotdeauna prezența upui element din 
cultul strămoşilor; de altfel, Evseev acreditează ipoteza conform căreia 
coloana vertebrală a mitologiei şi ritualităţii româneşti o constituie 
cinstirea strămoşilor. În altă ordine de idei, masca de lup trimite la 
funcția totemică a străvechiului animal. 

În alaiurile rituale din timpul sărbătorilor de iarnă, tinerii purtau 
măşti de lup, substituite uneori cu cele de vulpe; astăzi ele sunt asi- 
milate în marea categorie a măştilor-costume de brezaie (v. VUMP, 
126). După M. Pop, măştile prezente de Anul Nou nu sunt legate 
numai de spiritele strămoşilor; ele constituie un mijloc de refulare a 
tensiunilor sufletești ascunse în timpul anului: În spatele lor te ascunzi 
ca să poți faci ceea ce nu poți face în cotidian. Jocurile cu măşti Sunt, 
la sfărșitul perioadei ceremoniale, un fel de purificare, pregătindu-ne 
să intrăm liberi în perioada care vine (apud EVSD, 259). Opinăm că 
„mascarea“ presupune mult mai mult: masca induce în purtătorul ei 
forța animalului reprezentat, înlesnind contactul omului cu transcen- 
dentul, cu forțele supranaturale. Numai pe aceste baze poate fi pusă 
credința care stipulează că la casa femeilor sterpe trebuie să joace 
tineri mascaţi în lupi pentru a le face fecunde. 

Figura lupului poate fi dedusă şi din colindele româneşti „de 
flăcău“, în care junele participă la o vânătoare mitico-rituală cu evi- 
dente conotații iniţiatice şi cosmogonice. Deşi animalul hăituit este de 
regulă leul, el este privit ca o noțiune descărnată, ca un termen confuz 
cu o sferă semantică în curs de dezagregare (OISM, 277). Coman 
consideră chiar că în spatele acestui nume generic s-ar ascunde lupul 

(v. COMI, 43), acest „leu“ al pădurilor noastre. Postulantul care aspira 
la titlul de războinic era iniţiat prin mai multe probe ale curajului: una 
dintre ele prevedea uciderea unui camasier feroce. În colinda româ- 
nească, junele, asemenea lui Tezeu, intră în labirintul silvestru pentru 
a răpune stihia zoomoriă (lupul-minotaur). 

Putem conchide în finalul capitolului dedicat prezenţei lupului în 
folclorul ceremonial că atributul de inițiator este cel mai intens rele- 
vat: îl inițiază pe om în timpul vieții pământeşti, dar mai ales în tainele 
vieţii „de dincolo“. Lupul nu e un demon al viului, cât mai ales un 
înger al mortului. 


V. Lupul în folclorul non-ceremonial 


lată-ne ajunşi la segmentul dedicat lupului a cărui „invocare“ nu 
comportă recurgerea la acte rituale. În capitolele precedente am contu- 
rat deja figura mitologică a lycamorfului şi am văzut că ea dezvăluie 
două paliere semantice pe care se află determinările malefice, respec- 
tiv cele benefice. Această „specializare“ a atributelor lupeşti se menţi- 
ne şi pe tărâmul folclorului românesc non-ceremonial. 

În poveşti și în legende, lupul îmbracă adesca mantia mefistofelică. 
Maria loniță se opreşte în „Cartea vâlvelor“ asupra omului-lup şi a 
păstorului lupilor, despre care noi am mai vorbit în cadrul credințelor 
şi superstiţiilor dezvolatate de lupul carpato-danubian. Moro/lecu este 
bărbatul-lup-strigoi; el îşi părăseşte soția aflată la muncile câmpului, 
intră în pădure, de unde vine preschimbat în lup. Femeia se apără 
lovindu-l cu o greblă; lupul fuge şi se întoarce „umanizat“, dar cu ca- 
pul spart, femeia dându-şi seama „că s-a măritat după un lup“ (IONC, 
179). Într-o altă legendă din Apuseni, un om atacat de un lup îi aruncă 
acestuia un codru de pâine în care era înfipt un cuţit; lupul înşiacă 
pâinea şi dispare în bezna pădurii. După o vreme, acelaşi om se întâl- 
neşte cu un bărbat şi merg o bună bucată de drum împreună. Se opresc 
lângă un izvor să mănânce şi mare fu mirarea celui dintâi când recu- 
noscu printe merindele însoțitorului său pâinea şi briceagul pe care le 
aruncase ca să scape de [uria lupului (v. IONC, 181). 

Ne-am oprit asupra celor două exemple pentru a întări credința 
conform căreia lupul redevine om numai dacă mănâncă pâine aruncată 
de mâna unui om sau dacă primeşte o lovitură care îl face să sânge- 
reze. 

„Mirele şi lupul“ este povestea flăcăului care urma să se însoare, 
numai că întâlnirea cu lupul e aproape să-i dea peste cap planurile. La 
rugămințţile tânărului, lupul nu îl mănâncă pe loc, ci îl „amână“ până 
la masa nunții; flăcăul credea astfel că-l va păcăli pe lup, scontând pe 
sprijinul comesenilor. În toiul petrecerii, lupul se înfăţişează la „întâl- 
nire“ şi cum nimeni nu-i sare în ajutor mirelui, cele două jemne (pâini) 
de pe masă îşi deapănă povestea lor — de la arat până la secerat, făină 
şi coacere: puțin am crăpat noi, crapă şi tu! (VORD, 41). Pâinea se 
încarcă aici de un bogat simbolism apotropaic. 

În alte povești, lupul îşi astâmpără cu adevărat foamea ontologică, 
cu atât mai mult cu cât devorarea se constituie în restabilire a echili- 
brului natural. În „Pupu lupilor“, stăpânul împarte zoomorfelor câte un 
pup (pâine mică) care să le astâmpere foamea. Un vânător aflat în 
apropiere reuşeşte să sustragă un pup, stăpânul punându-l pe lupul 
înfometat să-l mănânce pe „hoţ“ (IONC, 196). Aceeaşi soartă o au şi 
„curioşii“ care se ascund în copacii de la „urlătoarea lupilor“ pentru a 
vedea cum Sfântul Petru le rânduieşte hrana (v. PAPM, 317). Alteori, 
deşi Dumnezeu i-a rânduit să mănânce „o lighioană de o oca şi jumă- 
tate“, lupul a mâncat iapa şi cârlana şi a fost blestemat să nu mai fie 
sătul până nu va mânca pământ scos de cârtiță din muşuroaie (BARE, 
234). 

Mult mai intens se manifestă atributele lupeşti pe tărâmul basmu- 
lui, asta şi datorită faptului că basmele reprezintă o exferiorizare mito- 
logică a unor ceremonii culturale, a unor liturghii precreştine (LOVI, 
9), ceea ce denotă funcţiile totemice ale lupului. 

Înainte de a începe călătoria propriu-zisă în lumea basmului vom fi 
luat deja contact cu elementul lycamorf — formulele iniţiale ne „coboa- 
ră“ într-un trecut „atemporal“: când se luau lupii de gât cu miorii şi se 
sărutau înfrățindu-se. Dacă în basmul despre animale lupul are dimen- 
siunea agresorului păcălit, în basmul fantastic lupul este când adversar 
al eroului, când auxiliar al lui. Ne vom folosi în redactarea materia- 
lului nostru în special de „Mica enciclopedie a poveştilor româneşti“ a 

lui Bârlea (BARE, 234-238), ca şi de lucrarea lui Şăineanu, „Basmele 
române...“ (SAIB). 

Lupul păcălit din basme trebuie privit ca edulcorare a spaimei 
provocate de lupul real; dacă alte animale reuşesc să-l „învingă“, cu 
atât mai mult omul îi va înlănțui ferocitatea „şi-l va face mieluşel“. 
Lupul apare deseori în tovărăşia vulpii, fiind mereu păcălit.de aceasta. 
Făpturile din casa babei (șoarecele, racul, cocoşul şi oul) îl alungă pe 
lup, care povesteşte înfricoşat cum cenuşa (explozia oului) l-a orbit, 
țapul din apă (racul) i-a vârât coamele în nas, şoarecele strigă că-l ține, 
iar cocoşul îl amenință cu ciocanul. Când împarte cerbul mort cu 
ariciul, acesta îl pune să jure că a fost împărțire dreaptă, numai că 
lupul pune laba într-o cursă. Când vrea să mănânce măgarul, e momit 
de erbivor care-i spune că ar [i bun de vomic în sat; ajuns aici, lupul 
este ciomăgit de săteni, iar un călugăr îi rupe coada. Plăcându-i un 
mânz, întreabă iapa dacă nu e de vânzare; aceasta încuviințează, dar îl 
pune pe lup să citească prețul mânzului scris pe potcoavă; lovitura 
primită îl omoară. Fiind surprins de viscol, lupul este lăsat de purcel să 
intre în căsuţa din pădure ca să nu îngheţe, apoi este opărit cu apă 
fierbinte. Este ridicat în brațe de urs ca să zărească în pădure calul ce a 
dat scântei din piatră, dar fiindcă spune că nu-l vede, ursul îl ridică 
mai Sus, strângându-l până îl omoară. 

„Capra cu trei iezi“ nu e doar o poveste „de adormit copiii“. 
Dincolo de deznodământul fericit (triumfiul binelui asupra răului, 
transpus epic prin prăbuşirea lupului în groapa cu foc purificator), 
răzbat valențe ceremoniale. Basmul poate fi secționat în trei părți: 

a) intrarea lupului în căsuță şi mîncarea iezilor „neascultători“ 
reprezintă separarea celor două clase zoomorfe; 

b) planurile în vederea răzbunării constituie perioada de prag; 

c) ospățul oferit de capră este un rit de agregare, de re-aducere a 
lupului la stadiul de „cumătru“, înainte de a fi „purificat“ total. 

Lupul-adversar al eroului apare într-o serie de basme fantastice: are 
cap de oțel, frunte de aramă, este fiul Zmeoaicei, iar puterile zmeului 
se ascund adesea într-un lup. Basmul „Lupul cu cap de fier“ din 
colecţia lui Ion Pop-Reteganul prezintă un orfan snopit în bătăi de un 
boier la care intrase slugă. Sfântul Petru îl scapă şi-i dă un com, cu 
interdicția de a nu se uita în el până ce nu va ajunge acasă. Călcarea 

sfatului atrage după sine pedeapsa: băiatul este înconjurat de fiare 
sălbatice şi nu scapă decât după ce promite unui lup cu cap de fier că 
nu se va mai însura niciodată. Îşi încalcă din nou promisiunea, cunu- 
nându-se; lupul îi iese înainte şi vrea să-l mănânce. Va fi scăpat de 
Sfânta Miercuri, Sfânta Vineri şi Sfânta Duminică, care, după ce-l 
„inițiază“ prin coborârea în iad, îl înzestrează cu trei câini albi: 
Vede-Bine, Aude-Bine şi Uşor ca Vântul-Greu ca Pământul. Flăcăul 
se prinde să păzească apoi caprele Crăiesei iadului (mama lupului cu 
cap de fier), iar când aceştia vor să-l piardă, câinii îl scapă şi îl sfâşie 
pe lup. Unii exegeţi interpretează „lupul cu cap de fier“ ca reminis- 
cenţă a străvechilor mituri ale iernii, adeseori prezentată în chipul unui 
lup înfricoşător (MUZE, 165). Într-o altă variantă, băiatul care nu 
poate strânge vitele ieşite din fumicile din pema dăruită e ajutat de un 
lup, cu aceeaşi condiţie de a nu se însura. Coman vede în această 
interdicţie un ecou din vechile rituri ale iniţierii, care cereau neofitului 
să nu se căsătorească (COMM, 158). 

În ciclul „Zmeul în chip de lup“, Lazăr Şăineanu include basmul 
„Lupul şi Caterina“. O femeie avea nouă feciori, care plecând la vânat 
nu s-au mai întors. Şi cum era vremea să nască iarăşi, femeia va fi 
ajutată de lupul-zmeu (boul, capra şi măgarul refuză să o ajute) cu toc- 
meala că, dacă va naşte o fată, să fie a lui. Nou-născutul va fi într-ade- 
văr o fată, pe care zmeul o răpeşte de la fântână când împlineşte zece 
ani. Între timp se întorc şi fraţii, află cele petrecute şi pornesc în căuta- 
rea surorii lor; o vor găsi pe Caterina singură, în casa zmeului, de unde 
o vor lua cu ei, împreună cu un ulcior, o oglindă şi un pieptene. Zmeul 
bapă de seamă dispariţia fetei şi pleacă în urmărirea celor zece frați, 
numai că obiectele luate devin obstacole în calea monstrului, astfel că 
feciorii şi fata se întorc teferi la mama lor. 

Dar şi necuratul ia chip de lup ca să răpună boul năzdrăvan, fiind 
însă învins de acesta. Într-o versiune macedo-română, o văduvă săracă 
avea un copil pe care îl dă la stăpân, care era însuşi diavolul. Aici 
învață toate „drăciile“, putând de acum să se preschimbe în orice 
animal, apoi se întoarce acasă. Se părea că sărăcia lor a luat sfârşit din 
moment ce „ucenicul“ metamorfozat în animal putea fi vândut la 
nesfârşit şi apoi revenea la mamă-sa, cu condiția ca ea să oprească 
frâul. Se întâmplă însă să fie cumpărat cu frâu cu tot, în chip de cal, de 

către un boier (însuşi necuratul). Băiatul înțelege pe mâna cui a intrat; 
urmcază mai multe metamorfoze succesive: băiatul-cal e urmărit de 
dracul-lup; porumbelul urmărit de vultur; mei — găină. Atunci băiatul 
se face vulpe şi înghite găina. 

Se ne oprim acum asupra atributului de ajutor năzdrăvan. Cruțat 
sau îngrijit, lupul îşi arată recunoştinţa ajutând eroul în realizarea 
probelor tipice: prinderea zânei, răpirea ei ori a iepei măiestre, aduce- 
rea păsării de foc, păcălirea duşmanilor, învingerea zmeului etc. 

Referitor la personajele năzdrăvane zoomorfe, Evseev afirmă că 
majoritatea au făcut cândva parte din cateporia animalelor totemice: 
calul, lupul, câinele, vulturul, ursul, cerbul, oaia, taurul etc. În general, 
întreaga oaste a ajutoarelor năzdrăvane e alcătuită din personificări 
ale elementelor şi forțelor naturii. Lor li se poate da şi o interpretare 
psihologică sau psihanalitică, deoarece capacitățile excepționale ale 
unor asemenea personaje pot fi considerate hiperbole ale puterilor 
omului, pe care acesta le redescoperă în ființa sa în situații extreme 
sau le cultivă în cadrul unor rituri şi practici inițiatice (EVSD, 14). 

În basmul „Lupul năzdrăvan şi Făt-Frumos“, din tipologia „Prâslea 
cel voinic şi merele de aur“, eroul află de la un lup cu fruntea de ara- 
mă că furul merelor e împăratul păsărilor dintr-o colivie de aur. Prins 
când punea mâna pe colivie, e însărcinat de împărat să aducă iapa 
sireapă de la curtea împăratului vecin şi pe Zâna Crăiasă. Lupul care îl 
ajutase să izbutească se preface în Zâna Crăiasă şi apoi iar în lup, 
păcălind astfel pe împărat iar Făt-Frumos se cunună cu zâna cea 
adevărată. 

Din categoria lupul-cumnat al eroului face parte basmul „Crâncu, 
vânătorul codrilor“. Un om avea trei feciori şi trei fete; el lasă cu 
limbă de moarte urmaşilor săi să-i facă la mormânt un foc din 99 
de care de lemne şi 99 de care de paie. Prâslea-Crâncu zăreşte pe un 
munte foc şi pleacă spre el; neînvoindu-se cu cei 7 uriaşi care păzeau 
focul, Crâncu îi omoară, apoi ia un tăciune şi aprinde focul la mor- 
mântul tatălui său. Verde-Împărat îl răsplăteşte pe Crâncu pentru că l-a 
scăpat de uriaşi, dându-i de soție pe fata cea mică, iar fraților lui pe 
celelalte două fete ale sale. Între timp şi surorile celor trei feciori 
se măritaseră cu un Vultur, cu un Uliu, respectiv cu un Lup. Numai că 
zmeul Pogan le fură fericirea, ucigându-l pe Crâncu şi răpindu-i soția. 

Cumnatul său, Vulturul, îl învie pe viteaz cu apă vie, după care 
scenariul se repetă cu Uliul şi cu Lupul. Acesta din unnă îl învaţă să 
slujească un an la Vâj-Baba din fundul iadului ca să capete un cal năz- 
drăvan ca al lui Pogan. Baba îl pune să păzească iapa timp de trei zile, 
dar iapa fuge; va fi readusă cu ajutorul cumnaților. Îşi alege apoi un 
cal jipărit, hrănit cu jar, îşi recuperează aleasa din mâinile lui Pogan, 
pe care calul său îl sfârtecă în mii de bucăți. 

Într-o altă variantă, lupul se arată recunoscător celui care I-a cruțat. 
Voinicul plecat să păzească trei nopţi iapa babei Relea, găseşte în 
drum un lup „stricat la un picior“, pe care îl vindecă. A doua noapte, 
lupul îşi aduce haita şi „„hăituiesc“ iapa din munţi până o prinde 
voinicul. Tot din ciclul lupul-recunoscător face parte şi basmul „Petru 
Firicel“ (colecția Scott). Aflat la vânătoare, băiatul cruță o vulpe, un 
lup şi un urs, primind câte un pui de la fiecare. Ajuns la curtea unui 
împărat a cărui fată urma să fie mâncată de un balaur, o salvează tăind 
cele 12 capete ale monstrului. Eroul adoarme, timp în care un țigan îi 
taie capul şi se înfăţişează la împărat ca biruitor al balaurului (falsul 
erou — după tipologia lui Propp). Cei trei pui îl readuc la viață pe 
Petru, care dovedeşte împăratului că el este cel care a supus monstrul 
şi i-a salvat fiica. Urmează recompensa/pedeapsa, viteazul căsătorin- 
du-se cu fata împăratului, iar țiganul fiind omorât. 

Altă dată, fata cea hamică a moşneagului, lăsată singură la moară, 
îl spală şi-l piaptănă pe „lupul tăvălit şi plin de glod“. A doua zi, lupul 
trage căruța încărcată cu bogății, împreună cu iepurele, vulpea şi ursul. 

Lupul-vrăjitor se inserează, de asemenea, în lumea basmului româ- 
nesc. Nu vom cita aici decât basmul „Zâna apelor cea de aur“. E vorba 
despre un împărat care avea trei feciori, dar şi o mare supărare: cineva 
îi fura merele fără ca împăratul să apuce să le cunoască gustul. Cel 
mic primeşte o mârțoagă pe care o dă drept hrană lupului înfometat, 
nimeni altcineva decât un mare vrăjitor. Acesta îi spune voinicului că 
furul merelor e o pasăre de aur din pădurile împăratului învecinat. 
Când era aproape să pună mâna pe pasăre este prins, fiind ulterior 
iertat cu condiția de a aduce calul de aur al celuilalt împărat. Şi aici 
este prins şi făgăduieşte că o va aduce pe zâna apelor. Lupul se 
transformă în luntre şi măruntaiele sale în mărfuri minunate cu care 
feciorul de împărat o ademeneşte pe zâna mării. Împăratul cu calul de 

aur şi cel cu pasărea de aur se pleacă norocului prințului, apoi voinicul 
se întoarce cu întreita pradă la palatul tatălui său. Aici, însă, frații 
invidioşi îl omoară, dar lupul îl readuce la viață, viclenii fiind spânzu- 
rați. 

Un ultim aspect lycamorf relevat de basm ar fi cel al probei cura- 
jului (lupul — piatră de încercare). Împărații din basme iau chip de lupi 
când vor să cerce istețimea şi îndrăzneala fiilor şi fiicelor lor, atunci 
când pleacă la război (CLAS, 335). Am arătat că lupoaica — simboli- 
zând încamarea dorinţei sexuale — constituie un obstacol în calea pele- 
rinului musulman. Lupescul se insinuează în uman ca să-l probeze şi 
iniţieze. 

Paremiologia românească -— şi nu numai — conţine dese referiri la 
elementul lycamorf. În acest domeniu o importantă contribuţie au avut 
vornicul lordache Golescu — „Scrieri alese“ (GOLS) şi luliu Zanne — 
„Proverbele românilor“ (ZANP), chiar dacă al doilea consideră că 
multe dintre proverbele adunate de Golescu sunt traduceri mai ales din 
limba franceză. Dată fiind multitudinea lor, dar şi repetabilitatea se- 
mantică prin varierea formei, nu ne vom opri decât la câteva, însoţin- 
du-le de explicaţiile culegătorilor lor: 

Vorbeşti de lup şi lupul la uşă sau De lup când se grăieşte, coada i 
se ivește (apariţia intempestivă a celui pomenit); 

Lupul işi schimbă părul, dar năravul ba (cei răi din fire îşi păs- 
trează năravurile); 

Unde se sparge pielea de lup, cârpește-o cu piele de vulpe (unde 
puterea nu-ţi ajunge foloseşte-te de viclenii); 

Urma lupului de urma câinelui puţin se deosebeşte (nu e uşor să-i 
deosebeşti pe cei buni de cei răi); 

Cine se bagă între lupi, trebuie să urle (datinile oamenilor în 
mijlocul cărora trăim trebuie respectate); 

Vaide oaie între lupi! (e rău de cei buni care intră pe mâinile celor 
cumpliţi); 

Lupul nu se satură cu o mică imbucătură (lacomii nu se mulțumesc 
cu puțin); 

Lupul când imbătrâneşte şi şoarecii încalecă. pe el (de omul căzut 
din puterea lui şi cel mai mic îşi bate joc); 

Nici oaia cu doi miei, nici lupul flămând (se zice pentru lacomii 
care vor să ia tocmai de la cei săraci); 

La gură ca un miel, la inimă lup întreg (făţărnicia); 

Ce intră în gura lupului anevoie iese (greu îţi primeşti îndărăt 
lucrul cu care l-ai împrumutat pe unul mai mare); 

Foamea îl scoate pe lup afară din pădure (nevoia îl duce pe om la 
netrebnicii); 

Între lup şi miel credința nu se păzeşte (adică între cumplit şi 
blând); 

A se sfădi pe pielea lupului din pădure (a se certa pentru un lucru 
care nu stă în mâna noastră); 

A se arunca în gura lupului (a se expune la o primejdie sigură); 

A urla lupii în casa cuiva ( a fi înşelat de nevastă); 

A avea foamea lupului (a fi lihnit de foame); 

A se strânge ca lupii la hoit (setoşii de câştig, de moşteniri) 
ş.a.m.d. 

Să menţionăm aici şi două formule temporale: De când lupul era 
căfel și se juca de-a baba-oarba cu mieluşeii (adică de demult), cu 
varianta lapidară De când lupul căţel şi Când lupii cu mieii împreună 
vor paşte şi leul cu boul împreună vor mânca (adică niciodată). 

Lupul apare şi în anecdote, fabule şi snoave: trecerea caprei, a 
verzei şi a lupului de pe un mal pe celălalt; lupul mănâncă boul de la 
carul lui Păcală fiind apoi înjugat în locul boului alături de urs („Ho, 
Lupilă, hait, Ursilă...“), Păcală prinde lupul care i-a mâncat oaia, îl 
vâră într-un sac şi-l duce unui gospodar, pretinzând că ar avea un ber- 
bec cu lână de aur şi cere mulți bani „ca să-l lase să-i mârlească oile“; 
băiatul ascuns în butoi prinde coada unui lup, fiind tras de acesta până 
sar doagele etc. În ceea ce priveşte ghicitoarea, frecvenţa lupului este 
destul de redusă, atât în secvența încifrării, cât şi în cea a referentului- 
răspuns: Într-o vale-adâncă/Zace un moş de brâncă (TTMF, 378). 

Prin urmare, elementul lycamorf acoperă aproape tot spectrul fol- 
clorului non-ceremonial. Ajutor năzdrăvan, dar şi adversar al eroului 
solar în basme, vrăjitor, zmeu şi diavol, cu cap de fier şi frunte de 
aramă, lupul este un cameleon cu reminiscenţe totemice. 


VI. În coadă de... lup 


Că lupul a depăşit de mult tărâmul silvestru pentru a se insera în 
cultură e mai presus de orice îndoială. Cum a făcut-o şi care au fost 
consecinţele acestei „imixtiuni“ în sfera umanului, am încercat să 
arătăm în paginile acestui studiu. Ne-am ocupat predilect de prolife- 
rarea fenomenului lycamorf la nivelul culturii minore. 

S-a spus despre mit că este o cciurarea a timpului pierdut (Claude 
Levi-Strauss); dar literatura — construct al cu/furii majore — nu presu- 
pune adesea o recuperare a mitului? Aitmatov, în „O zi mai lungă 
decât veacul“, Paussanis, în „Călătorie în Grecia“, și alţii nu tratează 
oare din perspectivă arhetipală lupul? În literatura română, lupii lui 
Vasile Voiculescu sau Gib. Mihăescu nu sunt doar simple instrumente 
teriomorfe; lupul cu gât de lebădă al lui Nichita Stănescu generează 
interpretări variate, aparent contradictorii. 

Despre lup şi dimensiunca sa simbolică în câmpul literaturii s-ar 
putea scrie lucrări autonome, demers care n-ar face altceva decât să 
confi-me complexitatea fenomenului; proiecţiile sunt atât de vaste 
încât orice pretenţie de tratare exhaustivă trebuie eliminată a priori. 
Rămâne deschisă însă calea unei abordări „interpretative“ a zoomor- 
fului, raportarea continuă şi directă la mit fiind o condiţie obligatorie 
(în caz contrar se riscă re-crearea literaturii, şi nu interpretarea ei). 

Ne-am propus aici o schematizare a materialului prezentat. Plecând 
de la lupul-totem am urmărit valorizările pozitive, respectiv pe cele 
negative. Am conturat pe aceste coordonate perechea mitologică lupul 
alb — lupul negru, relația antinomică fiind dominantă, dar nu absolută. 

În capitolul dedicat constelaţiilor simbolice dezvoltate de zoomorf 
am vorbi! de lupul apolinic, lupul-strămoş mitic, lupul-paznic sau 
podar, lupul inițiator — ca atribute ale lupului alb, dar și de lupul 
marțian, lupul-cerber (lupul _chtonian), lupul devorator, omul-lup 
(Iycantropul) — ca fațete ale lupului negru. 

Ni s-a părut interesantă simbolistica lupului-gorgonă în contextul 
confreriilor războinice dace, simbolistică manifestată, de asemenea, 
ambivalent: imagine terifiantă pentru adversari, funcţie stimulatoare şi 
apotropaică pentru „posesorii“ de drept ai stindardului. 

Calendarul lupului înglobează şi el ambele valorizări, cea malefică 
fiind reprezentată de Gădineţul sau Filipul Şchiop (aici intră şi lupul 
tabuistic), de ordinul beneficului ţinând „domesticirea“ lupului prin 
plasarea sub patronajul unui sfânt canonic. 

În cadrul folclorului ceremonial dihotomia se păstrează, pe de o 
parte, prin lupul-casandră (semne ce prevestesc naşterea unui prico- 
lici), iar, de cealaltă parte, prin lupul psihopomp, călăuză şi tovarăş 
într-o lume necunoscută. 

În sfârşit, o altă opoziţie de sorginte „cromatică“ (alb vs. negru) se 
relevă în contextul basmului românesc, unde lupul este când adversar 
al eroului, când acționând sinergic cu el în ipostaza de ajutor năzdră- 
van. 

ISTORICITATE ŞI POETICITATE ÎN LEGENDĂ 
l. Prolog 


A discuta vreuna din categoriile folclorului literar în afara contex- 
tului cultural/situaţional care le generează/circumscrie echivalează cu 
plasarea cercetătorului într-un punct mort în ceea ce priveşte inter- 
pretarea obiectivă a fenomenului; ar fi o rătăcire zadamică într-un 
labirint, fără a avea la îndemână firul călăuzitor al Ariadnei. Numai în 
context opera folclorică se vădeşte ca etimon spiritual (Leo Spitzer) 
şi numai în acest sistem pot fi decriptate mecanismele funcţionale și 
ficționale (Gh. Vrabie) din structura de adâncime a textului. Pe ace- 
leaşi coordonate se plasează şi Mihai Coman când afimnă că semnifi- 
caţia şi funcţionalitatea unei manifestări literare folclorice sunt date de 
două categorii de factori: paradigmatici (fondul cultural arhaic, tradi- 
ţia) şi sinragmaltici (performarea propriu-zisă, trăirea textului ca expe- 
rienţă artistică). 

Luând drept reper tripticul adevăr-bine-frumos ca factor structurant 
al tradiţiei vom aborda legenda, mai întâi printr-un scurt excurs dia- 
cronic, care să o legitimeze ca specie de sine stătătoare a epicii popu- 
lare în proză. Calea unmată va fi cea de la genul proxim la diferența 
specifică, punctând — acolo unde este cazul — mutaţiile funcţionale 
care au determinat sepregarea şi reorientarea categoriilor folclorice. 
În acelaşi capitol — Legenda secolelor — o discuţie aparte va comporta 
şi relaţia speciilor epice cu adevărul şi cu frumosul, problemă ce va fi 
reluată din perspectiva „orizontului de aşteptare“ în capitolul-nucleu 
al prezentului studiu, Istoricitate şi poeticitate. 

Se impun câteva precizări în legătură cu natura conceptuală a celor 
doi termeni. Sfera celui dintâi va îngloba, dincolo de faptul istoric 
atestat de documente, tot ceea ce înseamnă gradul zero al imaginii 
evenimențiale (imaginea-peliculă, realitatea obiectivă, imanența — 
momentul to, starea iniţială). E o realitate neprelucrată, o imagine- 
document, de natură picturală. Tot acest ansamblu de factori constituie 
contextul genetic al legendei. Hiperiro fierea plauzibilă a realului şi 

alunecarea în fantastic (v. O. Bârlea, 1979, p.146) intră deja în câm- 
pul operaţional al poeticului. Avem de-a face cu o realitate subiectivă 
de data aceasta, cu o imagine lingvistică, prelucrată şi aliniată după 
canoanele tradiției legendare; dacă istoricitatea reprezenta imanenţa, 
poeticitatea — adică evenimentul în devenire, filtrat şi de multe ori 
chiar deformat — reprezintă transcendenta. (Am adoptat şi adaptat dis- 
cursului nostru distincția aplicată Operei artei de Gerard Genette, 
„Imanență şi transcendență“, 1999, p. 288, unde imanenţa defineşte 
opera în repaus, în aşteptare, iar transcendența ne arată opera în acți- 
une şi arta la lucru.) 

De altfel, aproape întreaga desfăşurare ideatică a capitolului al 
treilea va fi de natură duală (avem de a face cu o opoziţie aparentă, în 
fond fiind vorba de complementaritate): bine/rău, Dumnezeu/Satana, 
imaginație/memorie, timpul povestit (semnificatul)/timpul povestirii 
(semnificantul) etc. Legenda, ca şi basmul, povestea, ține de o logică 
mitopeică, încadrându-se într-o realitate subiectivă, care nu se opune 
realităţii obiective, ci o completează. Vor fi trecute în revistă „legile“ 
care guvernează legenda, deşi nu toate vor avea caracter apodictic, dar 
şi mărcile formale şi contextele diagnostice ale acestora. 

Capitolul al patrulea e dedicat legendei contemporane. Şi cum 
despre legenda populară tradițională se spune că e supusă evanes- 
cenței, vom urmări dacă legenda modernă va renaşte asemenea Păsării 
Phoenix din propria cenuşă sau se va fundamenta ontologic pe alte 
structuri. O abordare cu aplicabilitate imediată se poate efectua pe 
rubricile de „fapt divers“ ale cotidianelor sau ale revistelor cu anumită 
orientare spre senzaţional, SF, fenomene paranormale. 

Relaţia zvon-legendă incumbă o dublă interpretare: pe de o parte, 
zvonul se poate constitui în nucleu generator de legendă, iar, pe de altă 
parte, legenda poate circula în forma brevilocventă a zvonului sau se 
poate descompune în variante de zvonuri (în limbaj gramatical, ne 
interesează dacă extensia zvonului dă naştere unei legende şi dacă 
legenda se poate contrage într-un zvon). 

Se ştie că textul folcloric e expresia unui câmp etnografic mai larg, 
ale cărui tensiuni le preia. Din fondul antropologic comun se adapă in- 
divizi plasați pe meridiane spirituale diferite (avem de-a face în acest 
caz cu o memorie pasivă, exersată in absentia), adaptările ulterioare 

— ca mulaje pe un complex de factori de cultură şi civilizaţie ce poartă 
amprenta „duhului local“ (spiritus loci) de care vorbea Blaga — 
presupun o memorie vie, in presentia, activată şi alimentată constant 
de filonul tradiţiei. Vom vedea că această memorie nu e doar anamne- 
ză, ci presupune şi recursul la imaginatie, ceea ce face ca opera folclo- 
rică să aibă o viață proteică („opera aperta““ — Umberto Eco). 

Tocmai pe acest traiect evoluează şi discursul legendar şi credem 
că e suficient să exemplificăm fenomenul prin legendele istorice 
despre Vlad Ţepeş; perspectiva etnografică diferită ne va dezvălui 
personajul când valorizat pozitiv (legendele româneşti), când negativ 
(legendele gemane - de fapt antilegende), când ocupând o poziţie 
intermediară (legendele turceşti şi cele slave). 

Gradul de deformare a realității oscilează după principii intrinseci 
ale mentalităţii şi psihologiei populare; legenda nu se va reduce nicio- 
dată la mimesis, căci ea nu produce clone ale realului, ci adevărate 
mutații genetice. 


II. Legenda secolelor 


Capitolul de față nu are pretenţia de a trata exhaustiv problemele 
teorctice legate de definirea legendei sau de criteriile taxonomice care 
au stat la baza diferitelor tipologii; ne interesează aici o prezentare 
sinoptică a fenomenului tocmai pentru a putea emite câteve ipoteze de 
lucru legate mai cu seamă de funcția legendei în sincronie (context 
imediat) şi în diacronie (context la distanță). 

Nu vom discuta legenda prin izolare, ci prin plasarea ei în comple- 
Xul mai larg al epicii populare în proză, metoda utilizată fiind aceea a 
trecerii de la genul proxim la diferența specifică. În unele cazuri vom 
face trimitere şi la alte categorii ale folclorului literar, în special la 
componenta baladescă a acestuia. 

Mediile folclorice diferenţiază vag, subcategoriile prozei (şi acolo 
unde o fac totuşi, granițele trasate între specii sunt atât de labile încât 
— din punctul de vedere al cercetătorului — ele sunt inoperante): 
„poveste“ pentru basm şi legendă; „întâmplare“, „păţanie“ pentru 

povestiri contemporane; „glume“, „calicii“ pentru snoave. Haosul 
primordial nu şi-a despărţit definitiv apele de uscat nici până astăzi. 

Vom pleca de la triada mit-legendă-basm, ajungând prin eliminări 
succesive mai întâi la diada legendă-basm sau legendă-mit şi, în sfâr- 
şit, la monadă (legenda). Asta nu înseamnă că povestirea sau snoava 
nu vor intra în discuție. Mitul, basmul, legenda — cu toate diferenţele 
de ordin estetic ce se pot stabili între ele — sunt, într-un anume sens, O 
revelație a necunoscutului, a lumii nebuloase şi magice, ascunsă sub 
suprafața realităţii concrete şi afundată în abisurile conştiinţei uma- 
ne. Şi cum regiunile necunoscutului erau pentru omul primitiv infinit 
mai întinse, mai bogate în taine, decât cele ale realității palpabile, 
mitul şi legenda au fost pentru el una din expresiile imtelectuale cele 
mai plenare şi mai cuprinzătoare (lon Dodu Bălan, prefață la Legende 
populare româneşti, 1981, p. XI). 

Înainte de a vedea cum funcţionează relaţiile între categoriile sus- 
amintite, să notăm - ca prim factor unificator — perspectiva epică, 
adică modalitatea acestor specii de a imagina existenţa ca succesiune 
ordonată de evenimente (e adevărat că ordinea evenimenţială nu coin- 
cide întotdeauna cu ordinea narativă). Cel ce patronează acest traiect 
ontologic este mitul, produs al imaginației omului primitiv, a cărui 
gândire sălbatică iși construieşte modele logice de integrare la viaţa 
naturală (Claude Levi-Strauss). Mitul, legenda, basmul, povestirea, 
fabula etc. reprezintă modalități de a lua în posesie lumea; se operează 
o rupere de nivel între natură şi cultură. 

„Literaturizarea“ mitului nu implică o evoluţie catabasică a trans- 
cendentului, căci chiar devenite texte „literare “, eliberare de matricea 
lor rituală şi de fundamentul mitic originar, toată această masă 
considerabilă de fabule, apologuri, basme, legende, snoave, recapătă, 
la un nivel care este al lor, funcția mitului. Ca şi miturile, fiecare 
piesă a unei literaturi orale relevă o situație-tip şi constituie la fel de 
bine, explicația unei realități sau a unui comportament, dar şi un 
model de imitat (...). Pe lângă o literatură orală didactică, aproape 
orice construcție orală — chiar atunci când nu pare să urmărească 
decât distracţia, divertismentul — urmăreşte instrucția auditorilor, 
adică, la un nivel mult mai profan, participă la un efort de inițiere 
(M. Eliade, 1955). 

Aşadar, valenţele mitului se regăsesc — chiar dacă uneori edul- 
corale — în fiecare dintre reîncamările lui literare. Restrângându-ne 
demersul la avatarurile sale basmologice şi legendare, ne vom referi la 
două direcţii, una care interpretează basmul ca „rest mitologic“ (Fraţii 
Grimm), ca „refractare“ şi nu reflectare a mitului (Pop, Ruxăndoiu), ca 
„dublei facil al mitului şi ritului inițiatic (...), reia şi prelungeşte 
inițierea la nivelul imaginarului“ (M. Eliade), cealaltă care vede legen- 
da ca „narativizare a mitului“ (Pop, Ruxăndoiu), ca naraţiune ce preia 
„pulsaţiile mitului“ (Gh. Vlăduţescu), ca deformare a mitului confir- 
mată prin poveste; prin mit, legendele alcătuiesc mai mult o ştiinţă 
decât o literatură, de fapt o pseudoștiință fundamentată pe repre- 
zentări imaginare. Cu toate că atât basmul cât şi legenda se revendică 
din mit, ele se şi eliberează, se dezmint de acesta, prin formulele 
iniţiale instalându-se pe alte coordonate spaţio-temporale. Mai mult 
decât atât, mitul aparține unui fond ezoteric, pe când celelalte aparţin 
unui fond exoteric. 

Filiaţia speciilor pe axa mit-legendă-basm nu a fost unanim accep- 
tată, nu puţini fiind cei care operează mutații în ceea ce priveşte 
primatul genetic al uneia sau alteia dintre ele, Amold van Gennep sau 
Hoffmann dând întâietate legendei. Primul dintre ei remarcă dificulta- 
tea distingerii între mit şi legendă, dificultate ce s-a propagat în istoria 
folcloristicii până în contemporaneitate: n chip curen! prin mituri se 
înțeleg legendele popoarelor antice, care relatează isprăvile zeilor şi 
eroilor semizei, cu privire la facerea lumii, apoi la rivalităţile dintre 
ei, suma lor alcătuind mitologia cu care ne-a obişnuit literatura 
antică (Ov. Bârlea, 1976, p. 214). Caracterul lax al sferei de cuprinde- 
re a celor doi termeni l-a făcut pe Jean de Vries să concluzioneze că e 
greu „să decizi dacă o legendă istorică este despre o figură istorică 
eroizată sau dacă ea este un mit laicizat“ (apud Gh. Vlăduţescu, op. 
cit., p. 24). 

Să urmărim mai îndeaproape relaţia basm-legendă. Născute cum 
am văzut prin „descălecatul“ mitului, am putea spune că cele două 
sunt specii-surori, ce-i drept, nu gemene. Petru Ursache, discutând 
conceptul de psihologie populară, grupează paremiologia şi formele 
tabuistice de reglementare în categoria formelor conceptualizate ale 
gândirii psihologice, creaţiile beletristice (basmele, legendele etc.) 

nefiind altceva decât „plasticizări ale modelelor comportamentale“ 
(P. Ursache, 1980, p. 86). 

Jacob Grimm face, încă din 1816, distincţia între basm şi legendă, 
fundamentându-şi demersul pe componenta spațială în care se desfă- 
şoară aventura: în basm, eroul se deplasează în universuri imaginare, 
în legendă, el se mişcă într-o lume reală. În Deursche Mithologie 
(1844) duce această distincţie mai departe: Mai liberă, mai puțin 
încătuşată decăt legenda, povestea e lipsită de acea aşezare locală 
care stânjeneşte legenda, dar o face mult mai intimă. Povestea zboa- 
ră, legenda merge, iţi bate la uşă; una poate fi eluborată mui liber, cu 
lux de imaginaţie, cealaltă are aproape autoritatea istoriei (apud 
O. Păun, prefaţă la Legende populare româneşti, 1983, p. XXX). 

Deosebirea dintre legendă şi basm rezidă şi în atitudinea 
creatorului popular față de actanţi (c/. Ov. Bârlea, 1981, p. 157): în 
legendă, plăsmuitorul popular se apropie de aceştia cu un fel de teamă; 
în basm, povestitorul guvemează acţiunea, debarasându-se de teamă 
Sau venerație. Este şi motivul pentru care dracul apare în ipostaze 
diferite în cele două specii — malefic în legendă, prost sau păcălit în 
basm. 

Alte serii de opoziții pe relaţia basm-legendă pot fi identificate 
prin raportare la: 

e scenariul epic — basmul descrie o traiectorie ascendentă 
(happy-end), legenda, una descendentă (metamorfoza); 

* relaţia narator-acțiune (ceremonial narativ) — în basm, naratorul 
e un martor a cărui depoziţie nu trebuie luată în serios; în legendă, 
poziţia naratorului e chiar de distanțare, el fiind colportorul unei infor- 
mații pentru veridicitatea sau falsitatea căreia optează receptorul; 

e relația cu adevărul şi cu frumosul — prin limbaj, naraţiunea bas- 
mologică se apropie de stilul solemn, abundența „podoabelor“ plasân- 
du-ne într-un teritoriu al frumosului; şi legenda apelează la elemente 
ale stilului solemn, dar „istoricitatea“ presupune şi adevărul (Silviu 
Angelescu opinează că legenda e singura specie interesată atât de ade- 
văr, cât şi de frumos). 

Să trecem dincolo de graniţele epicii populare în proză şi să căutăm 
posibile filiaţii între legendă şi baladă. Ambele forme ale epicului ope- 
rează „estetizări“ (idealizări) ale realului; în spatele acestui camuflaj o 

cercetare asiduă poate decela adevăratul chip al evenimentului sau al 
personajului în jurul cărora se grefează acţiunea. Însă nu întotdeauna 
baladele sau legendele ascund figuri „istorice“. De pildă, motivul Kira 
(al fetei răpite care se sinucide) apare în ciclul baladei dunărene; aici 
lorga găsea corespondențe istorice cu isprăvile turcilor la Dunăre. Dar 
acelaşi motiv apare şi în legenda „Piatra corbului“, unde, ca să scape 
de unmnăritori o fată se aruncă într-o prăpastie. Alteori, moartea e 
urmarea unui accident; doamna lui Neagoe Basarab, încercând să 
scape de turci, trece o apă, dar se îneacă, râul chemându-se de atunci 
Râul Doamnei. Acelaşi eveniment a generat şi legenda „Piatra Doam- 
nei“, care fixează spaţial tragica întâmplare. 

Mutaţiile funcţionale care au dus la conturarea legendei şi a baladei 
ca specii distincte sunt urmărite şi de Tony Brill. Deşi majoritatea 
studiilor converg, spre a situa legenda înaintea baladei din punct de 
vedere cronologic, există şi situaţii în care legenda apare ca simplă 
transpunere în proză a baladei: „Marcoş-Paşa în luptă cu Crivățul“, 
„Copilul Roman“ etc. Pe marginea motivului luptei cu balaurul, Brill 
discută legenda despre originea muştei columbace şi balada „lovan- 
Iorgovan“, remarcând mai multe fenomene: procesul de simplificare a 
legendei; transferul unora din motivele legendei în alt context; mutaţia 
prin asimilare etc. (op. cit., pp. 23-28). Procedeul e uzitat şi de Silviu 
Angelescu în analiza motivului „mărgeaua şerpilor“, autorul luând 
în discuţie şi alte categorii ale epicii populare (mit, basm, poveste) pe 
care le interpretează din perspectiva câmpului de receptare — relația 
cu adevărul şi cu frumosul (S. Angelescu, 1995, pp. 11-20). Relaţia 
mutuală dintre baladă şi legendă credem că e suficient fundamentată 
fie şi numai prin existența clasei tipologice a baladelor legendare. 

După parcurgerea acestor categorii aparținând unei gândiri mitice, 
dar îmbrăcând fiecare o formă specifică, vom închide cercul şi ne vom 
axa demersul asupra legendei, urmărind evoluția termenului şi a 
conceptului, încercările de definire, tipologie, structuri, funcţii etc. 

Termenul „legendă“ este cult, apărând pentru prima oară într-o 
culegere alcătuită de episcopul Jacques de Voragine la jumătatea 
secolului al XIII-lea („Legenda Sanctorum'“ reunea scrieri despre 
vieţile sfinţilor, aceste „Acta Martyrum“ sau „Acta Sanctorum“ regă- 
sindu-se în întreg Evul Mediu); iniţial însemna „ceva de citit“, ulterior 

căpătând sensul unei istorii neatestate (adjectivul „legendar“ traducea 
ceea ce nu era adevărat în sensul istoriei). Trebuie menționat că în 
țările germanice termenul legenda era rezervat exclusiv celor religi- 
oase, celelalte fiind desemnate prin termenul saga (sagen = a spune, a 
istorisi). 

Cât priveşte definițiile date legendei, acestea îmbracă întreaga 
paletă noțională ale cărei limite sunt veridicul şi nonveridicul. Astfel, 
legenda denumeşte: o narațiune cu țel explicativ sau un comentariu 
despre oameni şi aspecte mai proeminente (Ov. Bârlea, 1981, p. 47); 
o poveste cu caracter miraculos în care faptele istorice sunt defor- 
mate de imaginaţia populară sau invenţia poetică („Nouveau petit 
Larousse“, 1968); o formă poetică de asumare a vieţii (...), iar ade- 
vărurile pe care le susține nu au sens dincolo de frontierele ficţiunii 
(S. Angelescu, 1983, p. 122); o povestire, de obicei de dimensiuni 
reduse, având elemente fantastice şi miraculoase, bazate pe fondul 
real al unei întâmplări istorice sau pe miezul imaginar al unei 
închipuiri mistice („Istoria literaturii române“, 1964, p. 93); un conte 
ou l'action merveilleuse se situe avec exactitude, les personnages sont 
precis et definis. Les actions se rattachent ă des fâits historiques 
connus et tout parait s'etre deroule positivemeni. Mais souvent 
['histoire est deformee par l'imagination populuire (J.P. Bayard, 
1961, p. 10); ficțiuni convenţionale, fie „istorice“ şi heraldice, fie 
etiologice (geografice, astrale, zoomorfe) în care se cuprinde întreaga 
existență, în aspectele ei esenţiale, cosmice ori intime, cotidiene. 
Legenda absoarbe istoria şi nu invers, cum suntem tentaţi să credem 
(P. Ursache, „Legendă şi memorie“, prefață la A. van Gennep, 1997, 
p. 7). 

Legenda poate fi abordată din mai multe perspective: 

e După principiul contextualizării, legenda e o categorie indepen- 
dentă față de un context ceremonial, dar strict dependentă de un 
context situațional (locuţionar); 

e Din punct de vedere compozițional, se poate vorbi de două clase 
de legende: 1) tipul comentator — expunere redusă a faptelor, desfă- 
Şurare lineară cu final brusc, neanunțat; 2) tipul explicativ — deznodă- 
mântul înscrie şi punctul culminant, acțiunea se desfăşoară lin până la 
apariția factorului perturbator; finalul dramatic, ca pedeapsă pentru 

încălcarea unei prescripţii, nu constituie o surpriză, ci apare ca o con- 
secinţă firească. Bârlea vorbeşte şi de legenda-basm (legenda-snoavă), 
care se încadrează în lipul compozițional al basmelor, cu excepția 
finalului, întotdeauna explicativ. O parte a acestor narațiuni cu profil 
mixt (interregn) sunt incluse în catalogul Aame-Thompson la basme 
propriu-zise, alcătuind subspecia B. Religious Tales (AT 750 —849). 

e Tematic, legendele au o cuprindere foarte mare, taxonomiile 
realizate pe acest criteriu fiind sub incidența relativului. Ne vom opri 
la tipologia propusă în 1963 de Socieratea internațională pentru 
cercetarea naraţiunilor populare, care distinge patru clase de legende: 

|.  etiologice şi escatologice; 
istorice; 
mitice; 
religioase sau hagioprafice. 

În colecțiile româneşti apar circa 5000 de tipuri, la care se adaugă 
un număr foarte mare de legende locale explicative (clasa cea mai 
bogată e reprezentată de legendele etiologice — cca 3000 de tipuri, cea 
mai slab reprezentată fiind legenda istorică — aproximativ 400 de 
tipuri). 

Există multe legende „migratorii“, care se pot încadra simultan în 
mai multe clase: legendele „descălecatului“ sunt istorice, dar şi mito- 
logice şi etiologice, legendele heliotropilor pot fi etiologice sau mitice, 
legendele heraldice pot fi istorice, etiologice sau chiar mitice, legen- 
dele despre uriaşi sunt mitologice şi etiologice etc. Pot fi identificate 
însă în fiecare clasă elemente pertinente care să permită formularea 
unor „legi“ interne de funcţionare a categoriei respective: dualismul 
apolinic — dionisiac, tabuul lingvistic, metamorfoza (vom reveni 
asupra acestor principii funcționale în capitolul următor). 

e Structural, legenda este destul de simplă. Având fel expozitiv, ea 
tinde la expunerea nudă a faptului, cuvântul fiind ales anume să nu- 
mească miezul acestuia (Ov. Bârlea, op. cit., p. 56). În general, na- 
rațiunea poate fi segmentată în trei: a) prologul — oferă coordonatele 
spațio-temporale în care se desfăşoară acțiunea; b) fabula — întâm- 
plarea extraordinară, blestemul sau binecuvântarea, metamorfoza; 
c) epilogul — conţine explicaţii de natură morală sau utilitară (acest 
scenariu tripartit e unul orientativ, el neavând aplicativitate la un 

întreg, corpus legendar). Legenda poate fi structurată şi prin raportare 
la momentele. subiectului (expoziţiunea, intriga, desfăşurarea acțiunii, 
punctul culminant, deznodământul). 

 Reterindu-ne la functiile legendei, vom înregistra mutații radicale 
pe scară diacronică. Evoluţia „descendentă“ poate fi urmărită în 
paralel cu re-funcţionalizarea categoriilor folclorului ceremonial, pe 
traseul ritual — ceremonial — spectacular. Funcţia primordială 
a narațiunii de tip legendar era iniţierea în relația cu Sacrul, funcţie 
manifestată cultic (legendele despre vieţile sfinţilor erau citite public 
şi solemn în ocazii determinate). Tot viețile sfinţilor stau la originea 
funcţiei modelatoare: Ca formă a limbajului, legenda nu trebuie să fie 
doar procesul-verbal imparțial al evenimentelor şi acțiunilor din viața 
sfântului; ea trebuie să ofere un model imitabil (Wwad. noastră — 
A. Jolles, op. cir., p. 38). 

Se vorbeşte şi de o funcţie apotropaică, indisolubil legată de com- 
ponenta psihologică a individului societăţilor arhaice. Actualizarea 
legendei putea avea rolul unui mecanism de defulare a tribulaţiilor 
născute din contactul cu necunoscutul; pe aceste coordonate, legenda 
ar apărea ca modalitate de îmblânzire a ceea ce e dincolo de palpabil. 
Pentru Loeffler-Delachaux, legenda exercită une fascination curative, 
un pouvoir therapeutique sur les maladies de l'âme, iar în viziunea lui 
Jean-Paul Bayard, ces recits imaginaires sont donc lu compensation 
de nos sentiments d'inferiorite et le subconscient y ajoute „une sur- 
compensation “ (J.P. Bayard, 1961, p. 27). 

Funcţia utilitară, educativ-moralizatoare a străbătut secolele, legen- 
da vădindu-se din acest punct de vedere purtătoarea unui adânc rost 
social. Ca îndreptar de acţiune şi comportare, protolegenda arăta „ce 
trebuie să faci“ (imitarea sfântului), legenda ne arată „ce nu trebuie să 
faci“ pentru a evita consecințele nefaste, iar neolegenda nu se va mai 
mulțumi nici cu imitaţia, nici cu contra-imitaţia (v. infra, cap. IV). 

O altă funcţie poate fi identificată pe relaţia context genctic-text: 
contextul generează textul, iar textul „stochează“ informaţii despre 
contextul inițial; legenda menţine astfel conştiinţa într-o continuă 
anamneză (Petru Ursache). „Calitatea“ acestei re-amintiri e probată în 
text prin indici de veridicitate, care intră în orizontul de aşteptare al 
auditoriului (detalii spațio-temporale care alcătuiesc un topos familiar, 

dovezi etc.); înțelegem deci prin funcția persuasivă intenţia discursului 
legendar de a convinge de autenticitatea celor narate (această funcţie e 
lesne de urmărit în legenda religioasă, care îşi propune să justifice 
cultele locale ale unor sfinţi — v. van Gennep, op. cir., p. 103). 

Tot funcţional, legendei i se atribuie un sens etiologic; avem de-a 
face însă cu o dublă funcție: de explicare şi de semnificare. Ne vedem 
nevoiți aici să operăm o distincţie. Hasdeu echivala subcategoria 
legendelor etiologice cu „de ce“-ul. Dacă luăm în calcul numai prima 
funcţie, înclinăm să-i dăm dreptate. Credem însă că legenda transcen- 
de această explicaţie „didacticistă“; ea nu numai că semnifică ceva, ci 
se şi semnifică. 

Vom încheia capitolul consacrat relaţiilor legendei cu alte specii 
ale folclorului literar, dar şi definirii, tipologiei şi funcţiilor sale cu 
enumerarea altor câtorva atribute care să ofere o viziune de ansamblu, 
sintetizatoare, dar şi deschizătoare de noi orizonturi interpretative: 
e caracterul didactic (Th. Benfey); e arhivă a preistoriei omenirii 
(R. Kolher); e superstiție dramatizată (K. Werhman); e filozofie inci- 
pientă, protofilozofie (O. Dahhardt, N. Cartojan, M. Eliade); e dimen- 
siunea „naivă“ a discursului, modul de trăire „infantil“ al nivelului 
realului la narator şi publicul său (H. Naumann); e tripticul: unidimen- 
sionalitate, universalitate, unitate tematică (M. Luthi); e alfabet al 
ideilor (Fr. Hebbel); e enciclopedie a ştiinţei populare (Ov. Bârlea). 





III. Istoricitate şi poeticitate 

Operând cu o logică mitopeică, legenda se va încadra într-o rea- 
litate subiectivă, complementară — şi nu antinomică — celei obiective. 
Care sunt resorturile acestei logici, dispoziţiile mentale ce îmbracă 
forma legendei şi cum se obiectivează pesturile verbale elementare 
sunt întrebări cărora vom încerca să le găsim răspuns în cele ce urmea- 
ză (termenii subliniați sunt uzitaţi de Andre Jolles, în „Formes 
simples“). Tot ceea ce duce la „contorsionarea“ imaginii evenimentu- 
lui în devenirea ei ca obiect estetic (imagine poetică) trebuie privit 
prin prisma pornirii funciare a omului de orice categorie de a adăuga 
de la sine la realitatea pe care o observă, de a o învesti cu atribute pe 

care nu le are, de a i le exagera peste măsură (Ov. Bârlea, 1981, 
p. 51). 

Nu componenta psihanalitică ne va reţine atenția — deşi, cu 
siguranță, lucrurile ne-ar apărea într-o altă lumină de pe urma sondării 
inconştientului — , cât mai ales punerea în act, solidificarea acestui 
limbaj ascuns. Şi Roland Barthes vorbea despre mit ca despre o vor- 
bire îngheţată — a se citi „întărită ca gheaţa“ (în „Mitologii“, 1997, 
p. 114). Imitaţia, corespondențele simpatetice sau, pur şi simplu, 
imaginaţia au stat la baza procesului de creaţie a legendei. Timpul 
scurs între momentul te al evenimentului şi devenirea sa (t, , t2 ,..., ta ) 
presupune o gestație a textului folcloric. La nivel sincronic, toate 
aceste reiterări ale imaginii evenimentului vor fi interpretate ca vari- 
ante; pe scară diacronică însă e de presupus că pradul de „poeticitate“ 
creşte o dată cu performările succesive (fiecare povestitor face — în 
felul său — pigmalionism; pe această direcție credem că a prins viață şi 
legenda cultă ). 

Aşadar, nu de ce, ci cum este transformată istoricitatea în poetici- 
tate şi care sunt urmările acestei mutații ne interesează. Se pare că e o 
altă lepe a mentalităţii populare care spune că folclorul transformă 
istoria în poezie, deci în document imaginar, şi nu în document arhi- 
vistic (P. Ursache, 1980, p. 185). Dacă folclorul, în general, operează 
astfel de conversiuni, cu atât mai mult legenda nu se va reduce la cin€- 
verite (legenda nu e spectator al istoriei, ci colportor al ei): Textele de 
legendă ru trebuie înţelese ca pagini ale unei cronici orale anonime, 
dar nici total abstrase adevărului atestat în documente. Memoria po- 
pulară ignoră faptul obiectiv, detaliul concret, dar reţine şi perpetu- 
ează în forma legendei situaţii şi comportamente tipice, relaţii sociale 
specifice unei anumite perioade. Naraţiunile legendare nu consem- 
nează mecanic trecutul, ci prelucrat în imagine poetică (Nicoleta 
Coatu, 1986, p. 19). 

După Jolles, legenda s-a născut din dispoziția mentală de a imita, 
ceea ce presupune — a priori — existența unui model (sfântul era pentru 
legenda hapiografică imitabilis), căci ceea ce nu se supune ideatic 
modelului nu este receptat şi omologat, trecând în uitare (N.T. 
Creţu, 1980, p. 23). A călca pe urmele sfântului înseamnă, stricto sensu, 
a nu te rătăci, mai departe, imitarea funcționează ca apropiere/ 

apropriere a comportamentului şi acţiunilor sale. Ca reper axiologic, el 
marchează graniţele în interiorul cărora omul este virtuos; dincolo e 
tărâmul anti-sfântului şi al uneltelor sale: Faust, Simon Magul, Don 
Juan... E de la sine înţeles că linia de frontieră împarte lumea în buni 
şi răi, sus şi jos, dreapta şi stânga, trecerea dintr-o zonă în alta având 
întotdeauna repercusiuni. De altfel, această percepere contrastantă a 
realităţii e consubstanţială sufletului uman: Mentalitatea populară, 
mai cu seamă cea de grad arhaic, este orientată structural spre 
perceperea contrastantă a realității, arătându-se deosebit de sensibilă 
la aspectele opuse, la cei doi poli care delimitează guma realității. De 
aceea, orice aspect izbitor, neconform cu faptul zilnic, reţine dintr-o 
dată atenţia şi se lasă speculat în ceea ce are el mai insolit (Ov. 
Bârlea, 1981, p. 47). 

Pe coordonate dualiste se năştea şi tragedia greacă, Nietzsche pla- 
sând-o între apolinic şi dionisiac. Legendele româneşti ale creaţiei se 
împlinesc poetic pe acelaşi eşafodaj. „Invenţia“ motivului e atribuită 
vechilor iranieni încă în perioada prezoroastrică, unde starea belige- 
rantă dintre Atar (focul) şi Azhi Dahaka (dragonul) s-a transferat 
perechii Ahura Mazdah (Ormazd) şi Angra-Manyuş (Ahriman) — 
v. Gh. Vlăduţescu, 1982, p. 36. Legendele noastre de influență ma- 
niheistă sau bogumilică ne prezintă cele două entităţi — Satana şi 
„bunul“ Dumnezeu — ca fiind co-paiticipante la naşterea pământului 
şi a vieţuitoarelor care-l populează (Dumnezeu însuşi se naşte dintr-un 
fluture, iar diavolul dintr-un vierme). Tabuul lingvistic în care e înveş- 
mântat principiul malefic poate proba convertirea elementului magic 
în corespondentul său estetic (simpla pronunțare a adevăratului nume 
putea provoca apariţia celui „invocat“): necuratul, Sarsailă, cel de pe 
comoară, ucigă-l toaca, împieliţatul etc. 

Ca imitație „diluată“ poate fi interpretată şi analogia din legendele 
etiologice. Nucleul legendei geografice îl constituie un detaliu particu- 
larizant, ceva care e altfel decât restul; se caută apoi o punte de 
legătură, un nex cauzal (cf. Bârlea). Ca imaginea vizuală (statică) să 
capete mişcare (să devină imagine lingvistică) se vehiculează o 
explicaţie pe marginea analogiei dintre forma teşită a unui munte — să 
zicem — şi o luptă între uriaşi care ar fi provocat „retezarea“ acelui 
munte (Legenda Muntelui Retezat). 

Multe dintre legendele despre floră şi faună pleacă de la acelaşi 
principiu al corespondențelor simpatctice. Zoolegenda exploatează 
asemănările anatomo-morfologice cu omul, insistând asupra originii 
umane a animalului; legenda animalieră, ca şi basmul despre animalc, 
se constituie în excepții de la legea junglei — animalele vorbesc, plan- 
tele au sânpe sau se deplasează etc. Th. Briant postulează că chaque 
legende pouvait avoir une explication mvstigue sur le plan des ana- 
logies et des correspondances, mais cepandant, les identites nous 
€chappent et nous pataugeons dans le kelatif (apud J.P. Bayard, 
op. cit. p. 7). 

Câteva cuvinte despre natura exfra-ordinară a ceea ce am numit 
gradul zero al imaginii evenimențiale. Banalul cotidian, faptul obiş- 
nuit nu vor fi niciodată atomi narativi (C. Bremond) pentru legendă. 
Caracterul memorabil, exemplaritatea, insolitul fac ca imaginea eveni- 
mentului să fie stocată în memoria colectivității, pentru ca, mai apoi, 
să fie obiectivată într-o formă simplă. Evadarea din poncif constituie 
condiţia sine qua non a evenimentului ce aspiră la statutul de legendar. 

Tratând relaţia imaginaţie-memorie în actul creaţiei folclorice, 
Vasile Tudor Creţu găseşte că între cele două modalităţi de pros- 
pectare, receptare şi omologare a datelor realului nu se află un raport 
antinomic, ci, dimpotrivă, ele se determină reciproc, iar în practica 
cunoaşterii se completează continuu, udesea joncționând (V.T. Creţu, 
1980, p. 15). Am putea împinge observaţia pe făgaşul care ne interc- 
sează spunând că memoria populară depozitează materia primă oferită 
de faptul concret; imaginaţia preia această „materie“ amorfă, o prelu- 
crează şi îi dă o formă la cizelarea căreia lucrează neîncetat. E un 
proces dialectic în care imaginația operează în primul rând la nivelul 
sensurilor conotate care se „altoiesc“ pe trupul celor denotate, 
printr-o permanentă re-contextualizare (V.T. Creţu, 1980, p. 24). În 
termenii noştri, istoricitatea e centrată pe memorie, iar poeticitatea pe 
imaginaţie. 

Pentru a vedea pe viu cum funcţionează mecanismul transformării 
imaginii evenimentului în structuri ale imaginarului, altfel spus, cum 
realitatea obiectivă se subiectivizează, vom apela la două exemple, 
unul bazat pe metoda anchetei, celălalt pe metoda experimentului. 
Primul îl are ca „protagonist“ pe Constantin Brăiloiu. Folcloristul 

român se afla, cu puțin timp înaintea războiului, într-un sat din 
Maramureş, unde culege o baladă despre o iubire tragică. Adevărul 
poetic al baladei spune că tânărul logodnic fusese vrăjit de o zână din 
munți şi, cu câteva zile înainte de nuntă, zâna, din gelozie, l-a făcut să 
se prăbuşească de pe o stâncă; trupul e păsit de nişte păstori şi adus în 
sat. Tânăra logodnică le iese în cale şi boceşte (text cu aluzii mitice). 

Interesându-se când s-a petrecut tragedia, Brăiloiu primeşte 
„tradiționalul“ răspuns demult, dar continuând ancheta reuşeşte să afle 
componenta temporală reală a evenimentului (care avusese loc cu vreo 
40 de ani în unmă), ba chiar o descoperă pe „eroină“. Află direct de la 
sursă adevărul istoric despre dramă: într-o seară, din neatenţie, logod- 
nicul ei alunecase într-o prăpastie, murind câteva zile mai târziu. A 
fost bocit obişnuit, fără nici o aluzie la zâna din munți. lată cum 
interpretează Eliade fenomenul: Astfel, câțiva ani fuseseră de ajuns, în 
pofida prezenţei martorului principal, să dezbrace evenimentul de 
toată autenticitatea lui istorică, să-l transforme într-o povestire legen- 
dară (...). Aproape întregul sat fusese contemporan cu faptul autentic, 
istoric; dar acest fapt, ca atare, nu puteu să-i satisfacă pe oameni: 
moartea tragică a unui logodnic în ajunul nunţii sale era altceva 
decât o simplă moarte prin accident (M. Eliade, Istoria literaturilor, 
apud S. Angelescu, 1999, pp. 38-39). 

Vedem aşadar cât de mare este gradul de deformare a realului ge- 
nerat de imixtiunea miticului (imaginaţiei). Dacă mai adăugăm şi 
faptul că, fiind confruntați cu adevărul istoric, sătenii l-au respins 
categoric spunând că „bătrâna şi-a pierdut minţile“, ne găsim în fața 
unei situații care ne determină să afirmăm că istoria naşte legenda, 
apoi o abandonează (memoria o alăptează, imaginaţia o învață să 
umble). 

Al doilea exemplu ne este oferit de Amold van Gennep, care ur- 
măreşte limitele deformării observaţiei citând un experiment. Închi- 
puiți-vă o sală, plină de oameni „şcoliți“, în care se desfăşoară o 
conferință. Brusc, în interior pătrund nişte indivizi suspecți. În cele din 
unmnă factorul perturbator este scos din scenă, iar celor prezenți li se 
cere să scrie ce au văzul. Rezultatele testului îl încredințează pe 
antropologul francez că, din punct de vedere psihologic, tendința spre 
deformare — atât cea individuală, cât şi cea colectivă — acţionează 

începând Chiar din momentul observaţiei. Cu toate acestea, rar se 
întâmplă ca o legendă să se formeze imediat după eveniment; e nevoie 
de acea gestație de care am mai vorbit sau, în termenii lui Jolles, tre- 
buie ca dispoziția mentală să se închege într-o formă. 

Despre drumul parcurs de istorie pentru a deveni poezie fiind 
vorba, să ne aplecăm şi asupra legendei istorice, mai ales că omul 
joacă aici un rol plenar. Nu numai adevărul istoric (ca eveniment) va fi 
deformat — sau redimensionat, în accepțiunea lui Silviu Angelescu —, 
ci şi persoana istorică va fi convertită devenind personaj legendar. 
Noua religie la care insul istoric aderă, de multe ori involuntar, va fi 
una structuratoare, pentru că nu legenda se naşte în jurul umanului, ci 
umanul se mulează pe un model mitic; putem spune că persoana 
istorică este un personaj în stare embrionară. Faptele istorice primesc 
în narațiunile orale o seamă de ingrediente mitice care le asigură 
viabilitatea şi cu cât acestea se îndepărtează în timp, cu atât elemen- 
tele fantastice le invadează, constititind în cele din urmă unicul suport 
care le mai menţine in amintirea populară (O. Bârlea, op. cit., p. 130). 

Joseph Bedier demonstrează că o serie de eroi epici nu corespund 
cu prototipurile lor reale din documente (personaj z persoană). La noi, 
figura lui lancu Jianu apare eroizată în „documentele“ literaturii popu- 
lare; din documentele oficiale însă (a se vedea literatura memoria- 
listică) se conturează o latură diferită a individului. Un alt fenomen 
interesant înfăptuit de legendă e „ridicarea în grad“ a persoanelor 
istorice de rang inferior, exerciţiu pe care legenda contemporană şi l-a 
însuşit cu brio (diferența dintre aceste „avansări“ constă în faptul 
că în legenda „clasică“ se trece de la persoană la personaj, pe când în 
legenda modernă persoana devine personalitate). 

Privită din exterior, legenda istorică ar părea că realizează o 
„fixare“ a timpului ceva mai riguroasă decât în cazul celorlalte cate- 
gorii legendare; şi până la un punct, lucrurile chiar se prezintă astfel. 
Numai că, o dată înlăturat vălul Mayei, observăm că „reperele“ 
cronologice sunt la fel de vag, determinate, pentru omul societăților 
tradiționale trecutul reducându-se la „odată“, „cândva“, „demult“. Van 
Gennep acredita ideea că amintirea unui fapt istoric nu se menţine la 
colectivităţile care nu folosesc scrierea decât 5-6 generaţii, adică 
150-200 de ani. Eliade analizează şi el raportul memorie folclorică/ 

eveniment istoric. „Termenul de garanţie“ al evenimentului sau 
personalităţii istorice pentru a rămâne proaspete în memoria populară 
este de 200-300 de ani; explicaţia rezidă în faptul că memoria 
populară funcţionează cu alte structuri: caregorii (în loc de eveni- 
mente), arhetipuri (în loc de personaje istorice) — v. M. Eliade, 
„Comentarii la legenda Meşterlui Manole“). 

Interesantă ni se pare distincţia pe care o face folcloristul suedez 
Von Sydow între memorate şi fabulate, întrucât pe filiera tranzițională 
a celor două categorii poate fi plasat şi nucleul legendar (după Jolles, 
fabulate = memorabile). Relatarea unei întâlniri cu supranaturalul 
(motivul strigoiului) va trece drept naraţiune de tip legendar ce pune 
în valoare străvechi filoane mitice. Aceste «memorata» (legende 
superstițioase) par să se fi născut din experiențe personale remarcabi- 
le, întâmplări relatate şi preluate, apoi repovestite şi turnate în tipare 
tradiționale pentru ca, în sfârşit, să intre într-un adevărat circuit al 
povestitului (“supernatural legends“ — J.H. Brunvand, The Study of 
American Folklore, 1986, p. 161, apud „Roşcani...“, 2000, pp. 39-40). 

„Între mit şi contingent, Sâvuţă“ e un articol pe această linie teore- 
tică în care autoarea, Otilia Hedeşan, urmăreşte câteva modulații nara- 
tive ale „mitului“ strigoiului. Pe seama unui individ concret membii 
colectivităţii au pus tot arsenalul tradițional de credinţe şi reprezentări 
despre strigoi. Avem iarăşi de a face cu o transformare; persoana, 
atestată istoric până în primii ani ai secolului XX, a devenit un perso- 
naj care ocupă un rol eminamente previzibil în povestire, în măsura în 
care acest rol e predeterminat în liniile lui generule de o istorie pre- 
alabilă deja fixată (Philippe Hamon, „Pour un statut scmiologique du 
personnage“, în „Postique du recit“, apud art. cit., p. 31). E analizată o 
istorioară în care abundă detaliile biografice ale actantului, „stricarea“ 
(metamorfozarea în câine) fiind comunicată însă sub acoperirea 
tabuului lingvistic. Astfel, Sâvuţă a devenit „reprezentantul semiotic“ 
al unei tradiţii cu tentă ezoterică. El „traduce“ prin pilde, pe înţele- 
sul tuturor, ce vrea să zică „strigoi“. 

Legendele despre strigoi erau aşadar stocate în memoria pasivă a 
comunităţii (erau dezactivate). A fost nevoie de un impuls ca acest 
întreg, complex de credințe să se re-activeze. Şi imediat ce Sâvuţă „a 
dat semn“, discursul legendar şi l-a însuşit ca actant. S-a operat prin 

urmare o dublă metamorfoză, proces asupra căruia ne vom opri în cele 
ce urmează. 

Despre o primă metamorfoză, cea a transfonnării „istoricității“ în 
„poeticitate“ am tot vorbit până acum. E o metamorfoză extratextuală. 
Ce se întâmplă însă la nivelul textului e o problemă de poetică. Octav 
Păun vorbeşte de două clase şi consideră blestemul şi metamorfoza 
drept nuclee narative în legendă. 

|. Metamorfoza propriu-zisă cuprinde, la rândul ei, |) metamorfoza 
genetică, definitivă (în legende) şi 2) transfonnarea survenită ca unna- 
re a unui blestem sau a unei pedepse (pot fi reversibile). 

|I. Metamorfoza de tranzit afectează personajul în momentele de 
dificultate şi încetează după depăşirea dificultății (apare în basm). 

În cadrul legendei se poate vorbi de o trecere de la metamorfoza 
rituală la cea artistică, de autometamorfoză şi de metamorfoză dirijată 
(prin decizia ființelor mitice de rang, superior). Legendele româneşti 
(şi europene, în general) cunosc o metamorfoză regresivă, în ceva mai 
puțin decât umanul; în schimb, în textele siberiene procesul este 
invers. Tot ca trăsătură pertinentă, majoritatea metamorfozelor din 
legendele noastre sunt urmarea unor pedepse. În legendele heliotro- 
pice, eroul nu dobândeşte în urma călătoriei valoarea pe care o caută; 
comite un hybris şi este pedepsit. Mecanismul legendei funcţionează 
perfect după principiul: „Dacă îţi depăşeşti limitele eşti pedepsit, dacă 
nu încerci, nu eşti om“. 

Dăm mai jos câteva „legi“ poetice care pot fi aplicate şi legendelor 
româneşti. 

Raoul Rosieres emite trei teorii: 1) Legea originilor — la toate 
popoarele aflate pe aceeaşi treaptă a capacității mentale, imaginația 
ajunge să creeze legende asemănătoare; 2) Legea transpoziţiei — pe 
măsură ce renumele unui erou slăbeşte, legenda ce îl avea drept actant 
îl părăseşte şi se ataşează de un erou mai faimos; 3) Legea adaptărilor 
— legendele care îşi schimbă mediul se transformă pentru a se adapta 
condiţiilor etnografice ale noului mediu (apud P. Sebillot, 1913, 
p. 39). 

„Legile lui van Gennep“ — localizarea şi delocalizarea, indivi- 
dualizarea şi dezindividualizarea, convergența şi disocierea temelor, 
temporaţia şi detemporaţia: În legendă, elementul temporal se poate 

restrânge suu extinde. Aceasta nu împiedică legendu, înainte de toate 
utilitară, să pretindă o valoare cronologică. Suu mai degrabă, pentru 
populaţiile lipsite de documente pur istorice, legenda este cea care 
face oficiul de manual cronologic (op. cit., p. 123). 

„Legile deformării realităţii“ ale lui Benigni (apud van Gennep): 

Mesalozia - mărirea imaginară: a) megpalozia cantitativă sau pro- 
priu-zisă (augmentarea faptelor), b) megalozia dramatizantă sau dra- 
matozia (orice poveste e urmarea unei drame); c) megalozia simbolistă 
sau simbolizia (un personaj devine simbolul unei calități); 

Arheozia — îndepărtarea cronologică a unui fapt de momentul 
istoric real; 

Thaumatozia — explicarea prin miracole a faptelor insolite. 

Poezia legendelor mai mult se citeşte printre rânduri, fiind 
subordonată total intenţiei etiologice care, în chip paradoxal, nu o 
estompeuză, ci dimpotrivă, o reliefează cu mai multă putere, consti- 
tuind într-un fel tocmai soclul ei expresiv (Ov. Bârlea, 1981, p. 62). 
Legenda presupune un alt ritual al lecturii, ca mai toate creaţiile 
folclorice, ea nu se citeşte cu ochii minţii, ci cu ai sufletului. 


1V. Faptul divers şi legenda modernă 


A considera legenda modernă (urbană, contemporană) sau bancul 
drept specii folclorice nu mai reprezintă de mult un moft. Categoriile 
„clasice“ s-au restructurat, au suferit profunde mutații funcţionale, 
unele chiar au dispărut, pentru ca altele să le ia locul. Într-adevăr, fol- 
clorul nu e imuabil, el are caracter istoric (Amzulescu); el trebuie să 
ia forma spaţiului şi timpului pe care le „ocupă“. E o tehnică a adap- 
tării care îl face să fie la modă sau să cadă în desuetudine. 

Cum a reuşit legenda să predea ştafeta peste secole? Cele trei di- 
recții trasate pe scară diacronică — protolegenda, legenda, neolegen- 
da — dincolo de rațiunile metodologice, constituie şi o dovadă că, deşi 
supusă evanescenței, legenda nu şi-a încetat niciodată existența. 
Supraviețuirea nu s-a datorat faptului că o anumită temă ar fi traversat 
istoria de la un capăt la altul; formarea legendelor nu este un feno- 
men al trecutului; legendele se nasc în fiecare clipă (A. van Gennep, 
op. cit., p. 183). 

Discutând în parametrii folclorului contemporan, legenda e o for- 
mă a epicii populare în proză, o povestire (story, răcit) despre o întâm- 
plare recentă, purtând amprenta autenticităţii. Face trimitere deci la un 
referent din imediata apropiere a momentului zicerii („întâmplare 
recentă“), distanța relativ mică dintre contextul genetic şi contextul 
locuțţionar fiind o caracteristică a textelor folclorice contemporane. S-a 
reuşit chiar măsurarea riguroasă a ecartului cronologic dintre eveni- 
ment şi transpunerea acestuia la nivel textual. 

Conţinutul acestor scurte narațiuni evoluează către un deznodă- 
mânt cel mai adesea negativ, alteori ironic sau moralizator. Cu toate 
acestea, legenda modemă are priză la public, mesajul acționând ca o 
consolare psihologică; asemenea pățanie ieşită din comun i se poate 
întâmpla oricui, numai cititorului (ascultătorului) în cauză nu (Anca 
Goţia, art. cit., p. 259). 

Atributele legendei îşi găsesc lesne justificarea: pe criterii tempo- 
rale vorbim de legenda contemporană; raportat la spaţiul în care se 
propagă — legenda urbană; prin opoziţie cu legenda clasică — legenda 
modemă (Helmut Fisher le numeşte legende ale cotidianului). S-au 
conturat aşadar câteva perechi, pe baza cărora putem identifica trăsă- 
turile noului discurs legendar, dar şi ale contextului care le generează. 

Am arătat că imitația (sau contra-imitația) constituia dispoziția 
mentală a legendei „clasice“; ei bine, pentru legenda actuală ea nu mai 
e „atractivă“. Jolles urmăreşte procesul restructurării acestui meca- 
nism, punând față în față sfinţii — ca reprezentanți ai „aripii conserva- 
toare“ şi sportivii — ca reprezentanți ai „noului val“. Sfinții săvârşeau 
minuni, mărturia acelui act supranatural dând naştere cultului sfântului 
respectiv; sportivii stabilesc recorduri atestate prin premii şi trofee 
(op. cit., p. 53). Sfinţii erau imitaţi pentru că atunci sacrul era o valoa- 
re ordonatoare supremă; acum, sportivii sunt transformați în idoli, sunt 
„mitizați“ (s-a produs în contemporaneitate o re-amestecare a noțiuni- 
lor mit şi legendă). 

Avansarea în grad (trecerea persoanei atestate istoric la rangul de 
personalitate) e deja o procedură generalizată la nivelul legendei mo- 
derne; Hagi, Miron Cozma, Ogică reprezintă trei tipuri „legendare“ 
— al învingătorului, al justițiarului, al căutătorului de comori. Procesul 
de „lependarizare“ a fost grăbit de aportul mijloacelor de comunicare 

în masă, fără de care ecoul actelor lor nu s-ar fi propagat pe spaţii largi 
atât de rapid (se vorbeşte de o adevărată psihologie a comunicării în 
masă). 

Rolul jucat de mass-media în difuzarea legendelor, dar şi în crearea 
lor, trimite la o altă particularitate a producţiilor folclorice moderne, şi 
anume, trecerea foarte rapidă din oralitate în scripturalitate. Rubricile 
de „fapt divers“ se constituie adesea în nuclee legendare; unele rămân 
la stadiul de „informaţie“, cele mai multe însă primesc diferite ingre- 
diente prin colportare succesivă. Cu cât evenimentul sau persoana la 
care face referire „ştirea“ sunt mai cunoscute, cu atât adaosul folcloric 
este mai bogat. 

În cazul legendei contemporane, „gestaţia“ textului folcloric e 
practic anulată, multe povestiri — ce au in nuce un început de structură 
— născându-se „spontan“. Această ivire bruscă nu trebuie să ne mire 
foarte tare, ea înscriindu-se pe linia raportului tradiție — inovaţie, 
conservatorism — spontaneitate. Diferenţa ar consta în faptul că cen- 
zura exercitată de colectivitate nu mai este în acest caz funcțională. 
Povestitorul poate aborda orice subiect, chiar şi teme care erau 
altădată tabu, fără să mai aştepte aprobarea tradiției şi fără să se mai 
teamă de „represalii“. În cazul în care naraţiunea lui nu se înscrie în 
orizontul de aşteptare a! receptorului, are posibilitatea să se retragă pe 
poziția intermediarului (povestitor-colportor) sau să născocească alte 
subiecte folosindu-se de modelele preexistente (povestitor-creator). 

Nu lipsită de interes este relaţia dintre /egendă şi zvon („Omul de 
astăzi poate fi la fel de credul ca şi omul Evului Mediu“, spunea Neil 
Postmann). Definim zvonistica drept ne-ştiința carc naşte legende şi 
care operează cu următoarea teoremă: „ceva auzit de la cineva şi dat 
mai departe ca altceva“; cu o altă formulare, zvonul e raţia zilnică a 
legendei, iar legenda e postludiul zvonului. Legătura osmotică între 
legenda citadină şi zvon e viabilă atâta timp cât zvonul se zbate în 
ipotetic. O dată confirmat sau infirmat, el devine minciună sau adevăr; 
zvonul moare, de regulă, la fe! de repede precum se naşte. Cât priveşte 
raportarea celor două categorii la factorii spațiu şi timp, viteza de 
propagare a zvonului e mult mai mare decât cea a legendei, numai că 
spațiul de manifestare e mult mai restrâns. 

Lăsând deoparte considerațiile oarecum speculative, ne vom rapor- 
ta la studiile consacrate legendei contemporane. Naşterea ei ca text e 
urmarea unui întreg, proces în care acționează trei categorii de factori: 
performerul, contextul cultural şi contextul situațional! (locuţionar). 
Gary Alain Fine închipuia diamantul folcloric funcţionând ca o adevă- 
rată „maşină de tocat“ în care intră categoriile sus-amintite, rezultatul 
„prelucrării“ fiind conținutul narativ (textul). Caracterul compozit al 
materiei prime determină un text proteic, variabil (Bil! Elis caracteri- 
zează legenda urbană drept specie cameleonică). Ea îşi schimbă rapid 
şi forma şi conținutul, nu de puține ori migrând spre alte categorii. 
Nicolae Constantinescu remarca interrelaţiile dintre banc — anecdotă 
citadină — legendă contemporană (în R.E.F.„nr. 5-6/199$, p. 594). 

Tematic, legenda modemă e atât de bogată încât foarte puține sunt 
domeniile pe care nu le-a atins. Orientativ, prezentăm câteva dintre 
tipurile legendelor din antologia profesorului Rolf Wilhelm Brednich 
de la Universitatea din Gâttingen: Automobil şi transport, Mâncare şi 
băutură, Medicină şi droguri, Superstiţie şi supranatural, Oameni 
dispăruți, Studenţi şi profesori, Video şi computer, Vânătoare şi pes- 
cuit, Curiozități etc. 

De orientare futuristă, puternic ancorată în post-modemism, legen- 
da actuală (neolegenda) nu e deloc străină de nuclee narative foarte 
vechi. Orientarea ei tematică, deşi pare prospectivă, sondează prezen- 
tul şi face dese incursiuni în trecut. 

V. Epilog 


Lependa se găseşte pe un teritoriu de manifestare a mai multor 
forme, ceea ce face imposibilă tratarea ei ca specie „pură“. Legenda 
clasică intra în relaţie cu basmul, snoava, balada; cea modemă, cu 
anecdota citadină, cu bancul. Am remarcat că aceste relaţii nu erau 
niciodată unidirecționale, iar „împrumuturile“ nu circulau pe un singur 
canal. Tot acest ansamblu de factori nu putea duce decât la mărirea 
gradului de entropie, confuzia formelor fiind dublată de confuzia sub- 
stanţei. 

Lucrurile pot fi regândite prin raportare la ceea ce Jolles numea 
gest verbal, aceste gesturi justifică o formă de o altă formă, chiar în 
cadrul aceleiaşi categorii putând fi identificate mai multe situații. 
Excerplarea contextelor diagnostice minimale în care obvine gestul 
verbal elementar — ca transpunere a unei dispoziții mentale — şi alcătu- 
irea unui tabel sinoptic ne-ar permite compararea şi individualizarea. 
Să luăm numai un exemplu. Pentru legenda etiologică, formule de 
tipul: „din vremea aceea şi până azi“, „şi de-atunci încoace“ etc. se 
revendică drept astfel de gesturi verbale, conectarea lui acum (timpul 
povestirii, al semnificantului) la atunci (timpul evenimentului, al! 
semnificatului) dând naştere discursului legendar. Legenda istorică 
pleacă de la o altă dispoziție mentală, aceea a repretului (oamenii 
tânjesc după dreptatea lui Cuza, după eroismul lui Ştefan). 

Personalitatea poetică a legendei se conturează şi prin formulele 
iniţiale (cele finale apărând destul de rar), care transferă comunicarea 
dintr-un nivel practic într-unul estetic; expresiile verbale impersonale 
„se zice că“, „se spune că“, „cică“ funcţionează ca mărci stilistice, 
„demascând“ în acelaşi timp şi neasumarea răspunderii povestitorului 
în legătură cu cele narate. Această re-modelare a imaginii eveni- 
mentului poate fi urmărită pe două direcții: deformarea istorică (aici 
poate fi discutat şi raportul amnezie/anamneză) şi deformarea poetică 
(realizată prin figuri de stil), numai cea din urmă fiind intenționa! 
estetică. Prin lărgirea sferei de cuprindere se poate cerceta care catego- 
rie a folclorului literar operează cea mai mare deformare a realului şi 
care sunt instrumentele acestei distanțări (rolul hiperbolei în baladă, 
rolul simbolului în legendele heliotropice etc.). 

Ipostazele ulterioare ale evenimentului inițial presupun o transfor- 
mare şi în planul veridicităţii, avem de-a face cu un adevăr particular 
(pentru faza istorică, imaginea statică a evenimentului) care se genera- 
lizează (pentru faza poetică, transpunerea evenimentului). Aceeaşi 
relație — adevăr particular/adevăr general — poate fi urmărită prin 
raportare la legenda istorică, respectiv la celelalte tipuri de legendă. 

Înțelegerea discursului legendar şi a mecanismelor sale nu se poate 
face global, pentru că legenda presupune o realitate diferită de la un 
spaţiu cultural la altul. Există o lege a adaptărilor, dar mai presus de ea 
funcționează „legile nescrise“ ale diferitelor culturi; la francezi, legen- 
da nu poate fi „ruptă“ de cântecele de pesta (J. Bedier); la germani, de 
saga (A. Jolles); la noi, un astfel de regim îl presupun legenda şi 
balada. 

FORME ALE MENTALULUI POPULAR LA EMINESCU 
(Alchimia eminesciană) 


I. Introducere 


Despre Eminescu s-a vorbit şi s-a scris enorm. A fost abordat din 
perspective multiple, s-au căutat filiații între opera lui şi cea a prede- 
cesorilor. Cei care au cutezat să ia la mână manuscrisele poetului au 
fost martorii unor adevărate chinuri ale creaţiei (Ibrăileanu), din acest 
punct de vedere eticheta de „lov al poeziei“ vădindu-se pertinentă. 

Propensiunea lui Eminescu pentru creaţia populară“e una moşte- 
nită, dar şi cultivată, nu puţini fiind cei care au subliniat dubla ipostază 
— culegător şi consumator al folclorului. A simţit poate mai bine ca 
nimeni altul că între cultura minoră şi cultura majoră nu există granițe 
imuabile, că cea din urmă e concrescută din cea dintâi. Și ca fond 
artistic şi ca expresie literară, poetul se îndreaptă în mod conştient 
spre izvorul bogat al literaturii populare, văzând în aceasta manifes- 
tarea unui suflet colectiv din care s-a diferențiat propriul său suflet 
(D. Murăraşu, 1977). 

Problematica pe care o abordăm în Forme ele mentalului popular 
la Eminescu pomeşte de la premisa că fondul antropologic comun 
indivizilor creatori poate fi reconstituit pe baza criticii arhetipale şi 
mitologice. Aceste constante, partern-uri culturale, alcătuiesc stratul 
cel mai adânc şi durabil al operelor — populare sau culte — de oriunde 
şi de oricând. Nu e vorba de a căuta cu orice preţ ezotericul acolo unde 
nimic nu e ascuns, însă a rămâne doar la structura de suprafață este o 
impietate. Vom asculta de îndemnul lui Garabet Ibrăileanu care spu- 
nea că poate se va găsi un tânăr, iubitor al lui Eminescu, pata să se 
sacrifice. Să renunţe la zborul de vultur, de unde opera e privită prea 
de sus — şi adesea nici nu se mai zăreşte — , şi să facă un stagiu în 
subsolurile ei. 

Lucrările consacrate literaturii populare la Eminescu constituie o 
bază de pomire. Avem în vedere aici ediţiile Ilarie Chendi — 1902, 
D. Murăraşu — 1936 şi, mai ales, ediţia critică îngrijită de Perpessicius, 
„Opere“, vol. VI, 1963. Dacă primul exeget al laturii folclorice a 

operei eminesciene propune o clasificare mult prea schematică, iar 
ediția Murăraşu dă textele unul după altul, în ordine cronologică, 
neclasificate pe genuri şi specii, Perpessicius pleacă în clasificarea sa 
de la taxonomia propusă de colecţia de Doine și strigături din Ardeal 
din 1885, Jamik-Bârseanu. 

O trecere în revistă a compartimentării realizate de Perpessicius 
credem că nu e lipsită de importanţă. Astfel, în capitolul destinat poe- 
melor originale de inspiraţie folclorică regăsim Călin Nebunul, Fata-n 
grădina de aur, Miron şi frumoasa fără corp, Povestea Dochiei şi 
ursitorile, Ursitorile, Muşatin şi codrul, Dragoş-Vodă cel Bătrân, 
Peste codri sta cetatea, Între nouri şi-ntre mare, Dragoste adevărată, 
Mă-ntrebai, dragă, -ntr-o zi, Alei mică, ulei dragă, Lumineze stelele, 
Codrule, Măria Ta, Doină, doină, greu îmi cazi, Doină (Ce stă vântul 
să tot bată), Mândro, mândro, O inimă ce suspină, Mii de stele... dulce 
sară. 

Lirica populară cuprinde: A. Doine de dragoste (1-38); B. Umbrele 
dragostei (39-44), C. Dragoste poznaşă (45-68); D. Doine de dor 
(69-106); E. Doine de înstrăinare (107-115); F. Familiale. Căsătorie 
(116-136); G. Irmoase (137-158); H. Blesteme (159-170); |. Bocete 
(171-173); J]. Cătănie. Armată (174-204); K. Haiduceşti. De voinicie 
(205-216); L. Sociale (217-218); M. Ciobănie. Codru (219-231); 
N. Simboluri. Magie (232-238), O. Bachice (239-251); P. Strigături 
(252-328); R. Jocuri de copii. Mnemotehnice (329-338); S. Pseudo- 
balade (339-345). 

La rubrica balade regăsim: Basmul lui Arghir, Viţă Cătănuță, 
Doncilă, Serdariu, iar pentru dramatice; Uratu, Pluguşorul, Colind, 
Orație de nuntă, Predicaţia țiganilor. Nici basmele în proză nu sunt 
numeroase: Făr-Frumos din lacrimă, Călin-Nebunul, Frumoasa lumii, 
Borta vântului, Finul lui Dumnezeu, Vasile — finul lui Dumnezeu. Cele 
202 proverbe şi 194 de zicale, locuţiuni şi cimilituri alcătuiesc un 
capitol distinct în lucrarea menţionată („Proverbe. Asemănări. Cimi- 
lituri“); la fel stau lucrurile şi în ceea ce priveşte cântecele de lume 
(irmoase). Din anexe un loc aparte îl ocupă prefața scrisă de Eminescu 
la lucrarea lui E. Baican, Literatura populară sau palavre şi anecdote 
(1882). 

Fie şi numai din această prezentare, se poate observa că nu toate 
categoriile folclorului literar românesc l-au atras pe Eminescu, pre- 
cumpănitoare fiind lirica populară. Basmul, deşi redus cantitativ, 
constituie o piatră de rezistență prin valoarea estetică, dar şi prin acri- 
bia cu care a fost cules. De asemenea, fondul paremiologic a intrat 
adesea în pasta polemică a articolelor eminesciene din presa timpului. 

Primul capitol al studiului de față urmăreşte o sistematizare a 
„teoriilor“ eminesciene în ceea ce priveşte cultura populară şi rolul 
acesteia în păstrarea identității naţionale, dar şi a interpretărilor unor 
cercetători asupra lui Eminescu — folcloristul. Raportarea permanentă 
la contextul socio-cultural, amprenta romantismului şi direcţiile teo- 
retice ale vremii sunt doar câteva dintre elementele ce se vor constitui 
în repere pentru o fişă de dicționar folcloric. 

Reîntâlnirea cu mitul se centrează în jurul ideii că Eminescu e prin- 
tre primii oameni de cultură de la noi ce proiectează un univers mitic 
autohton. Reîntoarcerea la origini — cum ar spune Mircea Eliade- , 
dorul după vârsta de aur a umanităţii sunt constante ale operei sale şi 
constituie o dovadă în plus că formele mentalului popular au alimentat 
permanent geniul eminescian. Plonjăm într-o lume de imagini şi 
simboluri, o lume pe care Eminescu a cunoscut-o şi la care a încercat 
să ne facă părtaşi. Abordarea noastră va fi una în cercuri concentrice, 
plecând de la exterior către interior, adică de la arhetip către ernorip. 

Capitolul patru propune un studiu de caz, realizat pe baza metodei 
comparative. Alchimia eminesciană devine relevantă prin plasarea în 
paralel a prototipului folcloric şi a variantei „prelucrate“. Vom vedea 
că modificările nu sunt doar formale, ele afectând însăşi structura de 
adâncime. După cum remarca G. Călinescu, cea mai mare însuşire a 
lui Eminescu este de a face poezii populare Jără să imite şi cu idei 
culte, de a se cobori la acel sublim impersonalism poporan. 

Un ultim capitol va fi alocat concluziilor, dar şi perspectivelor 
generate de o astfel de temă. Drumul interpretărilor va fi unul nicio- 
dată închis. 

II. Repere pentru o fişă de dicționar folcloric 


Interesul lui Eminescu pentru creația populară (...) se manifestă în 
triplu plan: al culegerii de texte populare, al inspiraţiei folclorice, de- 
rivată în opere originale, şi al problemelor folclorului (Perpessicius). 
Din cele trei direcţii, dominantă este cea a inspiraţiei folclorice, 
opinează acelaşi Perpessicius. 

Deşi Eminescu nu poate fi considerat folclorist în adevăratul sens 
al cuvântului — nu a publicat o culegere de texte populare şi nici nu a 
intenţionat să o publice, pentru că nu a cules „produsele“ populare cu 
intenţii folcloristice, ci pentru laboratorul său poetic, aşa cum remarca 
Mihai Pop — dicționarele folcloriştilor şi etnologilor, tratatele de isto- 
rie a folcloristicii nu au uitat să-i acorde spaţiul cuvenit. 

Orientarea către folclor trebuie căutată încă din anii copilăriei 
poetului, Ipoteştiul fiind un mediu propice contactului cu mentalitatea 
populară şi cu produsele literare ale acesteia, mediu ce îi facilitează 
dezvoltarea unei gândiri, a unei imaginaţii modelate folcloric, ani- 
mist-integratoare (Ştefan Badea, 1982, p. XIV): 

Poveşti şi doine, ghicitori, eresuri, 

Ce fruntea-mi de copil o-nseninară, 

Abia-nțelese, pline de-nţelesuri. 

Dar nu numai contextul biografic se constituie în „explicație“ 
pentru înclinația spre folclor a lui Eminescu. Contextul cultural al 
epocii; legătura cu „Familia“ lui losif Vulcan (care publică încă de la 
apariție multe poezii populare), influența exercitată de prezbiterul 
lon Moldovanu, conducătorul şcolilor blăjene, care îi îndemna pe ele- 
vii săi să adune creaţiile orale din satele în care mergeau în vacanță 
(din chiar anii în care Eminescu ajunge la Blaj, se păstrează multe 
caiete ale elevilor, din care Jamik şi Bârseanu au alcătuit mai târziu 
selecţia antologică de Doine şi strigături din Ardeal — 1885, apud 
Gh. Vrabie, 1968, p. 162); largul ecou pe care l-a stârnit în epocă 
lucrarea lui Alecsandri, Poezii populare ale românilor — 1866 etc. 

În timpul studiilor la Viena păstrează legătura cu folclorul prin 
studenţii români din toate provinciile care studiau aici şi prin soldaţii 
români din armata habsburgică care îşi făceau stagiul militar în capi- 
tala imperiului (din amintirile lui Slavici aflăm că Eminescu mergea 

printre soldaţii ardeleni şi-şi nota tot ce i se părea interesant), la 
Congresul de la Putna se întâlneşte cu G. Dem. Teodorescu şi cu 
Grigore G. Tocilescu, delegați ai studenţilor de la Bucureşti; prin 
prietenia cu Slavici, Miron Pompiliu şi lon Creangă, Eminescu a putut 
să cunoască mai bine folclorul din vestul Transilvaniei — Arad şi Bihor 
— şi din Munţii Neamţului; cunoştea opiniile lui Gheorghe Bariț despre 
cultura populară; revistele „Familia“ şi „Şezătoarea“ l-au familiarizat 
cu tradiţia latinistă, mitologizantă din folcloristica noastră şi prin ea a 
primit ecourile folcloristicii germane (fraţii Grimm), din 1869 făcea 
parte din gruparea „Orientul““, condusă de Gr. H. Grandea, societate 
literară având ca scop „cultura literară prin discuţii şi prin strângerea 
basmelor populare şi a documentelor care interesează istoria şi 
literatura română.“ (În adunarea generală din iunie 1869, Eminescu e 
însărcinat să culeagă folclor din Moldova). 

Contactul cu „Junimea“ şi „Convorbiri literare“, cu direcția nouă, 
istorică şi comparativistă, dată folcloristicii româneşti de B.P. Hasdeu, 
cu M. Gaster, reprezintă factori ordonatori ai preocupărilor sale 
folclorice. Recenzând poeziile populare adunate de Alecsandri, Titu 
Maiorescu remarca tripla valoare a acestora: ca artă, ca istorie şi 
etnografie. Aflat în vâltoarea luptei romantice pentru o cultură şi o 
limbă națională, Maiorescu arată — ca şi Russo, de altfel — că cea mai 
la îndemână soluţie este cea a promovării poeziei populare. Pe aceeaşi 
poziţie se situa şi în 1882 când, în Literatura română şi străinătatea, 
sublinia originalitatea scrierilor lui Alecsandri, Eminescu, Slavici, 
fiindcă toți autorii aceştia, părăsind oarba imitare a concepțiunilor 
străine, s-au inspirat din viața proprie a poporului lor şi ne-au înfăţi- 
şat ceea ce este, ceea ce gândeşte şi ceea ce simte românul în partea 
cea mai aleasă a firii lui etnice (T. Maiorescu, 1930, p. 21). Mai mult, 
despre poeziile lui Eminescu spunea că se alipesc de-a dreptul de 
forma populară, dar îi dau o nouă însujleţire şi o fac primitoare de un 
cuprins mai înalt (ibidem, p. 159). 

Alături de corifeul Junimii, şi alți membri ai grupării, dar şi 
colaboratori ai „Convorbirilor literare“ au pactizat cu folclorul. Din 
Amintiri de la Junimea din laşi, a lui G. Panu, aflăm că Eminescu, 
Slavici, Creangă, Xenopol, Lambrior transformau adesea şedinţele 
Junimii în adevărate şezători, chiar dacă existau şi opozanți ca Pogor 

sau Carp. Printre colaboratori se regăseau nume ca Miron Pompiliu, 
Enea Hodoş, 1. Pitiş, Alessiu (Ardeal), Sim. FI. Marian (Bucovina), 
N. Mateescu (Muntenia), Th. T. Burada, Elena Sevastos (Moldova), 
fiind acoperite aşadar toate provinciile româneşti. 

În lucrarea Folcloristica română — evoluții, curente, metode, 
Gh. Vrabie accentuează rolul jucat de „Convorbiri literare“ în evoluția 
conceptului de folclor la români, ca şi al stimulării culegerilor, situând 
revista pe aceeaşi treaptă cu „Familia“ de la Oradea, „Tribuna“ de la 
Sibiu sau cu foile scoase la Bucureşti de B.P. Hasdeu. 

Cât priveşte teritoriul acoperit, Eminescu mărturiseşte — în Materi- 
aluri etnologice din „Timpul“, 8 aprilie 1882 — că a cunoscut toate 
provinciile româneşti: Bucovina, valea Mureşului şi Blajul („Roma 
mică“), Bihorul şi Satmarul (prin prietenia cu Miron Pompiliu), Bana- 
tul (cu trupele de teatru), Moldova. 

Alte două ipostaze vremelnice ni-l înfăţişează pe Eminescu preocu- 
pat de cultura tradițională. Mai întâi, ca director al Bibliotecii centrale 
din laşi, propune ministerului de resort achiziționarea vechilor cărți 
bisericeşti şi laice pentru că în scrierile acestea se găsesc locuţiuni 
care încep a dispărea din limba de astăzi şi se înlocuiesc prin 
şabloane de fraze străine dezvoltării de pân-acum a limbei noastre, 
dar recomandă şi achiziționarea lucrării Fabule și istorioare de Anton 
Pann, Bucureşti, 1847, pentru că scrierile lui au devenit rare. Apoi, ca 
revizor şcolar pentru laşi şi Vaslui, are posibilitatea de a intra în 
contact cu populația rurală, singura care mă interesează indeosebi, 
aşa cum mărturisea într-o scrisoare din 18 iunie 1875, adresată lui 
Maiorescu. Tot în această calitate va participa la alcătuirea chestio- 
narului de folclor, iniţiat în 1875 de ministrul Învăţământului, Titu 
Maiorescu. 

Folclorul a fost pentru Eminescu, şi de la el încoace pentru toți 
poeții noştri de seamă, mai mult decât ceea ce numim în mod obişnuit 
izvor de inspiraţie, sursă de teme şi imagini pe care istoricii literari 
caută să le identifice. A fost element fundamental în formarea şi 
definirea personalității, legătura cu tradiția cea mai puternică şi cea 
mai veche a literaturii românești dinaintea lui (M. Pop, 1965, p. 200). 

Despre culegerile lui Eminescu 

Un fapt peremptoriu al preocupărilor lui Eminescu pentru folclor 
îl constituie cele 28 de manuscrise, păstrate în arhiva Academiei 
Române, ce conțin material folcloric, din totalul celor 44 de caiete. 
Eminescu a adunat poezii populare şi totuşi nu a publicat nimic din ele 
în presa vremii. Faptul ilustrează că pe poet nu-l interesa folclorul ca 
material în sine, ci îl prețuia pentru limba şi arta lui, poezia populară 
fiind pentru el oglindă a frământărilor sufleteşti şi a puterii de 
imaginație a poporului (Gh. Vrabie, 1968, p. 164). Interesul poetului 
de a aduna poezii populare se înscrie în interesul general al epocii 
pentru acestea. Simpatia lui Eminescu pentru folclor reiese şi din prija 
caligrafică cu care şi-a notat poezia populară. E 

În manuscrisele rămase de la poet dominante sunt lirica populară şi 
basmele fantastice. Această orientare în ceea ce priveşte selecția de 
material folcloric e interpretată de Ov. Bârlea astfel: Doinele şi stri- 
găturile îi alimentau vocaţia de poet şi-i ofereau imagini şi formulări 
cizelate, în vreme ce basmele fantastice stimulau reveriile de romantic 
şi plăsmuirile care oglindeau marile probleme legate de origini, 
autohtonism, încadrarea în cosmos (Ov. Bârlea, 1974, p. 221). 

Culegerea directă, de la fața locului, e dublată de achiziționarea 
unor manuscrise, dar şi de transcrierea unor materiale folclorice din 
diferite periodice sau culegeri. Ştefan Cacoveanu nota la 1868: De 
aveai vreo colecțiune de poezii populare, în manuscris, nu te lăsa 
până nu i-o dădeai. 

Deşi Eminescu nu-şi nota numele informatorilor şi nici locul de 
unde culegea materialele folclorice, pe baza analizelor stilistice şi a 
particularităţilor limbii se poate reconstitui o hartă pe etnozone. În 
urma unui astfel de demers, Ov. Bârlea observă că basmele scrise 
după dictat provin din Moldova (Călin Nebunul, Frumoasa lumii, 
Borta vântului, Finul lui Dumnezeu), în timp ce piesele lirice din 
culegerea lui Eminescu provin majoritar din Transilvania şi Moldova. 
Lirica din aceste zone formează o unitate tematică și stilistică — 
concizie clasică, formulări îndelung, cizelate — , spre deosebire de 
lirica din sud care e înclinată spre amplificări descriptive, urmărind 
amănuntul (Ov. Bârlea, 1974, p. 223). Dacă excludem cântecele de 
lume de origine orăşenească şi de largă circulaţie în Muntenia ca şi în 

Moldova, se constată că în general folclorul Munteniei şi Olteniei este 
slab reprezentat (M. Pop, 1965, p. 205). 

Culegerea „irmoaselor“, produse folclorice semiurbane, cântece de 
lume, îl plasează pe Eminescu pe poziţia teoretică potrivit căreia unele 
opere scrise pe pustul poporului pot ajunge folclorice prin colportare 
în mediul tradiţional. Acest fenomen de „folclorizare“ era valabil şi în 
cazul „cărților populare“. 

lordan Datcu inventariază culegerile de literatură populară ale lui 
Eminescu şi emite câteva observaţii interesante. Culegerea sa nu se 
constituie într-o colecţie de folclor în înţelesul complex al noțiunii, ci 
într-o antologie de texte ce serveşte laboratorului poetic eminescian, 
speciile dominante fiind, în concordanță cu opera originală, doina 
(şi îndeosebi doina de dragoste), strigătura şi basmul fantastic, pe câtă 
vreme alte specii — balada, poezia obiceiurilor de iamă, proverbul, 
cimilitura, jocurile de copii — sunt reprezentate doar de câteva texte; 
antologia nu este alcătuită numai pe baza culegerilor personale, ci şi 
pe baza câtorva culegeri inedite aparținând unor culegători anonimi, 
precum şi prin selectarea de texte din colecţii publicate de Jarnik- 
Bârseanu, Miron Pompiliu, |.G. Sbierea şi din cărticelele de colportaj 
ale lui Anton Pann; Eminescu a intervenit adeseori în forma textelor 
lirice, cizelând-o potrivit gustului său artistic şi unor exigențe pro- 
zodice proprii literaturii culte; spre deosebire de poezii, în basmele 
culese intervenţiile poetului sunt imperceptibile, dominantă fiind im- 
presia de autenticitate (v. |. Datcu, pp. 254-255). 





Teoretizări eminesciene despre folclor 

Perspectiva teoretică asupra folclorului nu datează, aşa cum se 
consideră îndeobşte, din vremea studenţiei la Viena şi Berlin, pentru 
că Eminescu era deja posesorul unei viziuni temeinice asupra fenome- 
nului. Noile lecturi, contactul cu un alt spaţiu cultural nu au făcut 
decât să se altoiască pe vechiul fond şi să pună bazele unui eşafodaj 
ştiinţific. Din păcate, concepţia teoretică nu s-a închegat într-un studiu 
mai amplu, cu caracter sistemic, ci s-a relevat doar fragmentar în 
scurte însemnări, în notițe ernografice sau bibliografice, în dări de 
seamă la „Timpul“. 

Într-un caiet de prin 1870, traducând articolul-pro gram /dei intro- 
ductive asupra psihologiei popoarelor al unei reviste scoase de disci- 
polii lui Wilhelm Wundt — Maurice Lazarus şi Heymann Steinthal — , 
consemnează şi propriile opinii. Mărturiseşte aici: Nu pierd niciodată 
ocazia de a lua parte la petrecerile populare. Ca un prieten pasionat 
al poporului, când acesta se adună în mase, simt că sunt o parte a 
totalității. E ceva dumnezeiesc în acest sentiment, aşa că orice serbare 
a poporului mi se pare o sărbătoare sufletească, o rugăciune cucerni- 
că. Într-un asemenea moment pare că deschid un mare Plutarh şi din 
fețele cele mai vesele sau de o tristețe ascunsă, din mersul vioi sau 
obosit, din legănarea şi din gesturile diferite citesc biografiile unor 
oameni fără nume, dar nimeni nu va putea înţelege pe cei renumiți, 
fără a fi simţit vreodată pe cești necunoscuți (ms. 2285, f. 173, B.A,, 
apud Vrabie, 1968, p. 165), opinie ce vădeşte o perfectă cunoaştere a 
direcţiei etnopsihologice. 

Extrem de interesante sunt interpretările lui Eminescu asupra 
folclorului dacă le comparăm cu cele ale contemporanilor. Pentru 
Alecsandri şi Russo poezia populară era o moştenire a primelor faze 
ale umanităţii, când omul era dotat de la natură cu geniu poetic. 
Paşoptiştii aduceau un elogiu acestui geniu necunoscut al poporului. 
Basmul era tratat ca o rămăşiţă mitologică, ca formă desacralizată, 
perimată a unei lumi de mult apuse (cf. Al. l. Odobescu, At.M. 
Marienescu). Într-o notă privitoare la Srrângereu literaturii populare 
(ms. 2257, f. 61, B.A.), Eminescu surprinde prin ideile novatoare 
pentru acea vreme: E păcat cum românii au apucat de a vedea în 
basm numai basmele, în obiceiu numai obiceiurile, în formă numai 
forma, în formulă numai formule. Formula nu e decât manifestațiunea 
palpabilă, simțită, a unei idei oarecare. Ce face de exemplu istoricul 
cu mitul? Îl lasă cum e ori îl citează mecanic în compendiul său de 
istorie, pentru a face din el jucării mnemotehnice pentru copii? 
Nimica mai puţin decât asta. El caută spiritul, ideea acelor forme, 
care ca atare sunt minciune şi arată cum că mitul nu e decât un sim- 
bol, o hieroglifă, care nu e de ajuns că ai văzut-o, că-i ţii minte forma 
şi că poți s-o simți în zugrăveala pe hârtie, ci aceasta trebuie citită şi 
înțeleasă. Trecând la obiceiuri, e iarăşi sigur că ele numai în degene- 
rare devin numai simple formalități. Primitive, ele sunt expresiunea 

exterioară a unui profund simțământ sau a unei profunde idei interne. 
lată şi comentariul lui Vrabie: A privi basmul, poezia, obiceiul popu- 
lar drept activități spirituale ale maselor, şi nu ca simple automatisme 
sufleteşti, iar „zugrăveala“ lor pe hârtie drept imagini plastice, 
simboluri şi hieroglife în dosul cărora se ascund idei și învățăminte 
morale, este o concepție cu totul nouă şi valabilă şi astăzi (Vrabie, 
1968, p. 166). 

Folclorul nu este numai tradiție, numai moştenire culturală, ci şi 
creație contemporană; el nu cuprinde, cum credeau ruraliştii, numai 
vechile creaţii sătești, ci întreaga literatură populară, necontenit îmbo- 
gățită prin contactul cu literatura cultă. Prin această concepție asupra 
folclorului, Eminescu va prefigura şcoala lui Ov. Densusianu. Prefa- 
țând lucrarea Literatura populară sau palavre și anecdole a lui 
E. Baican, Eminescu observă că folclorul nu este imuabil: Anecdorele 
au îndealminterelea proprietatea de a se schimba cu timpul şi de a se 
adapta actualităţii;-înulte pot fi de tot moderne. 

Eminescu remarcă dependența culturii de un anume topos, 
apropiindu-se de concepția blagiană a duhului local sau a matricei 
spaţiale şi având în vedere şi autenticitatea culegerii. Într-un articol 
din „Curierul de lași“, din 5 ianuarie 1877, scria că datoria revistelor 
este să dea icoana locului (s.n.) prin culegerea exactă a formelor 
caracteristice ale gândirii populare, idee reluată în Worițele biblio- 
grafice din „Timpul“, V, 1880, 6 mai: Am dori ca mai cu seamă ele- 
mentele literaturii populare să se adune fără scădere şi nealterate 
prin pruderie. 

Pentru Eminescu, momentul creației şi al circulaţiei produselor fol- 
clorice sunt strâns le gate: Literatura populară nici nu se poate numi 
altceva decăt cugetarea şi productele fanteziei poporului însuşi, care 
devin literatură în momentul în care se produce prin scriere sau 
producere a clasei culte, care se potrivesc însă aşa de bine cu gândi- 
rea poporului, încât dacă acesta nu le-a făcut, le-ar fi putut însă face 
(Scurtu, 1905, p. 386). 

În puţinele cuvinte scrise de poet despre „Miorița“ găsim 
următoarea întrebare retorică: Ce se află totuşi în acest cântec? Nimic 
şi tot... Nimic, căci cugetările nu sunt decăt cugetările simple ce le 
poate avea un adevărat cioban. Tot, pentru că aceste cugetări sunt 

îmbrăcate în haina regală a poeziei („„Timpul“, VII, 1882, 8 martie). 
Într-o altă „notiţă bio grafică“, Eminescu vorbeşte despre fundamentul 
unei literaturi naționale şi universale în acelaşi timp, remarcă raportul 
dinamic dintre creaţia populară şi creaţia cultă: O adevărată literatură 
trainică, care să ne placă şi nouă şi să fie originală pentru alții, nu se 
poate întemeia decât pe graiul viu al poporului nostru propriu, pe 
tradiţiile, obiceiurile şi istoria lui, pe geniul lui („„Timpul“, VII, 1882, 
8 mai). 

Gh. Vrabie stăruie asupra unui pasaj scris de Eminescu în limba 
germană, prin 1870, pe care-l consideră adevărată teorie de poetică 
populară: Farmecul cântecului popular stă în aceea că el este expre- 
sia cea mai scurtă a simţirii şi gândului, că lasă la o parte tot ce este 
neesențial; el are un limbaj exclusiv al simţirii, iar ca să-l exprime pe 
câr posibil aşa de proaspăt, renunță complet la regulile rimei, înlo- 
cuieşte după dorință sonoritatea rimei, amestecă versuri albe, con- 
struieşte versuri total fără obligație, alege mereu cuvântul cel mai 
simplu. Din toate acestea, spune Eminescu, reiese aromata băutură de 
aur a cântecului nostru popular (ms. 2291, f. 8, B.A., apud Gh. 
Vrabie, 1968, p. 172). Naturaleţea şi simplitatea vieţii vehiculate de 
cântecul nostru popular îl impresionează pe Eminescu; literatura popu- 
lară este pentru el izvorul curat ca lamura şi mai prețios ca aurul sau 
flori mirositoare dar sălbatice din cununa regelui Lear. 

La capătul acestui excurs în care am urmărit trei laturi ale 
interferențelor culturii populare cu activitatea lui Eminescu — contactul 
cu mediul folcloric, cule gerea unor materiale de literatură populară şi 
teoretizarea formelor de mental popular — conchidem, împreună cu 
G. Călinescu: Cea mai naţională latură a universalității eminesciene 
este fără îndoială folclorul (G. Călinescu, 1973, p 235). 

III. Reîntâlnirea cu mitul 


Raportarea creației eminesciene la componenta mitică şi la instru- 
mentul de conservare a acesteia, simbolul, se înscrie pe linia interpre- 
tativă deschisă de G. Călinescu, potrivit căreia poetul tindea să creeze 
un univers în semicerc având ca orizonturi naşterea și moartea lumii, 
între care se întinde arcul istoriei universale. Şi, deşi simbolul, imagi- 
nea arhetipală, mitul ţin de patrimoniul cultural universal, el a ştiut să 
autohtonizeze aceste elemnte, să le adapteze contextului, ba chiar 
să reconstituie o mitologie dacică, astfel încât nu puţini sunt cei care 
vorbesc de „dacismul“ lui Eminescu. 

Nostalgia poetului după lumea ce gândea în basme şi vorbea în 
poezii relevă un mental structurat mitic, dar şi o reiterare a mitului 
vârstei de aur a umanității; de altfel, interesul pentru primordial, pen- 
tru origini constituie o temă romantică predilectă. Valorizând istoria, 
Eminescu dezvoltă un joc dialectic al genezei şi devenirii, mitul 
funcționând în cele din urmă ca un adjuvant al istoriei, fenomen care 
se va repeta mai târziu şi la Sadoveanu (v. Dumitrescu-Bușulenga, 
1973, p. 207). 

Motivul visului ca modalitate poetică a fantasticului poate fi plasat 
la granița dintre mitologie şi romantism. Şi cum de la componenta oni- 
rică la basm nu e decât un pas, culegerea şi valorificarea/versificarea 
acestor produse folclorice de către Eminescu ni se înfățișează aproape 
ca o pornire funciară, basmul și metafizica imaginarului fiind închipu- 
ite ca mitologie modernă: Basmul a fost pentru romantici adevărata 
regulă a poeziei pentru că, în filozofia lor, metafizica imaginarului 
era o mitologie modernă, cu sensuri poetice, după argumentarea lui 
Schelling că adevărata vârstă a poeziei a fost mitologia, şi deci e 
necesară crearea unei noi mitologii (E. Todoran, 1972, p. 109). 

Se ştie că Eminescu a stăruit asupra mitologiei indice, grecești, 
germanice, dar s-a arătat interesat și de mitologia persană, iudaică, 
biblică şi cabalistică sau creştină. Deşi remanenţe mitice pot fi identi- 
ficate în foarte multe creaţii eminesciene, ne vom opri în capitolul de 
față doar la cele mai amprentate de această formă a mentalului 
popular. Avem în vedere aici, în primul rând, poemele Memento 
mori], Luceafărul, Scrisoarea 1, dar şi Povestea Dochiei şi Ursitorile, 


103 


Rugăciunea unui dac, Muşatin şi codrul, Strigoii, precum şi unele 
basme. 

Modalitatea vizibilă de inserție a miticului în textura creaţiilor emi- 
nesciene o constituie uzita rea unor nume de personaje cu statut ontolo- 
pic superior. Venera (Venere şi madonă), Narcis (Călin — file din 
poveste); Atlas (Scrisoarea 1), Venus (Scrisoarea V), Nessus, Hercule, 
Phoenix (Odă în metru antic), Sfinxul (Epigonii), Odin (Odin şi 
poetul), Diana, Cupidon, Kamadeva etc. Alteori, în lipsa ocurenței 
numelui personajului mitic, se poate reconstitui uşor mitologemul pe 
baza unor seme fundamentale. În Amorul unei marmore putem iden- 
tifica astfel mitul lui Pygmalion, în Glossa, mitul lui Ulisse şi al 
sirenelor (Cu un cântec de sirenă..., De te-ndeamnă, de»te cheamă/ Tu 
rămâi la toate rece). 

Vom aborda universul mitic eminescian dinspre constantele uni- 
versale către cele locale, altfel spus, vom urmări cum se structurează 
etnotipul pe baza arhetipului. Punctul de pornire al demersului nostru 
îl constituie capitolul „Eminescu și lumea miturilor“ al Zoei Dumi- 
trescu-Buşulenga (Valori şi echivalențe umanistice, 1973). Autoarea 
remarcă recurența miturilor universale în special în vremea tinereții 
poetului şi o oarecare preponderență a unor mituri cu specific local în 
creația maturității. As//el, aplicațiile mitului vârstei de aur, ale celui 
orfic, ale celui luciferic apar destul de masiv încă de timpuriu, în timp 
ce Zburătorul, Dochia, codrul intră mai ales în desenul poemelor 
târzii (op. cit., p. 189). 

Dar mai înainte să ne oprim la limitele între care se desfăşoară 
întreaga istorie a omenirii, mitul cosmogonic și mitul eshatologic. 
Imaginea comprimată a genezei şi a extincției universale e exemplar 
redată în Scrisoarea 1 (asupra filiației cu /mnul creațiunii din Rig-Veda 
nu mai insistăm): 

La-nceput pe când fiinţă nu era, nici neființă, 

Pe când totul era lipsă de viață şi voință, 

Când nu se-ascundea nimica, deşi tot era ascuns... 

Când pătruns de sine însuşi odihnea cel nepătruns. 

Fu prăpastie? Genune? Fu noian întins de apă, 

N-a fost lume pricepută şi nici minte s-o priceapă, 

Căci era un întuneric ca o mare Jăr-o rază, 


104 


Dar nici de văzut nu Juse şi nici ochi care s-o vază. 

Umbra celor nefăcute nu-ncepuse-a se desface, 

Și în sine împăcată stăpânea eterna pace! ... 

Dar deodat-un punct se mişcă...cel dintâi şi singur. lată-l 

Cum din chaos face mumă, iară el devine Tatăl... 

Punctu-acela de mişcare, mult mai slab ca boaba spumii, 

E stăpânul fără margini peste marginile lumii... 

De-atunci negura eternă se desface în fâşii, 

De atunci răsare lumea, lună, soare şi stihii... 

De atunci şi până astăzi colonii de lumi pierdute 

Vin din sure văi de chaos pe cărări necunoscute 

Și în roiuri luminoase izvorând din infinit, 

Sunt atrase în viaţă de un dor nemărginit. 

P.M. Gorcea se situează în interpretarea cosmogoniei din poemul 
eminescian la răscrucea celor patru căi ale cunoaşterii — religia, ştiin ţa, 
filozofia şi poezia. Structural, pasajul cosmogonic e compus din trei 
părți: momentul dinainte de facerea lumii, momentul genezei şi conse- 
cințele imediate ale genezei (P.M. Gorcea, s.a., III, p. 15). Se dezvoltă 
teoria nimicului primordial care, din punct de vedere filozofic, se 
concretizează în absența antinomiei dintre obiect şi subiect: nu există 
obiect al cunoaşterii şi nici subiect (ochi care să vadă, minte price- 
pută). Şi miturile cosmogonice germane vorbesc despre genunea 
primordială, în timp ce asiro-babilonienii şi evreii vechi îşi imaginau 
că totul s-a născut din apele primordiale. 

Această concepție a genezei lumii din elementul acvatic nu apare 
numai în poemul citat. Apa e invocată ca „mumă“ a lucrurilor, 
funțelor şi astrelor şi în Rugăciunea unui dac: Și din noian de ape 
puteri au dat scânteii. Motivul apare în cosmogoniile orientale, indie- 
ne îndeosebi, în cele egiptene, în Biblie, dar şi în mitologiile populare: 
Înainte de a se zidi pământul, cât vedeai cu ochii nu era decât apă şi 
iar apă. De-aici s-au ivit toate (Tudor Pamfile, Povestea lumii de 
demult, apud Al. Dima, 1965, p. 267). Interesant de amintit aici este și 
proiectul eminescian din epoca studențească, Gennaia, care îşi 
propunea să trateze „creațiunea pământului după o mitologie proprie 
română“, mume-le iscau lumea (muma mării, a vântului, a munţilor, a 
iernii, a florilor), probabil în sensul goethean al Miirter-elor (ibidem). 

Revenind la secvențele cosmogonice din interpretarea profesorului 
P.M. Gorcea, momentul genezei propriu-zise conţine o unică imagine 
ce sintetizează gândirea religioasă (mitică) şi cea științifică. În indis- 
tincția primordială apare un punct de mişcare — ca în cosmogonia 
indiană (n.n.) —, un punct care reprezintă începutul unui principiu de 
ordine în spațiu şi timp. Științific, Eminescu ilustrează ipoteza cosmo- 
gonică a lui Kant şi Laplace, ipoteză cel mai bine creditată în vremea 
sa; mitologic, Eminescu utilizează unul dintre subtipurile miturilor 
cosmogonice, acela care atribuie unui Demiurg cu trăsături paterne 
creația cosmosului prin ordonarea materiei primordiale haotice, 
văzută ca matrice primordială, deci ca element matern, feminin 
(lucr. cit., p. 16). „ 

În sfârşit, ultima etapă a genezei o constituie desfacerea unităţii 
primordiale în „fâşii“, apariţia astrelor și a forțelor naturale „stihiale“, 
totul sub vârtejul centrifugal al „dorului nemărginit“ de viață. Poate că 
un studiu de filozofia culturii destinat conceptului „dor“ în arealul 
românesc ar trebui să se raporteze şi la această componentă eminesci- 
ană. 

Disoluţia lumii, stingerea universului e reprezentată în poemul 
eminescian prin câteva imagini în degradare, însemnând ieşirea ele- 
mentelor din cosmos şi reintrarea în haos. Tabloul este dominat de 
teoria fizică a morţii termice finale, teorie în vogă pe vremea lui 
Eminescu: 

Soarele ce azi e mândru, el il vede trist şi roş 

Cum se-nchide ca o rană printre nori întunecoşi, 

Cum planeții toți îngheaţă şi s-azvăr! rebeli în spaţ 

Ei, din frânele luminii şi ai soarelui scăpaţi, 

Iar catapeteasma lumii în adânc s-au înnegrit, 

Ca şi frunzele de toamnă toate stelele-au pierit. 

Materia recade în haos, ciclul universal se încheie. Metafora plasti- 
că a eshatonului este moartea timpului: 

Timpul mort şi-ntinde trupul şi devine veşnicie, 
această dispariţie a timpului fiind percepută prin dispariția fenomene- 
lor: 

Căci nimic nu se întâmplă în întinderea pustie, 

Și în noaptea nefiinţei totul cade, totul tace, 

Căci în sine împăcată reîncep-eterna pace... 

Instaurarea domniei lui Thanatos, cu puternice ecouri din filozofia 
indică, apare şi în poemul Rugăciunea unui dac, în ipostaza dorinței 
de întoarcere în vecinicul repaos. De fapt, cei doi factori structuranți ai 
relației cosmogonie — eshatologie sunt Thanatos şi Eros; naşterea lu- 
milor e plasată de Zoe Dumitrescu-Bușulenga pe axa Thanatos-Eros, 
apocalipsul fiind înlocuirea lui Eros cu Thanatos (lucr. cit., p. 214). 

După ce am circumscris arealul mitologic între cele două coordo- 
nate extreme — geneza şi extincția — vom urmări și alte inserţii ale 
miticului în opera lui Eminescu. Un studiu statistic ar scoate la iveală 
că mitul vârstei de aur ocupă o poziţie privilegiată în opera poetului, 
probabil şi prin influența exercitată de Herder, prin care Eminescu a 
aflat că există vârste în evoluţia gândirii şi a limbii popoarelor şi că 
cea mai prețioasă dintre ele este aceea a copilăriei, a începuturilor: 

Ideal pierdut în noaptea unei lumi ce nu mai este, 

Lume ce gândea în basme şi vorbea în poezii, 

O, te văd, te-aud, te cuget, tânără şi dulce veste 

Dintr-un cer cu alte stele, cu-alte raiuri, cu alți zei. 

(Venere şi madonă) 

sau 

Atunci vă veţi întoarce la vremile-aurite, 

Ce mitele albastre ni le șoptesc ades, 

Plăcerile egale egal vor fi-mpărțite, 

Chiar moartea când va stinge lampa vieții finite 

Vi s-a părea un înger cu părul blond şi des. 

(Împărat şi proletar) 

Pentru a ajunge ab origine, Eminescu apelează la basm şi întoarce 
uriaşa roată-a vremii: 

Când posomorătu basmu — vechea secolilor strajă — 

Îmi deschide cu chei de-aur şi cu-a vorbelor lui vrajă 

Poarta naltă de la templu unde secolii se torc — 

Eu sub arcurile negre, cu stâlpi nalți suiți în stele, 

Ascultând cu adâncime glasul gândurilor mele, 

Uriaşa roată-a vremei înapoi eu o întorc, 
imagine care apare şi în piesa de teatru Mira, în pasajul confruntării 
dintre bătrânul A rbore, portarul Sucevei, şi Ştefăniță-Vodă, nevolnicul 

urmaş al lui Ştefan: Adeseori iau de la busm, de la păzitorul cel poso- 
morât al trecutului cheile lui de aur şi deschid porțile inimei mele şi 
ale nemărginitelor dome ale trecutului. 

O originală tratare a mitului vârstei de aur aplicată la istoria culturii 
noastre întreprinde Eminescu în poemul Epigonii. Structura poemului 
e una antinomică vârstei de aur a umanităţii, o lume a sacrului și a 
fiinţelor de rang, superior, opunându-i-se vârsta de fier, a profanului, 
a lumii decrepite; cortegiului nobil al barzilor profeți îi urmează, pe 
scara istoriei, grămada amorfă a epigonilor. 

Un alt mit frecvent în romantism, deci şi la Eminescu este cel 
luciferic (e deja extrem de uzitată sintagma demonismul eminescian), 
exprimat în strânsă legătură cu perechea răzvrătire-cădere. Autoarea 
Studiului citat îl identifică în Înger şi demon, Sărmanul Dionis, Demo- 
nism, Geniu pustiu, insistând asupra a două ipostaze ale arhetipului 
demonic, indisolubil legat însă de cel anpelic (o altă opoziție dragă 
romanticilor). 

Portretul lui Toma Nour, din romanul postum Geniu pustiu — şi 
avem încă din titlu un mesaj atențional asupra valorificării negative a 
geniului — dezvoltă mărci ale răzvrătitului, acumulează trăsăturile unui 
spirit de frondă. Avem de a face aici cu un adevărat portret frenologic, 
în genul celui realizat pe baza unei gravuri medievale pentru Vlad 
Ţepeş: 

Era frumos, de-o frumusețe demonică. Asupra feţei sale palide, 
musculoase, expresive, se ridica o frunte senină şi rece ca cugetarea 
unui filosof. lar asupra Jrunţii se zburlea, cu o genialitate sălbatecă, 
părul său negru-strălucit ce cădea pe nişte umeri compucți şi bine 
făcuți. Ochii săi mari căprii ardeau ca un foc negru sub nişte mari 
sprâncene stufoase şi îmbinate, iar buzele strâns lipite, vinete, erau de 
o asprime rară. Ai fi crezut că e un poet ateu, unul din acei îngeri 
căzuţi, un Satan, nu cum şi-l închipuiesc pictorii: zbârcit, hidos, ură- 
cios, ci un Satan frumos, de o frumusețe strălucită, un Satan mândru 
de cădere, pe a cărui frunte Dumnezeu a scris geniul şi iadul îndărăt- 
nicia — un Satan dumnezeiesc (s.n.). 

Lucrurile se prezintă asemănător şi pentru leronim, luat ca model 
pentru îngerul căzut, în Cezara. În Sărmanul Dionis, căderea lui Dan 
din spațiul selenar reeditează căderea lui Lucifer. Imaginea prăbuşirii 

după comiterea hybris-ului prezintă analogii izbitoare cu pasajul 
biblic: Rupt ca de un magnet în nemărginire, el cădea ca fulgerul, 
într-o clipă cale de-o mie de ani vs. Am văzut pe satana căzând ca un 
fulger din cer (Luca X, 18). 

A treia ocurență mitică importantă în creaţia lui Eminescu o repre- 
zintă mitul orfic, expresie a puterii poeziei de a duce după sine lumea. 
Orfeu se revelează ca arhetip al tuturor poeților, ca taumaturg, magi- 
cian în stare să transfigureze în chip sublim realitatea (P.M. Gorcea, 
lucr. cit., |, p. 29). Figura miticului bard apare în fragmentul închinat 
Greciei antice, din vastul poem Memento mori!, în Luceafărul, dar şi 
în basmul Făr-Frumos din lacrimă: 

lar pe piatra prăvălită, lângă marea-ntunecată 

Stă Orfeu — cotul în razim pe-a lui arfă sfărâmată... 

Ochiu-ntunecos şi-ntoarce şi-l aruncă aiurind 

Când la stelele eterne, când la jocul blând al mării. 

Glasu-i ce-nviase stânca, stins de-aripa disperărei, 

Asculta cum vântu-nşală şi cum undele îl mint. 


De-ar fi aruncat în caos arfa-i de cântări îmflată, 

Toată lumea după dânsa, de-al ei sunet atârnată, 

Ar fi curs în văi eterne, lin şi-ncet ar fi căzut... 

Caravane de sori regii, cârduri lungi de blonde lune 

Și popoarele de stele, universu-n rugăciune, 

În migrație eternă de demult s-ar fi pierdut. 

În Luceafărul, deşi nenumit ca atare, Orfeu îşi face simțită prezen- 
ţa; în dorința lui Hyperion de a împărtăși soarta oamenilor de rând, 
când cere dezlegarea nemuririi, Demiurgul îl îmbie cu puterea înțe- 
lepciunii, a cunoaşterii absolute probabil (Cere-mi cuvântul meu din- 
tâi,/ Să-ţi dau înțelepciune?), cu puterea stăpânirii (Ți-aș da pământul 
în bucăți/ Să-l faci împărăție), dar şi cu puterea orfică: 

Vrei să dau glas acelei guri 

Ce după-a ei cântare 

Să se ia munții cu păduri 

Și insulele-n mare? 

Prin basmul Făt-Frumos din lacrimă vom trece către fenomenul 
de nostrizare a mitului. Personajul central e înzestrat cu aptitudini 

specifice eroilor din mitosul universal, numai că aceste calități sunt 
modelate după specificitatea etnică. Apare aici imaginea unui Orfeu 
autohton: 

Atunci Făt-Frumos îşi luă ziua bună de la părinţi, ca să se ducă să 
se bată el singur cu oștile împăratului ce-l dușmănea pe tată-său. 
Puse pe trupul său împărătesc haine de păstor, cămeşă de borangic, 
țesută în lacrimele mamei sale, mândră pălărie cu flori, cu cordele şi 
cu mărgele rupre de la gâlwrile fetelor de-mpărați, îşi puse-n brâul 
verde un fluier de doine şi altul de hore, şi, când era soarele de două 
sulițe pe cer, a plecat în lumea largă şi-n toiul lui de voinic. 

Pe drum horea şi doinea, iar buzduganul şi-l arunca departe tot 
cale de-o zi. Văile şi munţii se uimeau auzindu-i cântecele, apele-și 
ridicau valurile mai sus, ca să-l asculte, izvoarele îşi turburau adân- 
cul, ca să-şi azvârle afară undele lor, pentru ca fiecare din unde să-l 
audă, fiecare din ele să poată cânta ca dânsul când vor şopti văilor şi 
florilor. 

Dacă ar fi să alegem textul eminescian cu cea mai mare concen- 
trație mitologică autohtonă, ne-am opri indubitabil la Memento mori! 
(Panorama deşertăciunilor). Poemul, mai mult baroc decât romantic, 
e o aplicaţie a mitologiei la istoria culturilor şi civilizațiilor, mai bine 
zis o istorie mitizată. Elementul structurant îl reprezintă meta fora 
valului (orice traiect presupune un urcuș, atingerea unui punct maxi- 
mal, urmat inevitabil de cădere). 

Episodul cel mai extins al poemului e dedicat evocării culturii 
dace. Nu avem de-a face cu un tablou de natură, cu un pastel hiperdi- 
mensionat şi condimentat cu elemente mitologice cu valoare ornamen- 
tală, ci cu o natură transfigurată prin cultură (P.M. Gorcea, 1, p. 63). 
E o viziune paradiziacă a naturii, tipică folclorului, care transformă 
Dacia într-un adevărat paradis pământesc. E tărâmul zânei Dochia, 
figura mitică autohtonă cel mai des invocată de poet (figura legendară 
a Dochiei mai fusese tratată de Asachi, în Traian şi Dochia, de Bolin- 
tineanu, în poezia Dochia, de Costache Stamati, în balada Dragoș): 

Într-o luntre — lemn de cedru — ce uşor juca pe valuri, 

Zâna Dochia se suie dezlegând-o de la maluri 

Și pe-a fluviului spate ea la vale îi dă drum; 

Repede luntrea aleargă spintecând argintul apei, 

Culcată pe jumătate, Dochia visa, frumoasă, 

Și la luntrea ei bogată lebede se-nham-acum. 

Ea nu constituie o apariţie singulară, ci coboară dinspre Muntele 
Ascuns în a cărui peşteră se află sălașul zeilor. Oastea zeilor daci va 
ieşi la iveală în con fruntarea cu divinităţile romane, mutând astfel sta- 
rea beligerantă dintre cele două civilizaţii dinspre teluric spre celest. În 
acest cadru se desfăşoară un autentic pasaj de epopee eroică, cu nimic 
mai prejos decât epopeile homerice. 

Apare în scenă Zamolxe, zeul suprem al Daciei, de partea cealaltă 
a baricadei se află Joe, stăpânul fulgerului. Lupta dintre zei zguduie 
întreg, universul; asistăm la o titanomahie transpusă de Eminescu 
într-o cinetică uimitoare: 

Nu. Din fundul Mării Negre, din înalte-adânce hale, 

Dintre stânce arcuite în gigantice portale 

Oastea zeilor Daciei în lungi şiruri au ieşit — 

Şi Zamolx cu uraganul cel bătrân, prin drum de nouri, 

Mişcă caii lui de fulger şi-a lui car. Călări pe bouri 

A lui oaste luminoasă îl urma din răsărit. 

Din apus vin zeii Romei. Pe o stea de vulturi trasă, 

Zeus de nori-adunătorul urcă bolta maiestoasă, 

Mart încoardă arcul falnic spre Zamolxe ațintit; 

Ca să scape neamul nobil răsărit din a lui coaste, 

Însuși el a Urbei semne le ridică înspre oaste 

Și de-antica lui turbare tremur norii de granit. 

E interesantă opțiunea lui Eminescu de a plasa sălaşul zeilor daci în 
„fundul Mării Negre“ şi nu în munţii Kogaion cum ar fi firesc. Locaţia 
aleasă de poet îşi găseşte imediat justificarea dacă ne raportăm la fol- 
clorul românesc; S. FI. Marian (Sărbătorile la români), Tudor Pamfile 
(Mitologie românească), Nicolae Densusianu (Dacia preistorică) 
menționează un număr de colinde şi cântece populare în care divinități 
autohtone își au reşedinţa la Marea Neagră: Ostrovul din Mare/ Cam 
din Marea Albă/ Şi din Marea Neagră, ...Prundul Mării Dalbe/ La 
Dalbele Mânăstiri/ Sunt nouă preoți bătrâni; Pe prundul Sfintei Mări/ 
lon paşte oile. Să nu uităm că şi Blajinii (Rocmanii) locuiesc într-un 
astfel de mediu. 


IN! 


În ceea ce priveşte animalul de călărie al zeilor daci, bourul, el e o 
proiecție a Taurului arhetipal şi se înscrie în aceeaşi constelație 
simbolică cu Apis al egiptenilor, dar şi cu Taurul Alb în care s-a 
preschimbat Zeus pentru a o răpi pe Europa. P.M. Gorcea conchide: 
Taurului, animal sacru la popoarele sudice, mediteraneene, îi cores- 
punde la popoarele nordice Cerbul. Imaginându-şi zeii daci călare pe 
bourii cei albi, Eminescu plasează gândirea mitologică a dacilor în 
zona mitică sudic-mediteraneană (v. P.M. Gorcea, |, p. 65). 

In Povestea Dochiei şi Ursitorile, Dochia apare ca geniu tutelar al 
destinului; ea le cere ursitoarelor să îi dea copilului ...ceva/ Ce în 
lume nimenea/ N-a avut nici n-o avea. Zânele îi ursesc pruncului 
(poporul român): Căci ţi-e dat acum de soarte/ Viaţă fără moarte/ Şi 
ţi-e dată tinereță/ Fără bătrâneță. Eminescu recurge aici şi la meta- 
limbaj, inserând în textul propriu-zis un cântec de leagăn, ce-i drept 
restructurat față de varianta populară (vom reveni asupra lui în capito- 
lul următor). 

Tot în legătură cu fondul de credinţe şi superstiții trebuie plasată şi 
existența strigoilor. Motivul acesta apare des în credințele populare 
(v. legendele consemnate de Alecu Russo în Piatra Teiului şi Stânca 
Corbului) şi Eminescu nu avea cum să rămână indiferent la o formă a 
mentalului popular atât de persistentă. În poemul Srrigoii luăm contact 
cu stratul folcloric încă din titlu. Analiza lui lulian Jura fixează 
poemul la confluența mai multor straturi mitologice: Plasând povesti- 
rea în cuprinsul vechilor noastre țări, Eminescu trebuia să menţină 
până la sfărșit această povestire, în cadrul designat...Odin, zeul răz- 
boinic al popoarelor nordice, mai este şi întemeietorul „magiei“, şi 
Eminescu a găsit potrivit ca în Strigoii să utilizeze două motive opuse: 
motivul românesc, cu credinţa în strigoi, şi motivul nordic, cu credin- 
ţa adâncă în puterile magic... Apropierea dintre Zamolxe şi Odin era 
foarte frecventă în concepţia vremi... şi Eminescu a făcut-o fiindcă pe 
plan mitic Odin şi Zamolxe au una şi aceeași valoare... sunt elemente 
ale aceluiaşi mit (l. Jura, „Mitul în poezia lui Eminescu“, apud 
E. Todoran, 1972, p. 89). 

În folclorul românesc, dar şi al altor popoare, motivul strigoilor se 
plasează pe acelaşi palier cu motivul logodnicilor (fraților) nefericiți. 
Balada Voica, Voichița sau Călătoria fratelui mort e urzită din aceeaşi 

materie cu balada fantastică a lui Biirger, Lenore, fiind cunoscut 
gustul preromanticilor pentru proiecția fantastică a sentimentelor. 
Legătura dintre poemul lui Eminescu şi balada lui Birger nu e o sim- 
plă speculație interpretativă, dovada constituind-o faptul că pe unul 
dintre manuscrisele eminesciene se află în traducere câteva versuri din 
Lenore. Mai mult decât atât, substratul mitologic autohton al acestui 
motiv era cunoscut de Eminescu din contextul cultural şi nu din vreo 
culegere, balada noastră fiind publicată pentru prima dată în 1866, în 
Gazeta Transilvaniei, poezia Strigoii apărând cu zece ani înainte. 

Şi lon Rotaru se află În căutarea unei mitologii româneşti, opinând 
că imaginea bătrânului mag, este una construită pe un arhetip folcloric 
universal. Astfel se prezintă portretul lui Corbea, aflat în închisoare: 
Barba-mi bat genunchile/ Şi chica călcâiele, / Mustăţie,/Brațele. Bătrâ- 
nețea extremă, sugerată prin gestul ridicării genelor cu cârja, își poate 
găsi prototipul folcloric în Baba Novac: /ar Novacul cel bătrân,/ Ce 
nu ştie de stăpân,/ Îşi ridică genele,/ Genele cu cârjele. D. Murăraşu 
arată că bătrânul mag din Strigoii este acelaşi cu magul din Povestea 
magului călător în stele. Alex. Bogdan, în schimb, dă ca izvor sigur 
drama lui Calidassa, Sakuntala; este un episod din eposul străvechi al 
inzilor, Mahabharata, cunoscut poetului. Remanenţe ale acestui mito- 
logem pot fi identificate, cel puţin sociologic, în sfatul bătrânilor, do- 
minantă fiind sema + înțelepciune. 

O altă influență mitologică în poemul analizat e observată de 
acelaşi Alex. Bogdan. Plecând de la versurile: 

Și fălfăie deasupra-i gonindu-se în roate 

Cu aripi ostenite un alb şi-un negru corb, 
se identi fică imaginea lui Odin, din epopeea nordică Edda, purtând pe 
umeri doi corbi: Munin (gândul) şi Hugin (amintirea), trimişi de zeu în 
lume pentru a-i spune la întoarcere tot ceau văzut. Şi această presupu- 
nere se confirmă în manuscrisele poetului, printr-o precizare cu privire 
la corbii lui Odin: Cu aripi ostenite un alb şi-un negru corb/ Căci 
albă-i amintirea şi neagră cugetarea. Influența mitologiei nordice 
reiese şi din numele personajului Arald, sol al lui Odin (cel care în 
Memento mori! îşi va trimite armatele spre vechea Romă). 

Al. Dima, analizând motivul cosmic în opera eminesciană, se 
opreşte asupra relaţiilor dintre soarta omului şi astre, relații redate sub 

înrâuriri magice şi populare; spaţiul sideral apare adesea ca decor al 
eroticii eminesciene; astrele, mai ales luna și soarele, sunt antropo- 
morfizate după principiul simbolic teoretizat de I.P. Culianu — funcția 
simbolului este de a cosmiciza lumea şi de a antropomorfiza cosmo- 
sul. Lumea astrală nu e numai obiectul îndepărtat al contemplării 
poetului. Tendința generală a lui Eminescu nu constă în izolarea 
omului în univers, ci dimpotrivă — în cadrul concepției romantice şi a 
celei mitologice populare — poetul va integra omul naturii şi spațiilor 
ei cosmice. (Al. Dima, 1965, p. 276) 

Elocvente pentru această formă de mental popular sunt versurile 
din Povestea magului călător în stele (Feciorul de împărat fără de 
stea): ci 

Spun mite — zice singur — că orice om în lume 

Pe-a cerului nemargini, el are-o blândă stea, 

Ce-n cartea veciniciei e-unită cu-a lui nume, 

Că pentru el s-aprinde lumina ei de nea. 

Şi în Luceafărul apare un astfel de izvor popular: 

Tu crezi în stele şi în sorți 

Ca-n basme-a tinereţii. 

Astrologia, platonismul ori romantismul magic al lui Novalis inte- 
racționează cu formele populare. Printre manuscrisele lui Eminescu 
apar însemnări în legătură cu zodiile; Sărmanul Dionis consultă zodia- 
cul; un bătrân pustnic din basmul versificat mai sus citat umblă pe 
aceleaşi căi ale astrologiei: 

El cartea-şi deschide, la ceruri priveşte 

Și zodii descurcă în lungul lor neam, 

E-o carte ce nimeni În veci n-o citeşte... 

Mitul pădurii sacre — codru-i frate cu românul — reprezintă la 
Eminescu un topos familiar, cu certe rădăcini în mentalul popular. 
Pădurea-simbol apare şi în alte spaţii culturale, la inzi, la genmani 
(mai ales în romantism), semnificând vechimea, dar şi eternitatea şi 
puterea; în aceeaşi constelație simbolică ar putea intra şi pădurea- 
labirint, codrii de aramă, de argint, de aur fiind tot atâtea trepte ale 
inițierii. 

Dochia cu fiul ei trăiesc ascunși în „temeiul codrului“ (Povestea 
Dochiei şi Ursitorile), în „pădurea nepătrunsă“ (Ursitoarele), zeii 

înşişi locuind în „verdea-ntunecime a pădurilor“ (Memento mori!). 
Piesa-tip pentru acest mitologem o constituie Muşatin și codrul; 
toate-s prinse în vâltoarea curgerii inexorabile a timpului, numai 
codrul trăieşte în macrotimp: 

Împrejur creşteau pustii, 

Se surpau împărăţii, 

Neamurile-mbătrâneau, 

Crăiile se treceau, 

Numai codrii tăi creşteau. 

Dialogul inițiat între Muşatin şi codru scoate la iveală şi alte valo- 
rizări ale simbolului: codrul-cetate (Tu să știi, iubite frate,/ Că nu-s 
codru, ci cetate), metamorfoza vegetal-regal (Căci copac după copac/ 
Toţi deodată se desfac./ Din stejar cu frunza deasă/ lese mândră-o-m- 
părăteasă/ Cu păr lung pân' la călcâie/ Și cu haine aurie/ Mândră-i 
este rochia/ Şi o cheamă Dochia), metamorfoza vegetal-uman (Din 
copaci fără de număr/ les copii cu şoimi pe umăr sau Atunci trunchii-mi 
s-or desface/ Și-n palate s-or preface,/ Vei vedea ieşind din ele/ Mii 
copile tinerele/ Şi din brazii cât de mici/ Vei vedea ieşind voinici... 

Muşatin primeşte configurația unui haiduc din repertoriul popular; 
el îi vorbeşte codrului ca un alt Toma Alimoș, trece prin codru chiuind 
şi cântând ca şi Miu Copilul. Mai mult, codrul îl proclamă împărat şi 
încearcă să-l modeleze după tiparul ciobanului mioritic: 

Codrul i se închina 

Şi din ramuri clătina: 

Hai Muşatin, măi Muşatin, 

Voios ramurile-mi clatin 

Și voios ți-aş cuvânta 

Să trăieşti, Măria ta... 

Hai, Muşat, să ne-nţelegem 

Și-mpărat să ni te-alegem. 

Împărat izvoarelor 

Și al căprioarelor, 

Aşezalt lângă pârâu, 

Să scoţi fluierul din brâu; 

Tu să cânți şi eu să cânt, 

Frunza-mi toată s-o frământ. 

Zburătorul apare şi el în creaţia eminesciană, dar mai estompat 
decât celelalte manifestări mitice deja discutate; componenta simbo- 
lică e aproape înecată în efuziuni lirice (Z. Dumitrescu-Buşulenga, 
1973, p. 202). E invocat în Călin — file din poveste (Zburător cu negre 
plete, vin' la noapte de mă fură), după cum, dintr-o anumită perspec- 
tivă, apare chemarea erotică a Cătălinei din Luceafărul. Din alte 
secvenţe aflăm cadrul şi modalitatea de manifestare a zburătorului, 
fundamentate pe resorturi ale mentalului popular: 

Vis frumos avut-am noaptea. A venit un zburător 

Și strângându-l tare-n brațe, era mai ca să-l omor... 

Cele discutate până aici nu epuizează nici pe departe paradigma 
mitologică şi simbolică din opera lui Eminescu. Proiectatul „dodeca- 
meron dramatic“ era structurat pe un cala pod folcloric, timpul istoric 
fiind convertit în timp mitic, fantastic, după modelul cronicilor sau al 
hronografelor; cadrul fizic şi arhitectura multor poeme sunt fabuloase; 
luna — atât de dragă lui Eminescu -— era pentru populaţiile arhaice o 
zână a vegetației. O serie de motive şi simboluri nu au intrat în câmpul 
nostru de interpretare: umbra, blestemul, dublul (gemenii sau frații 
dușmani). 

Din cele patru mituri fundamentale ale culturii române de care vor- 
beşte G. Călinescu — Traian şi Dochia (mitul etnogenezei), Zburătorul 
(mitul erotic), Mioriţa (mitul comuniunii om-natură), Meşterul 
Manole (mitul jertfei pentru creaţie) — observăm că Eminescu le-a 
valorizat pe primele trei; Dochia este figura nucleară a „dacismului' 
său, Zburătorul se coboară în visul romantic, chinuie şi se chinuie, 
apoi îşi ia zborul, Codrul e frate cu românul. Cât priveşte mitul jertfei 
pentru creaţie, Meşterul Eminescu e un Manole, care zburând s-a 
transformat nu într-o fântână, ci într-un Luceafăr. 


116 


IV. Alchimia eminesciană” 


Nu putem încheia abordarea lui Eminescu din perspectiva formelor 
mentalului popular fără o „coborâre“ în subteranele laboratorului său 
poetic. Punând față în față piesele de natură populară şi coresponden- 
tele lor „prelucrate“, vom descoperi în Eminescu un arât de vrăji- 
toresc alchimist în a strămuta plumbul în aur (Perpessicius, 1964, |, 
p. LI). În terminologia lui Andre Jolles avem de urmărit traiectul 
transfo nmării unei forme simple actualizate într-o formă savantă. 
Cordonul ombilical ce leagă cele două entități nu va fi niciodată tăiat, 
căci Eminescu nu rămâne la stadiul de imitator al versului popular, 
materialul folcloric e ridicat pe o treaptă calitativ superioară: Marele 
merit ul lui Eminescu constă în asimilarea organică, creatoare, a 
concepției poporului despre viaţă, în cernerea acestei concepții prin 
propria sa personalitate şi în exprimarea ei artistică într-un chip 
fermecător (| D. Bălan, 1956, pp. 13-14). 

În capitolul al doilea al lucrării — Repere pentru o fişă de dicționar 
folcloric — identificam tripla ipostază folclorică a poetului: culegător, 
comentator şi „consumator“. Or aici, ne interesează în special 
valorificarea producţiilor populare, devenirea, înțeleasă ca împlinire, a 
textului sub toate aspectele sale, de la prozodie până la fond imagistic 
şi idee poetică. 

Asistăm la o interesantă reacție reversibilă; pe de o parte, pro- 
ducţiile populare trec în registrul cult, prin ceea ce s-ar numi „defol- 
clorizare““; pe de altă parte, o serie de texte suferă un proces de 
„folclorizare“ şi e suficient să exemplificăm cu romanţele pe versurile 
lui Eminescu. 

Ovidiu Bârlea urmăreşte procesul „rotunjirii“ creaţiilor folclorice 
de către Mihai Eminescu, remarcând scopul diferit al acestuia față de 
cel al „îndreptărilor“ lui Vasile Alecsandri. Poetul de la Ipoteşti nu a 
intenționat să lase posterității o antologie de poezie populară, drept 
care textele culese de Eminescu alcătuiau un soi de manual de inspira- 
ție poetică (v. Ov. Bârlea, 1974, p. 222). 





” Capitol publicat în volumul Congresului intemaţional „Language and 
literature. European landmarks of identity“, Piteşti, E.U.P., 2005, pp. 117-126. 

Şi Mihai Pop se opreşte asupra folclorului ca materie primă în 
creația eminesciană. Pornind de la deosebirea funcţională dintre vari- 
antele folclorice şi variantele poeziei culte, marele etnolog, remarca: 
fiecare variantă folclorică este un moment dintr-o lungă serie de 
transformări creatoare, dar totodată, pentru momentul dat, o reali- 
zare definitivă. de sine stătătoare. În poezia cultă, variantele nu sunt 
decât forme premergătoare redactiei definitive. Când introducea 
poezia populară în laboratorul său, Eminescu încerca să o prefacă 
pentru a ajunge la o formă proprie (M. Pop, 1965, p. 205). 

Pe aceleaşi coordonate se situează lon Rotaru când afirmă că 
poezia lui Eminescu caută a ridica elementul folcloric la o potenţă 
artistică mai cuprinzătoare şi mai adâncă, în creaţii care tind să 
sintetizeze o concepţie istorică bazată pe tradiție, pe modul de a gândi 
şi a simţi al poporului (|. Rotaru, 1965, p. 237). Împletirea măiastră a 
geniului popular cu geniul lui Eminescu e remarcată şi de alți 
cercetători. Astfel, aserţiunea lui 1.D. Bălan ni se pare pe deplin justi- 
ficată: Oglindind cu o rară profunzime şi forță artistică bogata și zbu- 
ciumata lume de gânduri şi simțăminte a poporului, el a realizat prin 
versurile sale o adevărată enciclopedie lirică, în care trăieşte intens 
istoria, psihologia şi năzuinţele poporului nostru. Poezia lui, uimitor 
de personală şi originală, are totodată o deosebită valoare de 
generalizare (I.D. Bălan, 1956, p 5). 

Eugen Todoran propune o altă perspectivă interesantă care vizează 
deopotrivă literatura cultă şi folclorul; e vorba de doi factori ordona- 
tori: fantasticul şi miraculosul (E. Todoran, 1972, p. 88). În literatura 
cultă există o deosebire netă între fantastic şi miraculos (v. R. Caillois), 
în folclor, fantasticul se suprapune miraculosului, la care se adaugă şi 
fabulosul specific basmelor şi legendelor. 

Todoran identifică în opera eminesciană cele două forme ale fan- 
tasticului, romantic și folcloric. Fantasticul e structurat dual şi în 
funcţie de atitudinea în fața imaginarului; se vorbeşte astfel despre 
un fantastic macabru (generat de teama în fața imaginarului) şi de un 
fantastic comic (ca eliberare în fața imaginarului, din care rezultă con- 
venţionalismul ficţiunii). Fie că e tratat în registru ironic, prin 
alegorizarea vechilor mituri (a se vedea ceva mai jos formulele iniţiale 
şi finale din basmele lui Eminescu), fie în registru umoristic, când 

mitul trece în „mitologicale“, fantasticul se întâlneşte cu miraculosul 
într-un tot unitar, popular şi cult în acelaşi timp. 

Materialele luate în discuţie provin din domeniul basmolopic, deşi 
extrem de relevante pentru tema noastră ar fi şi textele lirice şi 
paremiologice. Acolo unde prototipul folcloric lipseşte sau nu există 
suficiente „dovezi pentru deducerea lui, vom considera că textele 
eminesciene se înscriu în sfera mai largă a ceca ce Perpessicius nu mea 
divertisment folcloric. 

Basmul a fost pentru Eminescu mai mult decât un obiect estetic cu 
legi de funcţionare bine definite şi nu neapărat contextul romantic a 
generat această pomire organică spre coborârea in illo tempore. 
Gândirea eminesciană a fost una miropeică, iar cea mai la îndemână 
modalitate de conservare a mitului o oferea basmul. Patima pentru 
basm a transmis -o Eminescu și prietenilor săi, Creangă şi Slavici, care 
debutează tocmai cu prelucrări de basme. Eminescu însuşi apare pe 
scena prozei cu Făt-Frumos din lacrimă (1870), cap de serie pentru 
basmul cult. Compus în perioada studenţiei vieneze şi tipărit în revista 
„Convorbiri literare“ din | şi 15 noiembrie 1870, are ca presupus 
prototip folcloric un basm din Transilvania, Sfăt-Frumos crescut din 
lacrimă, cules din Şteiu, valea Crişului Negru, şi publicat de Teofil 
Teaha în Graiul din valea Crișului Negru, Editura Academiei, 1961, 
p. 187-190. 

Deşi majoritatea cercetătorilor opinează că basmul transilvan ar sta 
la baza textului eminescian, comparaţia atentă dezvăluie însă că 
lucrurile stau invers (Gf. Ov Bârlea, 1974, pp. 224-225). Argumentele 
pe care le aduce Bârlea ni se par pertinente, motiv pentru care le 
redăm -— in extenso — în cele ce urmează: Schema basmului bihorean e 
aproape identică cu cea a lui Eminescu, diferențele fiind minime şi 
mai cu seamă nesemnificative. Dar dovada cea mare stă în faptul că 
povestitoarea bihoreană pune pe baba posesoare a calului năzdrăvan 
în lună: se vede că ea n-a înțeles pasajul cu luna ce se apropie de 
pământ ca să se întoarcă în ea fata babei şi a reținut că aceasta ar fi 
originară de pe acest astru. Devierea constituie un unicat, fiindcă 
întotdeauna în basmul popular baba stăpână a iepei năzdrăvane 
locuieşte pe pământ, de obicei într-un ostrov. În afară de aceasta, ori 
de câle ori eroul se deplasează la mari distanţe, mai cu seamă pe alte 

tărâmuri, se arată şi mijlocul - de obicei miraculos — cu care face 
această călătorie neobişnuită. Se observă apoi că în nici un alt basm 
popular acțiunea nu se petrece decât pe pământ, apoi pe tărâmul de 
jos (lumea neagră) sau în copacul înalt până la cer, niciodată în lună 
sau în alte planete din cauză că luna, ca şi soarele, sunt concepute a fi 
ființe animate de aceleaşi resorturi ca şi oamenii, prefigurate ca nişte 
călători care dau ocol pământului, întorcându-se la sfârşit la casele 
lor unde îi aşteaptă mama. obosiţi şi adesea scârbiţi de cele ce văd pe 
pământ. În mentalitatea mai veche, luna şi soarele erau considerate 
ființe sfinte, ca atare temute şi adorate, la depărtare enormă de 
concepția modernă care le înfăţişează a [i întinderi planetare sferoide 
(ibidem). Am avea de-a face aşadar cu un proces de folclorizare, 
manifestat de data aceasta la nivelul structurilor narative. 

Osatura basmului eminescian este aceeași cu a basmului popular, 
numai că se resimt influențe ale romantismului, ale literaturii germa- 
ne, dar şi unele „stângăcii“ în ceea ce priveşte asimilarea simbolurilor. 
Pare a fi mai deprabă o înseriere de două basme; o dată nunta dintre 
Făt-Frumos și Ileana Cosânzeana săvârşită, ne-am aștepta ca acesta să 
fie happy-end-ul, numai că de aici începe marea căutare a fetei 
Genarului. 

Caracterul formular, stereotip e recognoscibil şi în basmul lui 
Eminescu. Fonmula inițială şi cea finală au darul de a izola basmul ca 
obiect estetic, de a face ruptura de timpul cotidian, apoi de reintegrare 
în acesta, de a ne atenționa asupra raportului dintre narator şi carac- 
terul ficțional al celor povestite. Prelucrarea cultă se simte de la 
primele rânduri: În vremea veche, pe când oamenii, cum sunt ei azi, 
nu erau decâl în germenii viitorului, pe când Dumnezeu călca încă cu 
picioarele sale sfinte pietroasele pustii ale pământului — în vremea 
veche trăia un împărat întunecat şi gânditor ca miazănoaptea și avea 
o împărăteasă tânără şi zâmbitoare ca miezul luminos al zilei, ca să 
regăsim în formula finală un parigmenon drag, lui Eminescu: Ș-au frăit 
apoi în pace şi în linişte ani mulți şi fericiţi, iar dac-a fi adevărat ce 
zice lumea, că pentru feții-frumoşi vremea nu _vremuieşte, apoi poate 
c-or fi trăind şi astăzi. 

Naşterea eroului este una miraculoasă, fundamentată pe credința 
magică în icoanele făcătoare de minuni. Înaintată în vârstă, împărăteasa 

va dobândi un moştenitor prin contactul cu supranaturalul: Scu/ară din 
patul ei, ea se aruncă pe treptele de piatră a unei bolte în zid, în care 
veghea, deasupra unei candele fumegânde, icoana îmbrăcată în argint 
a Maicei durerilor. Înduplecată de rugăciunile împărătesei îngenun- 
cheare, pleoapele icoanei reci se umeziră şi o lacrimă curse din ochiul 
cel negru al mamei lui Dumnezeu. Împărăteasa se ridică în toată 
măreaţa ei statură, atinse cu buza ei seacă lacrima cea rece şi o supse 
în adâncul sufletului său. Din momentul acela ea purcese îngreunată. 
Geneza va amprenta şi denominaţia eroului, așa cum se întâmplă 
adesea în straturile populare. Evoluţia lui este aceeași cu a oricărui 
erou de basm: Făt-Frumos din lacrimă creştea într-o lună cât alții 
într-un an. 

Dacă am urmări funcţiile personajului aşa cum sunt ele definite de 
Propp în Morfologia basmului, am observa că plecarea de acasă nu e 
clar motivată de vreo prejudiciere; eroul pleacă într-o călătorie 
inițiatică pentru că asta e soarta oricărui personaj de basm. Unmează 
întâlnirile cu opozanții şi adjuvanții, ajutoare năzdrăvane şi obiecte 
miraculoase, toate croite pe calapod folcloric. Mama pădurii, Genarul, 
metamorfozele, mutaţiile coordonatelor spațio-temporale fac parte din 
recuzita basmologică tradiţională. Eminescu filtrează toate aceste for- 
me de mental popular prin propria personalitate artistică şi realizează 
un adevărat poem în proză. 

Povestea magului călător în stele (Făt-Frumos fără de stea — în 
ediția Murăraşu) e o încercare a lui Eminescu, nefinalizată, de a 
realiza un basm în versuri (manuscrisul cuprinde circa 700 de versuri). 
Faptul că proiectul nu a fost dus la bun sfârşit e întărit şi de lipsa 
titlului, denominaţiile prin care s-a făcut cunoscut fiind opera 
exegeților marelui poet. 

Eroul, Făt-Frumos, reiterează funcţiile tipice personajului de basm; 
pleacă de acasă pentru a dobândi un nou statut ontologic, tatăl său îl 
supune unor probe iniţiatice, mijlocul de locomoţie este un cal ce 
mănâncă jăratic. În drumul spre bătrânul mag, ce sălășluia în vârful 
unui munte, neofitul săvârşeşte o adevărată oribasia, ascensiunea sa 
putând fi interpretată ca simbol anabazic în terminologia lui Gilbert 
Durand din Structurile antropologice ale imaginarului. Magul îi 
dezvăluie tânărului prinț câteva din tainele alcătuirii lumii. Motivul 

oracolului în care sunt scrise destinele tuturor oamenilor reprezintă în 
contextul acesta unicitatea, caracterul excepțional al eroului, geniali- 
tatea. El nu figurează în cartea sorții, deci destinul său nu este dinainte 
stabilit, căci el nu are o stea. 

Explicația magului pentru această lipsă se supune unui resort etio- 
logic încetățenit în mentalitatea populară, ce fundamentează legătura 
dintre uman şi sideral. Stelele firmamentului sunt de fapt oștile înge- 
reşti, sufletele pure; magul, repetând o teorie a lui Platon (P.M. 
Gorcea, notițe de curs) spune că aceste suflete cereşti coboară pe pă- 
mânt şi se întrupează, astfel născându-se o ființă umană, urmând ca la 
moarte sufletul luminos să se desprindă de carapacea de lut și să 
reurce la ceruri. - 

Cele trei ipostaze ale basmului Călin Nebunul (varianta în proză, 
basmul versificat şi poemul Călin - file din poveste) ne oferă prile- 
jul să observăm îndeaproape mutaţiile funcţionale şi ficționale opera- 
te de Eminescu pe axa popular-cult. Varianta originală, culeasă de 
Eminescu şi notată „cu fidelitate de magnetofon“, e dominată de mărci 
ale oralităţii graiului moldovenesc (M. Pop, 1965, p. 207): adverbul 
acu — ca mijloc de demarcare sintactică și subliniere expresivă; 
comentariul povestitorului pe marginea celor povestite — Era basma 
de-a noastră, neagră, cu floricele p-împrejur, cadența dialogului şi 
eliziunile; frecvența locuţiunilor. Mihai Pop conchide că Eminescu 
avea cunoştinţe adânci de stilistică populară. 

Comparând formulele ce încadrează basmul popular şi pe cel 
versificat de Eminescu vom observa transformarea unor „prefabricate 
artistice“ în adevărate structuri poetice. Era odar-un împărat ş-aveu 
trei fete şi erau așa de fiumoase, «e la soare te puteai uita, da la 
dânsele ba. Acu, cele două era cum era, da cea mijlocie nici se mai 
povesteşte frumuseţea ei(...) devine 

Fost-a Împărat o dată şi trei fete el avea 

Cât puteai privi la soare, da la ele că mai ba. 

Una decât alta este mai frumoasă de poveste, 

Dar din ele-acuma două mai era cum mai era, 

Nu că doar ai putea spune, cum că-a fost așa ş-aşa. 

Nici o vorbă de poveste, cer cu stele presărat 

Nu ajung la frumusețea ăstor fete de-mpărat. 

Dar deşi nu-ți poți da sama despre ele cu cuvântul, 

Mintea tot le-atinge umbra, ochii lor i-ajunge gândul. 

Dar de cea mai mijlocie nici un gând să n-o măsoare, 

E o floare de pe mare, cine-i cată-n Juță moare. 

Asemănător stau lucrurile şi în ceea ce priveşte formula finală. 
Tradiţionala nuntă cu care se încheie basmul fantastic îl are ca partici- 
pant şi pe narator: 

Ș-o făcut un bal straşnic, şi eram şi eu acolo...şi ei au făcut o 
ulcicuță de papară şi m-o dat pe uş-afară. Da mie mi-o fost ciudă, şi 
m-am dus în grajd şi mi-am ales un cal cu şeaua de aur, cu trupul de 
criță, cu picioarele de ceară, cu coada de firior, cu capul de curechi, 
cu ochii de neghină, ş-am pornit p-un deal de cremene: picioarele se 
topeau, coada-i pârâia, ochii pocnea. Ș-am încălicat pe-o prăjină şi 
ţi-am spus o minciună, ş-am încălicat pe-o poartă şi ţi-am spus-o 
toată. 

Versurile 715-727 păstrează datele esențiale ale basmului popular, 
dar topite şi returnate de Eminescu într-o nouă matrice stilistică: 

Și făcu o nuntă mare dup-opt ani de-nstrăinare, 

Multă lume se dusese ca să vad-așa serbare. 

Fui şi eu... Dar cum făcură o ulcică cu papară, 

Mi-au bătut căciula-n creştet şi m-a dat pe uş-afară. 

Mă-nciudai urât. În grajduri pusei mâna pe-un cal graur, 

Cu picioarele de ceară şi cu şeaua numai aur, 

De fitior îi era coada, capul lui era curechi, 

Avea ochii de neghină şi gândaci avea-n urechi, 

Ș-am pornit pe-un deal de cremeni...picioarele se topeau, 

Coada părăie-ndărătu-i, ochi-n capul lui pocneau. 

Cum văzui că nu-i de bine încălecai pe-o prăjină 

Și mergând pe ea de-a vale v-am spus şi eu o minciună. 

Și încălecând pe-o şea, v-am spus-o toată așa. 

Statutul personajului principal conservă semele esenţiale ale bas- 
mului: Călin e al treilea dintre cei trei copii ai unui vornic, pare prost 
ca gardul de răchită, şui ca clanța de la uşă, şade-n vatră şi se joacă 
în cenuşă (posibile interferenţe cu Cenuşotcă și Cenuşăreasa), toate 
aceste elemente făcând din el purtătorul unui însemn victimar. 
Portretul moral al lui Călin se înscrie în tipologia caracterizării făcute 

din perspectiva celorlalte personaje participante la acțiune. Acceptarea 
punctului de vedere al acestora se face cu intenţia de a mări contrastul 
între ceea ce eroul pare a fi şi ceea ce ni se va dezvălui că este. Ca în 
orice basm, mezinul, prâslea, este — până la trecerea probelor — întru- 
parea antieroului, elocventă fiind în acest sens seria epitetelor cu care-l 
gratulează „povestitorul“: prost, şui, tont, uituc. 

O dată ce răspund provocării împăratului de a le salva pe cele trei 
fete răpite, începe aventura eroică. Locul de popas este stabilit prin 
proba aruncării săgeții şi, deja, decalajul calitativ dintre fraţii cei mari 
şi Călin se transformă în avantaj de partea acestuia din urmă. Păzirea 
focului e o altă probă valorizată intens de Eminescu. Gradarea ascen- 
dentă a puterii zmeilor este marcată prin diferite mijloace; fratele mai 
mare aude în văzduh un g/as, cel mijlociu un chiu, pentru ca mezinul 
să audă un vuer mare. (Această gradare e absentă în textul popular 
cules.) Lupta şi rezultatele ei sunt, de asemenea, sugestive: primul 
face din zmeul ucis trei căpiți de carne, mijlociul patru clăi de came. 
În basmul popular, lupta lui Călin cu cel de-al treilea zmeu nu diferă 
marcant de celelalte: Câr se luptă, se luptă, cât de cât să nu se dee 
smăul. I-o tăiet Călin-Nebunul o ureche, ş-o picat o picătură de sânge 
ş-o stins focul. Ş-aşa pin-ntuneric s-o-nceput ei a lupta şi-n sfârşit l-o 
omorât Călin-Nebunul ş-o făcut opt căpiţi de carne. La Eminescu, 
descrierea ia proporţii, atât pe linia amănuntelor, cât şi pe cea a 
expresivității: 

Se luptă Călin Nebunul, mai ca sufletul să-i stee, 

Iară Smeul cel puternic, cât de cât să nu se deie (...) 

Și în negrul întuneric într-o luptă oarbă, crudă, 

Mâini de fier în piept i-nfige — smeul ostenit asudă, 

Găâfâie pe cele-opt găâturi, sub genunchi Călin îl ține 

Și cu sabia-i retează a lui capete păgâne. 

Comentariul lui Ştefan Badea vizează expresivitatea eminesciană 
la nivelul non-stereotipiei lexicale (Ştefan Badea, 1982, p. 9). În acest 
sens sunt comparate locuţiunile a tăia capul (din textul cules) şi a 
pune capul în poale, apoi a răpune capul (din basmul versificat). 

Întâlnirea eroului cu De-cu-seară, Miezu-noplii, Zori-de-ziuă re- 
levă o altă constantă basmologică şi anume comprimarea temporală. 
Pentru toate cele trei întâlniri, basmul în proză păstrează acelaşi dialog 

stereotip, în timp ce în varianta versificată dialopul se nuanţează; e 
suficient să urmărim variațiile formulei de identificare: cum te 
cheamă?, cine eşti?, cum te strigă?, față de invarianta: Da cine eşti 
d-ta? 

Textul versificat propune o serie de pasaje „inedite“ în comparație 
cu basmul cules, cele mai multe de pronunțată factură romantică; de 
pildă, versurile: Luna ese dintre codri, noaptea toată stă s-o vadă,/ 
Zugrăveşte umbre negre peste giulgiuri de zăpadă/ Și mereu ea le 
lungeşte şi suind pe cer le mută,/ Parcă Jaţa-i cuviasă e cu ceară 
învăscută vor intra în alcătuirea poeziei „Făt-Frumos din tei“. 

Eminescu e interesat mai ales de acele pasaje apte de a fi 
dezvoltate descriptiv. Pornind de la elementele de decor ale basmului 
popular, poctul va realiza un cadru tipic „eminescian“: 

Scări bătute-n pietre scumpe, repede voinicul sue 

Intră-n casele frumoase din innalta cetătue, 

Pe covoare moi el calcă, intră în acea odae 

Care-i plină de a lunei blândă, tainică, bătae. 

Pe păreți icoane mândre zugrăvite-n umbră par 

Cum că chipur 'le din ele dintre codri mari răsar. 

Revenirea lui Călin din călătoria inițiatică nu mai urmează firul 
stereotip al basmului, Eminescu negăsind în această secvență efecte 
artistice relevante în economia firului epic; din acest motiv, asistăm la 
un fenomen de concentrare, chiar de reducţie a secvenţelor nara- 
five. llustrativă este scena dezlegării celor trei fii ai timpului — 
De-cu-seară, Miez-de-noapte, Miez-de-ziuă — , imagine surprinsă de 
Eminescu în numai două versuri, față de cele trei fraze ample din 
basmul popular. Tot ca inovaţie trebuie trecută şi schimbarea ordinii 
accederii eroului în cele trei spații silvestre; în basmul popular, Călin 
ajunge mai întâi la pădurea de aur, or Eminescu restabileşte gradația 
valorică ascendentă aşa cum, de altfel, ar fi trebuit s-o structureze şi 
mentalitatea populară. 

Deosebit de interesantă pentru discuția noastră ni se pare inserarea 
cântecelor celor trei fete de împărat în osatura basmului versificat, cu 
atât mai mult cu cât ele însele sunt prelucrări eminesciene având 
ca prototip creaţii folclorice. Aceste pasaje eminamente lirice pot fi 
discutate şi din perspectiva modernă a intertextualităţii. Versurile Ca o 


125 


pasăre măiastră/ La noi în fereastră îşi pot afla modelul în Fă-mă-o 
pasăre măiastră/ Să sbor la badea-n fereastră; Vai de picioarele mele/ 
Pe-unde îmblă ele? vs. Și, vai, picioarele mele/ Pe unde-or să îmble 
ele; Lumea-ntreagă o colindă, / Mergi la noi în grindă/ Spune-i 
mamei! Ce-am făcut/ De m-a mai născul,/ Căci ar fi făcut mai bine/ 
Să mă ia de mâne,/ Prefăcută că mă scapă/ Să m-arunce-n apă,/ Căci 
de cer ar fi iertată/ Și de lumea toată comparativ cu textul din ms. 
2284 (M. Eminescu, Literatura populară, p. 39): Când tu, maică, m-ai 
făcut/ Să mă fi luat de-o mână,/ Să mă fi dus la fântână,/ Să mă fi țipat 
în apă. (...) Dumnezeu te-ar ji iertată/ Că n-aş imbla lumea toată. 

La fel stau lucrurile şi cu al doilea cântec. Rama ce încadrează 
acest pasaj e una memorabilă în lirica eminesciană, metafora centrală 
fiind considerată de mai mulți analiști drept cel mai frumos vers din 
literatura română: 

Și prin albul întuneric al pădurei de argint, 

Vezi isvoare sdrumicate peste prund întunecând 

Și sărind în bulgări fluizi pe pietrişul din răstoace 

În cuibar rotit de ape peste care luna zace. 

Cântecul e „anunțat“ prin trimitere la lirica populară, şi anume la 
doină: E/ aude-un cântec dulce, plin de lacrimi şi de noduri,/ Doină de 
simțire ruptă ca jelania-n prohoduri. Lui Călin îi pare că „din piept 
de fată cântă o privighetoare“: Aşa-mi vine când şi când/ Să mă iau 
pe drum plângând, structură preluată aidoma de poet din repertoriul 
folcloric. 

Aşa cum s-a remarcat, al treilea cântec este cel mai apropiat de 
literatura populară pentru că aici Eminescu nu mai combină elemente 
disparate, ci redă cu mici prefaceri o parte dintr-o doină pe care-o 
aflăm în ms. 2284 (cf. D. Murăraşu, 1977, p. XXXVIII). Şi acest pasaj 
cunoaşte ceea ce s-ar putea numi o formulă introductivă: Și-nainte-i 
parcă vede satul lui şi i se pare/ C-auzea doinind o fată chiar la ei în 
şezătoare. Textul se încadrează în seria blestemelor, tipul Mândră, 
mândră, draga mea/ Ajungă-te jalea mea,/ Să te-ajungă-un dor şi-un 
drag/ Să şezi toată ziua-n prag,/ Cu firuț băgat în ac/ Şi tu să nu poți 
împunge/ Pân' nu-i suspina şi plânge. 

În ceea ce priveşte poemul Călin — file din poveste a fost remarcată 
tendința de defolclorizare a materialului poetic (v. AL. Niculescu, Între 

filologie și poetică. Analiza textuală a variantelor pemului „Călin — 
file din poveste“, în L.R., nr. 5/1975), tendință manifestată încă din 
prima variantă a poemului, la nivel! prozodic, când poetul alege 
alexandrinul în locul versului popular de 7-8 silabe; troheii, specifici 
folclorului, sunt înlocuiți progresiv cu peoni; rimele masculine sunt 
înlocuite cu cele feminine. 

La nivelul topicii se remarcă utilizarea unor procedee artistice 
culte, cum ar fi inversiunea genitivului ori antepunerea adjectivului: 
ale râurilor ape, a frumuseții haruri, a ei buze respectiv, tânguiosul 
glas de clopot, subțire pânză etc. 

La nivel sintactic, acumulările de atribute pe lângă acelaşi element 
nuclear constituie tot o dovadă a îndepărtării de modelul popular: luna 
moale, sfiicioasă şi smerită, adâncii, triştii ochi. 

Aceeaşi tendință se observă şi la nivel semantic, prin trecerea 
elementelor epice într-un plan secundar şi amplificarea descripţiilor, 
prin alternarea lirismului obiectiv cu cel subiectiv, prin preponderența 
imaginilor vizuale (Şt. Badea, 182, p. XXXVI). 

Așadar, în urma procesului alchimic de transformare a basmului 
versificat, asistăm la o adevărată revoluție poetică ce nu afectează 
numai stratul de suprafață al texturii, ci însuşi stratul de adâncime, cu 
tot ceea ce implică aceasta. Nu Eminescu se lasă modelat de textul 
cules, ci basmul popular se modelează după lumea interioară a poe- 
tului şi-i serveşte doar ca schelet (D. Murăraşu). 

Cele două basme culese de germanul Richard Kunisch din Mun- 
tenia şi versificate de Eminescu pot fi tratate împreună. Fara-n gră- 
dina de aur (Das Mădchen im goldenen Garten) şi Miron şi frumoasa 
fără corp (Die Jungfrau ohne KOrper) gravitează în jurul aceleiaşi 
teme — iubirea dintre o ființă pământeană şi una nemuritoare. Primul 
basm a fost semnalat întâia dată de M. Gaster drept sursă de inspiraţie 
a „Luceafărului“, raporturile dintre cele două texte fiind urmărite şi de 
Dimitrie Caracostea. Poate că cea mai radicală restructurare o consti- 
tuie finalul basmului, care nu prezenta — în varianta Kunisch — rezo- 
nanțe cu proiecţiile basmologice din mentalul popular autohton. 

Cele 61 de strofe de câte 8 versuri dezvăluie o etapă importantă a 
laboratorului eminescian. Nu vom analiza basmul versificat ca 
element embrionar al capodoperei Luceafărul, ne va interesa aici 

textul în sine. Formula iniţială, tipică basmului, e modificată, coordo- 
nata temporală (4 fost o dată-un Împărat — el fir-ncă/ În vremi de aur. 
ce nu pol să-ntorn) fiind dublată de cea spaţială (Când în păduri, în 
lacuri, lanuri, luncă,/ Vorbeai cu zeii, de sunai din corn), cu scopul de 
a autohtoniza evenimentele. (Să nu uităm că în lirica eminesciană 
cornul este o marcă identitară, un simbol naţional, semnificând che- 
marea la viață sau chemarea la luptă; se înscrie acest motivem în sfera 
mai largă a mitologiei dacice preconizate de Eminescu.) 

Motivul claustrării fetei prea frumoase e şi el de sorginte bas- 
mologică, chiar dacă unii cercetători (de ex. Propp, în Rădăcinile 
istorice ale basmului fantastic) găsesc în această secvență remanențe 
certe ale unor practici de la curțile împărăteşti. Numele feciorului de 
împărat plecat în căutarea fetei e şi el sugestiv pentru proiecţiile 
mentalului popular de care ne ocupăm; antroponimul Florin conține 
semele +/frumuseţe, +tinerețe, ceea ce-l scuteşte pe „povestitor“ de a 
mai insista asupra portretului său. 

Întâlnirea eroului căutător cu adjuvanții şi dobândirea uneltelor 
miraculoase sunt atent surprinse în basmul versificat: Părruns de dorul 
neștiulei verguri/ S-a dus să ceară sfat la Sfânta Miercuri. Aceasta-i 
dăruieşte un cal alb, ce se avântă ca gândul şi totodată formulează 
interdicția — să nu stea în valea aducerii aminte. Acest topos reprezin- 
tă tărâmul interzis în basmul popular; reuşita unei acțiuni presupune 
pierderea amintirii şi asumarea unei noi condiții, fantastice. Merge 
apoi la Sfânta Vineri de la care primeşte o floare şi sfatul de a nu sta în 
valea desperării. În sfârşit, ajunge la Sfânta Duminică, ce îndeplineşte 
aici dublu rol — sfătuitor şi donator. Eroul intră în posesia unei păsări- 
corabie cu ajutorul căreia o va elibera pe fată. 

Episodul „îndrăgostirii“* zmeului e magistral construit de Emi- 
nescu; e un erotism cosmic ce va migra și în alte creaţii ale poetului, 
inclusiv în Luceafărul: 

Un zmău o vede, când s-a pus să steie 

N-a ei fereastră-n asfinţit de sări. 

Zburând la cer, din ochi-i o scânteie 

Cuprinse-a ei mândrețe, fermecări, 

Şi-n trecătoarea tânără femeie 

Se-namoră copilul sfintei mări. 

Născut din soare, din văzduh, din neauă, 

De-amorul ei se prefăcu în steauă. 

În textul eminescian, zmeul îşi pierde atributele cu care-l învestise 
imaginația populară (reprezentant al maleficului, având interferenţe cu 
o altă făptură mitologică, zburătorul), devenind un tânăr de o frumuse- 
țe arhetipală, apt de a se metamorfoza. O îmbie pe fată cu grădini 
aproape de soare, apoi cu palate de cristal din fundul mării, numai că 
pământeanca nu-i cere ca dar de nuntă „decât“ să renunţe la nemurire. 

Dialogul aspirantului la umanitate cu demiurgul depăşeşte cu mult 
sfera etnofilozoliei; cu toate acestea identificăm aici o veche credință 
conform căreia omul a apărut din lut şi tot acolo se va întoarce: 

Ce-i omul de a cărui iubire 

Arârni lumina vieții tale-eterne? 

O undă e, având a undei fire 

Şi în nimicuri zilele-şi dişterne. 

Pământul dă tărie nălucirii 

Și umbra-i drumul gliei ce s-aşterne 

Sub pasul lui... Căci lutul în el creşte, 

Lutul îl naşte, lutul îl primeşte. 

În basmul versificat de Eminescu, entitatea superioară se resem- 
nează; în varianta culeasă de Kunisch, zmeul se răzbuna prăvălind 
peste cei doi o stâncă. Din pornirea vindicativă a zmeului, poetul 
inventează pedeapsa blestemului şi e! cu o carieră prodigioasă în stra- 
turile mentalului popular: Fii fericiți — cu glasu-i stins a spus —/ Atât 
de fericiţi, cât viaţa toată/ Un chin s-aveți: de-a nu muri de-odată! 

Miron şi frumoasa fără corp cunoaşte primele versiuni în perioada 
studiilor berlineze, 1873-1874, fiind definitivat la laşi, prin 1875. În 
manuscrise el nu figurează cu titlu, primindu-șşi botezul de la întâiul 
editor, Ilarie Chendi, în 1902. Textul e structurat prozodic pe strofe de 
câte nouă versuri, cu ritm trohaic şi cu o simetrie particulară a rimelor, 
ceea ce-l plasează la confluenţa folclorului cu literatura cultă. 

Perpessicius remarca subtilitățile psihologice, rimele rare — din 
care nu lipsesc neologismele — , atmosfera de umor patriarhal, propriu 
datinilor nupţiale (1964, pp. LIV-LV). Începutul nu este tipic bas- 
mului, lipsind coordonatele cronotopului. Se intră direct în etapa 
evenimenţială şi trebuie remarcată manifestarea puternică a funcţiei 

fatice. Suntem mai aproape de ceea ce se numește în literatura de spe- 
cialitate basm nuvelistic. 

Versurile 28-40 surprind ritualul botezului: 

L-a spălatu-l, pieptănatu-l, 

La botez l-a dus pe micul, 

La icoane l-a-nchinatu-l, 

Un diac citi tipicul, 

Când pe el veni botezul 

Îi trecu auzul, văzul, 

Nici că-i pasă lui săracul, 

Că nănaşa spune crezul 

Și se leapădă de dracul. 

Momentul apariţiei ursitorilor e structurat tot pe coordonatele 
mentalului popular, iar motivul nemulțumirii mamei (care apare şi în 
Povestea Dochiei și Ursitorile) constituie intriga basmului: 

Ca şi leii să fii tare 

Și frumos ca primăvara, 

Să fii gingaş ca o floare, 

Luminos ca luna sara; 

Şi iubit să fii de lume, 

S-ai averi şi mare nume, 

Să te faci chiar Împărat 

Și să-ți meargă astfel cum e 

La feciori din basme dal. 

La intervenţia mamei, nou-născutului i se ursește să simtă-adânc 
într-însul,/ Dorul după ce-i mai mare/ N-asată lume trecătoare,/ După 
ce-i desăvărşit/ Şi să-şi vadă la picioare/ Acest dar neprețuil. Va afla 
mai târziu, după ce se căsătoreşte cu fata unui împărat, că tainica 
podoabă/ Îst odor fără de nume e frumoasa fără corp. Cel care-i face 
dezvăluirea e cântărețul orb, simbol al rapsodului popular, motiv 
livresc ce aminteşte de Homer. 

Nici finalul basmului nu este unul tipic; eroul nu poate dobândi 
valoarea pe care o caută şi moare. Făcând parte din categoria eroului 
însetat de absolut, el nu comite un /ybris în adevăratul sens al 
cuvântului, ci evoluează sub pecetea unui destin prestabilit. Nu alta 
este soarta geniului eminescian. 

V. În loc de concluzii 


De oricâtă acribie ar da dovadă exegeţii lui Eminescu, opera sa 
nu-şi va revela decât parțial identitatea; vor rămâne sectoare întregi 
neexplorate şi neexploatate. Paradoxal, Eminescu e ca un izvor ale 
cărui ape se întorc în sine însuşi, cum spunea Ştefan Cazimir. Acest 
circuit — aparent închis — nu e decât o continuă alchimie, un creuzet în 
care ard la temperaturi creatoare sentimentele, ideile, credințele unui 
neam întreg, neamul oamenilor călători de-o viață pe acest pământ. 
Românismul creaţiei sale vine din iubirea funciară pentru locurile care 
l-au zămislit şi l-au adoptat. Eminescu a amprentat etnic teme şi 
motive universale pentru a conferi literaturii naționale universalitate. 

Nu e foarte important dacă Eminescu a fost folclorist în accep- 
țiunea ştiinţifică a termenului, cert e că a pactizat cu ceea ce am numit 
cadre ale mentalului popular, fie că acestea cunosc manifestarea 
verbalizată sub forma doinelor, basmelor, zicătorilor, fie că se conser- 
vă numai la nivel superstițional, sub forma credințelor guvernate de 
prescripții sau tabu-uri. 

Propensiunea către mitologie a poetului nu poate fi discutată decât 
în contextul cultural al epocii din care a făcut parte. Pornind de la 
confluențele unor spaţii de cultură şi civilizaţie diferite, Eminescu a 
transformat panorama deşertăciunilor într-un empireu domesticind 
contrariile. Plasarea Dochiei în poziţie nucleară în acest melanj 
mitologic, dincolo de componenta etnocentristă adesea subliniată, cre- 
dem că înseamnă și o coborâre pe roata istoriei până în vreamea ma- 
triarhatului. * 

Nu am pomenit nimic despre Eminescu-performerul de folclor. 
Dacă ar fi existat posibilitatea înregistrărilor audio, poate că am fi 
descoperit o nouă ipostază a poetului. Aşa ne mulțumim cu relatările 
unor contemporani de-ai săi, cum ar fi D. Teleor, care ni-l prezintă pe 
Eminescu în compania unor prieteni la hanul Kiriazi din Bucureşti, 
punându-și capul în mâini şi cântând doine din Ardeal — aşa cum le 
cântă mocanii — şi cânta o oră întreagă. Ardelenii aflaţi la masă 
plângeau cu lacrămi. Întâlnirile cu membrii „Junimii“, şi în special cu 

lon Creangă, constituiau probabil contextul de performare şi al altor 
texte folclorice. 

O investigare ulterioară a liricii eminesciene pe care o avem în ve- 
dere s-ar putea concentra în jurul identificării procedeelor de intertex- 
tualitate, atât la nivelul diferitelor variante de lucru din laboratorul său 
poetic, cât mai ales pe axa oral-scriptural. 

LEGENDĂ/LEGENDAR/LEGENDARIZARE 


Intenţia etiologică de tip legendar reprezintă o modalitate de ordo- 
nare, de stăpânire şi de semnificare a realului printr-un soi de decupa] 
cultural, funcţionând după modelul operaţiilor logice şi sintactice 
specifice discursului epic. Apropierea şi aproprierea, „îmblânzirea“ şi 
luarea în posesie a lumii s-au produs atunci, pe vremea aceea, odini- 
oară, cândva, într-un trecut nedefinit sau vag, definit, oricum constitu- 
ind repere temporale pertinente pentru o gândire de tip arhaic. Lumea 
prezentă, concretă nu e altceva decât o proiecție a lumii absente 
Explicaţia legendară activează vectorul retrospectiv, acum este genera! 
de atunci. 

În „Poetica legendei“, Silviu Angelescu interpreta construcţia epică 
de tip legendă drept consecință a relaţiei între două câmpuri de tensi 
une inegale ca putere: un prezent al povestirii (...) şi un trecut al eve- 
nimentului (...). Conectarea lui acum la atunci, normă poetică « 
legendei, acuză o insuficiență a prezentului povestirii, resimţit ca 
inapt să semnifice prin el însuşi. Prin deschiderea unei relații spre 
trecutul legendar, în teritoriul căruia, fără excepție, este imaginati 
geneza tuturor formelor realului, acesta capătă semnificaţie (în vol. 
„Legende populare româneşti“, Bucureşti, Editura Albatros, 1983, 
p. 250) 

Plecând de la specializarea unor termeni operaționali din clasa 
legendei, se pot identifica reperele unei gramatici: 1) subiectul 
legenda (= produs al mentalului popular care vehiculează o explicaţie 
pe marginea unui aspect particular al realităţii sau care stabileşte o 
relație de tip cauză-efect între un pest „primordial“ şi consecinţele 
sale), 2) predicatul — legendarizarea (= proces de „mediatizare“ în 
spaţiu şi timp, care preia componenta „istorică“, evenimențţială şi v 
suplimentează cu ingrediente ficționale); 3) atributul — legendarul 
(> categorie „estetică“ din seria fantastic, fabulos, straniu), 4) com- 
plementul — circumstanța (semnificaţia legendei e alimentată de con- 
text, valoarea ei ca semn cultural e consecința presiunii circumstanțiale 
Eficiența legendei ține de asentimentul grupului social; modelul 
de explicare/semnificare a realului trebuie să se înscrie în orizontul de 

aşteptare al membrilor colectivității tradiționale; semnificația se 
modelează neîncetat în funcţie de contextul de performare). 

O legendă e credibilă în mediul care o generează şi o vehiculează, 
altfel spus o validează ca produs social purtător al unui mesaj generic. 
Mihai Coman opinează că atributul de „legendar“ nu derivă din conţi- 
nutul istorisirii, ci din funcţia ei socială, ceea ce înseamnă că genurile 
literaturii orale nu sunt categorii ale povestirii, ci ale povestitului (în 
„Mitos şi epos“, Bucureşti, Editura Cartea Românească, 1985, p. 122). 
Trecerea oral-scriptural are ca repercusiune pierderea „credibilităţii“ 
(= real + hipertrofierea plauzibilă a realului, operaţie omologată de 
gândirea populară; forma savantă corespunzătoare se încadrează în 
realismul „legendar“), discursul astfel /izeraturizat semnificând numai 
în spaţiul epicului propriu-zis. Dacă în primul caz aderenţa mesajului, 
cu impact colectiv, ține de o conventie mentalitară guvernată de ethos, 
în al doilea, conventia literară operează o selecţie a publicului-țintă, 
dar şi o rafinare a tehnicilor de inserare a extra-realului şi, implicit, re- 
construcția produsului. 

Codurile diferite — oral/scriptural — implică strategii discursive şi 
poetici diferite: o poetică inerțială, repetitivă — în oralitate, față de 
cealaltă — restructurantă, achizitivă (în contextul discuţiei noastre refe- 
ritoare la valorizarea unor nuclee legendare în scopuri artistice funcţi- 
onează perechea model — modelare). Dintr-o altă perspectivă, legenda 
populară şi legenda cultă pot fi abordate pe baza relaţiei enunţ-enun- 
țare. În oralitate, enunţul este evanescent (durata enunţului = durata 
enunțării), pe tărâmul literarului, enunţul este persistent, el supravie- 
țuind enunțării. (Din păcate mărcile suprasegmentale ale discursului 
oral au fost foarte rar consemnate în culegerile de teren, pierzându-se 
informaţii importante despre circuitul emiţător — mesaj — receptor.) 

Alte restructurări ale formei legendare apar în urma translaţiei de la 
vorbirea nemetrificată la vorbirea metrificată. Cea mai mare parte a 
corpusului de legende populare româneşti aparține epicii în proză, 
temele similare din registru versificat („lovan Iorgovan“, „Soarele şi 
luna“, „Mănăstirea Argeșului“) fiind clasate ca balade legendare 
(tehtonica nemetrificat/metrificat presupune o altă construcție, scenarii 
epice diferite, cu adițiuni și suprimări de secvențe; „deformarea 

istoricității“ se realizează cu instrumente particulare — simbol/hiper- 
bolă). 

Traiectoria nucleelor legendare după intrarea în atmosfera lite- 
raturii de autor poate fi urmărită atât la nivel prozodic — Vasile 
Alecsandri, Gheorghe Asachi, Dimitrie Bolintineanu —, cât şi la nivel 
prozaic — Alecu Russo, Gala Galaction, Vasile Voiculescu —, pe relaţia 
detectare-preluare-dezvoltare model. Metoda folosită constă în identi- 
ficarea motivelor comune celor două domenii prin descompunerea 
structurilor epice în care apar, urmărindu-se refuncționalizarea lui 
impusă de noul context (raportarea la paradigma arhetipală şi ampren- 
tarea estetică generată de conectarea la alte modele circumstanţiale). 


I. Avatarurile legendarului: Gala Galaction” 


Gala Galaction (Ion Pişculescu) aduce în orizontul literaturii romă- 
neşti un simţ al fantasticului foarte pronunțat. E drept că, din punct de 
vedere strict beletristic, formula fantasticului e la Galaction una nrc- 
dezvoltată, chiar depăşită pentru prozatorul secolului XX, care explică 
infuzia fantasticului în real cu ajutorul altor instrumente. Eugen 
Simion îl aşază în prima treaptă a fantasticului cult: aceea abia des 
prinsă de feeric, miraculos, alegorie. („Gala Galaction şi vocaţia fabu 
losului“, în „România literară“, nr. 16-17, aprilie 1969). Nu urmărim 
aici predilect procesul de transformare a nucleelor legendare prin 
trecerea în literaritate, cât mai ales produsul, ca rezultantă conjugată a 
mentalului popular şi a presiunilor contextuale, respectiv a conven 
țiilor estetice. Tranziența modelului oral spre cel scriptural presupunc 
re-scrierea evenimentelor. Galaction însuşi mărturiseşte într-un pasaj 
autoreferenţial: Ascul/tați acum cum e cu Copca Rădvanului (cur 
lăsaţi-mă să vă mărturisesc că povestea aceasta, cum am scris-o eu. 
seamănă cu a lui Oance — „informatorul“ său, (n.n.) — cum seamăn: 
cheresteaua mea cu bradul de munte). 

În cele mai multe dintre povestirile lui Galaction se contopesc două 
lumi, una reală, cealaltă cu ingrediente fantastice (spunem se contope 





* Studiu publicat cu titlul Legenda populară şi legenda cultă, în „Studii şi 
cercetări filologice“, seria limba şi literatura română, Piteşti, anul 2004, nr. 3. 
pp. 71-77. 

şi nu se confruntă pentru că trecerea de la un plan la altul este aproape 
insesizabilă, realul şi irealul „se înghit“ reciproc, miraculosul e 
transformat în element cotidian). Caracostea vede totuși o diferență 
ontologică între cele două spaţii, există o lume care o învăluie pe cea- 
laltă sau stă deasupra ei, o lume fantastică în aparență, dezvăluind 
însă fie un sens transcendent, al lumii celeilalte, fie dându-i o caracte- 
ristică atmosferă de mister. Pentru Eugen Simion, Galaction e un bun 
narator de întâmplări enigmatice, fabuloase, cu o bogată figuraţie 
demonologică. Galaction e mai ales un prozator fantastic, apropiat ca 
şi Sadoveanu, Agârbiceanu, de fabulosul literaturii orale. Nu departe 
de această interpretare se situează Eugen Lovinescu, care încadrează 
literatura lui Gala Galaction în sămănătorismul epocii, continuând epi- 
ca populară. Alte sintagme ce desemnează particularităţile tematice ale 
operei sale au în vedere „religiozitatea naraţiunilor“ — E. Lovinescu 
(religiozitate care ţine tot de mistica populară), „senzualismul mistic“ 
— N. lorga, fabulaţia ce derivă din eresul popular — Constantin 
Ciopraga, valorizarea elementelor tradiţionaliste — T. Vianu. 

Moara lui Călifar e tributară, conform celor mai numeroase opinii, 
basmului fantastic, arhetipul său fiind identificat în colecţia celor „O 
mie şi una de nopţi“. Viorica Nişcov abordează structural textul şi 
demonstrează că „Moara lui Călifar“* e mai aproape de povestirea 
superstițioasă populară decât de basm; ca orice naraţiune de acest tip, 
povestirea e construită pe opoziția dintre lumea comună şi lumea 
demonică, întruchipată de morar (,„Inspiraţie folclorică în proza lui 
Gala Galaction“, p. 83). Tema deşertăciunilor acestei lumi — cu eco- 
uri din Eclesiast („deșertăciunea deşertăciunilor şi toate sunt deșertă- 
ciune“) — e subîntinsă de statutul mentalitar al morarului (ființă de tip 
special, misterioasă, mânuitor al unor forţe oculte) şi al morii (loc 
„privilegiat“ unde se întâmplă ceva, situaţie favorizată de contextul 
istoric generic — izolarea morii în afara vetrei satului). Spaţiul astfel 
conotat va funcționa ca „loc interzis“ şi va declanşa, prin încălcarea 
tabuului, procesul de legendarizare. Timpul nedefinit sau vag, definit, 
agentul demonic și încercarea aproape predicatoare (doar Galaction e 
numele preoţesc al scriitorului!), moralizatoare, de a explica ce soartă 
au cei ce tânjesc după comorile trecătoare ale acestei lumi, uzita- 
rea unor elemente narative receptate şi omologate ca simboluri de 

ascultători/cititori, fac din „Moara lui Călifar“ un text integrabil 
categoriei legendei mitologice. 

Textul lui Gala Galaction debutează cu „marcarea“ coordonatele: 
spaţio-temporale, vădind indeterminarea tipic legendară: în preajun 
unei păduri străvechi, de când se ținea minte în bătrânii satul 
Călifar era „moş Călifar“ din vremi uitate. În compensație, apin 
câteva elemente concrete, realiste, funcționând ca indici de verid 
citate, de acreditare a celor povestite: moara avea streaşina de-un 
stânjen, moşnegii din Alăuteşti (formă de localizare a unei legend 
migratoare, fenomen specific produselor culturii populare de pretutiu 
deni). Moara funcţionează ca spaţiu liminal, deşi ea însăşi e dincolo «le 
hotarul lumii domestice (reactivarea opoziţiei domi/oris): Dincolo 
de moară începea Căpriştea: un pământ pietros, scorburos şi pliu 
de mărăcini, în care numai necuratul lrăgea brazdă cu coarnele 
Naratorul nu-și asumă responsabilitatea pentru adevărul istorici 
relatate; existența pactului faustic morar-drac îi e cunoscută indirect 
(...) în nopțile de vreme rea, torcătoarele spuneau, înviind focul, cu 
moş Călifar îşi vânduse sufletul satanei pentru nu ştiu câte veacuri «e 
viață. 

Urmează enumerarea atributelor „legendare“ ale morii: iazul și 
moara lui Călifar erau o născocire a întunericului, exemplaritateu, 
unicitatea — nu era un iaz ca oricare pentru că pe fața lui nu sc 
izvodea, niciodată, nici o undă, zăgazul ce se înălța în coasta morii 
era — spuneau creştinii înfiorați — întărit pe dedesubt cu oasele ace 
lora pe care îi ispitiseră comorile satanei şi veniseră la Călifar să : 
procopsească (nu întâmplător banul e ochiul dracului); moraru/ 
măcina numai pentru stăpâne-său Nichipercea; se_ spunea însă că. 
atunci când Călifar ridica stăvilarul şi slobozea pe scoc cimpoiul 
apei, apa fluiera cum fluieră un şarpe încolțit de flăcări; iar de sul 
făcău, se scurgea în spumegai de sânge. Şi câte nu se mai spuneau! 
(s.n). Tot acest ansamblu de „spuneri“ neasumate era de pomenire 
şezătorilor din Alăuteşti (e surprins contextul de colportare a produ- 
sului legendar, dar şi redimensionarea valorii generice prin atitudinea 
receptorilor — fricoşii dau năvală pe lângă vatră, iar curajul voinicilo: 
stătea drept, cu mâna în pieptar). 

Abia acum intră în scenă eroul, reprezentantul „binelui“ basmolo- 
gic. Stoicea e caracterizat prin câteva note distinctive: stejar în port, 
oțel în braţ, isteț cât vrei, copil din flori şi de pripas, păzitor al vitelor 
din sat (imposibilitatea de a se împlini, ceea ce în tipologia funcțiilor 
lui Propp ar reprezenta „lipsa“). Monologul îmbracă haina graiului 
popular şi are ca finalitate hotărârea de a pleca spre moara lui Călifar. 
Se declanşează astfel motivul călătoriei, în care pădurea-labirint — ca 
tărâm virginal — joacă un rol important. Direcţia deplasării (spre 
miazănoapte) e conotată negativ în mentalul popular, fapt ce ne 
plasează într-un orizont de aşteptare predictibil şi care suplimentează 
consecințele trecerii pragului spre lumea necunoscută. Distanţa între 
plecare şi sosirea la destinație e umplută de motivul somnului, care 
fucționează în multe structuri ale folclorului literar ca probă, iar aici şi 
ca pretext/preludiu al visului (evadarea din real). 

Întâlnirea reprezentanților celor două lumi e o consecință firească a 
evoluţiei diegetice de tip legendar. „Protocolul“ primului contact se 
înscrie în registrul tradițional (forme de salut îndătinate, mod de a face 
cunoştinţă, invitarea la masă a străinului), numai că ceea ce trebuie să 
se întâmple se va întâmpla. Sunt activate valenţele magico-simbolice 
ale apei; Stoicea se cufundă (se confundă) într-o altă lume, o lume a 
visului, în care totul îi este accesibil (apa, adevărată baghetă magică, îl 
trans-portă în spaţiul dorințelor concretizate). 

Se „trezeşte“ sub un copac bătrân, îl prinde furtuna şi se rătăcește. 
Întrebarea lui e, inconştient, retorică: Unde naiba să fiu eu aici? Aude 
un țipăt de femeie şi comportamentul său devine eroic; copila spăi- 
mântată (Tecla, fiica boierului Rovin) este scăpată din ghearele unei 
ursoaice, gest ce are ca implicatură naratologică recompensa: o ia de 
soţie pe cea salvată şi devine omul de toată încrederea şi vechilul 
peste toți vechilii moșiilor boierului Rovin (episod stereotip în epica 
populară şi/sau cultă). Uciderea ursului poate fi interpretată ca antici- 
pare a deznodământului dacă se ține seama de faptul că unele legende 
populare româneşti pomenesc despre o legătură genealogică între 
urs şi morar (v. Elena Niculiţă- Voronca, Datini, 1903, vol. 1, pp. 
199-210). 

Starea de beatitudine pe care o trăieşte Stoicea e curmată brusc, la 
nivelul discursului ea fiind punctată printr-un dar adversativ; intrarea 

în ţară a pârjolului tătăresc e cântecul de lebădă al visului lui Stoicea. 
Uşa din josul scărilor pe care eroul încearcă să o apere de cotropitori 
nu € alta decât uşa morii lui Călifar, suprapunerea elementelor 
recurente (ca în „Sărmanul Dionis“ eminescian) antrenând risipirea 
fetei morgana; vălul Mayei e ridicat, ochilor le e dat să vadă ce n-au 
vrut să vadă. Însuși Călifar e cel care îl ghidează pe temerarul pămân- 
tean prin vechea-noua locaţie. Abia acum Stoicea pricepe amăgirea: În 
câteva clipite, cât îşi aruncase în obraz un pumn din apa fermecată, 
diavolul îl purtase în şea pe întinsul unui veac de om (...) şi su Jlase în 
visul lui ca într-o beşică, nimicindu-l! Gestul final e unul justițiar, re- 
cuperator;, instrumentul execuţiei — ciomagul — aparține mediului nevi- 
ciat de contactul cu demonicul. Am fi tentaţi să vorbim'de happy-end, 
binele triumfă şi instaurează o nouă ordine. Dar morarul are circum- 
stanțe atenuante — de trei sute de ani poartă un blestem, de care nu 
poate scăpa decât omorât. Basmul reintră în legendă. După ce 
zdrobeşte creierii vrăjitorului, Stoicea se sinucide plonjând în apa 
iazului (dintr-o perspectivă mitico-simbolică elementul acvatic poate 
fi privit ca o oglindă a visului). Se întregeşte astfel schema legendaru- 
lui gândită ca mesaj atenţional/pilduitor: hybris-ul activează punitivul, 
altfel spus cine a făcut ca el, ca el să pățească. 

Constantin Ciopraga analizează semnificația numelor, găsind ca 
relevante pe cel al morarului şi pe cel al boierului: Călifar este numele 
unei păsări de apă, iar Rovin provine din „rovină“, „smârc“ (avem 
de-a face cu un soi de legende antroponimice implicite). Putem con- 
chide, împreună cu cercetătorul citat, că „Moara lui Călifar“ e un 
amestec de realism şi fabuluos, cu tranziţii de la real la legendă şi 
basm, având o serie de afinități cu nuvela „La hanul lui Mânjoală“ 
(Caragiale). 

Al doilea text al lui Gala Galaction de care ne ocupăm in exfenso în 
studiul de față este Copca Rădvanului. Dacă „Moara lui Călifar“ a fost 
plasată în sfera de influență a legendei mitologice, „Copca 
Rădvanului“ e construită pe scheletul unei povestiri etiologice, având 
însă suficiente mărci ale anrilegendei. Faţă de „prototipul“ lui folclo- 
ric, textul cunoaşte o mai puternică prelucrare literaturizantă decât în 
cazul tratat anterior, lucru vizibil dintru început: naraţiune homo- 
diegetică, tehnica povestirii în ramă, ceremonial narativ (asemănăto: 

cu cel din „Hanu Ancuţei“), regresiuni și anticipări etc. Întrebarea 
inițială vizează direct etiologia toponimică: De ce să-i zică astfel — 
Copca Rădvanului — acestui sânișor pe care Oltul îl îneacă în fiecare 
primăvară, iar şoseaua pare că l-a ocolit întotdeauna? Naratorul- 
personaj mărturiseşte că nimeni nu a ştiut să-i răspundă (era nevoie de 
un in-sider), iar curiozitatea lui sporeşte atunci când pluta pe care 
transporta cherestea se sfărâmă chiar în dreptul locului cu pricina (pre- 
marcare a spațiului nefast). Desfăşurarea e tipic memorialistică; trece 
cu o luntre pe celălalt mal („„dincolo“ începe legenda) şi se îndreaptă 
spre stâna din apropiere. Aici îi cunoaşte pe baciul Oprea, un om 
bătrân şi înţelept, şi pe tânărul Oance, care știe cântece şi basme să nu 
le mai isprăvească trei zile şi trei nopți. Moş Oprea are drept reper 
axiologic domnia lui Cuza, în funcție de care îşi organizează anti- 
nomic lumea (pe vremea mea/astăzi), perechea de deictice temporale 
atunci/acum fiind foarte activă în discursul legendar. 

Îşi intră în rol Oance, care deapănă evenimentul ce a stat la baza 
denominaţiei unui spațiu muntean. El recreează prin discurs contextul 
genetic, realizând feed-back-ul acestui proces mentalitar: un eveni- 
ment insolit generează o structură narativă, după cum povestirea, prin 
performare, reaminteşte evenimentul. Oance e convins că locul numit 
Copca Rădvanului e blestemat, marca de acreditare fiind cele zece oi 
care s-au bolnăvit de gălbează. Pentru a-şi susţine opinia, el îi 
„citează“ ca martori pe ceilalți ciobani din zonă: Rar cioban prin 
locurile noastre care să nu ştie întâmplarea cu domnița Oleana şi cu 
Mură Lăutarul. 

Coordonatele temporale ale diegezei sunt conservate de text ca 
reper pentru o arhivă legendară și nu ca document istoric: pe vremea 
aceea; Pe atunci oblăduia pe Lotru un boier foarte mare şi de viță 
domnească. Celelalte personaje sunt prezentate într-o succesiune cau- 
zală: domniţa Oleana, unica fiică a boierului; Safta țiganca, chelăreasa 
boierului, o șerpoaică meşteră în descântece și în farmece şi prietenă 
cu necuratul, Mură Lăutarul, feciorul Saftei, prietenul din copilărie al 
domniţei; Voinea, peţitorul oficial al Olenei. Mură îşi capătă pore- 
cla/renumele de Lăutaru prin legendarizare. La început el e un rob 
oarecare, lucrează la fierărie; se îmbolnăvește şi, la insistențele 
mamei, boierul îl dă pe mâna starostelui lăutarilor. În trei ani l-a 

întrecut pe staroste şi a luat el stărostia lăutarilor de la curte. Jur 
după vreo şase ani, când au trecut pe acolo niște lăutari din Țaru 
Ungurească, boierul l-a pus pe Mură să cânte cu ei alături şi Mură u 
cântat mai bine. Atunci boierul i-a cumpărat lui Mură o vioară de nu 
ştiu câte sute de galbeni şi era boierul gata să-l trimită pe Mura 
plocon domnului său şi rudei sale, măriei sale vodă. Așa lăutar cu 
Mură nu mai auzise balta Oltului, de la matca lui şi până la Dunăre. 

Intriga o constituie sosirea în ziua aceea la curte a pețitorilo: 
trimiși de un sfetnic al divanului. Nu peste multe zile apare Voinca 
însuşi, care o cere în căsătorie pe Oleana. Logodna se face pe vrute, pe 
nevrule, moment ce declanşează manifestarea câmpului de forță 
al practicilor magice. Sub amenințarea sinuciderii, Mură o determini 
pe Safta să întoarcă bobii pentru el şi să descânte (Să fie suicidul prin 
înec un topos al culturii populare româneşti, de vreme ce Kira Kiralinu 
sau Ilincuța Şandrului preferă somnul Dunării decât să intre pe mâinile 
păgânilor, doamna lui Neagoe se aruncă în Râul Negru ca să scape de 
urmăritori, râul numindu-se de atunci Râul Doamnei, Stoicea se arun 
că în iazul morii lui Călifar, Mură se îneacă în 0lt?). Numai că sorții îi 
prevestesc sfârşitul, ce-i drept, împreună cu aleasa inimii sale. Alaiul 
nupțial îmbarcat în rădvane pleacă spre Râmnic. Mură îşi plânpe 
durerea cu vioara fermecată, în timp ce colăcerii chiuie şi slobozesc lu 
pistoale. 

Inevitabilul se produce. Când au ajuns unde e azi Copca, pământul 
a pierit de sub copite şi de sub roţi, cum piere gheața în rotocolul 
copcii!(...) Dar nu era întâmplare, ci lucru necurat. Căci vioara lu 
Mură a ţâşnit din Olt în văzduh şi a luat foc. Şi zbura pe apa Oltul 
devale, cu arcușul peste ea, şi ardea căt o căpiță şi cânta şi juca! Ton 
au priceput că e o mișelie a diavolului şi au pornit-o cu cruci. Vioari 
ca instrument al magiei negre a contaminat întregul mediu cu care a 
venit în contact. E nevoie de efortul conjugat al episcopului şi al sobo 
rului de preoți pentru exorcizarea Oltului: Vioara s-a stins şi a plesnul 
ca un butoi. lar Oltul, dezvrăjit, a aruncat pe mal, la lumina făcliilu: 
creştine şi la vederea norodului adunat şi îngrozit, pe Mură şi pe 
Oleana, îmbrățişaţi şi morţi. Diavolul schimonosise cinstita cununic! 
şi Mură şi Oleana aveau în cap, în chip de cununii şi bătute cu 
piroane, două căldări sparte. 

Etiologia pare satisfăcătoare, ea se înscrie în orizontul mentalitar al 
omului tradițional pentru care nici un gest necugetat nu rămâne nepe- 
depsit; forma de pământ străjuită de Olt dă mărturie peste veacuri de 
cele întâmplate arunci. În cazul de faţă legenda a vehiculat un model 
al exemplarității negative; Mură se înscrie în sfera antieroului, atitu- 
dinea lui — pusă în slujba unei cauze nobile, dar realizată prin 
recurgerea la instrumentele maleficului — nu poate servi ca îndreptar 
comportamental. Descriptivul ia locul normativului, iar educaţia prin 
contraexemplu pierde teren în defavoarea etiologicului pur. 

În Andrei Hoţul, Gala Galaction valorifică tema păcătosului pocăit, 
conectând motive ce se subsumează legendei hagiografice (R. Aigrain 
definea legenda religioasă ca naraţiune cu intenții edificatoare despre 
Dumnezeu, îngeri, sfinți — reali sau fictivi — , diavol, persoane virtu- 
oase a căror viață este închinată unui ideal religios). Se dezvoltă o 
secvență de miraculos creştin pe calapodul unei povestiri haiduceşti. 
Personajul principal trece printr-o pădure şi vede patru îngeri, meşterii 
Satanei, în jurul unui grătar uriaș, pregătit pentru a-i chinui sufletul 
când l-o aduce Tata Sarsailă. Se hotărăşte să intre într-o biserică şi să 
se pocăiască. E primit în cele din urmă într-o bisericuță de munte, 
după ce ucisese nouă preoți pentru refuzul acestora de a-l primi 
înarmat. Cuviosul Nil îl „uită“ pentru un veac pe Andrei Hoţul închis 
în biserică, iar când revine cu cheia îl găseşte bătând mătănii, de 
făcuse câte o groapă de 5-6 palme în fața fiecărui sfânt şi două gropi 
ca două morminte în fața Domnului şi a Maicii Domnului. E împărtă- 
şit şi izbăvit, iar trupul i se risipește ca un castel de nisip peste lespezi. 
Dovada existenţei sale ca persoană (= mască a acestei lumi) e ştearsă, 
asemenea sfântului ridicat cu trupul la cer; rămâne pilda despre peni- 
tența sa. Nu cele 91 de victime ale sale sunt conservate de memoria 
„populară“, ci gropile, cele câteva, pe care le-a făcut în fața icoanelor 
întru iertarea păcatelor. Ca simbolistică, imaginea e consonantă cu cea 
a tâlharului izbăvit lângă crucea răstignirii lui lisus. 

Nuclee legendare pot fi identificate și în alte scrieri ale lui Gala 
Galaction. Unele trăsături ale legendelor despre comori sunt ilustrate 
în Gloria Constantini (flacăra care jocă pe comoară, pecetea 
blestemului, consecinţele nefaste ale deschiderii comorii); În pădurea 
Cotoşmanei e o povestire superstițioasă centrată pe vraja aducătoare 

de somn, instrumentul hipnotic constituindu-l o mână de mort. 
Identificând filonul folcloric, Galaction nu se mulţumeşte să se adape 
din el, ci îl prelucrează, uneori chiar îl restructurează, fiind greu să 
decizi dacă e vorba de o legendă recontextualizată (sau măcar repo- 
vestită) sau de un simplu exerciţiu beletristic arhaizant. Cum temele 
sunt aceleaşi, nu rămâne să dea socoteală de diferențele semnalate 
decât modelul (scriptural vs. oral) şi poeticile care guvernează celc 
două produse: legenda populară (formă elementară) și legenda 
savantă. 


II. Semioză şi legendarizare n 
în proza lui Vasile Voiculescu” 


Orientat predilect spre întâmplările de dincolo de fire, Vasile 
Voiculescu împerechea „mentalitatea tribală cu  intelectualismul 
modem“ (Vladimir Streinu), propunând o dublă cheie a fenomenului, 
una logică, aproape ştiinţifică, cealaltă simbolică şi arhetipală; 
folosirea oximoronului ca figură de stil dominantă nu e întâmplătoare. 
Indiferent de fasciculul interpretativ activat (real sau fantastic/stra- 
niu/legendar), cealaltă posibilitate nu este neutralizată, ea rămâne ca 
explicaţie latentă (o putem numi gestație semantică), fiind validată în 
funţie de perspectiva receptorului. Într-o lectură semiotică, opera lui 
Voiculescu funcționează ca semn simbolic, polisemic şi ambivalent. 

Vor fi avute în vedere două povestiri ce au ca referent lupul 
(şi credinţele în legătură cu acesta): În mijlocul lupilor şi Schimnicul. 
Alegerea e motivată de statutul arhetipal/totemic al elementului lupin 
în cultura noastră, dar și de mecanismele de legendarizare surprinse de 
Voiculescu (mai ales în al doilea text analizat). În plus, sunt două 
valorizări diferite, una focalizată pe comportamentul de carnasier al 
lupului real, care poate fi dominat de factorul uman; cealaltă activând 
o veche paradigmă mitică referitoare la Iycantropie, care a alimentat şi 
simbolismul teriomorf al bestiariilor Evului Mediu. 





* Material publicat în Lucrările celei de a XIX-a sesiuni de comunicări 
ştiinţifice cu participare internaţională „NA V-MAR-EDU 2005“, Constanţa, 
pp. 599-604. 

În mijlocul lupilor e o povestire cu ingrediente fantastice, având ca 
motiv-pivot comunicarea interregn. Naratorul, un magistrat (în timpul 
povestirii), judecător de pace al unui ocol rural şi preocupat de strân- 
gerea unor rudimente de drept popular şi frânturi de obiceiul pămân- 
tului (în timpul povestit), deapănă istoria unor întâmplări la care a fost 
martor şi care îl au ca personaj principal pe Luparul, bătrânul care se 
pricepe să vorbească şi să se înțeleagă cu lupii în limba lor. Se întâl- 
nesc două falii mentalitare diferite, conflictul rezolvându-se la nivel 
epic prin finalul deschis, „în coadă de peşte“, pretabil la interpretări 
multiple. Rama care încadrează desfăşurarea legendară (dialogul cu 
fiarele pădurii constituind o constantă antropologică) conservă ecouri 
ale vechilor practici vânătoreşti: glonțul descântat, unsorile vrăjite, 
talismanele, zilele faste/nefaste, înfrânarea de la băutură şi purificarea 
vânătorului. 

Elementul care declanşează „întâmplarea“ îl reprezintă achitarea 
unui țăran învinuit că vânase fără permis, în sezon închis, o căprioară. 
Omul se apărase spunând că nu o ucisese cu arma, ci că o scosese din 
gura lupilor. Prin sat se vorbea că lupii au lucrat pe socoteala lui; era 
un mare vrăjitor de lupi, pe care îi supunea şi ii folosea cu farmecele 
şi magia lui, ca un stăpân (a se vedea în acest sens legendele cu 
Sfântul Petru — „Lanţul Sf. Petru“, „Soborul Sf. Petru“ — lupii fiind 
câinii săi). Aceste însușiri puse pe seama lui îi atrăseseră numele de 
Luparul (am putea numi asta /egendem antroponimic). Trăia afară din 
sat într-o peşteră, singur ca un sihastru. El e un om „însemnat“ 
(marcat) la nivelul comunității, e purtător de însemn victimar: Lumea 
spunea că în preajma lui nu suferă să vieţuiască nici un dobitoc 
domestic; Umbla vorba că din trupul lui se răsfiră un iz sălbatec şi 
nimeni nu-i poate suferi nici mirosul, nici privirile. Dar ceea ce-l 
eticheta cu adevărat ca malefic era faptul că uneori se preface el însuşi 
în lup şi iese înaintea oamenilor şi-i sfâşie (Repertoriul de legende 
populare româneşti consemnează astfel de metamorfoze, fiara redeve- 
nită om fiind trădată de urmele lăsate în urma contactului cu instru- 
mentele de apărare ale celui atacat sau de firele textile smulse din 
haina victimei — v. Maria Ioniţă, „Cartea vâlvelor“). 

Fenomenul de legendarizare funcționează şi aici. Adevărul, așa 
cum se desprinde chiar din gura celui considerat paria, e factorul care 

generează ansamblul de atribute negative ce i se impută. Luparul are 
capacitatea de a vorbi cu animalele. E o particularitate care îl scoate în 
afara speciei, îl face alfel, el devine reprezentantul semiotic a tot ceea 
ce colectivitatea ştie despre omul-lup. A dat semn şi a fost însemnat! 
(Identificăm aici mecanismul ţapului ispăşitor — v. Rene Girard.) 
Nu mai contează că vine în descendența unor pădurari vechi, că s-a 
născut şi a crescut printre pui de lupi. 

Luparul e gata să-și arate „meşteşugul“ lui avocatului. A ales 
noaptea Sfântului Andrei, când lupii îşi primesc pentru tot anul merti- 
cul lor de prăzi. (A se compara cu legendele referitoare la pedepsirea 
vânătorului curios să vadă cum stăpânul vine în mijlocul lupilor 
adunaţi la „urlătoare“ să le împartă hrană, dar şi cu superstițiile legate 
de noaptea Sf. Andrei.) Se urcară într-un copac, unde vânătorul — carc 
luase cu el o bâtă enormă — înjghebase un pătul. De acolo, bătrânul 
suflă într-o oală şi lupii îi răspunseră la chemare. (O credință asemă- 
nătoare am cules în 1999 la Valea Danului, lângă Curtea de Argeş 
după coborârea oilor de la munte, baciul se urca într-un pom şi sufla 
într-un ulcior nou; câte urlete de lupi se auzeau, atâtea oi aveau să 
piară în următorul an pastoral, răpuse de fiorosul camasier.) 

Accidentul avocatului, care cade din copac chiar în mijlocul 
lupilor, dezvăluie puterea lui Luparu. Într-o concentrare stranie, trans- 
formată într-un flux fosforescent, omul cu bâta ridicată ca un sceptru 
domină fiara: Din ochii căscaţi îi zbucnea un fel de văpaie, ca şi din 
mâinile întinse, mai ales din degete: un fel de materie fasforescentii. 
ca la licurici. Lupii sunt forțați să se retragă: După câteva şovăiri. 
hăiticul se dete bătut. Cumpăna magică era să nu curgă sânge. 0 
singură picătură, de la om sau de la fiare, şi vraja se spărgea. Nimu 
n-ar mai fi oprit catastrofa. Dar Luparul reuşise...(...) Fără aceasta 
magie am fi fost pierduţi. (...) Ca şi în magia vechilor vânători, omul 
meu crescuse, se lărgise dincolo de el, de sălbăticiunea strâmtă a lui. 
ca să poată cuprinde şi înțelege pe lup, să şi-l asimileze. Nunuu 
cunoscându-l astfel, magic, putea să-l supună şi să-l stăpânească 
Magul primitiv devenea prin asta arhetipul lupului, marele lup 
spiritual de dincolo, dinaintea căruia hăiticul de rând se retrage înfiv 
rat, ca oamenii la apariția unui înger... (În limbaj eliadesc secvenţi 
s-ar traduce ca solidaritate mistică între vânător şi vânat.) 

Dacă explicaţia e mulțumitoare pentru cei mânaţi de curiozitatea 
„populară“, nu acelaşi lucru se poate spune în cazul celor ce caută cu 
tot dinadinsul raporturi logice, cauzale între fenomene. Unul dintre 
prietenii naratorului-personaj crede că văpaia omului (...) era un 
fosfor oarecare, un putregai, cum face lemnul unor anume copaci, cu 
care el îşi imbibase mâinile şi obrazul, ca să ție în respect fiarele. Am 
citit undeva despre asta. Această logică de tip ştiinţific îi e total necu- 
noscută discursului legendar. Totuşi, deşi gândirea zisă „legendară“ se 
fundamentează pe alte resorturi mentalitare, tentaţia de a da explicații 
fenomenelor stranii e comună ambelor modele de explorare a univer- 
sului. 

Schimnicul e, din perspectiva teoriei literare, o nuvelă fantastică 
structurată pe opt secvenţe narative. 

A) Spaţiul desfășurării acțiunii îl reprezintă o mănăstire de călugă- 
ri. Părintele Sofonie — personajul nuclear al textului, „atlet al călu- 
găriei“ — poartă nimbul extra-ordinarului, al atipicităţii. De el ascultă 
fiarele care atacau stâna mănăstirii: Pe dată ce sosea de la stână înşti- 
ințare că s-au ivit fiare, il scoteau pe Sofonie de la rugăciune sau de 
oriunde s-ar fi aflat. Şi era de ajuns ca el să se ridice şi să facă un 
semn, pentru ca, acolo, departe, dihăniile să dea numaidecăt inapoi şi 
să fugă. Din cei patruzeci şi cinci de ani ai săi, treizeci i-a petrecut 
numai în mănăstire. Doreşte să plece în sihăstrie, să devină pustnic. 

B) Secvența a doua o precede, din punct de vedere al temporalităţii 
diegetice, pe prima. E o regresiune în biografia de început a călugă- 
rului Sofonie, pe numele de mirean Stan. Accidentul din copilărie, 
când un berbec nărăvit l-a împuns, l-a trântit şi l-a buşit cu maiul 
capului de l-a lăsat leșinat, a avut consecinţe pentru tot restul vieții. 
Băiatul rămăsese zdruncinat, aproape sălbatic. La cincisprezece ani 
intră la mănăstire. Aici săvârşeşte mai multe minuni, începându-și 
cariera legendară: scoate apă din fântână fără să atingă roata cu lanț, 
ușa încuiată a bisericii se deschide singură în fața lui, candela i se 
coboară înainte spre a fi aprinsă, proroceşte vremea, află lucruri 
pierdute, îi dovedeşte pe hoți etc. Toate acestea, lățite în lume 
(= mediatizarea particularului, a straniului/media events & legenda 
events), au adus slavă mare mănăstirii, cu năvală de poporime, spor 
de evlavie în norod, întărirea credinței şi multă grijă spre trăire 


147 


cucernică în obştea monahicească a lăcaşului (funcţia cultică a legen- 
dei + modelarea comportamentală). Starețul îi restricționează darul 
săvârșirii minunilor pentru că tânărul nu conştientiza puterea sa, lucru 
ca într-un fel de somn, un soi de beție. Neactivarea capacităților cu 
care a fost înzestrat atrage după sine apariţia lupului. 

C) Mitropolitul aprobă schimnicia lui Sofonie, redenominat Antonie. 
Se retrage într-o peşteră, cale de trei ceasuri față de mănăstire, 
transformată de alt schimnic înaintaş în chilie. | se aduce mâncare o 
dată pe săptămână. 

D) După plecarea lui Sofonie-Antonie, lupii fac mari pagube în 
turma mănăstirii. Se stabilește un semnal (tragerea clopotului într-o 
dungă, ca la primejdie) pe baza căruia sihastrul să afle că au intrat 
fiarele în stână, să le poată alunga. Canalul de comunicație nu funcţi- 
onează însă din mai multe „cauze“: clopotarul îşi rupe piciorul; un 
altul nu ştie să tragă clopotul într-o dungă; călugărul Zenovie, care 
pătimea de nesomn, este vizitat chiar în clopotniță de lupul cel sur. Sc 
iau măsuri radicale: se înalță o cruce uriaşă chiar în mijlocul stânei, se 
cumpără o armă de foc. Efectele nefiind cele scontate, acum pricepură 
toți că nu se petrec lucruri curate, şi mănăstirea e prigonită de puteri 
întunecate. Baciul îi cere egumenului să dea dezlegare unui solo- 
monar, vestit descântător de fiare şi desfăcător de farmece, să vie în 
ajutorul turmei. 

E) Intră în scenă Şotropa, vrăjitorul, marcat mitologic (chiomb de 
un ochi, cu o vergeluşă de alun în mână, cosorul de argint înfipt în 
brâul verde, iar în sân sticluţa cu spiriduş), vorbeşte limba câinilor (la 
fel cum Luparul vorbea limba lupilor), de la care află că cel care i-a 
îngrozit nu e lup, ci om, adică pricolici. Mai rău ca fiara adevărată. 
Ba, lupul le este un om cunoscut. Punerea la cale a prinderii prico- 
liciului se înscrie în același registru magic: ...Numai glonț de argini 
descântat se prinde de el, la care se adaupă aducerea la stână a unui 
cocoş alb, să auză toaca-n cer şi să dea veste duhurilor să se facă 
nevăzule. 

F) Starețul pleacă la București, la Mitropolie, pentru a discuta 
cazul omului-lup cu bătrânul Teoctist, profesor şi mare îndeletnicitor 
cu ocultismul şi magia. Se propun trei modalități de identificare a pri- 
coliciului: botezul (pricolici se face de obicei copilul care nu a primi! 

această sfântă taină), aducerea lui Antonie (care are puterea să-l 
prindă şi să-l puie în lanţ ca pe un câine), glonțul. Primele două 
variante nu sunt eficiente. 

G) E prezentat Şuşnea. Portretul lui e al unui vânător arhetipal: 
(...) cu mişcări mlădii şi agere priviri albastre. Călca aşa de uşor, că 
nu-l simţeai, ai fi zis că alunecă (...). Nu bea rachiu, nu pufăia tutun. 
Ducea în spate o flintă veche cu încărcătura pe gură, iarba de puşcă 
într-un corn de bou negru, gloanțele într-o teşilă de piele la şold. E 
marcat genetic şi capătă poreclă (avea din naştere şase degete la mâna 
dreaptă, iar în obraz o pată mare sângerie — i se spunea Falcă-Prăjită). 
Gesturile pe care le face vrăjitorul Şotropa sunt ezoterice, de neînțeles 
pentru cei neinițiaţi: a însemnat locurile, a tras cu cosorul de argint un 
cerc magic în interiorul căruia a rostit formule numai de el înțelese, l-a 
afumat cu diferite buruieni (zârnă, lupisdragi). Au stat la pândă, iar 
când duşmanul a muşcat, Şuşnea a tras în plin. Începe căutarea 
omului-lup, rănit sau mort. 

H) Sub pretextul unui vechi proces, repus pe rol, legat de terenul 
pe care se afla și peştera schimnicului, starețul aduce de la Bucureşti 
patru oaspeţi (profesorul Teoctist, avocatul Mitropoliei, doi ingineri). 
Toţi cinci intră în peşteră și îl găsesc pe Antonie mort; îl cercetează şi 
află urma glonțului descărcat din arma lui Şuşnea. Teoctist îndepli- 
neşte ceremonialul stârpirii pricoliciului: împlântă toiagul ascuţit în 
inima mortului. Trupul este adânc îngropat în pădure şi peştera pece- 
tluită. Finalul e guvernat de thaumatozie (= explicarea faptelor insolite 
prin miracole, după Benigni, „Legile deformării realității“): Târziu 
(...) când cineva o îndrăzni să dea la o parte lemnele şi va găsi peşte- 
ra goală, are să trâmbiţeze o nouă minune: piatra pecerluită şi sihas- 
trul nicăieri. Această pieire fără urmă prin zidurile stâncii, ca o 
răpire la ceruri, pe lângă că pune la adăpost pe părintele stareț şi mă- 
năstirea de orice neajunsuri şi tulburare, are să întărească faima şi să 
sporească slava părintelui Antonie. 

Motivul naturii nediferențiate om-animal are o îndelungată carieră 
folclorică; Iycantropia se materializează sub forma pricoliciului 
(la români), ca loup-garou (la francezi) sau ca werwolf (la germani). 
Credinţa în existența omului-lup e atestată încă din Antichitate, 
constituind unul dintre aspectele pe care le îmbracă spiritele naturii. 

Eliade, în schimb, discutând iniţierile confreriilor războinice, se opreş- 
te asupra îmbrăcării pieilor de lup, prin care postulantul îşi asimila 
comportamentul carnasierului, adică devenea un războinic ca o fiară 
sălbatică (aceasta ar fi o formă de lycantropie rituală). Tot aces 
ansamblu de superstiții e explicat de istoricul religiilor pe baza unui 
proces de folclorizare, adică prin proiectarea în lumea imaginară : 
unor rituri concrete, fie şamanice, fie de iniţiere războinică (în „De lu 
Zalmoxis la Genghis-Han“, p. 26). 

Pe tărâmul demonologiei populare, Iycantropia constituie un feno- 
men de prim rang. Cel mai adesea, „lupificarea“ omului, regresul în 
animalitate, e urmarea unei pedepse. (În Constelaţia Lupului ne-ar 
oprit pe larg, asupra fenomenului, motiv pentru care nu îl mai reluăn 
aici.) 

Voiculescu păstrează în nuvela sa încărcătura mitologică a Iycan 
tropiei, cu tot ce implică ea la nivelul practicilor de apărare 
El suprapune însă două elemente aparținând unor universuri diferite. 
antinomice chiar: călugărul — proiecţie a sacrului în lume şi Iycan 
tropul — unealtă diavolească. Rugăciunile adânci în care cade Sofonic 
nu sunt altceva decât decorporalizări în timpul cărora noua entitate: 
însuflețită face ravagii. Funcţia poetică a mesajului e accentuată «e 
Voiculescu prin câteva mărci ce anticipează parțial dezlegarea enip 

ei; sunt structuri comportându-se ca semne indiciale şi simbolice în 
acelaşi timp (Ch. S. Peirce): neclintită plecăciune; răpit dincolo de 
lume; fără să întoarcă spre ei capul pe grumazul țeapăn de grozav: 
încordare (se zice că lupul are gâtul țeapăn, iar în ziua în care reuşeşte: 
să-şi vadă coada devine foarte periculos), părul şi barba sure îi stai 
zbârlite ca de mânie şi ochii arzători îi sticleau de un foc sălbatic. 
căscă fioros de câteva ori, descleştându-și cât putu fălcile, îşi linse cu 
limba clăbucii de spumă roşie ce-i tiveau colțurile gurii scrâșnite întic 
dinți. Acum se făcuse la loc părintele schimnic Sofonie şi se închis 
iar în chilie. 

Voiculescu surprinde magistral mecanismul de substituție a unii 
personaj sau eveniment cu arhetipul sau paradigma lor. Persoana, 
importantă ca rang istoric ori prin ceea ce a făcut (sfânt, martir, haidu: 
etc.) rămâne în memoria colectivităţii. Amintirile despre ea sunt altoi!: 
cu alte poveşti care să-i sporească faima şi să-i conserve exemplaritatei 

Dar cum schimnicul nu-i mai stingherea cu nimic, locul lui în 
mănăstire nu rămăsese gol. Urma lui adâncă o umplu wm soi de basm, 
legenda părintelui Sofonie zămislită din uimiri, amestecată cu spaime 
şi nostalgii. Nu-l mistui uitarea până la cenuşă, ci rămase dincolo de 
pietre, îmbălsămat de mireasma aducerilor-aminte, ca nişte moaşte 
scumpe. Aşa au apărut legendele despre corbii care aduc hrană în cioc 
schimnicului și care poartă rugăciunile lui spre Dumnezeu, despre 
vulturul care-i ține de urât, despre şoricelul pe care-l învață să se 
roage. 

Schimnicul are ceva din solemnitatea legendei hagiografice. 
Sofonie chiar pare un anahoret; trăieşte în pustie şi îmblânzeşte fiare. 
Are vocaţia martorului la hierofanie şi îşi judecă fraţii. Înştiințat că 
lupul le mănâncă oile, Sofonie le răspunde că şi ei mănâncă pe 
Cristos, mielul lui Dumnezeu. În regim nocturn însă se activează com- 
portamentul malefic (G. Durand l-ar plasa probabil la simbolismul 
teriomorf), specific antieroului. Comasarea celor două nuclee legen- 
dare — de factură mitică/de factură hagiografică — a generat, într-o 
lectură etnologică, o formă hibridă, „artificială“; în cheia literaturii 
artistice structurile sunt pertinent articulate, personajul capătă adân- 
cime, iar semnificația de ansamblu are de câştigat. 

APA ȘI FOCUL ÎN OBICEIURILE AGRARE* 


Din cele patru elemente fundamentale cu care opera filosofia antică 
ne-am oprit în rândurile de față la diada apă-foc. Dincolo de funcția 
cathartică — probată și prin practica ordaliei — ne interesează rolul 
jucat de apă şi de foc în ciclul complex al obiceiurilor de peste an, cu 
specială referire la ciclul agrar. 

Câmpurile simbolice generate de cele două elemente includ 
valenţele apei şi ale focului ca principii generatoare ale existenței 
(apele primordiale, focul cosmogonic), dar şi ca factori ai extincţiei 
(apa diluviană, focul eshatologic). Între aceste extreme pendulează și 
alte valorizări: apa vie şi apa moartă, apa pluvială (cea care hrăneşte 
vegetaţia), apa rituală. Intră aici apa magică (agheasma, apa de 
stropire şi libaţie), apa acționând ca solvent universal al impurităților 
fizice şi sufleteşti. De partea cealaltă găsim focul solar, focul ceresc 
(fulgere, tunete), focul viu, focul infemal, focul prometeic 
(v. Kembach). 

Lăsând deoparte aceste considerente de ordin interpretativ, vom 
fixa câteva repere temporale încercând să schițăm un calendar agricol 
Intervalul circumscris de echinocțiul de primăvară şi de cel autumnal c 
precedat de unele practici de previziune, în special de factură 
meteorologică: Calendarul de pită - în Ajunul Crăciunului, un cuțit 
uns în prealabil cu suc de ceapă se împlântă în pâine; în funcție de 
culoarea căpătată de lama cuţitului se va şti dacă anul următor va fi 
bogat în grâu (lama roşie), în fân (lama vânătă), în porumb (lama 
albastru-gălbuie), Calendarul din cărbuni aprinşi — este un rit pros- 
pectiv bazat pe un „fruct“ al focului; în noaptea de Anul Nou se alee 
mai mulți cărbuni de dimensiuni egale proveniţi de la același lemn și 
se repartizează câte unul pentru fiecare cultură. În funcţie de cantitatea 
de cenușă rezultată, țăranul va şti ce să cultive. Şi celălalt element luat 
în discuţie — apa — apare într-o astfel de practică de divinație: calen- 
darul foilor de ceapă. Se practică tot în noaptea de Anul Nou; fiecare 
lună calendaristică are repartizată câte o foiţă de ceapă. În funcţie de 
lichidul strâns în cavitatea acestei foi se va şti care sunt lunile 
secetoase şi care sunt cele bogate în precipitaţii. 





* Publicat în „Caiete folclorice Argeş, nr. V-VI/2004, pp. 200-207. 

Tradițional, Anul Nou agrar debutează o dată cu moartea Babei 
Dochia, sacrificiul zeiței agrare îmbătrânite fiind mediat tot de apă şi 
foc: mai întâi căldura amăgitoare, care o face să pomească cu oile 
la munte, apoi ploaia şi forma ei extremă, viforul, care o transformă în 
stană de piatră. Pentru că intervalul în care se înscrie ciclul agrar este 
unul deschis, începuturile obiceiurilor de primăvară pot fi împinse 
până la Lăsata Secului. 

Refenelele (Vergelul) ca petrecere de rămas-bun a câșlegilor şi de 
început al postului mare, pe lângă funcţia de reglare a mecanismelor 
sociale, se dorea și o pregătire a celor ce urmau să înceapă muncile de 
primăvară. Se ştie că între riturile de fecunditate şi cele de fertilitate 
există o legătură indisolubilă. Or, cei care nu s-au căsătorit pe perioada 
câşlegilor, deşi „era vremea“ să o facă, erau considerați la nivelul satu- 
lui tradițional maculați. Reţinem aici doar un text ce conţine motivul 
morții prin înec, motiv asupra căruia vom reveni: Astăzi îi lăsat de 
sec,/Mă duc, mamă, să mă-nec,/Unde-o fi balta mai lată,/ C-am rămas 
nemăritată;/Unde-o fi balta mai lină,/C-am rămas fată bătrână 
(S. FI. Marian, p. 205). 

Tot la Lăsata Secului se practica obiceiul numit Alimori, Priveghi, 
Hodăiţe, care interferează adesea cu Strigarea peste sat. (Termenul a/i- 
mori cu etimologie incertă e posibil să fie o remanență dintr-un vechi 
descântec performat în scopuri fertilizatoare.) Focul îndeplinea în 
acest caz funcţii purificatoare, dar şi apotropaice, manifestarea având 
iniţial scopul de a alunga la începutul anului agrar forțele malefice 
(R.E.F., p. 73). Roata, înfășurată în paie cărora li se dădea foc, era 
lăsată să se rostogolească după o înălțime, generând astfel un simbo- 
lism solar. 

Urme ale unui rit agrar pot fi identificate și în obiceiul Cucilor 
(practicat în Dobrogea la Lăsata Secului şi, se pare, alogen - importat 
de la bulgari), un soi de joc carnavalesc cu măşti. Componenta rituală 
este de formă nonverbală: cucii se înhamă la amiază la plug și trag, în 
mijlocul satului trei brazde concentrice. Semnificativ este săculețul cu 
cenușă (aparținând aceleiaşi familii simbolice ignice), cu care membrii 
cetei îi lovesc pe cei întâlniți în cale (similitudini cu Brezaia musce- 
leană). 

Debutul efectiv al muncilor de primăvară se făcea prin Pomireu 
plugului sau Sâmbra plugului, în ziua celor 40 de mucenici (9 martie) 
Probabil focurile de mucenici care amintesc sacrificiul lor vin de mai 
departe, când era incinerat simbolic spiritul iernii şi renăştea spiritul 
verii. Ghinoiu opinează că focul ritual de la această dată avea rolul de 
a ajuta soarele să depăşească momentul de cumpănă de k echinocțiu şi 
să înainteze spre solstițiul de vară, dar îi atribuie şi alte funcţii 
a) purificatoare (curățirea spaţiului de forțele malefice); b) profilactice 
(preîntâmpinarea neplăcerilor aduse oamenilor de şerpi şi insecte pc 
timpul verii); c) fertilizarea grădinilor, livezilor, viilor; d) divinatoric 
(pronosticuri meteorologice după felul cum ardea focul, se înălțau 
flăcările, se împrăștia fumul) (v. Ghinoiu, p. 76). - 

Pregătirea plugului trimite şi ea la cele două elemente structu 
ratoare ale prezentului material, apa şi focul. Mai întâi fiarele plugulu: 
sunt duse pentru a fi ascuţite la fierar — un adevărat Hefaistos 
(Vulcan). Acesta le trece prin foc ca să se curățească de tot răul 
(S. FI. Marian, II, p. 25). Faza liminală — dintre pregătirea uneltelui 
pentru arat şi pornirea efectivă a plugului — e marcată de stropirea cu 
apă sfinţită. Stăpâna casei are în mână o cofă cu apă, un struț de busu 
ioc, tămâie, pâine de grâu şi o bucată de sare cu care înconjoară de trei 
ori plugul cu boi şi plugarii (în sensul mersului soarelui); îi afumă şi îi 
stropeşte. (Pe lângă funcţiile cathartice şi apotropaice ale apei, de care 
am mai vorbit, identificăm aici şi principiul magiei prin similitudine 
stropirea cu apă având acelaşi rost mentalitar cu jocul Paparudeloi. 
adică îmbunarea divinității pluviometrice.) 

În ziua de Măcinici era atestat (în Muntenia şi Oltenia) şi obiceiul 
baterii pământului cu maiurile, îndeplinit de copii cu scopul de a 
alunga frigul şi de a scoate căldura din pântecele pământului: /nrr« 
frig şi ieşi căldură,/Să se facă vreme bună/Pe la noi prin bătătură. 

Revenind la calendar, putem opera o secvenţializare pe ciclu: 
vegetaţionale: 1) aratul şi semănatul; 2) răsărirea grânelor şi asigurarcu 
condiţiilor prielnice de dezvoltare; 3) încetarea creşterii şi începutul 
împârguirii; 4) secerișul. Prima etapă e marcată ceremonial prin Plu 
garul (Crai, Crai-Nou, Tânjaua), o componentă simbolică importantă 
fiind cea acvatică. Asigurarea dezvoltării normale a vegetației avea în 
vedere stabilirea unui echlibru în relația apă-foc (rituri de invocare i 

divinității pluviometrice în caz de secetă şi a divinității solare în caz 
de inundaţii): Paparuda, Caloianul, Mumiţa ploii şi tătita soarelui, la 
care s-ar putea adăuga jocurile de copii gen Cărămidă nouă/Dă 
Doamne să plouă vs. Cărămidă lucitoare/Dă Doamne să fie soare. 
Etapa următoare e punctată de Rusalii (jucul Căluşului) și de Sânziene 
(Drăgaica), iar finalul ciclului vegetațional e constituit de obiceiul 
Cununii (Buzduganul), în care disputa mitologică dintre sora soarelui 
şi sora vântului poate fi redusă tipologic la diada apă-tfoc, cu 
funcționalitate complementară, nu antinomică. 

Obiceiul Plugarului era un act de consacrare a celui dintâi ieșit la 
arat. Acesta era încătuşat cu funii vegetale şi purtat pe o grapă trasă de 
mai mulți flăcăi până la marginea unui râu. Aici era cufundat în apă, 
apoi urma o stropire generală (/ustratio per aquam), probabil un 
străvechi rit de fertilitate. Tot în legătură cu apa vom plasa şi practicile 
de la Sfântul Gheorghe (23 aprilie), capul primăverii, înverzitorul 
naturii, semănătorul tuturor seminţelor, aceste atribute diferențiindu-l 
de Sfântul Dumitru, culegătorul şi strângătorul pâinilor şi fructelor. 
Sângiorzul (Blojul) e o divinitate fitomorfă substituită de purtătorul 
măştii vegetale. Alaiul constituit cu acest prilej intră prin curţile 
oamenilor și este udat (vezi şi Împrooratul, când tinerii se stropeau cu 
apă sau chiar se aruncau în râuri). Moartea simbolică a blojului se 
făcea prin aruncarea în apă sau prin dezbrăcarea veşmântului vegetal. 
Sunt cunoscute şi la această dată focuri, la fel ca la Bobotează 
(6 ianuarie), Mucenici (9 martie), Alexii (17 martie), Buna-Vestire 
(25 martie), Sfântul Dumitru (26 octombrie). 

Prin obiceiul Lăzărelului vom face trecerea spre al doilea ciclu 
vepetaţional. Ov. Bârlea vede în Lăzărel o întruchipare folclorică a 
eroului vegetațional, înrudit cu Caloianul. Atât că funcția lui propiţi- 
atorie rezidă nu în provocarea ploii, ci în transformarea lui însuşi în 
vegetație abundentă în urma morții violente (Ov. Bârlea, p. 403). În 
judeţul Teleorman e atestată Lăzăriţa — un grup alcătuit din 3-4 fetițe 
îşi confecţionează cununi din flori de câmp şi umblă cu ele pe cap pe 
la casele oamenilor fără să spună nimic, primind de la gazdele „colin- 
date“ ouă. Merg după această procesiune la o apă curgătoare şi-şi 
aruncă cununile. 

Paparudele nu reprezintă numai o incantaţie pentru ploaie, ci şi o 
urare de fertilitate. Simbolismul apei rezidă atât în osatura textuală, cât 
mai ales în manifestarea cinetică a obiceiului, ritul gestual fiind 
chemat de cel verbal. Invocaţia adresată divinității pluviometrice e una 
nemediată, Paparuda fiind ea însăşi o nimfă a apei (în Caloian avem 
păpuşa). Există zone în care stropirea alaiului se făcea cu apa cu care 
s-a spălat putineiul sau chiar cu zer. Această componentă e semnifi- 
cativă magic întrucât vorbeşte despre o funcție mana a ritualului 
Paparudei (Cuceu, p. 124). Apa cu care urmează a fi udată paparuda e 
apă curată, neîncepută, atunci scoasă din fântână. La rândul lor, 
paparudele urmăreau să ude mai ales femeile însărcinate, uneori chiai 
le aruncau „fără milă“ în apă (Cuceu, p. 130). Sunt şi.cazuri extreme, 
când purtătoarea măştii verzi era chiar gravida. 

Caloianul (uneori apare şi perechea sa, Caloiţa) continuă cultul 
străvechi al zeului vegetației, anual omorât şi înviat, semne ale unui ril 
funerar fiind prezente la tot pasul (v. Ghinoiu). Se confecționa o 
păpuşă (adesea îmbrăcată în haine femeiești) care era bocită, apoi 
îngropată (în a treia marți după sărbătoarea pascală). Se dezgropa joia, 
era ruptă în bucăți și aruncată într-o fântână sau într-o apă curgătoare, 
pentru ca anul să fie ploios şi îmbelşugat. Mumiţa ploii şi tătița 
soarelui combină ritualitatea apei cu cea a focului. Cele două păpuşi 
reprezintă două divinități cu funcţii opuse, îngroparea respectiv dez- 
groparea alternativă având darul de a echilibra manifestările naturii în 
vederea împlinirii vegetaționale a recoltei de peste an. 

Atât Caloianul cât şi Mămița ploii şi tătița soarelui se prezintă ca 
invocații „indirecte“, rolul de mediator jucându-l păpuşa (din lui, 
cârpă, lemn; paie). Funcţia fatică a textului, de punere în contact cu di- 
vinitatea, e marcată prin paronomazie: Paparudă-rudă, Caloiene-ienc. 
Teocrit descrie o practică asemănătoare prin care două păpuşi 
înfățişând pe Adonis şi pe Afrodita — sunt bocite de femei, după carc 
sunt aruncate în mare. La fel de interesantă e informaţia referitoare la 
imersiunea unor statui reprezentând zeițe (Cibele, Athena, Afrodita, 
iar la catolici, Fecioara Maria), cu scopul de a fecunda apa ori de a 
combate seceta (Dicţionar de simboluri, p. 57). 

În ceea ce priveşte jocul Căluşului și legătura acestuia cu agrarul, 
ne vom referi la funcția de fertilizare a lanurilor de grâu, dar şi li 

principiul magiei homeopatice: îndemnul hă/ei-șa! adresat căluşarilor 
de a sări cât mai înalt vizează o evoluţie asemănătoare a vegetalului. 
Îngroparea căluşului are în vedere moartea prin violență a măștii 
antropomorfe substituind căluşul (mutul sau steagul căluşului). Reţi- 
nem faptul că, uneori, această mască e depusă pe apă (Ghinoiu, p. 94). 
Căluşul poate fi interpretat ca un gest de rămas-bun al cetei de feciori, 
funcţiile vegetale fiind preluate de aici înainte de ceata de fete, respon- 
sabile cu recolta. 

Drăgaica (Sânzienele) cunoaște unele ocurențe ceremoniale sub 
forma dubletului: Drăgaica este crăiasa grupului de fete, Drăgan — 
mirele Drăgaicei. Îmbrăcată în alb, adevărată mireasă a grâului, Dră- 
gaica, însoțită de suratele sale, merge la marginea lanurilor, purtând la 
brâu sau la gât cheile de la hambarele din sat. Ca şi în jocul de căluş, 
îndemnul de a sări cât mai sus reprezintă un gest cu semnificaţie 
vegetaţională. 

Sunt uzitate în acest ceremonial două instrumente „magice“: 
cununa şi făclia. Cununa de Sânziene e purtată pe cap de o fecioară în 
timpul dansului, la terminarea ceremonialului cununa fiind agățată 
la fereastră sau în stâlpii porţilor, cu rost apotropaic — apără de apă şi 
de foc (inundaţii, fulgere, furtuni). Făcliile de Sânziene erau aprinse de 
flăcăii din Maramureş şi Bistrița-Năsăud, care se adunau în formă 
de cerc pe un deal. De aici coborau cu torțele aprinse în sat, încon- 
jurând grădinile şi împlântând făcliile în mijlocul holdelor sau al 
livezilor (v. Ghinoiu, p. 71). 

Sărbătoarea terminării secerişului e marcată, ca practică şi obiect 
ceremonial, de Cunună, Peană sau Buzdugan, obiceiul numindu-se şi 
nunta grâului. Legarea ultimelor spice sub formă rotundă activează 
fasciculul solar al simbolului şi implicit pe acela al focului, după cum 
„indicația“ rituală de a stropi cununa aduce în prim-plan conotaţiile 
pozitive ale apei, legătura dintre fertilitate şi fecunditate — aici în for- 
mă premaritală — fiind evidentă: Frunză verde de alună/Hai cu apa la 
cunună,/Cununa trăbă udată,/Fata trăbă măritată. lon lonică inter- 
pretează apa din ritualul agrar al Cununii ca apă vie, menită să asigure 
continuitatea vieţii geniului agrar care a fost sfâşiat şi rupt de baza 
vieții sale. („Dealu Mohului“). 

Calendarul agrar se închide, simetric, tot prin practici ignice. Focul 
lui Sâmedru (26 octombrie) conservă funcțiile apotropaice şi fertilizi 
toare ale elementului piric, tăciunii rămaşi în urma combustiei cerc 
moniale fiind aruncaţi prin grădini, păşuni, livezi pentru spor şi rul 
bogat în viitorul an. 

Putem conchide că apa (ploaia şi roua) şi focul (sorele, călduri) 
reprezintă pentru ciclul agrar ingrediente indispensabile, proiecția lun 
la nivelul mentalului popular (structurat simbolic) generând o serie «« 
practici ceremoniale — cu sau fără suport verbal — prin care se deschide 
circuitul „comunicaţional“ între terestru, subpământean şi uranian. 

PĂSTORITUL — DE LA MIT 
LA POVESTIREA MEMORIALISTICĂ? 


Câmpu' alb, oile negre, 
Cin' le vede nu le crede, 
Cin' le paşte le cunoaşte. 


Nu ne propunem în materialul de față să răspundem irefutabil 
întrebării: Ce au fost strămoşii noştri mai întâi — păstori sau agricul- 
tori? Vom lăsa chestiunile aporetice în seama celor pregătiți să despice 
firul în patru. Demersul nostru urmăreşte diacronic fenomenul pastoral 
şi propagarea sa în categoriile folclorului ceremonial şi literar. 

Raportat la aspectul temporal al transhumanței vom vorbi de 
calendarul mioritic şi de complexul de practici apotropaice şi profi- 
lactice ce decurge de aici. Un scurt excurs mitologic va căuta filiaţii 
între expediţia argonautică şi oribasia păstorilor carpato-danubieni. 

O dată ieşiţi din labirintul de simboluri, vom ancora în liniştea unei 
stâne de la poalele Făgăraşului, unde — ne paşte gândul — să redesco- 
perim păţaniile baciului Ciobănelea Gheorghe, zis Gică Herţa, din 
Corbi, judeţul Argeş. 

Noica opina că există o trinitate animală care stă la nivelul omului 
în istorie: oaia, boul şi calul. Vom selecta primul reprezentant zoo- 
morf. După mai multe credințe, oaia e socotită sfântă, pe filieră 
creştină făcându-se referire la ieslea ce l-a adăpostit pe pruncul lisus 
(Voronca, p. 39). Se ştie că preschimbarea în animal a agentului 
malefic e des întâlnită în credințe şi superstiții, or ovinamorfoza e 
imposibilă. Însuşi păstorul poartă nimb heruvimic (dincolo de omoni- 
mia cu Dumnezeu-păstorul din colindele noastre), el fiind cel care fură 
cuiele pironirii lui Hristos. Mediatorul zoo-antropomorf este fluierul 
(asta în cazul în care nu avem de-a face cu mioara năzdrăvană), 
instrument al cărui meşter este Dumnezeu. Așadar, din acest punct de 
vedere cele două elemente — omul şi oaia — se pot înscrie într-o teorie 
a comunicației, cu specificația că ecuația emițător-receptor este una 
reversibilă; dacă ciobanul este în stare să povestească de când dau 


* Publicat în „Caiete folclorice Argeş“, nr. V-VI/2004, pp. 122-130. 

oile la berbeci şi până când fată primul miel în fiecare seară câte vw 
poveste (cca 150), unul din miei va fi năzdrăvan şi îi va spune tot ce u 
va întâmpla cu el (motiv ce apare şi în Mioriţa). 

Pentru Octavian Buhociu, păstoria este o problemă fundamentală 
culturii româneşti, am adăuga noi şi a civilizației, deşi unele 
materiale sunt mult mai reduse decât în cazul civilizaţiei agricole. 0) 
amplă discuţie incumbă transhumanţa ca agent de răspândire a limbu 
române şi ca element probant al neîncetatei viețuiri pe aceste tărâmuni 
Opincile şi celelalte elemente ale portului — sarica, cioarecii, brâul. 
gluga, zephea, pieptarul, cojocul sunt şi ele specifice unei civilizații 
pastorale. Descendenţa logică pe axa vânătoare — domesticire — agri- 
cultură ar veni să confirme primatul pastoralului „in detrimentul 
aprarului. Trebuie remarcat că ocupațiile, profesiile se constituie într-un 
sistem, ale cărui legi interne de funcţionare realizează autoreglarea în 
funcție de nevoi și împrejurări. La nivelul colectivității, indivizii sc 
pot specializa pe diferite domenii, atât diacronic, cât şi sincronic. 

S-a vorbit — şi nu de puţine ori — de caracterul beligerant dinti: 
agricultori şi păstori, dintre sedentari și nomazi. Laviosa-Zambotti, în 
Les origines et la difjusion de la Culture (apud Buhociu, op. cit. 
p. 200) plasează acest conflict pe coordonate psihologice: agricultorii 
pașnici, cu înclinație spre artă, crescătorii de vite nomazi cu un tempce- 
rament aspru. De altfel, şi Densusianu vorbea de energia şi puterea de 
expansiune a ciobanilor. Dincolo de aceste considerente de ordin 
teoretic, e invederat faptul că, cel puţin în Carpaţi, atributul de noma 
nu se mulează întocmai pe realitatea pastorală. 

Pentru a argumenta aserţiunea anterioară vom face referire la tipu- 
rile de păstorit la români. Romulus Vuia vorbeşte de patru subclase 
1) păstoritul agricol local; 2) păstoritul agricol cu stâna la munte, 
3) păstoritul din zona fâneţelor; 4) păstoritul bazat pe păşune alpină în 
vară şi pe iematul la câmpie. Traian Herseni plasează pe baze 
antinomice păstoritul sedentar şi păstoritul nomad, acesta din umni 
specific fârşeroților sud-dunăreni (aromâni). 

Câteva considerente pe marginea celui care este în acelaşi timp şi 
preot şi jude în familiile de păstori („Memoriile lui Bethlen“, sec 
al XVII-lea — apud T. Herseni, Păstoria, p. 155). Ciobanul, păcurarul 
a pendulat în aria mentalitară românească între valorizările pozitive şi 

cele negative. Astăzi, apelativul „cioban“ are nuanță peiorativă, ace- 
lași înțeles avându-l şi expresia „Eşti boier fără b“. Există mai multe 
povestiri ce au ca actant un cioban prost, ele putând fi grupate mai 
degrabă în clasa anecdotelor. 

Polisemantismul lui pastor ofiosus (prin analogie cu deus otiosus = 
zeul retras, obosit) are în vedere, pe de o parte, trândăveala (-), iar, pe 
de altă parte, izolarea într-un univers axiologic (+). Vom discuta ceva 
mai jos despre reprezentarea stânei ca axis mundi. În sfârşit, gierul 
este întruchiparea bărbăţiei şi a frumuseţii neaoşe, dar şi Sisiful din 
Carpaţi, ursit a-şi perinda turmele catabasic şi anabasic într-o transhu- 
manță eternă. 

Dimensiunile spațio-temporale ale specificului național românesc 
pot fi şi ele „pastoralizate“. Se vorbeşte de un spațiu pastoral calitativ 
superior, el fiind consacrat profesional, astfel că aventura spaţială a 
păstorilor spre stână este o oribasie. În alegerea direcțiilor de transhu- 
manță intervin şi amintirile ciobanilor, căci toate drumurile se fac 
într-un Spațiu strămoșesc (Buhociu, p. 248). Topografia „drumului 
oii“, chiar dacă pare un labirint, pune întotdeauna la îndemână, pentru 
inițiați, un fir al Ariadnei. 

Dacă în ceea ce priveşte spațiul pastoral şi cel agricol putem identi- 
fica o complementaritate în hotarul obștei sătești, nu la fel stau lu- 
crurile cu diviziunile cronologice. Traian Herseni, în Probleme de 
sociologie pastorală (1941) face distincţie între timpul pastoral şi cel 
agrar, primul începând o dată cu sâmbra oilor (ziua stânii) — act de 
consacrare a stânei şi prag, de iniţiere pentru tinerii păstori în cadru 
comunitar. 

E momentul să răsfoim filele calendarului „mioritic“. Cele două 
anotimpuri pastorale — vara şi iama -— îşi împart frăţeşte zilele, fiecare 
atingând maxime la Circovii de vară (16-18 iulie), respectiv la 
Circovii de iară (16-18 ianuarie). 

Anul Nou pastoral debutează la Sângiorz (23 aprilie). Acum se 
formează turmele. Sâmbra sau măsurişul oilor (văratul) are în vedere 
aprecierea cantitativă în lapte a ovinelor. După numeroase activități 
practice — închiderea țarinilor, construirea stânelor, înțărcatul mieilor, 
tunsul oilor — şi juridice — asocierea proprietarilor de oi pentru forma- 
rea stânei, însemnarea oilor, angajarea ciobanilor, plata păşunatului — 

urma prima mulsoare, „măsurarea“ laptelui şi crestarea pe răboj. S 
actualizează acum un întreg complex de acte apotropaice şi profilac- 
tice (acţionează şi aici principiile magiei homeopatice — simpatetic și 
contagionist): gălețile pentru muls erau împodobite vegetal; se ungcu 
ugerul oilor cu o alifie preparată din untură de porc, plante medicinale 
şi cenuşă din focul viu (acest foc se aprindea la constituirea stânei și 
trebuia să ardă neîncetat până la coborârea turmelor de la munte). 
laptele era muls prin colacul de Sângiorz; se afumau ciobanii şi oile, 
se alungau prin strigăte şi zgomote vrăjitoarele care fură sporul lapte- 
lui, era anulată puterea cucului de a strica laptele; se preparau alimente 
rituale; era sacrificat un miel (v. Ghinoiu, Dicționar... ). 

Mituitul mieilor (Sfântul Ilie — 20 iulie) constă în tunderea mieiloi 
la stânele carpatice de către nevestele proprietarilor de oi; era primu 
întâlnire a ciobanilor cu „drăguțele“ lor după urcarea turmelor la mun- 
te. Aceste întâlniri ale păstorilor cu familiile lor erau numite rugi sau 
nedei. În trecut exista — în unele zone mai există și astăzi — prescripţiu 
potrivit căreia femeia nu avea voie să vină la stână, rit negativ (tabu) 
ce poate fi interpretat şi ca rit de separare, în măsura în care păstonul 
urmează treptele unei iniţieri. 

Nunta oilor sau năpustitul berbecilor (la jumătatea lunii octombrie) 
reprezintă momentul împerecherii ovinelor. După o gestație de aprox.- 
mativ 21 de săptămâni, oile fată în luna martie, înaintea lupilor. 

Răscolul oilor, Arieţul sau Alesul (Sfântul Dumitru — 26 octom- 
brie) este o sărbătoare celebrată la coborârea oilor de la stână. Acum 
se desfac tunmnele, se încheie socotelile între ciobani şi proprietarii de 
oi, se împarte brânza în funcție de însemnările de pe răboj. 

În ceea ce priveşte maximele celor două sezoane, e de presupus că 
se practicau acte cu finalitate apotropaică, Circovii de vară repre- 
zentând forțe malefice care „mânau“ spre turme fiare sălbatice, în 
special lupi, iar Circovii de iarnă erau divinități meteorologice cu acţi- 
une nefastă asupra turmelor. 

Vom întoarce, în sens invers de data aceasta, filele calendarului şi 
vom poposi în vechea Eladă. Se va naşte firesc întrebarea: Ce filiaţie 
se poate stabili între lason, argonautul plecat în căutarea lânii de aur, 
şi păstorul mioritic? Sunt simple speculații sau e vorba de un izomor- 
fism ale cărui rădăcini trebuie căutate în stratul de adâncime? 

Athamas, regele Beoţiei, a avut în urma căsătoriei cu Nefele doi 
copii: Fryxos şi Helle. A doua soție, Ino (fiica lui Cadmos), vrea să 
scape de cei doi urmași ai soțului său şi, deşi uneltirile păreau să dea 
roade, cei doi sunt salvaţi de un berbec cu lâna de aur, dar al zeului 
Hermes (şi Mioriţa încearcă să-şi salveze stăpânul de la extincție). 
Berbecul va fi apoi închinat marelui Zeus, aspect sacrificial întâlnit şi 
la noi la începutul anului pastoral. Practic, pentru cei doi frați erasun 
nou început. Lâna de aur intră în posesia lui Aietes (vrăjitorul din 
Colhida), care o aşază în dumbrava sfântă a lui Ares — zeul războki- 
lui — fiind păzită de un balaur înfricoşător. Or, Sfântul Gheorghe (cel 
care patronează plecarea oilor la munte) este, în mitologia creştină, 
tocmai biruitorul balaurului. 

Kretheus, fratele regelui Athamas, avea doi fii: Aison şi Pelias. La 
moartea tatălui, Pelias îl detronează pe fratele său. Aison va avea un 
fiu, Iason, crescut însă de Cheiron, cel mai înțelept dintre centauri. O 
descriere sumară a lui lason ne permite identificarea unor trăsături 
comune cu cele ale păstorului nostru: încălțat cu o sandală (la noi cu o 
opincă), coborât din munți, puternic şi frumos, cu plete bogate. EI 
pregăteşte expediţia argonautică spre Colhida. Printre argonauți se află 
Heracle, cel ce mută munții din loc prin forță, dar şi Orfeu, care-i mută 
prin cântecul lirei sale. Înainte de plecarea în călătorie s-a rânduit un 
ospăț plin de veselie. Şi sâmbra oilor se încheia cu o petrecere câmpe- 
nească unde se cânta şi se juca după melodii cu specific pastoral. 

Începe călătoria propriu-zisă, echivalentă cu plecarea turmelor spre 
munte. Urmează mai multe probe ale curajului, mai multe încercări, 
pe care atât argonauţii, cât şi păstorii le trec cu bine. Atingerea punctu- 
lui terminus al călătoriei nu înseamnă sfârşitul greutăților, ci, din 
contră, se constituie într-o iniţiere la nivel superior. Medeea, fiica 
vrăjitorului Aietes, ea însăşi vrăjitoare, se îndrăgostește de lason, 
motiv pentru care hotărăşte să-l ajute în confruntarea cu tatăl său. Ea 
pregăteşte o alifie din seva rădăcinilor unei plante crescute din sângele 
lui Prometeu, care să-l facă pe erou invulnerabil. Similitudini pot fi 
decelate şi aici: la noi se prepară o alifie din plante şi cenuşă de la 
focul viu, Prometeu fiind exponentul acestei combustii. 

Medeea îi va cere lui lason să se scalde (noaptea) într-un râu, să 
îmbrace veșminte cernite, să aducă jertfă lui Hecate o oaie neagră, 

unsă în prealabil cu miere. Dincolo de sacrificiul oii negre, demn de 
semnalat este și faptul că păstoritul şi apicultura au puncte de conver- 
genţă (şi cu stupina se pleacă în pastoraţie). Să mai amintim că pe 
țărmurile râului Fasis ardea focul viu al argonauțţilor, iar cântecul lui 
Orfeu făcea ca delfinii să se țină după Argo asemenea unei turme 
ce-şi urmează pas cu pas stăpânul (Kun, p. 259). 

Paralelismele de mai sus sunt suficiente pentru a proba existența 
unui pattern pastoral (ca structură mentalitară şi culturală), cu impli- 
cații multiple în interpretarea originii şi transmiterii lui. 

În ceea ce priveşte dispersia fenomenului pastoral în folclorul 
literar românesc, ne vom ocupa în cele ce urmează de povestirea me- 
morialistică. O succintă fundamentare teoretică (v. Mihai-Alexandru 
Canciovici, Direcţii de cercetare a prozei, R.E.F., 1994, nr. 1-2) ne va 
permite să facem trecerea către informaţiile de teren. Dintre speciile 
narative, unele sunt mai conservatoare, dar şi mai expuse degradării 
(basmul, legenda), altele — snoava, anecdota, bancul, povestirea se 
păstrează în memoria colectivităţii mult mai bine, atât prin reducția lor 
narativă, cât şi prin conţinutul social deosebit de marcat. 

Majoritatea cercetătorilor înclină spre a considera povestirea drept 
o formă esenţială şi arhetipală a epicului. Ea se caracterizează printr-o 
dezvoltare a materialului narativ descendentă, laxă, în care naraţiunea 
este subiectivizată, relatarea realizându-se din perspectiva povestitoru- 
lui, implicat ca actant, martor sau doar ca mesager al întâmplării. Este 
o narațiune uniepisodică (short-story), având drept corespondent în 
literatură schița. Deşi latura subiectivă este puternic marcată, povesti- 
rile constituie documente importante despre viața păturilor sociale, 
oglindind şi orizontul lor sufletesc. 

Povestitul era legat în trecut de anumite credinţe de natură super- 
stițională. Trebuia ca păstorii să spună în fiecare seară trei poveşti şi 
apoi să facă o horă în jurul stânei pentru a împiedica agenții nocivi să 
pătrundă înăuntru. Este ceea ce se cheamă funcţia magică a povesti- 
tului, funcţie ce are un caracter evanescent în contemporaneitate. 
Celelalte funcţii însă pot fi identificate şi astăzi: funcţia psihologică, 
funcția practică (vizând trecerea „neplictisitoare“ a timpului, dar şi 
ușurarea muncii), funcția educativă, funcţia ludică. 

Atmosfera rezultă atât din caracterul întâmplării — mai mult sau 
mai puțin spectaculoase — , cât şi din valoarea de schimb a relaţiei 
narator-receptor. Trecerea hotarului ce desparte cele două „personaje“ 
se face prin transformarea out-sider-ului în in-sider şi împărtăşirea 
celui dintâi din potirul amintirilor cu şi despre păstori. 

Motivul „pierderea oilor“ este des uzitat de folclorul românesc. 
Cauzele se referă la incursiunile animalelor sălbatice (lupi, urşh-şi 
chiar râşi), la natura ostilă, la neatenţie, dar şi la încălcarea unor pre- 
scripţii ancestrale. Este şi cazul ciobanului care se îndrăgosteşte şi îşi 
aduce mândra la stână. Mioara-călăuză, supărată pe gestul stăpânului 
său, îşi ia turma şi pleacă prin munte. Urmează o dublă căutare: 
ciobanul îşi caută turma, iar mama îşi caută fiul. De ruşinea mamei, 
fiul-păstor se ascunde printre pietre şi se preface în scai „ca să se lege 
în veci de oi“ (Buhociu, 1979, p. 282). 

Majoritatea povestirilor informatorului nostru gravitează în jurul 
„întâlnirii“ cu reprezentanții animalieri teriomorfi, naraţiunea trecând 
prin fantastic şi fabulos, dar ancorând energic în veridic. Intrarea 
ursului în mioare a lăsat de fiecare dată semne (ciobanul ne spune că 
un urs poate să strice în astfel de razii chiar şi 30 de oi). Se poate 
ajunge şi la luptă directă, faţă către față; vrând să-și scape berbecul din 
ghearele ursului, ciobanul a fost apucat de urs, smulgându-i-se cojo- 
cul. Locuţiunea verbală „a da semn“ are în mediul pastoral o semnifi- 
caţie aparte. În cazul în care unul dintre animalele turmei pierea, 
ciobanul avea datoria să aducă dovada „victimizării“, cel mai adesea o 
ureche sau coarnele. 

Ca explicaţie a intruziunii animalelor de pradă în stână, ciobanul 
aduce credința potrivit căreia dacă ai mâncat cu dulce miercurea şi 
vinerea, dacă ai tăiat oaia altuia, dacă nu ai ținut sărbătorile 
(Andreiu, Filipii) îți mănâncă lupu' oile. Despre „luarea manei“ sau 
„stricarea oilor“ aflăm că se realizează practic prin furtul drobului de 
sare de la turma căreia vrei să-i faci rău sau prin împlântarea cuțitului 
în lemn, gest însoțit probabil şi de descântec. 

Alte superstiții au în vedere naşterea mielelor şi a berbecuților: 
dacă în ziua de Anul Nou îţi vine mai întâi în casă o femeie, oile vor 
făta miele; dacă primul ce-ţi trece pragul e bărbat, atunci turma va fi 
bogată în berbeci. Cât despre alungarea din preajma stânei a lupilor şi 

a urşillor, ciobanul îşi aminteşte că bătrânele din sat (Corbi, pe valea 
Râului Doamnei) „legau gura lupilor“ prin încleştarea pieptenilor de 
scărmănat lâna. 

Toponimia deschide şi ea alte căi de interpretare: Plăişor, Malița, 
Bândea, Dara, Oticu, Ghiţu, Preotesele. Pe muntele acesta din urmă se 
află „Stâna Bătrână“ (altă ocurenţă a lui axis mundi). La mițuit, 
femeile păşesc „dincolo“ de lumea domestică şi se întâlnesc cu 
„oamenii“ lor (ele sunt vestalele plaiului mioritic). Aceste re-uniri ale 
familiilor se numesc rugi. Sunt rugile mândrelor pentru oamenii lor, 
sunt rugile bacilor pentru turmele lor. 

Pentru ca simetria să fie perfectă, vara pastorală se încheie cu 
Sfântul Dumitru, când focul viu e lăsat în părăsire și turmele sc 
scoboară, când alt foc — focul lui Sâmedru — se va aprinde pentru a 
conserva energia ce va fi descătușată în viitorul an pastoral. 

COMPORTAMENTE RITUALE SUB INCIDENȚA 
CODULUI PENAL: FOCUL DE MÂROAGÂ' 


O dată cu trecerea pragului dintre milenii a devenit din ce în ce mai 
evidentă restructurarea epistemei socio-culturale. Părem izolați într-un 
spațiutimp liminal; vrem să tăiem cordonul ombilical ce ne leagă 
de trecut, dar ne temem încă de tăvălugul globalizării. Între Vechea 
Europă şi Noua Europă, propensiunea noastră comoditară alege 
„eterna și fascinanta Românie“. Acestui proces de translație i se supun 
şi „produsele“ culturii populare, părți componente ale unui sistem 
deschis, non-imuabil. Termeni precum refuncționalizare, desincretiza- 
re sunt curent uzitaţi în abordările etnologice contemporane. Opinăm 
că acest câmp de forţe se manifestă pregnant în stratul de suprafață al 
fenomenelor, stratul de adâncime conservând încă semele fundamen- 
tale ale tradiţiei. 

Pentru a urmări mutaţiile produse în diacronie, ne vom opri la di- 
mensiunea agrară. Sistemul complex al practicilor agrare tradiționale e 
guvernat de un orizont mentalitar centrat pe două elemente, aparent 
antinomice, dar în esență complementare: apa şi focul. Activarea 
fasciculelor simbolice — acvatice şi/sau ignice — nu vizează exclusiv 
asigurarea condiţiilor climatice optime pentru recoltă (Paparuda, 
Caloianul, Mumiţa ploii şi tătița soarelui, focurile de Mucenici, de 
Lăsata Secului sau de Sâmedru etc., care funcționează pe baza princi- 
piilor magiei simpatetice sau contagioniste), ci şi pregătirea factorului 
uman şi a recuzitei specifice pentru muncile agrare. Din acest 
etnocâmp, vom selecta componenta ignică, cu specială referire la 
Măroagă, obicei practicat pe cursul mijlociu al Râului Doamnei, 
la Lăsata Secului. (De la interpretarea practicilor uzitând focul drept 
remanențe ale unui cult solar — Mannhardt, până la orientările ludice, 
competiţionale şi, uneori, chiar pragmatice ale fenomenului, trecând, 





” Prezentul material reprezintă forma revăzută și prescurtată a studiului Les 
Jeux rituels de printemps en Muscel-Argeş, în „Fuochi e rami. Feste e cere- 
moniali folklorici italiani e romeni“ (A cura di Ignazio Buttitta e Bogdan 
Neagota) — volum în curs de apariție la o editură siciliană. 

fireşte, prin valenţele apotropaice, profilactice şi popiţiatorii, avem tot 
atâtea mărturii semiotice ale refuncționalizării.) 

O altă proiecţie a mentalului popular subîntinde legătura dintre 
fecunditate şi fertilitate, dintre căsătorie şi rodnicia câmpului (purtă- 
toarea cununii de la seceriş e „mireasa grâului“), nu de puține ori focul 
fiind asociat cu elemente erotice. Nu e întâmplător faptul că începutul 
muncilor agrare, marcat de intrarea în Postul Paştelui, e celebrat și 
printr-un soi de exorcism comunitar (Srrigarea peste sat), menit a 
purifica individul pentru următoarea etapă; şi cum elementul feminin e 
ceva „mai predispus“ la maculare, fie şi numai prin necontractarea 
căsătoriei în perioada câşlegilor, fetelor bătrâne li „se trage o refenea“, 
cu alte cuvinte sunt supuse unui rit de infamare. 5 

Secvenţele calendarului muncilor agricole se înscriu în intervalul 
mărginit, pe de o parte, de focurile de primăvară (Mucenici — 9 martie, 
Alexii — 17 martie, Lăsata Secului, Joia Mare) şi, pe de altă parte, de 
focul lui Sumedru - 26 octombrie. În afara intervalului, dar influen- 
țând direct dezvoltarea vegetațională, stau practicile de previziune 
săvârşite în noaptea Anului Nou: calendarul din foi de ceapă, calen- 
darul din cărbuni aprinşi. Acesta din urmă reprezintă un rit prospectiv 
care se realizează prin alegerea mai multor cărbuni de dimensiuni 
egale, proveniţi de la acelaşi lemn; se repartizează câte unul pentru 
fiecare cultură şi, în funcţie de cantitatea de cenuşă rezultată, se va şti 
ce e propice să se cultive în viitorul an agrar (piromanţie). 

Înainte de a ieși la țarină, plugul era pregătit: cuțitul și brăzdarul 
erau duse la fierar pentru a fi ascuţite; fiarele plugului erau trecute prin 
foc „ca să se curățească de tot răul“ (S. FI. Marian, II, p. 25). Debutul 
efectiv al muncilor de primăvară se făcea prin Pornirea plugului 
(Sâmbra plugului), în ziua celor 40 de mucenici (9 martie). Supra- 
punerea elementului creștin e posibil să fi contaminat — opinează 
Ghinoiu — un obicei mult mai vechi, când era incinerat simbolic spiri- 
tul iernii şi renăştea spiritul verii. Focurile s-ar aprinde așadar la 
această dată pentru a ajuta soarele să depăşească momentul de cumpă- 
nă de la echinocţiu şi să înainteze spre solstițiul de vară (stimularea 
magică a astrului diurn se face pe baza magiei simpatetice, care 
funcționează şi în obiceul baterii pământului cu maiurile, atestat până 
nu de mult în sate din Muntenia). 

lon Ghinoiu identifică şi alte funcţii ale focului de mucenici: 
a) purificatoare (curățirea spaţiului de forțele malefice); b) profilactice 
(preîntâmpinarea neplăcerilor provocate oamenilor de şerpi şi insecte 
pe timpul verii); c) fertilizarea grădinilor, livezilor, viilor; d) divinato- 
rie (pronosticuri meteorologice după felul cum ardea focul, se înălțau 
flăcările, se împrăștia fumul) (1. Ghinoiu, p. 76). Focurile de Alexii 
(17 martie), slab reprezentate în Muntenia, interferează cu vechea 
credință potrivit căreia acum se dezmorțesc toate pângăniile şi jivi- 
nele, astfel că ogoarele şi livezile trebuie afumate pentru a le feri de 
dăunători. 

Cea mai spectaculoasă manifestare pirică de primăvară se desfă- 
şoară la Lăsata Secului. Fie că se numeşte Alimori!, Silito mori!, 
Hodăiţe sau Priveghi, ritualul urmărca alungarea forțelor malefice la 
începutul anului agrar (R.EF., p. 73). Contactul cu focul, dublat 
altădată şi de practica ordaliei, marchează purificarea, renaşterea (vezi 
mitul păsării Pheonix), dar şi imolarea reprezentării hibernale: se 
confecționa o păpușă de paie de mărimea unui om căreia i se dădea 
foc (Vrabie, p. 70). „Focurile de primăvară erau răspândite la aproape 
toate popoarele Europei şi îşi au originea (...) în practica îndelungată 
de apărare a semănăturilor şi livezilor împotriva gerului.“ (M. Pop, 
p. 102) Roata învelită în paie, aprinsă şi apoi rostogolită de pe o înălți- 
me, făcliile învârtite de flăcăi deasupra capului, regizează un „discurs“ 
al cărui cod e pus sub pecetea solarităţii, încadrabil într-o constelație 
simbolică eclatantă în peisajul antropologiei culturale. 

Pe aceeași coordonată temporală se situează şi „Strigarea peste 
sat“; sensurile vehiculate de ceremonial descind dintr-o mentalitate 
simbolică, probabil evumedială, care combină un rit de infamare cu 
unul de exorcizare a răului cu scopul de a pregăti comunitatea pentru 
intrarea într-o nouă perioadă (muncile de primăvară/ începutul 
Postului Paștelui). Ca stadiu de prag, în accepțiune vangennepiană, 
„Strigarea peste sat“ funcționează ca reglator al mecanismelor sociale, 
garantând depăşirea momentului de criză şi asigurând, prospectiv, un 
stadiu evolutiv augural. Pachetul funcțional îndeplinit de ceremonial 
cuprinde şi alte valențe: a) instanță judecătorească fonmnată din tineri 
necăsătoriți (Romulus Vulcănescu); b) cenzură socială a vieţii satului; 

c)alungare a forțelor malefice; d) formă a demascării colective 
(Mihai Pop) etc. 

Focul, stimulator al fecundității oamenilor şi animalelor, dar şi 
generator de fertilitate, intră în recuzita „Strigării peste sat“. Focul 
înfierează (stigmatizează) și, în acelaşi timp, purifică; persoana macu- 
lată - preponderent fata bătrână şi fata leneşă care nu a finalizat torsul 
lânei şi al cânepei (interferență cu practicide de Joi Mari: focurile 
morţilor şi Joimăriţa pedepsitoare) — este „strigată“ în noapte, ceea ce 
asigură anonimatul, deci protecţia performerilor, nu atât pentru a i se 
mediatiza faptele neconforme cu etica satului (oricum cunoscute de in- 
sideri), ci pentru a-i „reaminti“ vina şi a o face să se îndrepte. E un 
soi de spovedanie colectivă, menită să câştige bunăvpința divinității 
protectoare. Starea de puritate, fizică și morală, era o condiţie a înce- 
perii muncilor de etapă, or câţiva inşi „greşiți“ puteau atrage pedeapsa 
asupra întregii comunități. În plus, femeia e principala responsabilă cu 
recolta de peste an, aşadar nu îi este permis „să calce în străchini“. 
Vectorul ritual e orientat concomitent tranzitiv (centrifug) și reflexiv 
(centripet). 

Măroaga reprezintă un caz particular de celebrare a intrării în 
Postul Paștelui, făcând parte din aceeaşi familie ceremonială cu „Stri- 
garea peste sat“, atât din punct de vedere al cadrului social şi al 
timpului de desfăşurare, cât şi din perspectiva actelor, recuzitei şi — 
parțial — scopului vizat de participanţi, sunt conservate trăsăturile 
fundamentale ale obiceiului charivari (răspândit cândva în toată 
Europa), menţinându-se punți deschise şi cu alte cutume, precum Le 
feu de Fassenortes (în Franța) sau // giocco del matrimonio (în Italia). 

Termenul prin care e desemnat ceremonialul prezintă o interesantă 
evoluţie lingvistică: forma de prezent a verbului „a ruga“ s-a contopit 
cu pronumele de persoana întâi singular care o preceda, structura nou 
constituită având valoare substantivală. Prin acelaşi mecanism credem 
că poate fi explicat şi mai „ezotericul“ A/imori (provenit din aoleo, 
măre!), termen interpretat ca remanenţă a unui străvechi descântec 
performat în scopuri fertilizatoare, dar care stabileşte legături şi cu 
lumea de dincolo: turano-balcanicul „ali“, şarpe roşu + mor/mar — 
desemnează ființe ale lumii morților, activând o altă valență pe axa foc 
— cultul strămoșilor. 

Actanţi sunt tinerii din sat, necăsătoriți, care, după terminarea 
slujbei de duminică dimineața de la biserică, îşi împart rolurile: 
a) chemătorii — cei care umblă pe ulițele satului şi-i îndeamnă pe 
localnici să se transforme din elemente pasive în elemente active ale 
ceremonialului. Strigarea-invitaţie „Hai la Măroagă!“ (similară cu 
„Hai la focul lui Sumedru!“ — 26 octombrie) are şi darul de a marca 
momentul festiv; b) aducătorii de lemne şi alte materiale pentru 
combustie — sunt responsabili cu „puterea“ focului, c) judecătorul — 
liderul infonmal al grupului, cel care decide cine să fie strigat peste sat. 
Ceata strigătorilor se constituie printr-un procedeu sociologic intere- 
sant, care combină gruparea geografică (pe vecinătăţi) şi gruparea 
biologică (pe clase de vârstă şi de sex) cu cea psihologică (grupuri 
simpatetice). 

Ceremonia propriu-zisă începe după lăsarea întunericului. Partici- 
panţii urcă spre locul îndătinat, se întâlnesc cu cei care au pregătit 
groapa şi vreascurile şi aprind focul. E o adevărată competiţie între 
cetele din sat, sunt ani în care se aprind câte patru-cinci focuri, echipa 
câştigătoare fiind desemnată după distanţa de la care a fost zărit focul 
ei, proba constituind-o cantitatea de cenuşă rămasă în urma arderii. E 
posibil ca aici să subziste o veche practică de aprindere a focurilor la 
hotar, cu scop apotropaic, marcând teritoriul în interiorul căruia forțele 
malefice nu se pot manifesta (vezi şi cămaşa ciumei sau brazda trasată 
cu plugul la începerea colindatului). 

Există încă zone în Argeş unde ceata se împarte în două grupe, 
ocupând fiecare câte o înălțime, dialogul purtându-se la distanță, cu 
adevărat „peste sat“. În Coşeşti, cele două instanțe ale discursului 
dialogat stau față către față, în jurul focului. Abordarea proxemică 
poate genera ea însăşi o serie de comentarii interesante. 

Componenta verbală e simplă, redusă la două-trei replici ale fiecă- 
rui grup: 

Aoleu, aoleu! (4oleu, măre!) (1) 

Ce ţi-e, băăă? (2) 

Mă roagă şi mă roagă, măăă! (3) 

Cine, băăă? (4) 

Fata lu' X (sau numele fetei) s-o iau pe lopată și s-o arunc/s-o duc 
la Y (numele băiatului) în vatră, măăă! (5) 

La prima vedere, ceata pare să se comporte ca o instanță matrimo- 
nială, stabilind perechile. Oamenii locului îşi amintesc că până prin 
anii '60 — '70, fetele aşteptau pe prispă să audă „la cine le duce“. Jalea 
fetelor nemăritate se concretiza în prima noapte a postului mare prin 
cântece de jale şi blesteme la adresa feciorilor, invocat fiind şi de 
această dată elementul piric: arde-te-ar focul!, bată-te focul să te bată! 
etc. (cf. Mihai Pop, 1999, p. 100). 

Identificăm cinci secvențe discursive: 1) activarea funcției fatice şi. 
implicit, inițierea dialogului se face brusc, interjecțional — aoleut, cu 
toate acestea încărcătura semantică nu e de neglijat — vaiet, conştienti- 
zare a greutăţii unui demers ulterior, autentic sau disimulat; 2) fonmu- 
lare interogativă | — solicită un plus de informaţie, care să desluşească 
starea din prima secvență (ce ţi-e?); centrare pe pronumele relativ- 
interogativ ce; 3) secvența nucleară — plasează performerul generic în 
postura de a îndeplini o sarcină/rugăminte; de aici numele obiceiului — 
Măroagă; 4) formulare interogativă II — urmăreşte să identifice bene- 
ficiarul cererii din secvența precedentă; centrare pe pronumele relativ- 
interogativ cine; $) finalitatea (scopul) rugămințţii — deconspirarea 
urzelii matrimoniale; fata e dusă/aruncată băiatului ca substituție a 
căsătoriei necontractate, ca anticipare a unui mariaj sau ca simplu joc 
(perechi imposibile, paradoxale). 

Atrage atenţia forma de singular a verbelor. ce ţi-e, mă roagă, să o 
iau, să o arunc/să o duc. Perfonmerii sunt purtătorii de cuvânt ai unui 
„tribunal“ cu atribuţiuni etice, juridice şi administrative, cu speciali- 
zare pe matrimoniu; ei rostesc individual o sentință colectivă. 

De ce lopată şi de ce vatră? Un posibil răspuns îl poate constitui 
propensiunea omului tradițional de a-şi organiza vorbirea în segmente 
marcate de asonanţe/rime, puse aici în slujba ludicului; alte conotaţii, 
pe filieră mitologizantă, se pot revendica din procedeul arhaic al 
coacerii pâinii — fata-cocă (făină+apă) e pusă în relaţie cu vatra (focul- 
bărbat) pentru a se împlini. lată-ne azvârliţi în nisipurile mişcătoare 
ale antropologiei culturale: apă/foc, feminin/masculin. Cea mai cumin- 
te explicaţie e oferită de participanții la ceremonial: așa am pomenit noi 
pă aici, cu specificația că, uneori, vatra e înlocuită cu poarta. Nu 
trebuie omisă „regula“ conform căreia femeia ce dobândise un copil 
în afara căsătoriei putea fi repusă în drepturi; deşi considerată o paria a 

societăţii, dacă reuşea să atingă vatra focului din curtea unui bărbat, 
acesta nu mai avea dreptul să o alunge. 

Opinăm că la origini Măroaga a fost un instrument al infamării, al 
batjocoririi fetelor bătrâne, asemănător cu rragerea plugului sau a 
butucului, cu spargerea oalei cu cenuşă în cazul fetei „greşite“ sau cu 
datul în petec. Corecţiile rituale aplicate trebuie privite ca edulcorare a 
procedurilor punitive, violenţa fizică fiind înlocuită de agresiunea 
simbolică. Alunecarea funcțională e atât de putemică încât astăzi abia 
mai poate fi sesizată componenta „justiţiară“ a obiceiului. În prim- 
plan trece funcţia de mediatizare a evenimentelor din comunitatea 
respectivă. 

Imunitatea rituală a celor care strigă pierde teren o dată cu trecerea 
spre spectacular a obiceiului; ei nu mai sunt apăraţi de nici o lege 
nescrisă a tradiţiei şi intră uşor sub incidența calomniei (art. 206 din 
codul penal). Darea în vileag a abaterilor de la nonmă nu se mai face 
„cu surle şi trâmbițe“, spaţiul de rezonanță comprimându-şi dimensiu- 
nile până la universul domestic; strigarea peste sat tinde să se trans- 
forme în strigarea peste gard. 

MITOLOGICALE 
Preambul 


Rândurile/gândurile adunate în paginile următoare îşi propun să 
înfăţişeze celor mai puţin familiarizați cu proiecţiile mitologice ale 
mentalului popular o serie de personaje (organizate în grup sau 
putemic individualizate) cu statut actanţial bine definit. Trecând peste 
dihotomia mirhos/logos, vom reactiva aceste paradigme prin sinteti- 
zarea datelor oferite de corpusurile de legende, credințe, superstiții şi - 
acolo unde contextul o îngăduie — printr-o permisivă forțare a limitelor 
interpretării. Pentru a nu trezi şi alte spirite — critice de data aceasta — 
îi lămurim pe cititori că materialele sub sigla miro/logicale sunt conce- 
pute ca eseuri etnologice. 


L. Jocul ielelor şi joaca de-a trecutul” 


Soarele şi-a mânat caii de foc înspre apus. De dincolo, întunericul 
se prelinge înăbuşind lumina şi fărâmițând-o în mii de stele. Noaptea 
pare o pelerină zdrenţuită pe care cerul şi-a tras-o în grabă pe umeri să 
săvârşească liturghia tăcerii. E vremea poveştilor... 

lelele sunt reprezentante de marcă ale familiei făpturilor feminine 
supranaturale (alături de Ursitori, Drăgaice, Ştime, Vâlve, Joimărițe 
ş.a.m.d.). Profilul lor mitologic e oarecum ambiguu, cumulând atribu.- 
tele nimfelor, naiadelor, driadelor şi, parțial, sirenelor greceşti, dar 
specializându-se în arealul românesc ca genii tutelare ale aerului. 
Portretul fizic şi caracterologic (acționa!) gravitează în jurul unor 
trăsături nucleare — fecioare imateriale, holografice, forță de seducţie, 
puteri magice, cântec măiastru, vindicative — , pe care se altoiesc alte 
însuşiri ce diferă de la o zonă la alta: uneori sunt înaripate şi îmbrăcate 
în straie albe (imaginea acestui înger feminin denotă şi o valorizare 
pozitivă a ielelor), alteori levitează sau se deplasează într-o trăsură 
fantastică; umblă cu părul despletit şi dansează goale sau înfăşurate în 
văluri străvezii, mai rar au zale pe piept şi clopoței la picioare. 





* Articol publicat în „Antarg“, serie nouă, anul Ill (2004), nr. 3. 

Se manifestă preponderent noaptea, luna veghind ca reflector 
JOCUL IELELOR, iar scena constituind-o poienile, iazurile, răscru- 
cile, vetrele părăsite sau văzduhul însuşi. Nu au nevoie de spectatori şi 
vai de muritorul ce cutează a le tulbura dansul, căci pe Joc îl adorm 
şi apoi joacă o horă-ndrăcită în jurul lui, blestemându-l Jiecare: ori 
să i se lege limba, ori din minte să-și sară, ori pocil să rămână. Cert 
este că orice întâlnire cu numenalul are repercusiuni; există o instanţă 
punitivă supremă ale cărei legi nescrise au aplicabilitate universală. 

Locul unde au jucat ielele se cunoaşte a doua zi, căci iarba rămâne 
pârjolită, iar ramurile copacilor din jur sunt pârlite. În timp, pe locul 
bătucit de hora ielelor creşte cea mai frumoasă iarbă, dar nici un 
animal nu se atinge de ea; tot aici cresc puzderie de ciuperci numite 
„lingura zânei“. lelele îi pedepsesc pe cei ce dorm sub arborii lor (mai 
ales paltini sau nuci) sau pe cei care beau apă după ele. Pentru a 
contracara efectele negative generate de întâlnirea (mediată în acest 
caz) cu ielele, cei ce beau apă dimineaţa dintr-o fântână trebuie să lase 
un semn acolo (o frunză, un pai) pentru ca „poceala“ să cadă pe acel 
semn. 

Calendarul popular (aşa-numitul calendar al babelor) conţine o 
serie de prescripţii în ceea ce priveşte zilele consacrate ielelor. Oame- 
nii nu trebuie să lucreze de Rusalii, la Sânziene, dar nici în cele nouă 
zile de joi de după Paşti. Cei ce încalcă interdicția sunt aspru pedep- 
siți: sunt smintiţi, paralizaţi, sunt ridicaţi de vârtejuri, le mor vitele, 
gospodăria le e lovită de grindină. Pentru că ielele locuiesc pe 
înălțimi, de Rusalii nu e bine să te urci pe vârfurile dealurilor că te 
pocesc. Despre un om astfel „marcat“ se spune că e /uar din Rusalii 
(aici se produce o contaminare între lele şi Rusalii). Remediul 
tradițional îl reprezintă usturoiul şi pelinul purtate la brâu şi la ureche, 
dar şi măceşul şi ramurile de trandafir sunt bune pentru cei stricaţi de 
vântoase (iele). Noaptea de Sânziene (24 iunie) e propice pentru 
recoltarea plantelor de leac (coada zmeului, muşețel, avrămeasă, lipan, 
brusture, leuştean, odolean sunt bune împotriva ielelor): Dacă n-ar fi 
avrămeasă,/Muşeţel şi-mpărăteasă,/Odolean/$i leuştean./Usturoi de 
samulastră,/Toată lumea-ar fi a noastră. Alţii cred că „stricarea“ 
pricinuită de întâlnirea cu ielele e incurabilă, scăparea fiind sapa şi 

lopata: i toate or mai avea pe lumea asta leac, dar de şoimăneală 
n-am auzit să se fi mai zviduit cineva. 

Tot ca practică apotropaică (de apărare, de protejare), țăranii înfig 
un cap de cal într-un par pentru ca ielele să nu se apropie de gospodă- 
riile lor. Elementul cabalin interrelaționează cu ielele şi pe o altă 
coordonată mentalitară — e vorba de perechea antinomică iele-căluşari, 
cei din urmă constituindu-se într-un soi de formaţiune paramilitară ce 
apără comunitatea împotriva ielelor. Beţele aruncate de căluşari sfâr- 
tecă văzduhul alungând duhurile neprietenoase (slavii sudici spun că 
cine vrea să se convingă de prezenţa ielelor, să arunce în volbura stâr- 
nită de hora lor un cuţit; cuțitul va reapărea plin de sânge). 

Şi prin magie verbală (descântec) pot fi alungate ielele: Voi 
lelelor/Măiestrelor/Duşmane oamenilor,/Stăpânele vântului, /Doamne- 
le pământului,/Ce prin văzduh zburaţi,/ Pe iarbă lunecaţi/Și pe valuri 
călcaţi./Vă duceţi în locuri depărtate,/În baltă, trestie, pustieta- 
te,/Unde popă nu toacă,/Unde fară nu joacă/Vă duceți în gura 
vântului/Să vă loviți de toarta pământului... sau cel care le întâlneşte 
trebuie să se dea de trei ori peste cap şi să spună: Șapte fete/Care ju- 
cați/Şi cântaţi,/În şapte țări/Şi şapte mări/Vă depărtaţi. 

Credinţele despre originea, numărul şi numele ielelor sunt extrem 
de variate. După o legendă din Oltenia, ele ar fi fiicele lui Alexandru 
Machedon şi s-ar numi Catrina, Zalina şi Marina. Tot în legătură cu 
marele personaj istorico-mitologic circulă o altă legendă. Ajuns la 
curtea lui lrodie sau Rusalim-împărat, Machedon ia de la acesta o 
ploscă cu apă vie și pe cele nouă fete să-i slujească. În lipsa stăpânului 
plecat la război, fetele beau licoarea magică, se-naripează şi îşi iau 
zborul. Aşa s-au prefăcut în iele sau şoimane. O altă credință spune că 
ielele provin din sufletele fetelor care au murit înecate înainte de a 
se mărita. Nu e exclus ca ielele să fie fiicele lui Eol, zeul vânturilor 
la greci. 

Practicile de denominaţie a acestor făpturi sunt de natură tabuis- 
tică, în virtutea credinței că simpla invocare a numelui lor adevărat 
atrage după sine apariţia şi manifestarea agentului malefic. Fie că se 
cheamă Vâlve, Nagode, Vântoase, lrodițe, Drăgaice, Dânsele sau 
Domniţe, Măiestre, Frumoase, Împărătesele văzduhului, Fetele codru- 
lui, Şoimane, Muşate, Albe, Zâne, Sfinte, ielele sunt desemnate 

generic prin pronumele ele (eufemism care coincide cu dânsele). Alte 
posibile etimologii au în vedere maghiarul /£/, „spirit“, turcescul je/, 
„vânt“ sau fac trimitere chiar la substratul dacic. 

Florile îşi spală ochii cu rouă ca soarele să-şi admire răsăritul în ei. 
Alt Narcis, altă zi, altă poveste... 


II. Ursitoarele sau zânele destinului” 


Ce ţi-e scris, în frunte ţi-e pus, zice o vorbă românească vehiculată 
pe scară largă din cele mai îndepărtate timpuri până astăzi. Această 
expresie reprezintă forma verbalizată a credinţei potrivit căreia omul e 
„însemnat“ încă de la naştere de nişte ființe numenale (ursitoare), 
soarta astfel trasată fiind irevocabilă. 

Orice schimbare de statut existențial presupune reactivarera unei 
paradigme mitice; cu atât mai mult naşterea — ca rit de trecere funda- 
mentat pe perechea increat/creat — se constituie într-un ansamblu de 
practici cu funcție magică, având ca finalitate reintegrarea mamei în 
societate şi a nou-născutului în comunitatea celor vii. 

Rolul de oficiant — ca mediator între uman şi transcendent — îl joa- 
că moaşa, veritabil maestru de ceremonii (îşi intră în pâine încă din 
stadiul prenatal al viitoarei ființe, de la botez/cumetrie lăsând naşilor 
sarcina iniţierii pruncului). Ea este aceea care îl consacră pe nou-năs- 
cut, gestul ridicării şi închinării la soare fiind dublat de mesajul cu 
funcţie apotropaică (de protecţie) şi propiţiatorie (augurală): Aces 
copil ce l-am ridicat/Să fie curat, luminat/Cum Maica Domnului l-a 
lăsat/Şi mintos/Și sănăros/Și bogat/Și învățat/Om de treabă/Luat în 
seamă. 

Prima scaldă a pruncului (ca şi ultima scaldă a mortului) activează 
valenţele magico-simbolice ale apei. Practicile de divinaţie ce mar- 
chează naşterea impun folosirea apei neincepure, în copaia în care se 
săvârşeşte scalda adăugându-se o serie de ingrediente magice, ce 
acţionează pe principiul analogiei: lapte (ca pielea copilului să fie albă 





* Publicat în „Antarg“, serie nouă, anul III (2004), nr. 4. 

ca laptele), miere (să fie dulce ca mierea), busuioc (să fie plăcut miro- 
sitor), bani de argint (să fie norocos şi avut). 

E vremea ca pruncul să primească certificatul de-o viață şi să-şi ia 
soarta în propriile mâini. Acum intră în scenă acelea care îi hărăzesc 
destinul sau îi urzesc viaţa. (Folosirea verbului a_ursi, cu varianta 
a urzi, e direct legată de meșşteşugul casnic al torsului, recuzita ursitoa- 
relor înregistrând furca, fusul, foarfecele, viața însăşi nefiind altceva 
decât urzeala celor trei zâne ale destinului). 

Apariţia misterioasă a ursitoarelor (se spune că ar intra în casă pe 
hom sau pe ferestrele întredeschise) are loc în prima noapte după naş- 
tere sau într-una din zilele impare ale primei săptămâni după naştere. 
Ele descind dintr-un tărâm sacru, inaccesibil umanului, aflat la margi- 
nea pământului. Mentalul popular a creionat totuşi arhitectura acestei 
locaţii, organizând-o după rețeta unei „naivități“ tipice poeziei şi 
mitologiei deopotrivă: trăiesc într-un palat în mijlocul căruia se află o 
sală uriaşă; aici ard mii şi mii de candele ce lucesc precum stelele pe 
cer. Acestea-s vieţile oamenilor. Îndată ce se naşte vreun copil, i se 
toarnă în candelă untdelemn, de către ursitoare, atât câ! îi va fi viaţa 
de lungă. În fiecare clipă sute de candele se aprind şi sute se sting. 
Întocmai ca vieţile oamenilor. 

Organizate în ceată (şapte sau nouă), ursitoarele s-au specializat 
triadic: una e bună, una e rea, iar a treia mediază disputa dintre pri- 
mele două, fenomen ce poate fi pus pe acelaşi palier cu superstiţia ro- 
mânilor referitoare la ceasul bun şi ceasul rău. În unele etnozone, 
„profesionalizarea“ merge până într-acolo încât cele trei capătă nume, 
asta datorită — probabil — şi tabuului: Torcăroarea, Depănăroarea, 
Curmătoarea. lzomorfismul cu Parcele sau cu Moirele este evident, 
cele trei surori din mitologia greacă îndeplinid aceleaşi atribuțiuni: 
Klotho (naşterea) — toarce firul, Lahesis (zilele vieţii) — îl deapănă, 
Atropos (moartea) — taie firul vieții. 

Ursitoarea cea rea are un picior mai scurt şi, ce e mai grav, după 
deliberarea suratelor sale în legătură cu viitorul copilului, ea are 
ultimul cuvânt (vero mitologic). Prezice adesea moartea timpurie sau 
violentă: moarte prin înec la vârsta de 18 ani, moarte prin mușcătură 
de şarpe, moarte prin trăsnet, moarte în ziua nunţii. Expresia auzită de 

multe ori la moartea unui om — Aşa a vrut Dumnezeu! — e înlocuită în 
unele sate cu Așa a vrul şchioapa! 

Sunt întotdeauna îmbrăcate în alb, contrastând cu negrul segmen- 
tului temporal în care îşi fac apariţia. Odaia copilului trebuie să fie 
luminată, curată, iar cei ai casei nu au voie să fie supăraţi sau gâlce- 
vitori. Odinioară, oricine le putea vedea sau asculta; mai târziu, con- 
tactul cu ursitoarele a devenit atributul exclusiv al moaşelor (e vorba 
de un contact mediat de oniric, moaşa interpretând în dimineața urmă- 
toare ursirii visele lăuzei). Indiscreţii care încalcă interdicţia de a nu le 
asculta sunt supuşi punibilului, blestemul marcând o valență autohtonă 
a mitului oedipian: Cine ne-a ascultat întru furiș, de mâna pruncului 
să moară! 

Pentru primirea ursitoarelor, moaşa pregăteşte o masă rituală, 
numită „cina ursitoarelor“ sau „masa lăuzei“, un soi de altar domestic 
pe care se depun diferite ofrande: grâu, apă, untdelemn, pâine, sare, 
busuioc, lumânări, bani, oglindă, pieptene. Uneori, pe masă se aşază o 
azimă unsă cu miere, care are Irei cruci făcute cu cuțitul; în fiecare 
cruce se pune câte un argint pentru sănălalea și norocul copilului. 
Îmbunarea celor trei surate se realizează şi prin magie verbală: 
Sfintelor,/Bunelor,/Să vă aducă Dumnezeu curate, /Luminate,/Bune ca 
pâinea,/ Dulci ca mierea/Şi lina ca apa! sau Doamne, Dumnezeule,/ 
Trimite ursitoarele/Să vină loate voioase,/Voioase şi bucuroase;/La 
sânie să gustească/Lui X bine să-mpărțească,/X puţinel să mun- 
cească/Și mult bine să trăiască (sânie = masă scundă şi rotundă de 
lemn). 

După ce se sfătuiesc asupra urselii, cea mai bătrână îi dă copilului 
traiul meu din cutare şi somnul meu din cutare noapte şi-i cântă 
fragmente din „Cartea Vieţii“ sau „Cartea Zilelor“. 

Să fie într-un ceas bun! 

